
Minden  jog  fentariva. 


Prsnklin-Társulat  nyomdája. 


BEÖTHY  ZSOLT. 

1848. 

Az  elbeszélő  irodalom  az  utolsó  félszázadban,  a 
hetvenes  évek  körül  vérszegénységbe  esett.  Ke- 
mény, Eötvös,  Jósika  már  nem  éltek,  csak  az  egy 
Jókai  uralkodott.  —  Egy  csomó  író  hiszen  elköve- 
tett egy-egy  regényt,  vagy  elbeszélést,  de  az  vagy 
selejtes  volt,  vagy  utánzás,  ha  ugyan  nem  szenve- 
dett még  egyéb  betegségekben  is.  Általában  rossz 
irányban  indult  az  elbeszélő  irodalom.  Befútta 
az   utat  a  külföldről  beözönlő  sok  divatos   salak. 

Pedig  az  út  világos,  s  mutató  táblái  mindenütt 
láthatók,  még  a  tízparancsolatban  is  benne  van  az 
aestetikai  recept. 

Tiszteljed  atyádat,  hogy  hosszú  életű  légy  a 
földön.  (T.  j.  tiszteld  Kemény  Zsigmondot,  Jókait, 
szóval  a  magyar  elődöket,  mert  maradandó  csak 
úgy  lehetsz,  ha  nemzeti  vagy). 

Ne  legyenek  idegen  isteneid.  (Ne  utánozd 
Dickenst,  se  Balzacot  és  semmi  idegent). 

Ne  paráználkodj.  (Kerüld  a  franczia  regények 
frivol  itásait). 

Ne  ölj.  (A  rémregények  után,  a  hol  tömeges 
gyilkolások  okozzák  a  hatást,  ne  indul)). 

Ne  lopj.  (Ne  plagizálj)  stb. 

Ebben  az  alkalmatos  időben  lépett  ki  a  nyilvá- 
nosság elé  egy  fiatal  diák,  Beöthy  Zsolt,  apró 
rajzokkal  és  novellákkal,  melyek  a  fent  jelzett  pa- 
rancsolatok ellen  nem  vétettek,  azonfölUl  gondos, 
gördülékeny  nyelven  s  egyéni  hangon  voltak  tartva. 
Már  az  első  akkordok  megcsendűlése  erős  remé- 
nyeket fakasztott. 

Beöthy  Zsolt  (a  szlovani  Bcöthyekből)  1848-ban 
született  Budán,  de  ő  maga  komáromi  embernek 
vallja  magát,  s  tényleg  ott  töltötte  gyermekkorát, 
mely  arra  az  időre  esik,  mikor  ez  a  város  a  Jókai 
Mór  és  a  Tóth  Lőrincz  dicsőségétől  zengett.  Talán 
ez  a  nyomukban  fölvert  arany-por  rászállt  az  ő 
fogékony  lelkére  is,  nevelve  szomját  a  Hipocrene 
forrásai  után.  De  ez  csak  jámbor  föltevés.  Ha  Bu- 
dán tölti  vala  gyermekségét,  akkor  is  azzá  válik, 
a  mivé  lett. 

Már  első  zsöngeiben  sem  volt  «zöld»  és  most, 
a  hatvan  év  küszöbén  írt  komoly  munkáiban  sem 
száraz.  Ez  a  szikár,  csupa  csont  ember  kemény 
koponya.  A  korral  járó  gyengeségektől  mentes. 
Pedig  másrészt  úgyszólván  szabályszerű  ütemben 
igazodik  termelése  életkorához.  Pályája  elején  virá- 
gokat hozott,  szamóczát  és  cseresznyét,  férfikorá- 
han  áttér  a  mesélő  genre-től  a  kritikához  s  hova- 
tovább a  súlyosabb  gyümölcsökhöz.  Az  essay-khez 
és  a  széptani  művekhez.  Szinte  úgy  látszik,  mintha 
munkakört  változtatna,  pedig  dehogy  ;  megy-megy 
a  maga  útján  feltartóztatlanúl.  Hiszen  mindegy, 
hogy  melyik  oldalról  süt  a  nap,  bár  a  fák  levelein 
keresztül  is,  ha  mindig  ugyanazt  a  bizonyos  ker- 
tet, a  szépliteraturát  termékenyíti    és  érleli. 

Első  regénye,  "Biró  Márton,  1872-ben  jelenik 
meg.  Maga  az  író  csak  huszonnégyéves,  de  a  re- 
gény már  is  teljesen  érett  munka.  Sokan  Kemény 
Zsigmondot  látják  visszatérni  s  örülnek.  Bár  még 
nem  az  igazi  Kemény,  de  az  az  iskola,  az  a  ha- 
talmas véső  és  erő.  Valódi,  minden  fantasmagóriától 
megtisztított  élet  és  alakok,  fokozatosan  fejlesztett 
jellemek,  lélektani  indokolás  és  egészséges  böl- 
cselkedés. Nem  tud  még  annyit,  mint  Kemény, 
de  oda  törekszik,  a  hova  Kemény,  sőt  talán  meg 
is  fogja  előzni,  mert  nyelve  színesebb,  simább, 
kifejezőbb,  előadása    könnyebb    és  kecsesebb.  Ke- 

menynél  sokszor  elvész  a  fonál  a  mellékszálakban. 
Beöthy  pedig  tudja,  mit  nem  kell  megírni.  A  két 
kötetes  J(álozdy  Béla  (mi  is  ezt  soroztuk  be  gyűj- 
teményünkbe), mely  1875-ben  jelent  meg,  foko- 
zottabb mértékben  emelte  hírnevét.  Kétségtelenül 
a  legfőbb  elbeszélői  műve,  a  mi  nem  jelentene 
sokat,  mert  több  regényt  nem  írt  ezentúl,  ha  nem 
volna  egységes  kompositiójánál  és  arányainál  fogva 
egyike  a  legjobb  magyar  regényeknek.  Apró  rajzai 
között  vannak  talán  még  magasabban  állók,  mint 
pl.  a  Mese,  a  Ziehrák*  roppant  műgonddal  kivésett 
filigrán    jou-jouk. 

Daciára  az  ünnepi  zajnak,  mely  egyes  elbeszélő 
munkáinak  megjelenését  kisérte,  daczára,  hogy  a 
Kisfaludy-Társaság  s  az  Akadémia  siettek  őt  meg- 
választani, mind  ez  a  dicsőség  nem  birta  megma- 
rasztani az  elbeszélő  genre-nél.  Miért?  Nehéz 
meghatározni.  De  valószinű,  hogy  csak  külső  okok 
járultak  közbe. 

Beöthy  olyan  értékes  és  olyan  sokoldalú  erő,  hogy 
nem  csoda,  ha  nem  hagyják,  ha  annyi,  meg  annyi 
foglalkozást  sóznak  rá.  Fogalmazó  volt  a  pénzügy- 
ministeriumban,  majd  tanár  lesz  az  állami  reálisko- 
lánál, később  az  egyetemen.  A  Pesti  Napló  szinházi 
kritikusnak  szerződteti.  Maga  is  lapot  szerkeszt, 
az  Athenaeumot.  A  Kisfaludy-Társaság  mindenféle 
bizottságokban  foglalkoztatja,  titkárának  választja. 
Az  Akadémia  versenyzik  a  Kisfaludyval,  hogy  me- 
lyik dolgoztatja  meg  jobban,  elhalmozva  őt  birá- 
lati  teendőkkel,  pályázati  jelentésekkel  ;  daozára 
bokrétás  kalapjainak,  lassan-lassan  aklimatizálódik, 
a  vaskalapos  urak  közt,  holt  írók  és  tudósok  elpa- 
rcntálója  lesz,  s  most  már  mint  irodalmi  szónok 
magasliK  ki  egy    fejjel  a  többi    fölött.    A  hatalmas 

*  Ez  az  utóbbi  rajz  voJt  nagy  hatással  e  sorok  írójára 
is  s  ebből  kapta  egykor  az  első  impulzust,  hogy  ő  is  próbál- 
kozzék. 

boltívek  alatt  az  akadémia  csarnokaiban,  mintegy 
elzáródik  előle  a  mosolygós  kék  ég,  vissza  nem 
vágyik  oda,  de  rá  se  ér;  megírja  «A  szépprózai 
elbeszélés  a  magyar  irodalomban*,  a  tragikumról 
szóló  nagy  munkáját:  illusztrált  irodalomtörténetét, 
meg  annyi  mást,  apróbbakat. 

Idáig  jutva,  méltán  várhatná  az  olvasó,  hogy 
mélyebb  betekintést  vessek  Beöthybe.  Hogy  meg- 
határozzam, mi  benne  a  túlnyomó,  a  költői  vagy 
a  tudományos  ér?  Mi  volt  neki  kedvesebb,  a  rö- 
pülés-e,  vagy  a  röpülés  törvényeinek  fürkészése  ? 
S  mi  érne  többet  a  magyar  kultúrának,  azok  a 
regények-c,  melyeket  még  megírhatott  volna,  vagy 
ezek  a  tudományos  művek,  melyeket  a  regények 
helyett  megírt? 

Isten  tudja!  Erre  csak  úgy  könnyű  felelni,  hog>' 
bizonyára  legjobb,  legkibékitőbb  volna,  ha  két 
Beöthy  Zsoltunk  van. 

Az  egyik  írná  a  regényeket  és  lenne  a  Kis- 
fal udy-Társaság  elnöke,  valamint  a  főrendiháznak 
tagja  —  a  másik  írná  a  tudományos  műveket  és 
lenne  egyetemi  tanár,  akadémiai  korrifeus,  a  tanár- 
egyesület elnöke,  a  tanárvizsgáló-bizottság  tagja,  és 
ki  tudná  elszámlálni,  kinek-minek  a  társelnöke, 
alelnöke,  díszelnöke. 

Mivel  azonban  csak  egy  Beöthynk  van,  ez  a 
sok  hivatal  és  méltóság  mind  az  ő  vállát  nyomja, 
de  mivel  oly  könnyedén  és  fiatalosan  viseli,  mintha 
egyáltaljában  semmi  dolga  se  volna,  világos  abból, 
hogy  ez  a  pálya  korán  sincs  befejezve ;  a  vége 
még  kékbe  vesz,  mint  a  hegyek  csúcsai  és  a  mi 
a  regényírás  megszakítását  illeti,  várjunk  még  ezzel 
a  sopánkodással .  . .  egy  hosszan  tartó  szép  ősz 
napfényén,  ki  tudja  még  mi  eshetik?  Hiszen  a  fák 
némelykor  a  meghozott  gyümölcsök  után  mégszét- 
játszák    magokat    és  másodszor  is  hoznak    virágot. 

Mikszáth   J^álmán. 


KÁLOZDY    BÉLA 


Bcftthy  :   Kiioxdy  B<la.    I. 


Első  kittdása  megjelent  i8j^-hen. 

1.  FEJEZET. 

A  profctuor  é$  há«an<pc. 

Országunk  jókora  részén  ma  a  nádpálczák  ama 
következetesen  kiszámított  rendszer  szerint  suhog- 
nak, (rövid  lényege :  hat  után  következik  a  tizen- 
kettő, tizenkettő  után  a  huszonöt)  és  a  pennák  a 
modern  paedagogiának  ama  csalhatatlan  főelve  sze- 
rint mártatnak  a  kalamárisokba  (t.  i.  hegyökkel 
lefelé),  melyeket  nagytiszteletü  és  tudós  Hajós 
Gábor  úr  csepegtetett  a  dunaszögi  kollégium  ama 
növendékeibe,  kiket  az  istenek  szeszélye  gyűlöle- 
tük tárgyainak  kiválogatott. 

A  nagytiszteletü  úr  az  említett  jó  hirü  főisko- 
lában a  neveléstudomány  professzora  és  minden 
hatodik  esztendőben  soros  igazgató  volt.  Külön- 
ben a  szó  legszorosabb  értelmében  tudós,  kit  el- 
mélkedéseiben a  világ  zavaros  folyása  nem  igen 
háborgatott.  Az  ő  tudománya  nemcsak  afféle  köz- 
mondásos, hanem  igazi  hatalom  volt,  azok  közül 
való,  melyeknek  megerősített  székvárosuk  is  van. 
Ez  a  vár  a  tanuló  szoba  volt,  hol  a  tanár  úr  valósá- 
got bástyákat  rakott  maga  körül  könyveiből,  igazi 
lőrésekkel,  felvonó  hidakkal,  ritkán  nyiló  kapuk- 
kal,   sorba    rakott   pipák    füstölgő    ágyú-ütegeivel. 


egy  nagy  vörös  zsebkendő  zászlajával  s  az  erősség 
minden  pontján  őrt  álló  kaszás  és  keresztes  pó- 
kokkal. Ámbár  a  homályos  kis  szoba  harczias  kiné- 
zését  a  szűk,  vasrácsos  ablak  is  fokozta:  ez  a 
világ  legzavartalanabb  békéjének  volt  csöndes  ta- 
nyája. Nyoma  sem  volt  itt  a  nyugtalan  kételynek 
az  elfoglalt  pozicziók  erejében,  a  világ  haszonta- 
lanságaira  való  vágyódásnak  és  hitvány  emberek 
ármánykodásának,  A  barátok,  kik  a  gazdát  kör- 
nyezték, elmúlt,  földi  csalfaságaikkal  már  mind 
beszámoltak  a  legfőbb  birónak  s  egyetlen  tanácsot 
sem  adtak,  hanemha  igaz  meggyőződésükből  folyt, 
melyet  egy-egy  késő  kori  barát  okulására  följe- 
gyeztek. Nagyobbára  megviselt  bőrköntösökben 
üldögéltek  itt  a  tudós  Vályi  András,  aztán  Bene- 
dek Mihály,  a  püspök  paedagogarcha  kollégájá- 
val, Tóthpápai  Mihálylyal,  mellettök  Váradi  Szabó 
János  és  Bátky  Károly;  mindezek  tudós  beszélge- 
tésbe merülve  az  öreg  Plinius-sal  és  Plutarchhal, 
Comenius-sal,  Locke-val,  Francke-val  és  az  yver- 
duni  apostollal,  Pestalozzival.  Nem  csoda,  ha  ebben 
a  társaságban,  mely  csupa  szeretet  és  jóakarat,  az 
álnok  világtól  elzárkózott  nagy  tiszteletű  úr  folyton 
folyvást  meg  tudta  őrizni  —  nem  ifjúságát  (mert 
hisz  azt  mondják,  már  szenior  korában  vén  volt), 
hanem  simára  borotvált  arczának  jóakaró  derűjét 
és  lelke  csöndes  nyugalmát,  melybe  csakis  olyan- 
kor esett  egy-egy  keserű  csepp,  ha  meghallotta, 
hogy  valaki  itt  vagy  ott,  némán  vagy  hangosan, 
komolyan  vagy  tréfálkozva  úgy  vélekedik  a  paeda- 
gogiáról,    miszerint    az    voltaképen     nem    is  tudó- 


71  nagyh'szleleíü  úr  csöndes  élete  a  kaihedra  és  Íróasztal  köxöti 
volt  megosztva. 


Beöthy  :   Kálozdy   Bcla.    I. 

mány.  A  mit  az  istentelen  deákok  az  iskolában 
olykor  elkövettek  ellene,  azt  ő  az  igazi  bölcs  nyu- 
galmával csupán  a  természettől  tartott  lélektani 
leczkének  vette,  melyből  okulnia  és  a  melyre  épí- 
tenie kell.  Mert  ő  a  közmondással  ellentétben 
vizet  ivott  és  bort  prédikált;  tanítványainak  ismé- 
telve szivökre  kötötte  a  hajthatatlan  szigort,  míg 
maga  a  légyhez  sem  nyúlt  volna. 

A  nagytiszteletü  úr  csöndes  élete  a  kathedra  és 
Íróasztal  között  volt  megosztva  egész  addig  az 
emlékezetes  napig,  melyen  a  nagytiszteletü  asszony 
azzal  a  meglepő  s  általa  nem  is  sejtett  hirrel 
küldte  be  hozzá  a  szolgálót,  hogy  elérkezett  az 
idő,  melyben  ki  kell  sietnie  az  elméletek  homá- 
lyából a  gyakorlat  verőfényére,  mert  a  házban 
bölcső,  a  bölcsőben  pedig  egy  nyikorgó  kis  jószág 
van,  ki  bölcs  vezetőre  várakozik.  A  professzor  úr, 
a  mint  első  ámulatából  a  nagy  újságra  magához 
tért,  (nem  feledvén  el  a  Didactica  magná-mk  azt 
a  lapját  szamárfüllel  jegyezni  meg,  mely  mel- 
lett a  rárontó  szolgáló  meglepte),  azzal  az  öröm- 
mel indult  felesége  szobája  felé,  melyet  a  szegény 
szobrász  érezhet,  mikor  hosszas  és  reménytelen 
várakozás  után  végre  hozzájut  a  drága  anyaghoz, 
melybe  művészete  lelket  lehelni  van  hivatva. 
A  szolgáló  nem  költött  álhirt ;  a  piczi  kis  darab 
vörös  márvány  csakugyan  a  bölcsőben  várta  mes- 
terét. A  nagytiszteletü  úr  egyetlen  hálás,  de  csak 
futó  tekintetet  vetve  halavány  életepárjára,  ki  örö- 
mének tulajdonképeni  szerzője  volt,  félénk  gyö- 
nyörűséggel   emelte    ügyetlen     karjaira    a    babát- 

—  Kís  buksi  te!  —  hizclkedctt  neki  és  szeren- 
csésen lepottyantotta.  A  kis  buksi,  az  anya,  a 
bábaasszony  és  a  szolgáló  egyszerre  elsikoltván  ma- 
gukat, a  zavarba  jött  professzor  csak  nagy  nehe- 
zen tudta  az  általános  jajveszéklést  lecsöndesíteni 
ama  nevelési  alapelv  ismételt  fölemlítésévcl,  hogy 
a  gyermeket  születése  legelső  perczétől  kezdve 
edzeni  kell.  Mert  az  élet  még  majd  sokkal  go- 
rombábban is  bánik  vele.  Az  edző  rendszert,  me- 
lyet Hajós  Gábor  úr  ekként  buksija  lepottyantásá- 
val  szerencsésen  megkezdett  és  találóan  igazolt, 
Rousseau  nyomán  következetesen  folytatta,  mind- 
untalan emlegetvén,  hogy  csak  erős  testben  lak- 
hatik  ép  lélek.  —  Hogy  vagy  buksi?  —  e  sza- 
vakkal nyitott  be  minden  reggel  fiához,  ki  a  ke- 
resztségben János  nevet  kapott.  A  kis  csemetét 
apró,  gömbölyű  kezeinél  fogva  emelgette  a  pro- 
fesszor úr  és  nagy  öröme  telt  benne,  mikor  a 
kicsike  vörös  márványból  három  esztendős  korá- 
ban valóságos  vasék  lett.  A  nagytiszteletü  asszony 
váltig  mondta,  hogy  nem  akar  ő  Jánoskából  tót- 
ágast álló  komédiást  nevelni ;  de  a  professzor  úr 
igen  jól  tudta,  hogy  az  asszonyoknak  hallgatniok 
kell  a  gyülekezetben  s  az  iskola-előtti  órákban 
mindenféle  természetes  és  mesterséges  eszközzel 
építette  az  ép  lélek  méltó  lakását.  A  buksi  nőtt 
és  rettentő  nagy  fcjü,  izmos  kölyök  lett  belőle,  ki 
egy-két  bevert  fejet  (ha  mindjárt  köztük  volt  a 
magáé  is)  kutyába  sem  vett.  Már  legzsengébb  ifjú 
korában  emanczipálta  magát  minden  néven  neve- 
zendő   hatalom    alól.  A  templom-utcza  kis  leányai 


soha  hozzá  hasonló  lovagiatlan  ficzkőt  nem  láttak; 
a  vörös  hajú  zsidó  gyerekek,  ha  csak  neszét  vet- 
ték, eszük  nélkül  «móresoltak»  neki.  Szörnyű  öklei 
voltak.  Hanem  tanítóinak  is  ugyan  volt  kinszenve- 
désök  vele.  Mert  hát  a  professzor  hajnali  fárado- 
zásainak sikerült  ugyan  a  fényes  palotát  elkészí- 
teni, de  a  lakó  csak  nem  akart  beleköltözni.  A  feje 
lágyára  való  lepottyantás  ártott- e  meg  neki  élete 
első  napján,  vagy  valami  más  volt  az  oka,  de  annyi 
bizonyos,  hogy  a  buksi  makacs  butasága  bámulásra- 
méltó volt.  A  Kis  Tükör,  Hübncr,  Számító  Socrates 
vele  szemben  egyenesen  arra  a  szerepre  voltak 
hivatva,  a  mit  az  emberiség  sötét  századában  a 
hüvclykcsavaró,  spanyol  csizma  és  más  efféle  ré- 
mes eszközök  töltöttek  be,  melyek  tudvalevőleg 
rejtegetett  dolgokat  igyekeztek  napfényre  csikarni. 
A  buksi  kinzó  szerei  azonban  emezeknél  még 
annyival  borzalmasabbak  voltak,  mert  ő  csakugyan 
teljesen  ártatlan  volt  és  borzas  nagy  fejéből  soha 
semmi  sem  vala  napfényre  csikarható.  A  nagytisz- 
teletü  úr  soká  küzdött  a  szomorú  lehetetlenség 
ellen,  mig  végre  belátta,  hogy  minden  törekvése 
hiábavaló,  miután :  az  anyag  nem  elég  nemes.  Ca- 
nova  sem  dolgozott  volna  homokkőből.  Levette 
hát  első  szülöttéről  idejében  nevelő  kezeit,  gond- 
jait egy  épen  jókor  érkezett  fris  anyagra  fordí- 
totta és  a  szokás  embere  csak  annyiban  maradt  hű 
magához,  hogy  a  reggeli  bekiáltást:  —  Buksi, 
hogy  vagy?  —  a  világ  minden  kincséért  sem 
hagyta  volna  abban.  A  magára  hagyatott  János 
úrfi   (mert  az  anyai  hatalom    ugyan  micsoda    ilyen 


borzas  fejjel  és  ilyen  izmos  karokkal  szemközt  ? !) 
nőtt,  mint  a  hatalmas  tölgyek  és  bükkök  az  er- 
dőn :  feltartóztathatatlanul  és  meg-megvágva.  Mi- 
után az  iskolában  megunta  folyton  folyvást  tizig 
számlálni,  (a  tizenkettőből  a  két  utolsó  numerust 
nagytiszteletü  atyja  iránti  tekintetből  rendesen  el- 
engedték neki),  egy  szép  reggel  megszökött  kato- 
nának, hol  azonban  nagytiszteletü  atyjának  nem 
levén  semmi  befolyása,  a  huszonötöt  több  izben 
és  mindannyiszor  hiány  nélkül  kikapta.  A  pro- 
fesszor úr,  mikor  a  nem  sejtett  újságot  hírül  vitték 
neki,  valamennyire  elkomolyodott  és  nem  mond- 
hatni, hogy  ne  sajnálta  volna  a  buksit.  Idő  multán 
azzal  az  egyszerű  igazsággal  vigasztalta  meg  ma- 
gát, hogy :  ott  is  lehet  ember  belőle.  Hanem  azért 
minden  reggel  ép  oly  hűségesen  megkérdezte  a 
gyerekszoba  ajtajában,  mint  annakelőtte,  hogy :  — 
.  Buksi,  hogy  vagy  ? 

A  mivel  ez  időszerint  vesződött,  az  már  tagad- 
hatatlanul nemesebb  anyag  volt :  kék  eres  és  tiszta 
fehér  márvány.  Egy  vékony,  sápadt,  kisárkodó 
gyerek :  Mátyáska.  Az  öreg  semmiképen  nem 
akarta  bevallani,  hogy  rendszerváltoztatásának  Já- 
nos úrfi  vitézi  csákója  meg  lóvakarója  az  oka, 
hanem  csak  azt  hajtotta,  hogy  a  követendő  rend- 
szert mindig  a  gyermek  természetéhez  kell  alkal- 
mazni. E  gyöngéd,  siró-rivó  kis  teremtésnél  nyil- 
ván a  szellem  fejlesztéséhez  kell  azonnal  látnia, 
mert  megdönthetetlen  igazság  az,  hogy  a  nagy 
lélek  fenntartja  a  törékeny  testet.  A  nagytiszteletü 
úr    most    erre    épített    és    türelmetlenül    várta  az 


időt,  mikor  reggeli  tudakozódásaira  :  — Kisbeczém 
hogy  vagy  ?  —  maga  a  kérdezett  ad  vontatott 
nyafogás  helyett  értelmes  feleletet.  A  sötét  vár- 
teremben valóságos  ünnep  volt  a  nap,  melyen  a 
kis  «okos»  szellemi  képességeinek  első,  kétségbe- 
vonhatatlan bizonyságát  szolgáltatta  az  által,  hogy 
a  körtét  az  almától  egész  határozottan  meg  tudta 
különböztetni.  Ugyanis  előbb  az  egyik  után  nyúlt 
és  csak  aztán  a  másik  felé.  Íme  a  kis  féreg  már 
magasabb  állásponton  áll  Buridan  vén  oktalanjá- 
nál, mely  hasonló  kritikus  helyzetben  tudvalevőleg 
az  éhhalál  áldozatává  lett.  A  gyermek  fejlődése 
nem  hazudtolta  meg  a  sokat  igérő  kezdetet. 
A  számtanban,  melyet  nagytiszteletü  apja  —  a 
tudós  Bátky  nyomán  —  az  észfejlesztés  leghatha- 
tósabb eszközének  tekintett,  a  csodálatraméltó 
apróság  alig  két  éves  korában  annyira  vitte,  hogy 
fennakadás  nélkül  el  tudott  számítani  egy-ig.  Nagy 
buzgalommal  vezettetett  és  haladt  azután  is  a 
megkezdett  ösvényen.  Egész  könyvtára  volt  az 
ábécés  könyvekből  és  az  összerakó  házakból  egész 
városoknak  volt  korlátlan  ura.  A  szegény  nagy- 
tiszteletü asszony  élete  csupa  remegés  volt,  hogy 
a  szörnyű  sok  tudomány  előbb-utóbb  megárt  Má- 
tyáskának, ki  folyton  nyafogó,  vézna  kis  becze- 
gyerek  maradt.  Az  igaz,  hogy  aztán  a  mi  a  lelket 
illeti,  bámulni  való  volt,  a  milyen  korán  fejlett. 
Hét  éves  korában  a  gombozást  már  oly  szcnve- 
délylyel  űzte,  hogy  minduntalan  meggombtalaní- 
tott  kábátokkal  tért  haza  az  iskolából,  sőt  néha 
öltözetének    arról     a    darabjáról    és  helyéről  is  el 


voltak  fejtve  a  gombok,  a  hol  azokra  nemcsak 
egészségi,  hanem  illedelmi  szempontból  is  kétség- 
kívül a  legnagyobb  szükség  van.  Utóbb  gomb  he- 
lyett valóságos  krajczárba  került  a  végzetes  kérdés 
fölvetése:  fej-e  vagy  irás?  Tizenkét  éves  korában 
pedig  —  mint  az  iskolai  jegyzőkönyv  a  nevezetes 
eseménynek  emlékét  megőrizte,  —  karczerbe  csu- 
kattatott,  mivelhogy  a  vallás-órán  Dudás  Mihály 
tanulótársával  a  leghátulsó  padban,  állítólag  puffra, 
huszonegyezett  és  rajtakapatott;  az  elkobzott  kár- 
tyát vádlottak  közül  egyik  sem  akarta  elismerni 
tulajdonának,  hanem  —  megegyező  vallomásuk 
szerint  —  az  első  eminens  és  egyszersmind  kurá- 
tor helyén,  a  pad  alatt  találták.  Ekként  Mátyás, 
mig  a  kollégiumi  élet  folyóján  a  szekunda  és  a 
terczia  lélekvesztőin  himbálózott,  a  szerencse  ti- 
tokteljes tudományának  rejtélyeibe  mélyen  behatolt. 
Az  iskola-mulasztások  rovása  szörnyen  felszapo- 
rodott és  beczénk  szerencsétlenségére,  a  GriflFben 
nem  vezettek  jelenléti  jegyzéket,  mely  amazt  fölö- 
sen kiegyenlítette  volna.  A  gombozásból  néhány 
rövid  év  alatt  annyira  vitte,  hogy  egy  viharos  őszi 
estén,  vacsora  után,  nemcsak  meggombtalanítva, 
hanem  a  szó  szoros  értelmében  megkabáttalanítva 
tért  meg  házi  tűzhelyéhez  ;  hogy  azonban  az  ellene 
fordult  szerencsének  nem  egy  könnyen  engedett, 
arról  földagadt  képe  előnyösen  tett  tanúságot. 
Mert  a  becze  szerencsétlen  volt ;  minduntalan 
megkoppasztották.  Nem  csoda  e  szerint,  ha  min- 
den második  szavában  keserű  panasz  hangzott  a 
sors  és  az  emberek    ellen,    kik    mindjárt    az    első 

lépésnél  k«jánul  útját  állván,  nem  engedik,  hogy 
szegény  ember  is  vigye  valamire.  Életében  hatá- 
rozó volt  a  nap,  melynek  reggelén  Rosenfeld 
Adolf  (azt  hiszem,  nem  kell  felőle  többet  mon- 
danom) szót  kért  a  nagytisztei etü  úrnál.  A  remé- 
nyeiben keservesen  csalódott  öreg  úr  régi,  poros 
könyvek  titoktartó  lapjai  közül  előszedte  rossz 
napokra  félrerakott,  megsárgult  bankóit,  (egész 
csomó  volt  közte  olyan,  a  mi  már  ki  is  ment  a 
forgalomból)  és  második  fiáról  is  levette  nevelő 
kezeit.  Nem,  a  világért  sem  fejezte  volna  ki  szó- 
val, hogy  az  édes  anya  kényeztetése  a  legtökéle- 
tesebb nevelést  is  tönkre  teheti,  (hiszen  nincs 
többé,  a  ki  meghallja ;  a  harmadik  kis  porontyot 
nincs  többé  a  ki  kényeztesse!)  hanem  annál  erő- 
sebben meg  volt  győződve  róla.  Ettől  kezdve  Má- 
tyásra nézve  is  csak  arra  szorítkozott,  hogy  a 
kamasztól  minden  hajnalban  megkérdezze  :  hogyan 
van  az  ő  kis  beczéje?  A  kamasz  ilyenkor  még 
rendesen  horkolt  és  az  alkalmatlan  látogatóra  ke- 
servesen rámordult,  hogy  őtet  már  e  világon  aludni 
sem  hagyják.  Különben  ez  volt  is  valami  felelet- 
nek. A  buksira  vonatkozó  kérdést  elnyelte  a  távol. 
A  messze  olasz  földre  nem  hatott  az  el,  a  hol  az 
időtt  a  lovát  kefélte.  De  a  professzor  úr  egy  kis 
galamb  után  is  tudakozódott. 

Mert  időközben  még  egy  nem  sejtett  meglepe- 
tés érte.  Ez  azonban  leány  volt.  Kétségkívül  mél- 
tatlan anyag  egy  igazi  paedagogushoz.  A  nagytisz- 
teletU  úr  ugyanis  minden  részében  és  fenntartás 
nélkül  osztotta  boldogult  elődjének,  a  nagyhirü  és 

tudós  Márton  professzornak  abbeli  nézetét,  mi- 
szerint a  legtökéletesebb  asszonynak  is  elegendő 
annyi  ész,  hogy  esőben  a  csurgó  alá  ne  álljon. 
Ennyire  pedig  paedagogia  nélkül  is  lehet  vinni. 
Valódi  szeretettel  tudakozódott  hát  napi  munkája 
előtt:  —  Hogy  vagy,  kis  galambom?  —  de  ezen 
kivül  hagyta  őt  valóságos  vadgalambnak.  Többször 
pedig  a  nagy  tiszteletű  asszony  már  nem  lephette 
meg,  mert  az  ő  egyszerű,  tűrő,  szerető  lelkét  egé- 
szen odaadta  kicsi  kis  leányának,  kinek  bölcsője 
az  ő  koporsójának  örök  mozdulatlansága  mellett 
kezdett  ringani.  A  professzor  urat  a  dolgok  e  szo- 
morú változása  mélyen  megillette.  Ebédjénél  és 
vacsorájánál  hosszú  időn  keresztül  némán  ült  és 
el -el  merengett  Seneca  vigasztaló  igéin.  —  Boldog 
ő,  ki  mindazokat  már  ismeri  !  —  mondogatá  ma- 
gában a  római  bölcscsel  néma  elmélkedései  végén 
és  a  gyászfátyolt,  melyet  Orzse  asszony  varrott 
kalapjára,  évek  során  át  ottfeledte. 

A  család  e  szerint  tulajdonképen  csak  három 
tagból  állott:  a  professzorból.  Mátyásból  és  Ma- 
riból. Negyediknek  szokta  számítani  magát  Orzse 
asszony,  ki  úgy  tudott  a  bibliához,  akár  csak  egy 
pap,  és  nagy  tudományán  kivül  álmokat  is  látott, 
mint  Jákob  Hárán  városa  alatt.  Ide  tartoztak  még 
némileg  azok  a  tanuló  ifjak,  kiket  szülőik  a  messze- 
hirü  paedagogus  keze  alá  adtak  szállásra,  hogy 
faragjon  belőlük  embereket.  Ezek  palotája  a 
mályvarózsákkal  körülültetett  kerti  ház  volt,  honnan 
az  úrfiak  nappal  rendesen  a  kapun,  éjjelenkint 
pedig  a  kerítésen  keresztül  távoztak. 

11.  FEJEZET. 

A    bimbó   fakad. 

A  kis  Mari  nőtt,  nőtt,  mint  az  ilyen  anyátlan 
árvák  szoktak,  kiket  mosolytalanul  öltöztetnek, 
egész  nap  magukra  hagynak  és  parancsszóra  este 
mcgimádkoztatnak.  Ki  ne  látott  volna  akárhányat 
közülök?  Hajuk  borzas,  fésűt  ritkán  lát,  ruhájuk 
ráncza  mindig  le  van  szakadva,  czipőjük  gyakran 
lyukas,  nagyok  elől  a  sutba  bújnak,  gyermekek 
közt  ők  a  legvakmerőbbek.  Épen  ilyen  volt  Mari. 
Több  dolgot  adott  örzse  asszonynak,  mint  az 
egész  ház.  A  prédikátori  könyvet  minduntalan  félre 
kellett  tennie  a  pápaszemmel  együtt  és  kitekin- 
teni, vájjon  nem  törte-e  még  ki  nyakát  a  kis  bor- 
zas galamb.  Hasztalan  rémítgette  az  Elizeust  csú- 
foló betheli  rossz  gyermekek  szörnyű  sorsával, 
hiába  emlegette  a  szorgalmas  Márta  csábító  pél- 
dáját ;  az  akaratos,  vidám,  féktelen  kis  madár  csak 
akkor  fogadott  szót  az  anyókának,  mikor  neki  tet- 
szett. Pedig  ritkán  tetszett,  örzse  asszony  külö- 
nösen nagy  megbotránykozással  vette  észre,  hogy 
Marinak  sem  a  doktorék  Terkája,  sem  a  vörös 
boltos  Régije  nem  kellenek,  hanem  mindig  a  fiuk 
között  szaladgál,  a  kiknek  csontja  pedig  oly  go- 
nosz, a  milyen  csak  valaha  Rubené,  Simeoné  és 
testvéreiké  lehetett.  Olyan  éhesek  a  pénzre,  hogy 
bizonyára  ők  is  eladnák  Józsefet.  A  fönnebb  em- 
lített kisasszonyokat,  merev  szemű,  sipogó,  buta 
bábuikkal  és  kotyvasztó  készülékeikkel  együtt,  Mari 


mindjárt  elzavarta,  ha  jöttek;  hanem  a  kiabáló, 
lapdázó,  verekedő  férfigyerekek  közt  elemében 
volt.  És  rokonszenve  a  deákok  iránt  nem  maradt 
viszonzatlan.  A  kerti  ház  csavargó  lakóinak  mindig 
kitüntetett  kegyencze  volt.  Kálozdy  Béla,  —  ere- 
jénél, eszénél  és  gazdagságánál  fogva  a  kollégium 
bálványa,  —  nem  tartotta  méltóságán  alulinak  el- 
eikötekedni a  kis  vadgalambbal ;  olykor  még  fo- 
gócskára is  vállalkozott  s  ilyenkor  a  szerencsés 
vadász  mindig  csókot  követelt  áldozatától  ;  de 
Mari  akkorákat  sikoltott,  hogy  Béla  tanácsosnak 
tartotta  elbocsátani,  mielőtt  Orzse  asszony  föl- 
emelt ujjával,  pápaszemével  és  bibliájával  megje- 
lennék a  konyhaajtóban.  Egy  pufók  theologus  — 
valami  jó  módú  pap  fia  —  legszívesebben  a  kis 
Mari  orra  alá  fújta  pipája  füstjét,  erősen  meg 
levén  győződve  róla,  hogy  már  ennél  nagyobb 
nyájasságot  nem  tanúsíthat  iránta.  Hát  még  a 
mendikás  Bihari  Gida,  ki  az  úrfiak  ruháit  szokta 
tisztítani  és  a  nagytiszteletü  úr  könyveit  utána  hor- 
dani az  iskolába  1  Milyen  kész  gyönyörűséggel 
tisztogatta  az  apró  kis  czipellőket  s  ha  olykor 
lyukat  talált  rajtok,  bárminő  magasra  tört  s  bár- 
mint gyűlölte  apja  mesterségét,  (az  öreg  csizmadia 
volt),  a  hajnali  szürkületben  neki  ült  és  úgy  meg- 
foltozta, hogy  jobban  sem  kellett.  Szellős  köpö- 
nyegjében és  majdnem  átlátszó  czérna-nadrágjában 
csikorgó  téli  délutánokon  egész  büszkeséggel  tolta 
ki  Marit  kis  szánkáján  ereszkedni  a  gombai  töl- 
tésre. Ez  apró  szívességek  folytán  azonban  hatá- 
rozott reményeket  táplált.  Egy  téli  ereszkedő  után. 

a  mint  örökké  vigyorgó  arczával  a  konyhában  ül- 
dögélt és  gémberedett  kezeit  jókedvűen  melen- 
gette, egy  párbeszéd  folyamán,  melybe  Orzse 
asszony  meggondolatlanul  keveredett,  Gida  gyerek 
határozottan  kinyilatkoztatta,  hogy  szeretné  tudni, 
miért  ne  vehetné  ő  Marit  feleségül,  majd  annak 
idején,  ha  pap  lesz  ?  E  haszontalan  beszédre  Orzse 
azonnal  megszüntette  a  diskurzust  és  közönyösen 
tovább  lapozott  a  mécs  világánál  bibliájában, 
A  mendikás  pedig  olyan  jóizüen  vigyorgott  a  jó 
meleg  szurdikban,  mintha  a  legjobb  rendben  lenne 
szénája. 

Ilyen  környezetben  bocsátkozott  a  kis  Mari 
mindig  lejebb  és  lejebb  abba  a  völgybe,  melyben 
a  legszebb  és  legtitkosabb  virágok  nyilnak.  O  is 
megkapta  a  magáét.  Egy  nevenapján  —  talán  a 
tizennegyediken  —  szép  bokrétát  adott  neki  Ká- 
lozdy  Béla.  Az  ajándékot  a  lányka  elfeledte  ugyan 
megköszönni,  de  szép  piros  üvegpohárban  az  asz- 
talára állította.  Ettől  a  naptól  kezdve  rendesebben 
öltözködött ;  hanem  hogy  veleszületett  gondatlan- 
ságát nem  volt  képes  teljesen  levetkezni,  azt  eléggé 
bizonyítja,  hogy  az  ajándék-bokrétából  egy  rózsa- 
bimbót egész  addig  a  hajában  feledett,  migncm 
elhervadt. 

Már  az  új  névnap  közelgett,  mikor  egy  éjszaka 
tűz  ütött  ki  a  városban.  A  deákok  régi  hirü  tűz- 
oltó csapata  termett  legkorábban  a  veszedelem 
szinhelyén,  közte  Béla.  Az  éj  hideg  volt,  a  rémü- 
let nagy,  az  ifjú  vér  vakmerő.  A  szegény  lakatos- 
mester kis  porontyát  kihozta   a    roskadozó     eren- 

dák  közül,  hanem  aztán  forró  lázat  kapott  rá  és 
másnap  éjjel  már  félrebeszélt.  Az  ijedelem  nagy 
lett  a  háznál.  A  professzor  úr  bizonyos  diadallal 
emlegette,  hogy  ő  mindenkor  határozott  ellensége 
volt  a  tűzoltó  komédiázásnak,  mely  utóvégre  is 
csak  a  kéményseprőknek  való  mulatság.  Ugy  lát- 
szik azonban,  maga  is  megrémült  diadalának  ama 
bekövetkezhető  teljességétől,  hogy  Béla  bele  is 
haljon  a  tűzoltó  komédiába;  és  nyugtalankodó 
arczczal  futtatott  el  kollegájáért,  dr.  Barkóért,  ki 
a  természetrajzot  tanította  és  orvosi  mellékes  mű- 
ködésével —  hála  a  fiatal  természet  szívósságá- 
nak —  a  deákok  között  jelentékenyebb  pusztítást 
nem  okozott.  Dr.  Barkó,  kinek  különben  a  legjobb 
torka  és  melle  volt  a  világon,  a  betegágy  előtt 
sokat  köhécselt,  szokása  szerint  egész  előadást 
tartott  és  keveset  mondott.  Miután  azonban  egész 
határozottsággal  állította,  hogy  Béla  nincs  normá- 
lis állapotban,  a  nagytiszteletü  úr  jónak  találta 
néhány  óvatos  sorral  tudósítani  az  aggodalmas  ese- 
ményről Kálozdy  Benedek  urat,  a  beteg  nagy- 
bátyját. Harmadnapra  megérkezett  a  levél  Kálozd- 
ról,  melyben  Pallér  István  olvashatatlan  fehér 
tintával  és  érthetetlenül  czikornyás  mondatokban 
azt  jelenti,  hogy  Benedek  úr  meg  van  döbbenve 
a  váratlan  balesemény  fölött,  de  miután  köszvénye 
miatt  karszékéből  mozdulni  nem  tud,  legjobb  aka- 
rata mellett  sem  látogathatja  meg  a  beteget,  kinek 
hogylétéről  azonban  gyakori  tudósítást  óhajt. 
A  tudósítások  megindultak;  de  nem  voltak  igen 
vigasztalók.  Béla  láza  nem  csillapult  s  amint  éj  és 

nap  váltakoztak  ágya  körül,  úgy  álltak  közelebb 
ahhoz  hol  az  élet,  hol  a  halál.  Dr.  Barkó  úr  még 
mindig  nem  tartotta  az  állapotot  normálisnak,  a 
mi  abból  is  kitetszett,  hogy  naponkint  oly  hosszú 
reczcpteket  irt,  mint  valami  hősköltemény.  A  sze- 
gény beteg  sokat  volt  egyedül  a  kerti  lak  egy  kis 
szobájában.  A  pipás  theologus.  Mátyással  meg  a 
többi  deákkal  másik  szobába  húzódott ;  a  nagy- 
tisztei etü  úr  nem  igen  mozdult  ki  várából.  Mikor 
Orzsének  más  dolga  nem  volt,  az  csak  be-bené- 
zett ;  de  nem  igen  lehetett  jő  mulattató,  mert 
e  fiatal,  minden  [földi  és  lelki  jóval  megáldott  s 
csak  egy  vihartól  fenyegetett  életnek  mindig  az 
ó-testamentomi  Jób  történetét  mesélte  vigasztaló 
példának,  mely  az  ő  bajánál  mindenesetre  nagyobb 
volt,  miután  Jóbnak  mezitelenül,  hamuban  ülve, 
éles  cseréppel  kellett  dörzsölnie  sebeit. 

Egy  este  —  a  kert  bokrai  már  szövetkeztek  az 
esti  szürkülettel,  hogy  jól  elrejtsék  a  közöttük  bo- 
lyongót, —  félénken  leskelődött  Mari  a  beteg 
szobájának  ablaka  alatt.  Nevenapja  volt.  Tavaly 
ilyenkor  tűzte  hajába  a  rózsabimbót.  Hiába  kere- 
sett nyilast.  Magának  csak  azt  vallotta  meg,  hogy 
a  szobába  szeretne  látni,  pedig  a  jövendőbe  sze- 
retett volna  látni.  Nem  látott  semmit.  A  homály 
már  elfoglalta  a  szobát  s  a  mint  a  lemenő  napnak 
egy  pár  sugara  csillogott  az  ablaküvegen,  ez  mit- 
sem  árulhatott  el  a  belső,  szom.orú  képből.  A  leány 
megindult  az  ajtó  felé,  meg  visszatért.  Kezeivel 
izgatottan  gyűrte  ruhája  fodrát  és  sebes  lélegzete- 
ket szedve,    pillanatokra    el-elbámuh    a  kert    alatt 


iú 


folyó  Duna  nyugodt  tükrére.  Egyszer-kétszer  föl 
és  lejárt,  mígnem  gyors  elhatározással,  de  csöndes 
lépésekkel  benn  termett  a  szobában.  Az  ajtónyitás 
zajára  összerezzent  és  egy  perezre  vissza  akart 
térni.  De  már  benn  volt. 

—  Béla  —  suttogta  az  ajtóban  —  nem  jól  es- 
nék, ha  én  adnám  be  az  orvosságot? 

A  beteg  nem  hallotta.  Talán  Mari  maga  sem ; 
csak  képzelte,  hogy  mondta.  A  felelet  csak  a 
csend  volt,  a  magány,  az  elhagyatottság.  Ezek  azt 
mondták,  hogy:  jól  esnék.  Mari  megértette  és 
lábujjhegyen  az  ágyhoz  lépett.  Béla  ott  feküdt  egy 
új,  eldöntetlen  pör  tárgyául  a  két  örök  viaskodó 
között.  Ereje  megcsúfolva,  elméjéből  játék  űzve, 
gazdagsága  tehetetlen.  Mi  segít  hát  rajta?  E  sáp- 
padt,  beesett  arczra  az  este  már  oly  mély  árnya- 
kat vetett,  mintha  az  egész  ifjú  élet  az  árnyékok 
birodalmáé  lenne.  Ki  tartja  vissza?  Keze,  vékony, 
átlátszó,  eres  keze  lecsüng  az  ágy  oldalán,  mintha 
már  készülne  le,  le.  Ki  emeli  föl?  Semmi  nesz 
nem  volt  a  szobában  a  beteg  hullámzó  melléből 
fölszakadó,  hörgő  lélegzésen  és  egy  vén  óra  egy- 
hangú ketyegésén  kivül.  A  kis  Mari  meg-meg- 
reszketett  az  ágy  lábánál.  Látta,  hallotta  és  érezte 
a  jeleket.  Soká  szinte  mozdulatlan,  mereven  állt, 
arcza  kipirult,  szemei  ragyogni  kezdtek  és  elré- 
vedeztek a  homályban.  Nem  tudta,  mit  tesz,  csak 
azt  érezte,  hogy  van  oka  e  kínlódásra.  Kuszált 
tekintete  végre  megállapodott  a  beteg  arczán. 
Szemei  elvesztették  lázas  világukat,  nedvesedtek 
és   két    tiszta    kőnycseppel    tették    nehezebbé    a 


Mari  meg- megreszketett  az  áQ)  lábánál. 

mennyei  mérleg  jobbik  serpenyőjét.  A  két  köny- 
cscpp  meg-megakadva  futotta  végig  fényes  útját  a 
két  kis  rózsás  arczon  és  a  beteg  párnáján  pihent 
meg.  Marinak  nem  jutott  eszébe  többé  körül- 
nézni, ha  nem  látja-e  meg  valaki?  A  két  fényes 
csepp  megmutatta  neki  az  utat,  melyet  szivének 
ismeretlen  vágyai  heves  dobogással  kerestek.  Le- 
hajlott. Megcsókolta  Béla  izzó  homlokát.  A  beteg 
csöndesen  fölnyitotta  szemeit.  Párnáján  lágy  és 
sötét  fürtök  omlottak  szét  s  két  kis  remegő  kéz 
kulcsolta  egymásba  ujjait.  Ki  ez  a  tünemény?  Bi- 
zonyára angyal,  ki  azért  küldetett,  hogy  őt  a 
menybe  vezesse.  Szeretné  látni  arczát  és  lecsukta 
szemeit,  hogy  háborítatlanul  álmodhassék  tovább. 
Mikor  újra  föltekintett,  a  fekete  fürtök  és  imád- 
kozó kis  kezek  már  nem  voltak  sehol.  A  szoba 
sötét  volt.  A  jelenés  eltűnt.  Az  ablakon  repült-e 
ki,  vagy  a  menyezeten  emelkedett  föl  ?  Mindegy. 
Csakhogy  itt  volt.  Béla  soká-soká,  betegen  és 
lábadozva,  ébren  és  álmában,  éjjel  és  nappal,  pi- 
hentében és  munkája  közt,  jó  perczeiben  és  rossz 
óráiban  úgy  érezte,  mintha  az  angyal  csakugyan 
eljött  volna  és  itt  lenne  és  itt  maradna,  hogy  őt  a 
menyországba  vezesse.  Karosszékéből,  mely  beteg- 
ágyát felváltotta  s  melyen  a  kis  kerti  ablak  mellett 
szokott  üldögélni  —  halaványan  és  gyöngén  — 
sokszor  követte  merengő  figyelemmel  egy  kis  rózsa- 
szin  szoknya  tűnő  suhanásait. 

A  mint  lehetséges  volt,  haza  vitték  üdülni  Ká- 
lozdra.  Dr.  Barkó  bevallotta,  hogy  nem  volt  gye- 
rekség a  dolog.   Orzse  asszony  pedig  még  most  is 

a  fejét  rázta  és  azt  állította,  hogy  a  földi  szemek 
csalnak,  mert  a  Jairus  házánál  esett  csoda  már 
régen  történt.  Hosszú  ideig  maradt  orthon.  Majd 
egy  évig.  Mig  oda  volt,  sok  megváltozott  Duna- 
szögön.  Mari,  ki  az  utóbbi  időkben  egy  kissé  meg- 
csöndesedett, (úgy  hogy  most  már  határozottan 
Mátyás  urfí  elkeseredett  kifakadásai  csinálták  a 
legnagyobb  lármát  a  háznál,  nem  az  ő  víg  nevet- 
kérezésc)  egy  reggel  halkan,  talán  lábujjhegyen  és 
kissé  remegve  belépett  a  várlakba,  a  por,  pókok 
és  hideg  c  titokteljes  birodalmába.  A  nagytiszte- 
Ictü  úr,  ki  épen  Faludi  J^emes  urfi-'játó]  kért 
bölcs  tanácsokat  a  kerti  ház  jobb  módú  kvártély© - 
sainak  nevelésére  nézve,  csak  akkor  vette  észre, 
mikor  a  kis  galamb  hátulról  már  befödte  nyakát 
fehér  szárnyaival,  arczát  pedig  elárasztotta  piros 
szája  csókjaival,  melyekből  nem  egy  jutott  szem- 
üvegének is  és  kijelentette,  hogy  neki  egy  igen, 
de  igen  nagy  kérése  van,  olyan  nagy,  hogy  szinte 
cl  sem  meri  mondani.  Az  pedig  baj,  mert  a  pro- 
fesszor úr  meg  van  győződve  arról,  hogy  néma 
gyereknek  anyja  sem  érti  szavát,  az  apja  még  ke- 
vésbbé.  Hanem  bizony  maga  is  látja,  hogy  ez  a 
szoknyácska  már  viseltes ;  új  kellene  úgy-c  ?  Nem, 
nem.  Egészen  más!  A  kis  Mari  szégyenli  magát, 
hogy  semmit  sem  tanult,  semmit  sem  tud  és  azért 
esedezik,  hogy  ha  tudós  atyja  szereti  őt,  juttasson 
neki  is  valamit  nagy  tudománya  morzsáiból.  Ta- 
nítsa valamire.  Az  öreg  úr  szinte  visszahökkent  e 
szavakra  és  csak  rövid  vártatva  tért  magához. 
Hanem  akkor  egy  szokatlanul  édes,    szivbcli    mo- 


soly  kcr/tctte  hatalmába  sárgás,  derültségében 
örökké  egyhangú  arczát.  Nem  ment  egykönnyen, 
a  ránczokat  csak  ügygyel-bajjal  lehetett  neki  ki- 
mozdítani szokott  helyükből ;  de  végre  mégis  csak 
kimozdultak  és  Gábor  úr  szivéből  mosolygott.  Még 
igen  keveset  tette  életében.  Megsimogatta  leánya 
kipirult  arczát  és  letette  csontba  foglalt  pápasze- 
méí,  hogy  jobban  lássa.  Hosszúszárú  pipáját  csön- 
desen odatámasztotta  Íróasztala  lábához.  A  kudarcz 
sokszoros  keserűsége,  mely  két  fia  esetén  lelkét 
betöltötte,  s  elvette  kedvét  tőle,  hogy  leányával 
a  harmadiknak  nézzen  eléje :  rég  megenyhült,  el- 
csitult, elhalt  és  ha  e  peresben  megkérdezték 
volna:  vájjon  miért  feledkezett  meg  leányáról? 
bizonyára  nem  jutott  volna  eszébe  Márton  pro- 
fesszor hires  paedagogiai  tétele,  melylyel  Mari 
bölcsőjét  kirekesztette  a  várlakból.  Az  elfeledett 
gyermek  azonban  fel  van  fedezve.  Nem  ő  fedezte 
ugyan  fel,  hanem  maga  jelentette  magát,  hogy  sze- 
retne az  ö\é  lenni;  de  azért  mégis  csak  az  övé 
lesz.  Megajándékoztatott  egy  földdel,  melyben 
szántóvető  munkája  vénségére  örömöket  fog  te- 
remni. Íme,  a  gondviselés  bármi  keserű  serleg 
fenekén  rejteget  egy  édes  csöppet  I  Tanítalak  leá- 
nyom, tanítalak;  csak  ülj  le  ide  mellém,  vagy  a 
térdemre  1  A  boldog  öreg  föltette  szemüvegét ;  de 
ez  csakhamar  elhomályosodott.  Az  első  leczke  más- 
napra maradt. 

—  Hogy  vagy  kis  galambom?  —  Ez  a  reggeli 
beköszöntő,  ezentúl  azt  is  jelentette:  Jöhetsz,  jöjj 
velem.    Mari    ment    és  leült  a  bevehetetlen  erős- 

ségnek  valamelyik  hatalmas  bástyájára.  A  mogorva 
szobába  mintha  napsugár  hatolt  volna  be;  minden 
vidámabbnak  tetszett.  A  várnak  már  volt  várkis- 
asszonya.  A  könyvóriások  eleinte  ugyan  elzárkóz- 
tak előle  porfátylaikba ;  de  utóbb  már  szívesen 
látták.  Egynehánynyal  közűlök  meg  éppen  benső 
barátságot  kötött.  Képes  könyvek  voltak  és  költők. 
Ezek  közül  keveset  értett  ugyan,  mert  az  ittlevők 
nemcsak  maguk  és  ideáljaik,  melyekért  lelkesed- 
tek, hanem  nyelvök  is  holtak  valának.  És  a  sirok 
kulcsát  csak  tudós  emberek  birták.  Az  öreg  Hajós 
Gábor  tudós  ember  volt  s  kész  örömmel  forgatta 
meg  rozsdás  zárában  a  kulcsot,  hogy  a  kis  leány 
lelke  elé  felidézze  a  multakat.  És  a  mint  tüne- 
ményes világításban  elvonultak  szemeik  előtt  az 
Átváltozások  tünde  képei,  földiek  és  égiek  tarka 
serege,  szerelmesek,  jók  és  hatalmasok  végtelen 
sora,  a  csókok  és  varázslatok  megfoghatatlanságai; 
a  mint  elrebegte  előttük  a  búcsúzó  feleség  halha- 
tatlan szavait  halálba  induló  urának  és  a  legdicső- 
ségesebb város  lángjai  felcsaptak  körülöttük;  a 
mint  a  szerető  testvér  a  maga  romlásával  váltotta 
meg  embertől  elátkozott  bátyjának  sirját;  a  mint 
a  tenger  végetlen  morajában  a  tündérek  éneke  és 
a  vadak  ordítása  után  hallgatóztak ;  a  mint  a  hű 
feleség  szövésének  éjentc  felbontott  szálait  figyel- 
ték; a  mint  a  habokból  felbukkanó  delfinekkel 
lestek  a  lant  csodahangjait ;  a  mint  az  emberi  máj- 
jal táplálkozó  saskeselyű  hóhér-munkájától  iszo- 
nyodtak ;  a  mint  otthonosak  lettek  az  istenek  fé- 
nyes gyülekezetében  és  a  királyi  palotáknak  szőr- 


nyü  átkoktól  vJszKangos  csarnokaiban ;  a  mint 
elmerültek  a  pásztorórák  idylli  képeibe  Chloeval, 
PhillJs-szel,  Daphne-vel,  Lidiával :  világossá  lett 
előttük,  hogy  sem  a  költők,  sem  ideáljaik  nem 
halottak.  Csodálatos  tanítás  volt  ez,  melyet  minden 
valamire  való  paedagogus  teljes  lelkéből  lenézett 
volna.  Az  öreg  örömében  egyszerre  elfeledkezett 
minden  rendszerről,  Comenius  bölcsességéről  és 
Pestalozzi  tapintatáról.  Csupa  összevisszásság  volt 
a  mit  beszélt  és  leánya  figyelmét,  érdeklődését, 
óhajtását,  szeszélyét  kivéve,  semmi  sem  vezérelte. 
Eleinte  akadozott  és  alig  tudta,  mihez  fogjon.  Za- 
vartan dörzsölgette  ránczos  homlokát  és  ritka, 
kusza,  szürke  haját.  Hanem  csakhamar  sok  segít- 
sége jött:  Marinak  merőn  rászegzett  két  szép 
szeme,  nyitva-nyitva  feledett  ajka,  a  várfalakon 
nyugodtan  dolgozó  pókok,  a  legfényesebb  utat 
mutató  napsugár,  a  kitárt  ablak,  a  virágos  kert,  a 
csillagos  ég.  A  magyarázatra  váró  csodák  minden 
felől  seregestől  tolultak  eléjök.  A  nap  és  az  ég,  a 
föld  és  az  emberek  mind  ismeretlenek  voltak  a 
gyermek  előtt,  ki  eddig  maga  volt  a  vidámság. 
Maradjon  ezután  is  az !  A  jó  öreg  szive  tele  volt 
isteni  félelemmel  és  emberszeretcttel.  Az  ő  tudo- 
mánya csak  vigasztalt.  A  várterem  bizonyosan  több 
kac^ajt  hallott,  mint  a  mennyi  könnyet  látott. 
Gondtalan,  szivből  jövő,  élénk,  csengő  kaczagást,  — 
mint  mikor  a  jókedv  ezüst  hangú  poharakat  ko- 
czint  össze  —  melybe  megesett,  hogy  egy  mé- 
lyebb, szárazabb  nevető  hang  is  belevegyült.  A  vi- 
gasztalhatatlan Calipso    meséjét    kétszer    mondatta 

el  magának  a  kis  leány  és  kétszer  kaczagta  ki. 
Különben  csöndesen  ült  bástyáján  és  karjára  nyug- 
tatott állal  figyelt  atyjára.  Az  öreg  csak  beszélt- 
beszélt s  néha  maga  sem  tudta  miért,  hogyan,  csak 
elkezdte  simogatni  a  hollófekete  fürtöket,  két  te- 
nyere közé  fogta  Mari  rózsás  arczát  és  a  leczkc 
végin  meg  is  csókolta  kis  tanítványát.  A  vár  pedig 
oly  vidám,  boldog  és  dicsőséges  volt,  mintha 
valami  diadalmas  hadsereg  tartotta  volna  benne 
győzelmi  ünnepeit. 

Végre  megérkezett  Béla.  A  napját  tudták  jó 
előre  és  mindenki  várta  a  háznál.  Orzse  asszony 
ama  bizonyos  reggel  minden  perczben  az  utcza- 
ajtóban  volt,  hogy  —  ha  már  bethaniabeli  illatos 
olajjal  nem  szolgálhat  —  mikor  dobja  a  tűzhelyre 
a  fris  lángost,  mely  Béla  úrfinak  kedvencz  éteJe. 
Matyi  a  bizonyosan  telten  érkező  erszényből  egy 
kis  kölcsönre  számolt,  a  mi  jelen,  sorsüldözte 
helyzetében  bizony  nagyon  elkelt  volna  nála.  Bi- 
hari Gida,  ki  mendikásból  már  nagy  deák  lett  és 
ezelőtt  néhány  nappal  tért  haza  szuplikánsi  világ- 
járásából, erőnek  erejével  mindjárt  az  első  pilla- 
natban szemébe  akarta  tüntetni  Bélának  a  nagy 
változást,  melyen  keresztülment,  s  két  nap,  két 
éjjel  nem  vette  ki  szájából  immár  jogos  pipáját, 
hogy  valamiképen  pipa  nélkül  ne  találtassék.  Csak 
Mari  nem  készült  semmire.  A  mondott  reggelen 
be  is  robogott  a  várt  kocsi,  egy  régi  módi,  rázós 
jármű-óriás,  és  Béla  nem  a  legjobb  szinben  s  nem 
a  legjobb  kedvvel  ugrott  ki  belőle.  A  várakozók 
mindnyáját    köszöntötte,    kissé    szórakozottan,    de 

azért  láthatólag  szívesen.  A  professzor  úr  legdere- 
kabb növendékének,  ki  mindig  büszkesége  volt, 
sok  örvendező  szó  kíséretében  veregette  vállát  és 
nem  véve  figyelembe  a  rendesen  megadott  felele- 
teket, tízszer  is  megkérdezte  egymásután  :  —  Hogy 
vagy  f  am,  hát  hogy  vagy  fiam  ?  Gída  olyan  füst- 
felhőket bocsátgatott  körülötte,  mintha  csak  ké- 
ményből jöttek  volna.  Mátyás  deák  is  elmondta 
legalább  a  bevezetést,  hogy  ilyen  sanyarú  időket, 
mint  mostanában,  mióta  az  eszét  tudja,  nem  élt. 
A  Griff  tele  van  spillerrel.  Örzse  asszony  már  két- 
szer is  künn  járt  az  udvaron,  hogy  a  lángos  már 
olyan  píros,  akár  a  rózsa ;  hanem  Béla  még  min- 
dig izgatottan  tekintgetett  körül,  mintha  keresne 
valakit.  Hol  van  Mari,  vagy  akarja  mondani :  Mari 
kisasszony?  Ha  Bihari  Gedeon  úr  mérséklettel 
dohányzik  és  átlátszó  füstöt  ereget,  láthatta  volna 
Béla,  minő  mély  és  rögtöni  pírosság  borítja  el 
durva,  ragyás  arczát  és  minő  eleven  fény  szökik 
apró,  sárga  szemeibe.  De  ő  nem  dohányzott  mér- 
séklettel s  így  csak  a  szavát  lehetett  hallani,  (az  övé- 
hez hasonló  bassus  a  legsűrűbb  füstfelhőn  is  képes 
áttörni)  melylyel  a  sürgető  kérdésre  válaszolt : 

—  Épen  most  láttam  a  kertben  a  kisasszonyt. 
Szedi  föl  a  virágait.  Segíteni  is  akartam  neki,  ha- 
nem elküldött. 

—  Mari,  Mari  I  Ugyan  merre  vagy  ?  —  kiáltott 
a  nagytíszteletü  úr,  de  mintha  csak  a  pusztában 
kiáltott  volna.  Nem  jött  felelet.  —  Ejnye,  ejnye, 
töprenkedett  az  öreg  úr,  ma  sem  jött  lecskére  a 
szobámba.  Hallja  örzse  .  .  . 


lő 


Béla  közbevágott,  hogy  ugyan  illenék  is  miatta 
elzavarni  a  dolgától ;  majd  fölkeresi  ő.  És  meg- 
indult a  kert  felé.  Siető  léptekkel,  szembetűnő 
türelmetlenséggel  haladt  végig  a  megpirkadt  le- 
velii egres-  és  ribizke-sor  közt  és  izgalmasan, 
kutatva  nézett  körül  a  nagy  szederfa  alatt.  Az  őszi 
reggel  aranyos  köde  mindent  eltakart  előle.  To- 
vább sietett.  Mikor  végre  a  földre  hajlott  leányt 
megpillantotta,  egyszerre  megállt  s  aztán  csak  té- 
tova, lassú  járással  közeledett  feléje.  Ugy  látszott, 
mintha  Mari,  munkája  közben  nem  vette  volna 
észre  a  közeledőt,  mig  ez,  mögötte  állva,  meg 
nem  szólítja : 

—  Mari  kisasszony,  jó  reggelt! 

A  köszöntés  hangja  nem  volt  kitörő.  Béla  egész 
jöttében  volt  valami  szomorú,  mely  üdvözlése  hang- 
ját is  megtompította.  A  lányka  azonban,  ennek 
ellenére,  ijedten  kapta  föl  fejét  és  tekintett  hátra. 
De  arcza  borongása  egy  pillanat  alatt  kiderült. 
Vannak  őszszel  napok,  mikor  minden  borús  és 
mégis  világos;  nem  látunk  az  égen  felhőt,  de  na- 
pot sem;  a  lég  olykor  meg-megcsillan,  de  a  fény 
és  árny  ellentéte  nem  létezik.  Az  érthetetlen  sú- 
lyosan nehézkedik  kedélyünkre,  mikor  egy  perez 
alatt  kitisztul  minden  és  tündöklő  verőfény  tágítja 
messze  látásunk  határait.  A  perez  megérkezett  és 
Mari  arcza  sugárzott.  Milyen  csodálatos  változás 
rajta  egyetlen  egy  év  alatt !  Nem  volt  szebb,  mint 
előbb:  ugyanaz  az  ezüstbe  csillanó  sötét  haj, 
ugyanazok  a  vidám,  barna  szemek;  csak  egy  kissé 
tökéletesebb  termet,    teltebb  idomok  és  csinosabb 

öltözet.  És  mégis,  minő  más  e  leány  ma,  mint  a 
gyermek  volt  akkori  Csupa  báj  és  csáb.  Íme,  sze- 
mei nemcsak  beszélni  tudnak,  hanem  titkolózni  is. 
Ajka  már  nemcsak  kaczagni  tud,  hanem  moso- 
lyogni is.  Szép  homlokán  a  gondtalanság  játszi  tün- 
dére helyett  az  ártatlanság  fátyolos  szelleme  lakik. 

—  Jó  reggelt,  jó  reggelt,  Béla  —  monda.  De 
régen  is  hallottam  ezt  öntől. 

—  Pedig  minden  reggel  elmondtam. 

Csak  ekkor  fogtak  kezet.  EgyiJc  sem  mélyedt 
bele  a  másik  tekintetébe.  A  lányka  szemei  ágról 
bokorra,  madárra  siklottak,  kémleni,  vájjon  részt 
vesznek-e  mindezek  örömében?  Béla  nem  tudta 
leküzdeni  zavarát.  Hanem  kezeik  egymásban  ma- 
radtak. Egyszer  csak  megszólalt  Mari  meglepett, 
szinte  ijedős  hangon.  Ez  a  hang  meggondolásun- 
kat mindig  meg  szokta  előzni. 

—  A/\Jnő  gyűrűt  hozott  hazulról? 

Nem  lehetett  titkolni.  Mintha  valamennyi  sugár 
oda  gyűlt  volna  csillogtatni  a  kis  aranykarikát. 
A  megtámadott  nem  felelt  rögtön  s  később  is  csak 
akadozva : 

—  Anyám  gyűrűje  volt.  Bencze  bátyámtól  kap- 
tam. —  És  sötét,  olajszin  arczát  szégyenletes  láng 
borította  el.  Hazudott. 

—  Ejnye,  Kálozdy  úr,  de  megköszöntem  volna 
egy  kis  jó  kálozdi  szűz  dohányt,  ha  megemléke- 
zett volna  rólam  1  —  Okosabban  nem  tudta  magát 
Bihari  Gedeon  észrevéíetni  a  két  elmélyedt  sze- 
relmessel. A  bassushangnak  ilyenkor  jó  hatása  szo- 
kott lenni  a  merengők  magukhoztérítésében. 


Néhány  perez  múlva  Mari  kezeit  megint  virigaí 
foglalták  cl  s  üida  minden  erejéből  igyekezett  ki- 
csiny, vágyott  kezére  járni.  Béla  egy  fűzfavesszőt 
suhogtatva,  a  kertből  kifelé  indult. 

Aznap  délben  az  a  csoda  történt,  hogy  Mari 
senkit  sem  nevettetett  meg.  Szokatlanul  szórako- 
zott volt  s  csak  akkor  látszott  egy  kissé  összeszedni 
magát,  mikor  a  zsörtölődő  öreg  urat  kellett  csilla- 
pítani, ki  épen  nem  találta  rendén  valónak,  hogy 
az  ő  kis  beczéje.  Mátyás,  sohasem  tudja  éjtszaka 
kialudni  magát,  hanem  mindig  az  ebédidőt  hasz- 
nálja éjtszakának.  Talán  itthon  sem  volt  az  éjjel  ? 
Dehogy  nem,  dehogy  nem;  ugyan  hol  lett  volna?! 
Mari  méla  hangulata  hamar  véget  ért.  Az  igaz, 
hogy  az  a  nyugodt  derültség,  melylyel  oktató  atyja 
szavaira  figyelt,  nem  igen  tért  meg  többé  hozzá ; 
hanem  kedve  ellen  azért  nem  lehetett  senkinek 
semmi  kifogása.  Nyugtalanabb  volt  valamivel  az 
egykorinál,  de  ép  olyan  vig.  Mint  a  fecske,  mely 
káprázatosan  sebes  suhanással,  vigan  füttyögve 
kering.  Arcza  gyakran  élénkebben  ki  volt  hevülve 
s  tán  csak  ez  hozta  tévedésbe  azokat,  kik  valami 
árnyat  akartak  látni  rajta.  Igaz,  a  bástyafokról  nem 
szegezte  többé  oly  élénk  figyelemmel  szemeit  aty- 
jára s  olykor  arczát  kezeibe  hajtva  és  rejtve  hall- 
gatott, néha  még  akkor  is,  mikor  már  rég  nem 
volt  mit  hallania.  A  nagytiszteletü  úr  csak  paeda- 
gogus  volt  és  nem  lélekbúvár ;  nem  csoda,  ha  a 
csekély  változást  nem  vette  észre  leányán  boldog- 
ságában, melylyel  valaha  alig  sejtett  mértékben 
volt  tele.  Rideg  magányában  társra  talált.    Koráb- 

ban  nem  érezte  ugyan  hiányát ;  de  a  nem-tudónak 
csak  vágya  nincs,  szerencséje  lehet.  Várta-e  a 
remete  egyedüliségében  az  angyalt?  Csak  megje- 
lent előtte  és  betöltötte  lelkét  imádattal  mind  ha- 
lálig. 

A  szegény  öreg  csak  véletlenül  jutott  el  a 
tűzhely  mellé,  melynél  a  boldog  emberek  meleg- 
szenek. A  szív  igaz  osztályáról  nem  igen  volt  fo- 
galma. Feleségének  megpróbált  eleinte  mesélgetni; 
de  a  jó  asszony  csakhamar  elálmosodott  rajta,  vagy 
minduntalan  kifutkosott  a  konyhába.  Fiai  megszök- 
tek keze  alól.  A^ndennap  tudakozódott  utánuk, 
megsimogatta  hajukat  s  néha  még  azét  is  meg 
akarta,  a  kinek  feje  körül  vészthordó  golyók  röp- 
ködtek. De  csak  annyi  volt  az  egész  ;  Mari  lett 
mindene,  a  többi  kivül  állt  a  mindenen.  A  három- 
szöget, melyet  maga  körül  vont,  egyedül  M^^ri 
lépte  át  s  ezzel  nem  vége  volt  a  bűvöletnek, 
hanem  kezdődött  az.  Lelkének  új,  ismeretlen  felét 
fedezte  föl,  mikor  leányát  abba  a  világba  vezette, 
mely  tulajdonképen  az  övé  volt.  Csak  az  előcsar- 
nokba vitte  ugyan,  hol  semmi  örvény,  semmi  ho- 
mály, semmi  téveteg  nincs,  csupán  virágillat,  fény 
és  harmónia;  de  azért  mégis  egy  utón  jártak. 
Mennyivel  szebb  volt  itt  minden,  mióta  ketten 
vannak  I  Nem,  az  öreg  boldogabb  és  tudósabb 
volt,  semhogy  aprólékos  változásokra  ügyelhessen. 
A  mi  beköszöntött,  azt  úgyis  a  kor  hozta  magá- 
val. Mari  már  felnőtt,  nagy  leány,  ki  ha  utczára 
n^cgy,  észreveheti,  mint  bújik  elő  egyik  sarokból 
is,  másikból  Í5  egy-egy  legényfej,  melynek  forrongó 

terveiben  6  szerepet  játszik.    Most  már  van  kivel 
kaczérkodjék,  hát  kaczérkodik. 

Íme,  minő  szépen  mosolyog  Béla  ablaka  alatt  a 
világlátott  mcndikásra,  ki  az  6  éber  felügyelete 
alatt  nagy  buzgalommal  kötözgeti  be  zsúppal  a 
drágalátos  szép  hónapos  rózsákat. 

—  Gida  ur,  —  szólt  a  lány  —  hallom,  hogy 
már  ez  az  utolsó  esztendő.  Innen-onnan  elhagy 
bennünket  ? 

A  mendikás  egyet  harapott  e  szavakra  pipája 
csutoráján,  egyet  csavarintott  a  keze  alatt  bánkódó 
rózsatőn  és  megpihent. 

—  Utolsónak,  —  monda  —  még  nem  utolsó, 
könyörgöm  alássan.  Csak  rektori  ára  megyek  ki, 
hogy  egy  kis  pénzecskét  szerezhessek  az  előmene- 
telre. Mert  már  csak  a  papságig  nem  igen  szeret- 
nék megállapodni.  Hiszen  már  most  annyi,  mintha 
az  lennék.  Visszajövök  én  még,  könyörgöm  alássan, 
visszajövök  én    még. 

—  Hozza  isten,  Gida  úr. 

A  mendikás  apró  szemei  felcsillantak  ezekre  a 
szíves  szavakra  s  a  csutorának  rettenetes  kínszen- 
vedése közt  eképen  folytatta: 

—  Tettem  én  már  messzebb  utat  is,  mint  Ga- 
dócz,  a  hova  készülők.  Sok  földet  bejártam  szup- 
likáns  koromban,  mégis  csak  visszajöttem.  Pedig  a 
bivalyosi  pap  kisebbik  leánya  ugyancsak  marasz- 
tott, hogy  maradjak  ott  helyben  rektornak.  Nem 
én,  könyörgöm  alássan,  visszajöttem.  Meg  a  Csa- 
póföldön az  a  nótárius-leány  sem  volt  utolsó.  Nem 
én,  mondok,  visszamegyek  még  Dunaszögre.  Akár- 

hová  vet  engem  a  sors,  már  csak  pap  koromban 
majd  visszajövök  én  ide.  Már  annyi,  mintha  itt 
lennék.  Különösen  ha  jó  eklézsiám  lesz,  könyör- 
göm alássan. 

A  csutora  pokoli  kínokat  állt  ki. 

—  Hát  még  ha  tudnám,  —  nyögi  odább  — 
hogy  nem  hiába  jövök! 

Mari  azonnal  kész  volt  az  ingerkedésre : 

—  Nem  hiába?  Hát   ugyan    miért  jönne  hiába? 

—  Ezt  jó  tudnom,  könyörgöm  alássan.  Mert  az 
én  szavam  az  olyan,  mint  a  szentírás.  Pap  lesz 
belőlem,  nem  illik  hozzám  a  tréfaszó.  Annak  a 
bivalyosi  kisasszonynak  is  (pedig  nem  volt  utolsó!) 
megmondtam  egyszerre,  hogy :  nemes  ezzel  vége  volt. 
Azért  jó  tudnom,  a  mit  mondott.  Mari  kisasszony. 
Hát  ide  merné-e  adni  a  kezét? 

—  Miért  ne?  Ha  ilyen  jó  segítségemre  lesz, 
mindig  megkapja.  Megérdemli. 

Ott  van  a!  Az  újdonatúj,  pompás  kis  selmeozi 
pipa  romjaiban  hever  a  földön.  Béla  pedig  úgy 
bele  van  mélyedve  egy  könyvbe  odabenn  az  ab- 
laknál, hogy  az  egész  beszélgetésből  bizonyára 
nem  hallott  egy  hangot  sem.  E  nap  estéjén  Gida  — 
mindenki  végetlen  ámulására  —  Mátyás  urnák. 
Mari  korhely  bátyjának,  a  GriflFben  egy  itcze  netz- 
mélyit  fizetett.  Magának  már  nem  telt. 


BcAlhy  :  Káloi<ly  B«la.  1. 

111.  FEJEZET. 

A    mcndikis    élcslátáta. 

Beköszöntött  a  tél  és  vele  a  téli  mulatságok. 
A  törvénytudomány  csarnokai  csak  imént  nyiltak 
meg  Dunaszögön,  leszedetvén  a  lakat  az  igazság 
iskolájáról,  melyet  a  kényuralom  hatalma  vert  rá 
és  tartott  rajta  álló  tizenkét  esztendeig.  Mintha 
ifjainknak  nem  lenne  égető  szükségük  protestáns 
jogtudományra  s  a  jogi  fakultás  tanári  karát  képező 
Birkás  Péter  és  Mihály  Ferencíz  uraknak,  kiknek 
nem  igen  akart  menni  az  ügyvédségük,  nem  lenne 
még  nagyobb  szükségük  egy  szerény  ugyan,  de 
biztos  jövedelmű  állásra!  Szóval  Dunaszögön  is 
kihajtott  a  magyar  tanulóság  legdíszesebb  virága  s 
mindenki  elismerte,  hogy  a  kis  város  társaséletét 
Werbőczy  beköltözött  unokái  egészen  fölelevení- 
tették. Itt  is  táncz  volt,  ott  is  mulatság  s  valameny- 
nyinek  Mari  a  királynéja,  ki  e  közben  egy  kissé 
cl  is  hanyagolta  a  reggeli  leczkéket.  Mindez  apró 
mulatozások  azonban  csak  halavány  előkészületek 
voltak  a  diákok  ama  fényes  tánczvigal mához,  melyre 
a  Griff  vendégfogadó  nagy  terme  szappannal  há- 
rom Ízben  bedörzsöltetett  és  nemzeti  szinű  zász- 
lókkal s  czifra  papirosokból  kivagdalt  füzérekkel 
pompásan  fölékesíttetett.  A  rendezés  oroszlánrésze 
természetesen  Thcmis  papnövendékeié,  s  ezek  kö- 
zött Béláé  volt,  kinek  mind  a  leányok,  mind  a 
tanuló  ifjúság,  mind  pedig  a  czigányok  előtt  leg- 
nagyobb vala  a  becsülete.    A    nagytiszteletű    úrnál 

öt  tagú  küldöttség  jelent  meg,  melynek  szónoka. 
Bige  Géza,  (ki  sohasem  tudta  a  leczkéjét,  hanem 
költeményeket  írt  az  újságokba)  ékes  szavakkal  adta 
elő,  hogy  valamint  egy  bokrétából  a  rózsának  hiá- 
nyoznia sohasem  szabad,  azonképen  méltóztassék 
az  ifjúság  közkívánatára  a  professzor  úrnak  kegye- 
sen megengedni,  hogy  Mari  kisasszony  boldogító 
jelenléte  a  tervezett  tánczvigalom  fényes  sikerét 
biztosítsa.  Mari  az  ajtóban  hallgatózott  kívül  s  így 
épen  kéznél  volt,  hogy  az  öreg  úr  összecsókolja 
és  poros  könyveinek  lapjai  közül  előkeresgélje 
neki,  illetőleg  Klári  néninek  a  mulatságra  meg- 
kívántató banknótákat.  A  néni  felügyelete  alatt 
folyt  a  szabás,  varrás  egész  a  bál  napjáig.  Bizo- 
nyára nincs  senki,  a  ki  ne  vett  volna  valaha  részt 
egy  ilyen  kisvárosi  bálban,  melyben  rendesen  igen 
sok  az  Ízléstelenség,  de  igen  kevés  az  ásítozás. 
Nem  is  eresztem  fel  hosszú  lére,  csak  azt  akarom 
megemlíteni,  hogy  Mari  a  bál  napjának  reggelén 
két  szép  bokrétát  kapott,  két  ismeretlen  lovagtól. 
Az  egyiket  —  csupa  gyönyörű  kamélia,  Ízléses 
selyem  tölcsérben  —  Kohn  divatkereskedő  rü- 
pők  inasa  hozta,  ki  semminemű  biztatásokkal  sem 
volt  a  megrendelő  nevének  kivallására  birható. 
A  másikat  ablakában  találta  Mari.  A  szivárvány 
minden  színeiből,  nem  épen  drága  virágokból,  nagy 
jóakarattal  volt  összekötözve  s  hosszan  lógott  le 
róla  egy  piros  szalag.  Az  utóbbi  Klári  néninek 
jutott,  míg  a  kamélia-csokor  általános  hatást  tett 
Mari  kezében.  A  piros  szalagnak  senki  bámulója 
nem  akadt,    kivéve    Bihari    Gedeont,    ki    többször 

szemügyre  vette  és  néhány  félénk  megjegyzést 
koczk áztatott  érdekében.  Klári  néni  szíves  mosoly- 
lyal  fogadta. 

Mari  pedig  ezalatt  röpült,  röpült,  mint  a  tarka 
szárnyú  pillangó.  Hol  Bige  Géza  karján,  hol  má- 
sén, hol  fáradtan  lihegve,  hol  neki  hevülve,  hol 
andalogva,  hol  kaczéran,  hol  suhanva,  hol  lebbenve, 
hogy  Béla  tekintete  egészen  utána  veszett.  Ugyan 
mit  akar  vele  az  az  ügyetlen  mendikás?  Igazi 
medve.  Csakhogy  már  egyszer  letette.  Nagy  buz- 
góságában úgy  szorongatta,  mintha  holtra  akarná 
ölelni.  Szegénynek  semmi  nyugtát  nem  hagyják; 
most  megint  Bige  Géza  feszeleg  előtte.  Ugyan  mi 
tetszhetik  valakinek  ezen  a  versfaragó  borbély- 
legényen, középütt  szétugratott  frizurájával !  Pedig 
folytonosan  vele  járja;  mindig,  mindig.  Akárhová 
legyen,  ha  nem  verseket  mond  most  neki,  a  hogy 
az  ujjait  pattogtatja.  És  hogyan  mosolyog  rá  Marii 
Minő  meghitten  suttognaJc !  Eh,  hát  ugyan  miért 
ne  tánczolna,  miért  ne  mosolyogna,  miért  ne  sut- 
togna?!. Béla  azonban  —  bár  egész  természe- 
tesnek találja  mindazt,  a  mit  Mari  tesz  —  kihe- 
vült tekintettel  hagyja  ott  a  táncztermet  és  megy 
be  az  ivók  közé,  hol  a  kántus  jelesebb  tagjai 
gyönyörű,  s  csak  Sállya  Andor  egy-két  rekedt 
rikkantása  által  megzavart  harmóniában  éneklik, 
hogy: 

Esik  eső  karikára 
Kossuth  Lajos  kalapjára. 
A  mennyi  csöpp  esik  rája, 
Annyi  áldás  szálljon  rája  1 

Nincs  többé  policzáj.  Béla  leül  a  legszélső  asztal 
mellé,  félre  csapja  fekete  bársony  kucsmáját  és 
bort  hozat.  Ivás  közben  rá-ráüt  az  asztalra ;  az 
ujja  gyürütlen.  Nem  tudja  megállni,  minden  pilla- 
natban kitekintget  a  tánczolók  felé.  Mari  fehér 
ruhája  minduntalan  ott  suhan  el  az  ajtó  előtt. 
A  lány  is  be-benéz  s  bizony  nagyon  szeretne  egy- 
egy  kis  időre  megállni  ott,  hanem  Bige  Géza  lábai 
jobbak,  mint  a  verseié,  s  tovább  repülnek,  mint  a 
forgó  szél. 

—  Hát  nem  emlékszik,  hogy  most  maga  követ- 
kezik, Béla?  —  Mari  érte  ment  a  borozónak  s 
szelid,  nyájas,  édes  hangon  szólította  meg. 

—  Én  következem  ?  —  vetette  föl  fejét  Béla  és 
azt  akarta  mutatni,  hogy  kac^ag ;  de  csak  az  arcza 
nevetett,  szemei  nem.  —  Én  következem?  Ugyan 
hányadiknak  következem  én?  Tizediknek,  husza- 
diknak, utolsónak? 

A  lány  elszomorodott. 

—  Haragszik  Béla?  —  kérdé,  szalagjait  gyűrve 
ruháján. 

Nem  kapott  feleletet. 

—  Csak  azért  kérdem,  —  folytatá  egyszerre 
fölvetve  tekintetét  —  hogy  még  egyet  kérdezhessek 
utána.  Feleségül  akar-e  venni,  menyasszonya  va- 
gyok-e én,  hogy   haragszik? 

Béla  ez  izgatott  szavakra  megragadta  a  lány 
kezét,  mintha  tánczra  akarná  vinni.  Hanem  csak 
erősen  megszorította  és  nem  mozdult.  Abban  a 
perczben  közéjök  ütötte  magát  a  középen  válasz- 
tott fíJzura  s  kecseskedő    lengéssel    kapta    táncába 

Marit.  Mari  ment,  tánczolt  újra,  tánczolt  tovább, 
kaczérkodott,  nevetett,  sohasem  pihent,  sokat  bol- 
dogított, mindenkit  bolondított  és  olyan  boldogta- 
lannak érezte  magát,  hogy  majd  a  szíve  szakadt  meg. 

Klári  néni  az  egyik  sarokszékben  azt  álmodta, 
hogy  Mari  esküvőjét  tartja  egy  fényes,  gazdag 
úrral,  ki  az  egész  rokonságot  pártfogásába  fogja 
venni ;  már  a  nevét  is  megtudta  volna  az  illetőnek, 
ha  a  részeg  Sállya  András  épen  előtte  el  nem 
rikoltja  magát.  A  legalkalmasabb  időben  ébredt 
föl.  A  gyertyák  már  halaványodtak  s  a  fekete  világ 
kívül  az  ablakokon  szürkülni  kezdett.  Mindennek 
vége  volt,  csak  a  kedvnek  és  bornak  nem.  A  gyer- 
tyák valamennyi  atillát  telecsöpögték,  a  szép  szál 
kócsag-tollak  összetöredeztek  s  a  csengő-bongó 
sarkantyúk  a  könnyű  ruhákat  mind  összeszaggatták. 
Mari  kezében  a  nagy  kamélia-csokor  lankadtan 
haldoklott ;  a  vörös  pántlikás  bokrétára  pedig, 
melyet  Klári  néni  gondosan  maga  mellé  helyezett 
a  székre,  a  nehéz  fejű  Sállya  ráült  és  agyon- 
nyomta. Bihari  Gida  próbálta  kiegyengetni,  de 
kevés  sikerrel.  Itt  az  indulás  órája.  Az  egész  fe- 
kete sereg  Mari  köpenye  után  tolakodik;  de  úgy 
látszik,  a  mendikásnak  vannak  legjobb  öklei,  mert 
az  ostromolt  köpenyt  utoljára  is  ő  keríti  kezéhez 
s  számos  sikertelen  kisérlet  után  (Fbrdítsa  hát  ki- 
felé I  —  Ne  az  alsó  végét  tartsa  föl !  —  Menjen 
inkább  a  néninek  segíteni  I  —  Felveszem  már  ma- 
gam is  I)  sikerül  neki  Mari  hószín  vállaira  borítani. 

A  nagy  tiszteletű  úr  várkastélyában  már  ég  a 
hajnali  őrtűz,  mikor  hazaér    a    háznép.    Különösen 

jó  kedve  nincs  senkinek,  csak  a  mendikás  szólal 
meg  olykor,  dicsérve  az  éj  gyönyörűségeit.  Min- 
denki nyugodni  siet ;  az  egyik  aludni  is  tud,  a 
másik  ébren  marad.  Béla  nyugtalanul  hánykódott 
divánján,  melyre  ruhástul  vetette  magát.  Ajtaja 
csöndesen  nyikorogni  kezdett  és  a  vöröses  hajnali 
világosságnál  a  világlátott  mendikást  ismerte  meg 
vendégében.  A  leghosszabb  pipájával  jött. 

—  Ébren  van  Kálozdy  úr?  —  kezdé.  Köszönöm 
alássan,  ha  megengedi.  (Leül.)  Hát  biz  én,  könyör- 
göm, csak  azt  gondoltam,  hogy  már  ilyenkor  akár 
fekszik  le  az  ember,  akár  nem.  Egy  kis  beszélge- 
tés reggelig  többet  ér.  Haj,  de  gyönyörűséges  bál 
is  volt  ez  az  éjjel  !  Ha  megengedi,  abból  a  hitvá- 
nyabbik fajta  kálozdiból  megtöltöm  a  pipámat.  Pi, 
pi,  pi.  (A  pipa  nem  akar  szelelni.)  No  bolond, 
no;  fölséges  dohány!  Tessék  elhinni,  hogy  én  csak 
a  jó  dohány  miatt  örülök  az  egész  rektorságnak. 
Mert  a  mi  azt  illeti,  hát  visszajövök  én  még  ide. 
Hisz  mi  az  az  egy-két  esztendő  ?  Legszebb  ko- 
romban pap  vagyok.  Különben  már  annyi,  mintha 
egész  bizonyossággal  fel  lennék  szentelve.  És  ak- 
kor aztán  .  .  . 

—  És? 

—  És  hát  megházasodom.  Pi,  pi,  pi.  Megteszem. 
Hol  van  valami  kívánatosabb,  mint  egy  papné 
sorsa?  Miért  ne  tenném?  Csak  azt  akarom  mon- 
dani még,  könyörgöm  alássan,  hogy  ma  a  bálból 
hazajövet  úgy  láttam,  mintha  a  kisasszony  sírt  volna. 
Legalább  könyek  voltak  a  szemében.  Az  igaz,  hogy 
nagyon  hideg  van.   Csak  azt  akarom  .  .  . 

Béla  egy  kicsit  nyugtalankodott  a  divánon.  Kar- 
ját a  feje  alá  tette  és  bámulni  kezdte  a  mennye- 
zet primitív  bokrétáit.  A  mendikás,  iszonyúan  rágva 
a  csutorát  és  szavakat  egyaránt,  folytattaa  kadozó 
beszédét : 

—  Igenis,  könyörgöm  alássan.  Én  jól  tudom, 
hogy  papi  embernek  kétszer  is  meg  kell  gondolnia, 
a  mit  a  száján  kiereszt,  mert  nem  játszhatik  a 
szavával.  Én  pedig  már  annyi,  mintha  az  volnék. 
Igenis,  könyörgöm  alássan.  És  szent  Ígéretet  tet- 
tem neki. 

—  Miféle  Ígéretet? 

—  Szent  ígéretet.  Mert  egy  papnénak  csak- 
ugyan jó  sora  van  a  világon.  Csak  annyit  akarok 
mondani,  hogy  én  már  kezet  adtam  rá  és  a  kis- 
asszony is  kezet  adott.  Csupán  csak  azért  mon- 
dom, hogy  mintha  sírni  láttam  volna.  Lehet,  hogy 
csalódom,  Kálozdy  úr ;  de  bizonyosan  láttam  kö- 
nyeket  a  szemében.  Igenis,  könyörgöm  alássan. 
Jól  tudom  én,  hogy  Mari  kisasszony  csak  szegény 
ember  leánya  és  egy  szegény  ördög  mátkája.  Mert 
már  annyi,  mintha  az  lenne.  Kálozdy  úr  pedig 
világi  javakkal  és  tisztességgel  bőven  megáldatott 
ifjú  ember.  Hanem  azért  egész  éjjel  csak  elvihette 
volna  egy  fordulóra  szegényt  és  velünk  is  jöhetett 
volna  haza  annak  rendje  szerint.  Valóságos  könyek 
voltak  azok !  Mert  a  megaláztatás,  könyörgöm  alás- 
san, nem  esik  jól  a  szegény  embernek. 

A  mendikás  nagy  köhögés  és  fuldoklás  közt 
ugyan,  de  éles  szeme  és  bátor  nyelve  fölött  való 
teljes  megelégedéssel  végezte   mondókáját.    Az  el- 


^ég  egy  pipára  valót  kéri  abból  a  hitványabbik  fajta 
kálozdi  dohányból. 

mondottak  után  azonban  csakhamar  kiesett  ünnepi 
hangulatából  s  fennen  hangoztatott  szegény-embe- 
res büszkeségét  a  faképnél  hagyva,  Bélától,  ki  még 
mindig  a  mennyezet  virágaiban  gyönyörködött,  még 
egy  pipára  valót  kért  abból  a  hitványabbik  fajta 
kálozdi  dohányból. 

—  Igen  alássan  köszönöm.  Fölséges.  Ne  tessék 
haragudni  érette,  a  mit  mondtam,  Kálozdy  úr. 
Nagyon  nyomta  a  szívemet.  És  ha  valami  tisz- 
teletlent mondtam  volna,  könyörgöm  alássan,  tes- 
sék elfelejteni.  Egy  kis  borocskát  is  ittam  az 
éjjel ;  a  Sállya  Andris  tegnap  pénzt  kapott  ha- 
zulról. Most  pedig  megyek  a  Spitzer  gyerekeket 
tanítani. 

Az  alázatos  mendikás  megindult  szellős  öltöze- 
tében a  csikorgó,  tiszta  téli  reggelen  a  Lila-korcs- 
márosék  felé,  a  kiknek  két  vásott  kölykét  oktat- 
gatta minden  reggel,  fölötte  lelkiismeretesen  és 
jutányosán.  A  város  végén  laktak.  A  mint  átbak- 
tatott a  nagy,  kisvárosi  térségeken  és  girbe-gurba 
utc^ákon,  a  jégcsapos  háztetők  és  zúzmarás  fák 
alatt,  a  téli  ezüstös  köd  bármily  sűrű  volt  körü- 
lötte, átcsillogott  azon  a  kelő  nap  nagy,  vörös  ka- 
rikája. Ez  a  vörös  karika,  mely  a  meleget,  fényt, 
örömet  és  tisztességet  jelentette,  folyton  folyvást 
átcsillogott  a  pihenéstelen  munkának,  a  küzdésnek, 
a  nyomornak,  a  hidegnek  azon  a  ködén,  melynek 
sűrűjében  e  szegény,  alázatos  lelkű,  iparkodó  fic^kó 
életehajójának  vitorláit  kifeszítette.  Amaz  előkelő 
ifjú  is,  —  ki  azalatt,  míg  Gida  a  két  vásott  zsidó- 
gyerek  fürtjeit  ránczigálja,  egy  kényelmes  divánon 

bámul  maga  elé,  —  az  az  ifjú  is  ködben  feszítette 
ki  vitorláit ;  de  a  napot  nem  látta  semerre.  Ahogy 
a  mendikás  betette  maga  után  az  ajtót,  egyre  he- 
vesebb izgalom  vesz  erőt  Bélán.  Föl-fölugrik,  meg 
újra  ledől ;  nyakkendőjét  letépi  és  elhajítja.  Érzi, 
mint  tódul  a  vér  sebes  rohanással  reszkető  agyára, 
mint  nyargal  föl  s  alá  kiduzzadó  ereiben,  mint 
borítja  el  szemeit,  mint  kényszeríti  kezeit,  hogy 
kulcsolódjanak  össze,  mint  borít  mindent  zűrza- 
varba körülötte,  melyben  becsület  és  alávalóság, 
élet  és  hervadás,  hűség  és  szószegés,  szűz  vágy  és 
mohó  éhség,  fájdalom  és  elkeseredés  nem  voltak 
többé  egymástól  megkülönböztethetők.  Benn  volt 
e  zűrzavarban  Mari  két  tiszta,  égi  könye  ép  úgy, 
mint  két  élveteg,  piros  ajka.  Mintha  azok  a  kö- 
nyek  és  ezek  az  ajkak  azt  kérdezték  volna  tőle: 
.  mondd  meg  nekünk,  nem  férnek-e  el  egy  hajlék- 
ban a  győzelem  és  megaláztatás,  a  féreg  és  a  gyöngy  ? 
Az  éjjeli  zene  visszhangja  vette  körül.  Hangzott 
jobbról,  balról,  mindenünnen ;  hol  álmatagon,  cl- 
halólag,  mint  a  sziklai  ér  suttogása,  hol  feljajdulva 
meg  felkaczagva,  mint  a  hazátlan  szél.  Pokoli  sí- 
pok, trombiták,  hegedűk  zenéje  volt  ez,  lázítva 
minden  ellen,  a  mi  csöndes  boldogságot  alapít. 
Mintha  ugyanaz  lenne,  a  mit  az  éjjel  hallott,  és 
mégis  egészen  más.  A  mi  az  éjjel  örömnek  tet- 
szett, az  most  panaszkodva  nyög  ;  a  mi  szilaj  kedvre 
gyújtott,  most  visszatarthatlanul  nyomul  a  szív  felé, 
hogy  megszakítsa  azt.  És  a  kit  e  rejtelmes  hullá- 
mok sötét  karjaikon  ringatnak  körülötte,  milyen 
szép  a  leány    és    milyen    oktalan    ő !    Nem,    Béla 

nem  gondolkodik  a  jövendőn.  Már  kezében  a  kor- 
mánylapát, hogy  elhajítsa.  Egy  franczia  királyról 
tartotta  fenn  az  aprólékos  udvari  monda,  hogy  mi- 
kor ágyán  hánykódva,  a  báli  zene  visszhangját  hallá, 
bedugta  füleit,  mert  ama  titokteljes  hangokról  azt 
tartotta,  hogy  az  ördög  suttogása.  Béla  nem  követte 
e  példát.  Meghallgatta  az  ördögöt,  ki  ekképen 
beszélt:  —  Bolond,  a  ki  eltiporja  a  rózsát,  me- 
lyet gomblyukába  tűzhetne.  Bolond,  a  ki  irtózik 
az  ágytól,  mert  rossz  álma  lehet  benne.  A  holnapra 
gondoljon  az,  a  kinek  ma  sincs  mit  ennie.  Soha- 
sem lehettek  egymáséi  ?  Mit  tesz  ez  ?  Te  elég 
gazdag  vagy,  ő  elég  ifjű,  hogy  felejtsetek,  a  mi- 
kor szükség  lesz  rá.  Az  új  szerető  a  legjobb  vi- 
gasztaló a  világon.  Ugyan  minek  borzadsz  úgy 
össze?  Hiszen  még  kérdés,  ha  lesz-e  szükség  fele- 
désre és  új  szeretőre?  A  sors  bolond  kereké- 
nek csak  egyetlen  egyet  kell  fordulnia,  hogy  porrá 
gázolja  azt,  a  mi  utatokban  áll.  Aztán  isten  nevé- 
ben legyetek  boldogok  mindörökre!  —  Így  az 
ördög.  Béla  meghallgatta  és  eldobta  a  kormány- 
lapátot. 

A  határozás,  ha  még  olyan  rossz  is,  mindig  le- 
csöndesít.  Béla  asztalához  ült  és  levélbe  kezdett. 
Magános  óráiban  költő  is  volt,  nem  ment  neki 
nehezen.  A  szavak,  melyek  a  papírra  kerültek,  csak 
szerető  szívből  fakadhattak ;  de  csak  bűnös  kéz 
Írhatta  azokat  le,  bűnös  ajk  beszélhette  el.  Az  ifjú 
hév  legforróbb  hangjait  találta  meg;  a  zajló  ér- 
zelmek a  legelragadóbb  meggondolatlanságban  nyi- 
latkoztak ;  a  szerelem   föllelte    csodálatos    ékesszó- 

lását.  Mintha  a  toll  a  képzeletnek  mélységeket  és 
magasságokat  bejáró  szárnyából  lett  volna  tépve. 
Csak  a  becsületes  ígéret  egyszerű  szavai  hiányoz- 
tak e  lángoló  sorokból.  Mily  nevetségessé  törpült 
c  nyilatkozat  mellett  a  szegény  mendikás  együgyű 
vallomása;  de  ebből  hiányzott  mégis  a  kéz,  mely 
becsülettel  nyujtatik  ki  a  másik  után;  hiányzott  a 
szó,  hogy :  visszajövök  én  még  ide,  vagy :  nem 
távozom  én  innen  sohasem. 

Béla  bepecsételte  a  levelet  és  betette  a  t Kar- 
thauzi* lapjai  közé,  melyet  olvasni  küldött  Mari- 
nak. A  napot  kószálva  töltötte.  Egy  órára  bete- 
kintett a  kollégiumba;  de  Birkás  Péter  úr  akadozó 
leczkéje  az  örökösödési  jogról  nem  birt  rá  elég 
vonzerővel,  hogy  ott  marassza.  Kóborgott  a  sziget 
fagyos,  havas  utain.  Kedvezett  neki  a  szerencse. 
Hogy  este  hazatért  és  a  kisasszony  után  kérde- 
zősködött, (kissé  fátyolozott  és  bátortalan  hangon) 
Mari  épen  egyedül  volt.  A  lány  megérezte  jöttét 
és  varrásáról  nem  mert  föltekinteni.  Sápadt  volt. 
Bélának  sem  jött  szava  s  némán  ült  le  mellé. 
A  professzor  úr  kis  galambja  nem  mert  ránézni. 
Béja  megfogta  kezét ;  Ma^i  nem  vonta  vissza  s 
ölébe  ejtette  munkáját,  Béla  átkarolta  vállait ; 
Mari  nem  húzódott  félre.  Béla  megcsókolta ;  Mari 
nem  ellenezte.  A  téli  égen  tisztán  ragyogtak  künn 
a  csillagok;  de  senki  sem  láthatta,  mi  van  meg- 
írva bennök. 

Ily  rossz  sejtelemmel,  némán  és  szomorúan  kez- 
dődött e  szerelem.  Mintha  csak  vigasztalni  akarták 
volna  egymást   valami  nagy  csapás  gyászában.    De 

a  mint  benn  voltak  már  a  szerelemben  s  megszűn- 
tek gondolkodni  viszonyukról,  rajtok  is  erőt  vett 
amaz  önfeledtség,  mely  épen  oly  kevéssé  vár  vala- 
mit, mint  a  mennyire  nem  fél  semmitől.  A  köd, 
mely  az  első  napokban  rajok  nehezült,  (csalva  őket 
s  játszva  velők,  hogy  csakugyan  egymás  keblén 
pihennek-e  ?)  oszladozni  kezdett  s  édes  gyönyörű- 
séggel szokták  meg,  hogy  egy  a  más  oldalán  lássa 
magát.  Béla  lelkét  valamivel  hosszabb  ideig  tar- 
totta beburkolva  az ;  de  az  ifjú  általán  mélább  ke- 
délyű, feketébb  vérű  volt.  Megható  vala  az  ártatlan 
vidámság,  mely  Marit  aranyos  hálójába  keríté. 
Csodálatos ;  most,  hogy  megtalálta  zárját,  kalitját, 
ép  olyan  vígan  csicsergett,  mint  a  madár,  mely 
megszabadul  rácsai  közül.  A  várbeli  leczkéken  is- 
mét a  régi  figyelmes  és  hálás  tanítvány  lett;  csak 
a  tandíj  fizetésében  szívesebb.  Száz  csókot  kapott 
az  öreg  úr  mindennap.  Mintha  csak  elgondolta 
volna  Mari,  hogy  már  most  e  piros  ajkak  nem- 
csak atyjáé;  legyenek  legalább  dús  kárpótlással 
iránta.  Minek  beszéljem  el  hosszan  e  szerelem 
mesefüzérét?  Mindenki  ismeri  e  történeteket,  min- 
denki keresztülment  rajtok,  mindenki  mosolyog 
felettök,  mindenki  visszaóhajtja  és  mindenki  meg- 
könyezi  őket.  Hol  szent  legendák,  hol  egyek  a 
száz  közül ;  de  mindig  ugyanazon  apróságok.  Béla 
és  Marj  is  átélték  e  történeteket.  Volt  meséjök  a 
megszárított  rózsabimbóról,  a  J^arthauzi-nak  egy 
bizonyos  lapjáról,  egy  esti  csónakázásról  a  hold- 
világította Dunán,  a  majálisról  a  szőlőhegyen,  az 
emberek  kinevetett   suttogásairól,    egy    észrevétlen 


csókról  hajdan  egy  betegágy  felett,  a  rejtegetett 
fájdalomról  egy  titokteljes  gyűrű  miatt,  (Pedig 
édes  anyádé  volt  ugye?  Szegény  anyád,  ha  élne!) 
a  megmagyarázhatatlan  és  hosszú  félelemről.  (Pe- 
dig mi  okunk  volt  rá?)  Mert  a  szerelmesek  vallo- 
mása egyszerre  leejti  a  függönyt  szíveik  egyedül 
viselt  örömeinek  és  régen-régen  rejtegetett  fájdal- 
mainak titkos  panorámája  előtt.  Nézd,  nézd  ;  szen- 
vedjük át,  örüljünk  rajta  még  egyszer  s  újra  és 
végét  nem  érve,  együtt.  Hosszan  tartottak  csodás 
napjaik,  midőn  egyszerre  van  az  égen  a  nap  tüzes 
sugaraival  és  a  hold  ábrándos  fátyolával.  Csupa 
arany  és  ezüst  minden  körülöttük.  Kézben  kéz 
járták  e  mesés  világítású  tájakat,  szíven  szív  pi- 
hentek a  legédesebb  nyughelyen ;  és  siettek  az 
elérhetetlen  lidérczek  után.  Boldogságuk  kétszerc- 
sen édes  voIt,  mert  titkos.  Azt  hitték,  csak  kelten 
tudják.  A  mendikás  már  otthagyta  Dunaszöget. 
Hogy,  hogy  nem,  az  anyjától  (ki  szegény  csizma- 
diáné  volt  valamerre)  kicsalta  egyetlen  kincsét: 
egy  pár  kis  arany  függőt.  Azt  hitte,  nem  illenék 
úgy  távoznia,  hogy  mátkájának  (mert  már  annyi, 
mintha  az  volna)  valami  emléket  ne  hagyjon.  Az 
is  családi  ékszer,  a  mit  neki  szánt;  öregszülejéről 
szállt  az  anyjára.  Indulása  előtti  nap  kinálta  meg 
vele  Marit;  de  a  lány  nem  fogadta  el.  A  vissza- 
utasítás nem  törte  meg  hitében  Gidát.  Alig  a  füg- 
gőket papirosba  takargatta,  ezer  okkal  mentette 
magában  jövendőbelije  szerénységét  s  kissé  rossz 
kedvvel  ugyan,  de  szívében  a  jövő  papság,  feleség 
iránt  megtörhetetlen  bizodalommal  telepedett  meg 

azon  a  gadóczi  heti  vásáros  kocsin,  meJylyel  hosz- 
szas  húzás- halasztás  után  megalkudott.  Mari,  ki 
tudtán  kívül  volt  annyi,  mintha  már  mátkája  lenne 
Gidának,  szívesen  búcsúzott  el  tőle  s  nem  feledte 
lelkére  kötni,  hogyha  bejön,  el  ne  mulassza  föl- 
keresni őket.  Épen  ilyen  rengeteg  tudatlanságban 
volt  a  dolgok  állása  iránt  a  nagytiszteletű  úr,  ki- 
ben a  csókok  megsokszorozódása  semmi  gyanút 
nem  ébresztett.  Nem  tudta,  mi  háborgatta  gyer- 
mekének szívét,  mikor  legelőször  fordult  hozzá 
kérésével ;  nem  tudta,  kicsoda  az,  a  kinek  kedveért 
Mari  minél  fényesebbnek  és  tökéletesebbnek  óhajtja 
lelkét.  És  mesélt,  mosolygott  tovább.  Örzse  asz- 
szony  sem  foghatta  meg,  minő  csoda  által  lett 
Mari  a  «rest  szűzből*  egyszerre  szorgalmas  Már- 
tává. Csupán  csak  Matyinak  volt  biztos  tudomása 
a  dologról.  Egy  szerencsétlen  délután  a  kerti  lak 
ablaka  mindent  elárult  neki.  Haragos  képpel  tört 
a  szerelmesekre  s  aznap  este  a  GriflFben  Filkó 
Miska  azt  a  gyanúját  fejezte  ki  barátjának,  Hetes 
Pálnak,  hogy  Matyi  valami  módon  hozzáfért  az 
apja  kulcsaihoz.  Az  ég  hallotta  fogadását,  hogy 
úgy  szolgáljon  neki  a  szerencse,  a  mint  halandó 
ember  tőle  valamit  megtud.  így  állván  a  dolog, 
valóban  csodálatos  volt  a  következő  levél,  melyet 
Béla  legbelső  fiókjába   zárt : 

Öcsém,  Béla! 
Vedd    jól    az  eszedbe    a    mit    irok,    mert    nincs 
kedvem  falra  borsót  hányni.   Húsvétkor  volt  itt- 
kttnn  egy  legátus  tőletek ;  valami  Zsályának  vagy 

minek  hittak.  Azt  mondja  Istók,  hogy  a  prédi- 
kácziójába  mind  a  két  ünnepen  belesült,  hanem 
a  gyomra  feneketlen  volt.  Ivott  mint  a  kefekötő. 
De  neki  is  biztattam,  úgy,  hogy  mind  a  két  dél- 
után részegen  ment  föl  a  papszékbe  és  ha  meg- 
szorítják, nem  igen  tudta  volna  megmondani, 
hogy  fiu-c  vagy  leány?  Ettől  az  ipsétől  hallot- 
tam, hogy  a  gazdád  leányával  szerelembe  keve- 
redtél. Isten  őrizz,  hogy  barátot  akarjak  nevelni 
belőled.  Magam  sem  voltam  különb  fiatal  ko- 
romban és  most  is  azt  mondom,  hogy  az  az  élet 
mindig  megérte  ezt  a  köszvényt,  a  mi  most 
nyomorgat.  Istók  is  azt  erősíti.  Hanem  csak  azt 
akarom  mondani,  hogy  eszeden  légy.  És  még 
azt  is  mondom  hozzá,  hogy  úgy  intézd  a  dol- 
godat, hogy  a  haszontalankodásaid  Ágnesnek 
a  fülébe  ne  jussanak,  mert  ha  ennek  a  leány- 
nak egy  hajaszála  meggörbül  miattad,  akkor  az 
öreg  atyaúristen  legyen  neked  irgalmas.  Jobb, 
hogy  most  mindjárt  beszerezd  a  koldus-ta- 
risznyát és  vesd  a  válladra.  Mert  annyit 
mondhatok,  hogy  miattam  ugyan  elmehetsz  kol- 
dulni és  koplalhatsz  a  mennyit  tetszik.  Nekem 
ugyan  nem  látod  egy  árva  fityingemet  sem. 
Különben  kivánom,  hogy  ezen  soraim  friss  egész- 
ségben találjanak.  Igaz,  mióta  az  eszemet  tu~ 
dom,  olyan  nyomorúságos  termést  nem  értem,  a 
milyen  az  idén  lesz.  A  rozs    sok,  ha  egy  arasz. 

Servus. 

Kálozdy  Benedek  s.  k. 

A  levél,  mely  egy  nagy  árkus  papirosra  volt 
írva  és  kívül  össze-vissza  csöpögetve  spanyolviasz- 
szal;  ürömcsepp  gyanánt  hullott  Béla  idilli  örö- 
meinek habzó  kelyhébe.  Gorombán  ragadta  vállon, 
hogy  ébredjen  föl,  mert  álmában  a  sors  nehéz 
bilincseket  kovácsol  neki.  Nem  hallja-e  a  kalapács- 
ütéseket? Béla  hallotta.  És  törülgetni  kezdte  sze- 
meiből az  álmot :  kerülte  Marit.  A  kis  kék  szalag, 
melylyel  a  fényes  hollófürtök  össze  voltak  kötve, 
sokszor  röpködött  az  udvaron  és  hívta  ót;  s  Béla 
a  hátulsó  kapun  osont  ki.  ó  kapta  meg  az  első 
bimbót  a  kertből,  (még  Gida  kötözte  be  őszszel  a 
fáját)  de  oly  sokára  köszönte  meg  !  Nem  egyszer 
lázadtak  fel  érzései  a  kényszeröltöny  ellen  és  össze- 
szaggatták ezt.  Ilyenkor  édes  szemrehányással  si- 
mogatta homlokáról  a  felhőket  Mari  és  tudakozó- 
dott baja  felől.  Most  ez  volt  a  baja,  máskor  az, 
harmadszor  amaz.  Oh  minő  utálatos  szerep !  A  lány, 
szegény,  vigasztalgatta  magát,  a  mint  tudta.  Nem 
egyszer  hallotta,  hogy  a  költőknek  vannak  névtelen 
fájdalmaik.  Ilyen  lehet  Béláé  is.  Semmi  köze  hozzá 
szerelmüknek;  sem  az  ő  hitének,  sem  Béla  igaz- 
lelküségének.  Hisz  ő  csak  hallgatta  olykor  azokat 
a  bizonyos  szomorú  verseket,  melyek  fájdalma,  ki 
tudja,  honnan  fakad  ;  sóhajtása,  ki  tudja,  hova  re- 
pül ?  I  És  mégis,  hogy  elszorult  rajtok  a  szíve  I  Hát 
annak  a  szívnek  hogyne  lennének  rossz  órái,  (hisz 
van  a  világon  ősz,  alkony,  árva  és  koldus)  melyből 
vétettek  ?  I  És  mit  is  érne  az  ő  csókja,  mit  érné- 
nek az  ő  ölelő  karjai,  ha  nem  lenne  azon  a  hom- 
lokon bánat,  a  mit  lecsókolhat;  azon  a  keblen  te- 

hcr,  a  mit  leemelhet ;  a  körül  az  élet  körül  viharok, 
melyektől  megvédelmezheti !  Mosolya  nem  volt 
követelő ;  ragyogott  a  nélkül  is,  hogy  visszamoso- 
lyogtak volna  rá. 

Akármelyik  lányka  oda  adhatja  gyermekfejjel 
szívét  valakinek  első  hevületében ;  hogy  meg  tudja 
őrizni  azt  a  legérdemesebb  számára,  ahhoz  anya 
kell.  Akármelyik  sem  kerülheti  el  a  viharokat,  ha 
szívének  kormánya  után  indul ;  hogy  a  hajótörés- 
ben csak  könyeit  hagyja,  lelke  kincseit  megmentse, 
ahhoz  anya  kell.  Marinak  nem  volt  anyja. 

IV.  FEJEZET. 

Mit  hoz  «z  ár  7 

.  A  viharok  közeledtek.  A  tekintettől,  melyet  Béla 
akkor  vetett  rá,  mikor  a  legutolsó  pár  hétre  jött 
vissza  Kálozdról  a  kollégiumba.  Mari  lelke  mélyéig 
megdöbbent.  Hisz  ez  már  nem  fájdalom ;  ez  nem 
tiszta  lelkiismeret!  E  tépelődés  forgatta-e  ki  any- 
nyira  harmonikus  valójából,  vagy  más  gyötörte 
szívét;  de  az  nem  Mari  volt  többé,  a  szerelmes, 
derült,  hívő  és  boldog  Mari,  a  ki  oly  téveteg  lép- 
tekkel járkált  egy  nyári  estén  Bélával  a  kert  há- 
tulsó útján.  Arczából  kikelve,  egész  testében  re- 
megve, a  szerte  heverő  kerti  eszközökben :  ásók- 
ban, gereblyékben  meg-megbotolva,  a  kétségbeesés 
szánalomra  míltó  képét  mutatta.  El -el  halványodott 
és  kiszáradt  ajkai  reszkettek  a  felindulástól ;  míg 
apró    kezeivel    simogatta  haját,    öntudatlanul  tépte 


azt;  a  kis  kék  szalag  az  útfélen  hevert;  égő  sze- 
meit nem  emelte  föl  a  földről.  Sokszor  megmoz- 
dultak ajkai,  mintha  mondani  akart  volna  valamit ; 
de  csak  csuklás  lett  a  vége.  Soká,  soká  tartott  e 
kínos  séta.  A  mellett  a  rózsafa  mellett,  melynél 
egyszer  régen  a  feltámadott  Béla  találta  (már  ak- 
kor szerette  rég),  megállt  a  lány  és  mereven  rá- 
vetette szemeit  kedvesére. 

—  Szeretsz  még,  Béla?  —  kérdé.  Hangja  tompa, 
halk,  ércztelen,  idegen  volt.  Mintha  nem  is  ő  szólt 
volna,  hanem  valahonnan  a  nagy  Ítélőszék  maga- 
sából, vagy  lelkiismerete  mélységéből  intézték  volna 
Bélához  e  kérdést. 

—  Szeretlek,  —  súgta. 

—  Hát  nem  fogsz  elhagyni  ? 

—  Oh  Mari !  Nézz  oda.  Nem  szerette-e  az  eget 
az  a  csillag,  melyet  végzete  lehajít?  És  mit  tehet 
a  kényszer  ellen  ?  Csak  szeret  —  és  semmivé  lesz. 

Mari  még  mindig  mereven  nézett  Bélára.  A  hulló 
csillagot  nem  vette  észre ;  oda  se  nézett.  Meg- 
fogta szerelmesének  kezét,  (alig  találta,  úgy  resz- 
kettek az  övéi)  és  felsóhajtott : 

—  Szíves  örömest  dolgoztam  volna  érted,  ha 
szegényen  maradsz. 

Azután  eltűnt.  Béla  magára  maradt  a  mályva- 
rózsák mellett.  Magára !  Mennyi  kisértet  lármá- 
zott, tánczolt,  csúfolódott,  tapsolt,  kaczagott  körü- 
lötte I  Ha  a  mennytől  legtávolabb  a  magány  van, 
úgy  e  vergődő  ifjú  lélek  magában  volt.  Pedig  a 
csillagok  oly  tisztán  ragyogtak  körülötte  és  egy 
elkésett  fecske  oly  bizalmasan    füttyentett  feje  fö- 

löít.  Azt  hitte,  ha  szíve  szakad  is,  meg  kell  men- 
tenie az  ólomsúlyoktól  szárnyait,  melyek  ama  fényes 
világig  fogják  emelni.  Mi  lenne  belőle  szárnya- 
szegetten ? 

A  nagytiszteletű  úr  —  kis  kerek  bársony  sap- 
kájával fején  és  a  tudomány  örök  derűjével  arczán  — 
épen  jókor  nyitott  be  leányához. 

—  Galambom,  hogy  vagy? 

Mari  nem  felelt.  A  galambfészek  igen  szomo- 
rúan nézett  ki.  A  lány  arczát  összekulcsolt  karjaiba 
rejtette  varró-asztalán  és  meg  sem  mozdult.  Az 
öreg  azt  hitte,  aluszik  és  megnézte  óráját,  hogy 
talán  nagyon  belemerült  Comenius-ba.  Csak  kilencz 
óra  volt.  óvatos,  nesztelen  léptekkel  lopózott  Mari 
háta  mögé  és  szeliden  megsimogatta  rendetlenül 
szétomló  haját,  melyből  hiányzott  a  kis  kék  szalag. 
Nem  aludt.  Fejét  nem  emelte  föl  a  gyöngéd  simo- 
gatásra ;  inkább  —  mintha  fájt  volna  neki  —  in- 
jett  kezével  atyjának,  hogy  távozzék.  És  egyre 
csuklik  vagy  sír. 

—  Gyermekem,  galambom,  mi  baj  ?  Bántott  va- 
laki? Beteg  vagy?  Csókolj  hát  meg. 

így  tudakozódott,  ijedezett,  édeskedett  a  nagy- 
tiszteletű úr.  De  mindhiába.  Ma  nem  csókolta  meg 
Mari,  kinek  az  ég  alatt  semmi  baja  sincs,  csak 
csuklik  és  sír.  Még  arczát  sem  emeli  föl.  Atyjának 
hallgatnia  kell  fájdalmát;  de  nem  láthatja  elborult 
szemeit.  Ép  így  sír  a  szél  odakünn ;  ép  így  pana- 
szolja vég  nélkül  való  bánatát.  A  szegény  öregnek 
valósággal  kétségbe  kellett  volna  esnie,  ha  leg- 
lesújtottabb  perczében  nem   tesz  nála    részvétláto- 

gatást  az  a  tudós  német  kollégája,  ki  oly  meggyő- 
zőleg  magyarázta  cl,  hogy  fiatal  leányok  kedély- 
rázkódásait  nem  kell  sokra  venni ;  legtöbbször  ok 
nélkül  támadnak  s  mindig  vele  járnak  korukkal  és 
nemükkel.  Bizonyára  ez  is  csak  korával  és  nemével 
jár  Marinak.  De  azért  nem  fog  ártani  dr.  Barkó. 
Addig  is,  míg  megjönne,  sorra  kinyitotta  a  nagy- 
tiszteletű úr  az  ablakokat  és  hozatott  friss  vizet. 
Szükség  volt  rá,  mert  a  lányka  elalélt.  A  ránczos 
vén  homlokon  —  a  német  kolléga  biztatásai  da- 
czára —  kigyöngyözött  a  veríték.  Ügyetlenül  és 
ijedten  forgolódva  bontotta  ki  egészen  rendetlen 
haját,  oldotta  meg  ruháját,  húzta  le  czipőjét  és 
fektette  ágyába.  Azután  leült  mellé  és  lestc,  a 
mint  lassan-lassan  nyitotta  ki  szemeit,  e  szép,  sö- 
tét, révedező,  kétségbeesett  szemeket.  Ezenközben 
megérkezett  dr.  Barkó,  megtapogatta  a  beteg  hom- 
lokát, üterét  és  leült  az  ágy  elé. 

—  Az  ütérverés  gyorsasága,  —  kezdé,  (tanár 
volt  a  kollégiumban,)  —  a  test  időszerint  való 
állapotától,  az  életkortól  és  nemi  különbségtől  függ. 
Nőknél  tudvalevőleg  sokkal  sebesebb,  mint  a  férfi- 
aknál. Innen  magyarázom  én  a  kisasszony  állapo- 
tában talált  egyetlen  aggodalmas  körülményt.  Mert 
a  szív  óriási  munkát  végez  egy  huszonnégy  óra 
alatt.  Azaz  végezhetne,  ha  akarna.  Kiszámították  a 
tudósok,  hogy  a  szív  munkája  milyen  nagy  súlyt 
emelhetne  minő  magasra.  A  kisasszony  szíve  a 
jelen  körülmények  közt  még  nagyobb  súlyt  emel- 
hetne még  magasabbra.  Ha  tudniillik  akarná.  De 
nőknél  az  egyáltalában  így  van.  Az  előadottak  ered- 

menyét  levonva,  a  kisasszony  állapotát  normálisnak 
találom.  Hála  az  égnek !  A  pihenés  majd  le  fogja 
csöndesfteni  a  billentyűket.  Mert  ezek  okai  minden- 
nek. Nyugodalmas  jó  éjtszakát  kívánok. 

A  német  kolléga  véleményét  e  szerint  már  egy 
szakértő  nyilatkozata  is  támogatta.  Teljes  oka  volt 
tehát  Hajós  Gábor  urnák  az  éjjeltől,  a  pihenéstől 
minden  jót  várnia.  De  neki  magának  sem  hozott 
az  semmi  jót.  A  várlak  régen  volt  ily  komor,  sőt 
fenyegető,  mint  ez  éjjel.  A  külső  őrtüzek  az  égen 
egymásután  aludtak  el  s  úgy  tetszett,  mintha  az 
erősség  minden  védelem  nélkül  maradt  volna,  ki- 
téve a  furfangos  ellenség  meglépéseinek.  A  szél 
el-elhozta  a  távoli  harczmorajt.  Az  ellenséges  se- 
regek nehéz  felhői  egymásután  vonultak  föl  az  égre. 
Az  első  ágyú  eldördült.  Utána  a  második,  harmadik 
és  a  többi.  A  csattogó  kardok  villognak  és  a  pokol- 
beli kénes  tüzek  czikáznak  jobbra-balra.  A  várablak 
reszket.  .  .  A  professzor  úr  sokszor  meggyújtja,  meg 
eloltja  a  gyertyát.  Olykor  meg  is  rémül  és  azt 
hiszi,  öreg  fejének  ily  ádáz  támadás  ellen  nem 
nyují  elég  menedéket  ez  a  vár;  csöndesen  fölkel 
és  átmenekül  leánya  szobájába,  hol  az  álmatlan 
Örzse  a  mécsvjl ágnál  mélyen  bele  van  merülve 
szent  Dávid  zsoltáraiba ;  az  igaz,  hogy  ének  helyett 
csak  a  száját  mozgatja  hozzájok.  Nem  kerüli  ki  az 
Énekek  Énekét  sem  és  elmotyogja  a  csodálatos 
menyasszony  minden  szépségét,  kinek  bámulására 
hivatnak  föl  Jeruzsálem  leányai.  Észre  sem  veszi, 
hogy  a  nagytiszteletű  úr  minduntalan  megfordul  a 
szobában  és  föléje    hajlik    leányának.  Mari  szemei 


Mint  a  lélek  'uhanl  ál  a  szobákon  megfogyva,  sápadtan 

Beöthy  :   Kálozdy  Béla.   J.  55,   lap. 

le  vannak  csukva  s  meg-megszakadva  szedi  a  léleg- 
zetet. Az  öreg  elhiszi,  hogy  alszik  és  visszavonul 
fenyegetett  várába.  Lenyugszik  és  olvasni  kezd. 
Valamennyi  könyve  arról  szól,  hogy  milyenné  ne- 
veljük gyermekeinket?  A  sorok  minduntalan  elfut- 
nak szemei  elől  s  belsejében  szívét  facsarja  a 
kérdés,  hogy  ki  tudja  boldoggá  nevelni  gyer- 
mekét ? ! 

Mari  oly  boldogtalan  és  kétségbeesett  volt,  a 
milyen  csak  egy  fiatal  szív  lehet.  Nem  is  fájdalom- 
ban, hanem  valami  megmagyarázhatatlan  rettegés- 
ben teltek  napjai.  Dr.  Barkó  azonban  állapotát  tel- 
jesen rendesnek  találván,  felszabadította,  hogy  el- 
hagyhatja az  ágyat.  Mari  fölkelt;  de  a  mi  virág 
volt  rajta  és  körülötte,  édes,  illatos,  azt  mind  ott- 
hagyta. Mint  a  lélek  suhant  át  a  szobákon,  meg- 
fogyva, sápadtan,  halkan  és  reszketve.  A  fátylat, 
melybe  burkolózott,  sohasem  emelte  föl  szívéről. 
Az  egész  templom-utczai  házra  ránehezedett  titka. 
Orzse  asszony  —  a  mint  hiába  vigasztalgatta,  hiába 
tett  kedvérc  mindent  — türelmét  vesztve  motyogta 
magában,  hogy  már  csakugyan  nincs  egyéb  hátra, 
egyenesen  Gileád  hegyeiről  kellene  számára  bal- 
zsamot hozatni.  Nem  hiába  megálmodta  ő  markét 
éjjel  egymásután,  hogy  a  frigyláda  a  fíliszteusok 
kezére  került,  mint  Éli  próféta  idejében.  A  nagy- 
tiszteletű úr,  miután  a  kritikus  éjtszaka  elmúlt,  ál- 
talánosságban az  időtől  várt  orvoslást;  de  a  kollé- 
giumból mindennap  szokatlan  sietséggel  indult  haza 
és  egyszer  megvallotta  dr.  Barkónak,  hogy  sem 
éjjele,  sem  nappala  nincs.    Legjobban  megütközött 


azonban  a  dolog  ilyetén  állásán  Bihari  Gedeon  ga- 
dóci  rektor  úr,  ki  egy  kis  búzát  hozott  be  a 
vásárra,  és  beköszöntéskor  megfoghatatlanul  hideg 
fogadtatásban  részesült.  Már  azon  kezdett  aggódni 
magában,  hogy  a  szívet,  mely  már  annyi,  mintha 
az  övé  lett  volna,  valami  gézengúz  léhűtő  elhalászta 
tőle,  mikor  a  nagytiszteletű  úr  szíves  meghívása 
éjjeli  szállásra  és  a  távozó  Kálozdy  Béla  búcsú- 
ebédjére, egyszerre  jóvá  tett  mindent.  Nem,  itt 
még  mindig  tudják,  hogy  ki  ő  voltaképen.  Család- 
tag. Legalább  már  annyi,  mintha  az  lenne. 

Béla  búcsúzott.  Immár  teljesen  betölt  "Wcrbő- 
czyvel  és  Papiniánussal,  Birkás  Péterrel  és  Mihály 
Ferencczel,  a  két  ügyefogyott  tanárprókátorral,  az 
iskolával  és  Dunaszöggel.  Hogy  a  nagytisztelű  úr 
jobban  nem  búsult  utána,  csak  az  aggodalom  volt 
az  oka,  mely  leánya  fölött  terhelte  lelkét.  Mert 
B^la  volt  az  ő  főbüszkesége.  A  legtökéletesebb 
eredmény,  melyet  tudománya  és  gondjai  elértek 
valaha.  Gyermeke,  alkotása  és  dicsősége.  Elmében 
világos  és  éles  ;  a  két  jogtanár  úr  egy-egy  fogósabb 
kérdésben  vitába  sem  mert  bocsátkozni  vele.  Lé- 
lekben nemes  és  fogékony;  költő,  ki  nemcsak  ér- 
zett, hanem  tett  is.  Sok  szegény  deák  emlegeti. 
Nincs  a  sárhoz  nyűgözve,  van  ideálja.  A  sorsnak, 
ha  úgy  keresi  ki,  hogy  kire  bízhat  méltán  földi 
javakat,  akkor  is  első  sorban  kellett  volna  találnia 
Bélát.  Testben  erős,  viseletében  úrias.  A  bizonyít- 
vány, melyet  a  dunaszögi  kollégium  kiállított,  az 
esperes  úr  megpecsételt  és  a  tanári  kar  aláírt  ré- 
szére, keresni  látszott  a  hízelgőnél  hízelgőbb  szavakat. 

Iszák  Mihály,  a  história  tanára,  ki  sok  jó  napot 
töltött  a  kálozdi  pinozébcn,  erőnek  erejével  bele- 
tétette az  általános  eredntény  rovatába,  hogy : 
•  példátlan, »  A  magaviselet  rovatába  ellenben.  Új- 
helyi esperes  úr  sürgetésérc,  (kinek  négy  eladó 
leánya  és  igen  sok  vérmes  reménye  volt,)  az  került, 
hogy:  «példás.»  Uram,  istenem,  milyen  ember  lesz 
még  ebből  valaha?! 

Mintegy  erre  a  kérdésre  látszott  felelni  Bihari 
Gedeon  úr,  ki  a  különben  csöndes  folyású  búcsú- 
ebéden, —  balkezét  hol  sörte-hajába  mélyesztgct- 
vén,  hol  aranyrojtos  kék  nyakkendőjét  igazgatván 
vele,  —  a  következő  felköszöntést  rögtönözte. 

—  Bocsánatot  könyörgök  alássan,  nagytiszteletű 
tanár  úr,  hogy  c  díszes  társaságban  csekély  szó- 
mat fölemelni  bátor  vagyok.  (A  konyhaajtó  meg- 
nyikkant és  Orzse  asszony  hallgatózott.)  Valamint 
a  nap  is  akkor  tetszik  legfényesebbnek,  mikor  bú- 
csúzik, azonképen  tekintetes  Kálozdy  Béla  úr  magas 
tulajdonságai  is  a  jelen  ünnepélyes  perczben  két- 
szeresen tündöklő  fényben  jelennek  meg  lelki  sze- 
meim előtt.  Mert,  könyörgöm  alássan,  ő  nem  leál- 
dozó, hanem  fölkelő  nap.  Bizonyára  méltán 
köszönthetjük  benne  hazánk  és  szegény,  elnyomott, 
de  immár  ébredő  nemzetünk  egyik  diszét  s  egy- 
házunknak, ezen  hiába  ostromolt  kősziklának,  egyik 
dicsőségét.  Meg  vagyok  győződve  róla,  hogy  mind- 
nyájan, kiknek  e  diszes  asztalnál  jelen  lenni  sze- 
rencsénk van,  örömáradattól  zúgó  kebellel  kívánjuk, 
de  kívánom  különösen  én  lelkipásztori  alázatos 
könyörgésemmel,  —    mert    már   annyi,    mintha   az 

lennék,  —  hogy  az  Úr  Isten  tekintetes  Kálozdy  Béla 
urat  az  emberiség,  a  haza  és  a  reformált  hitvalló 
egyház  örömére  soká,  igen  soká,  megszámlálhatatlan 
esztendőkig  éltessel 

A  poharak  emelkedtek.  Mari  és  Béla  is  koczin- 
tottak.  A  nagytiszteletű  úr  (az  Isten  megbocsát 
ennyit  gyarló  emberi  voltunknak)  e  perczben  meg- 
feledkezett leányáról.  Egy  valóságos  örömköny 
jelent  meg  pilláin  és  becsületes  hiúságában  hosszan 
nézte  Bélát. 

Ezen  a  délutánon  sokan  várták  a  távozót.  Várták 
többek  között  Újhelyieknél,  hol  a  három  idősebb 
kisasszony  piros  szalagokat  kötött  és  —  mivel  tud- 
ták, hogy  Béla  szereti  a  költőket  —  a  káplántól 
elkérték  kölcsön  Petőfi-t  s  kinyitva  tették  oda  az 
asztal  közepére.  Várták  Bogdányi  ügyvéd  úrnál  is, 
hol  a  pinczéből  igazi  34-dikit  hozattak  föl,  hogy 
minden  perczben  kéznél  legyen.  Várta  a  kaczér 
Vigyázóné,  kiről  a  vénecske  Bogdányi  kisasszony 
azt  szokta  mondani,  hogy  Dunaszögön  ő  a  fiatalság 
megrontója.  Ezzel  azonban  Vigyázóné  igen  keveset 
gondolt,  hanem  egész  nap  reggeli  öltözetben  várta 
Bélát;  talán  végre  sikerül  I  Mind  hiába  várt.  Kárba 
veszett  az  esperesek  Petőfije  és  piros  szalagja  ép 
úgy,  mint  a  kaczér  asszony  csábító  pongyolája. 
Csak  Bogdányi  fiskális  úr  vette  ki  a  maga  részét 
a  34-dikiből.  Béla  otthonn  töltötte  a  délutánt  s 
csak  a  háziaktól  búcsúzott.  Bement  Marihoz  is.  Az 
ajtó  előtt  oly  gyáván  viselte  magát,  mint  valami 
tolvaj.  Megállt  és  keze  reszketett  a  kilincsen.  Amint 
belépett,  Marit  karjára   hajtott    fejjel  találta  varró 

asztalánál.  Sem  föl  nem  tekintett,  sem  üléssel 
nem  kínálta  meg.  Béla  megállt  előtte  s  akadozva 
kezdé  : 

—  Búcsúzni  jöttem.  Mari  kisasszony.  Ne  nézzen 
rám,  mert  nem  tudok  búcsút  venni.  Pedig  távoz- 
nom kell  örökre,  ha  mindakettőnket  nem  akarom  vég- 
kép boldogtalanná  tenni.  Ön  szép,  ifjú,  vidám  ...  — 
itt  elakasztotta  a  tekintet,  melyet  Mari  rávetett, 
(a  szegény  leány  nem  volt  szép  többé,  ifjúsága  is 
messze  volt,  és  a  vidámságtól  a  végetlen  válasz- 
totta el)  s  csak  szünet  múlva  tudta  folytatni :  — 
Önt  meg  fogja  vigasztalni  a  szomorú  bizonyosság, 
hogy  a  kire  szíve  kincseit  pazarolta,  az  nem  volt 
érdemes  ezekre.  És  el  fog  jönni  az  érdemes.  És 
boldogok  lesznek  mindaketten.  Én  magam  fogom 
csupán  együtt  töltött  napjaink  emlékének  kinjait 
viselni.  A  sors  elszakít  öntől.  A  kéz,  mely  végze- 
temet magában  tartja,  kettőnk  közé  furakodott  és 
elválaszt.  Én  nélküle  tehetetlen  nyomorult  vagyok 
és  nem  kárhoztathatom  önt  arra,  hogy  száraz  ke- 
nyeret osszon  meg  velem.  Volt-e  egy  éhenhaló 
valaha  boldog?  Csak  képzelte-e  magát  annak?  Oh 
Mari,  bocsássa  meg,  hogy  az  ön  mosolya  erősebb 
volt,  mint  meggondolásom  és  szerelmem  elnyomta 
a  becsület  egyenes  hangját.  Örök  szemrehányást 
viszek  magammal  e  házból,  pihenést  nem  ismerő 
lélekfurdalást,  mely  siromba  fog  kisérni.  Nem 
vagyok  oly  rossz.  Mari,  a  minőnek  képzel.  Íme, 
kegyetlen  birája  vagyok  vétkemnek.  Elitéltem  ma- 
gamat a  szörnyű  büntetésre,  hogy  önnek  mindezt 
szemtől  szembe,  élő  szóval  mondjam  el.  Nem  vagyok 


egészen  romlott.  Szeretem  önt  e  pcrczben  is.  Bo- 
csássa meg  nekem  és  nyújtsa  kezét.  És  legyen  úgy, 
mintha  sohasem  léptem  volna  át  e  küszöböt.  És 
legyen  úgy,  mintha  sohasem  ismertük  volna  egy- 
mást. És  legyen  úgy,  mintha  már  meghaltam  volna. 

Mari  fölvetette  mélységes,  barna  szemeit  az 
ifjúra.  Mindnyájan  láttunk  viasz-alakokat,  melyek- 
ről az  elbizott  magyarázó  sohasem  mulasztotta  cl 
megjegyezni :  mintha  csak  élnének.  Ilyen  volt  c 
pillanatban  Mari.  Mintha  csak  élne.  De  már  hangja 
valamely  mély  sírból  hangzott  föl  : 

—  Tehát  itt  hagy,  és  nem  fog  megmenteni  ? 

Ennyi  volt  mindössze,  a  mit  mondott.  Bélának 
nem  volt  felelete.  Utolsó  szóváltásuk  befejeztetett. 
Az  ifjú  víg  baráti  körben  töltölte  a  búcsúestét.  A 
poharak  csengettek  és  víg  dalok  harsantak  föl.  Tele 
volt  mindenki  reménynyel  a  jövő  iránt.  Az  egyik 
reménye  egy  csöndes  paplak;  a  másiké  a  zöld 
asztal  koszorúi ;  a  harmadiké  egy  szép  feleség.  De 
mindegyik  meg  volt  győződve  róla,  hogy  az  ő  re- 
ménye semmi  ahhoz  képest,  a  mi  Bélára  várakozik. 
Vagyon,  hirnév  és  boldogság.  Pajtás,  ölelj  meg 
utolszor!  Itt  a  poharam,  igyál  ebből!  Az  egész- 
ségedre !  Annak  a  bizonyosnak  az  egészségére ! 

Oh  Istenem,  minő  zilált  lélekkel  és  nehéz  fejjel 
indult  Béla  hazafelé  az  éjtszakában.  Kucsmáját  le- 
vette, atilláját  kibontotta,  hogy  fejét,  mellét  sza- 
badon érje  az  éjjeli  szél.  A  templom-utczai  háznál 
már  mind  aludtak;  az  a  bizonyos  ablak  is  sötét 
volt  és  a  szoba  csöndes.  Csak  a  kerti  lak  végében 
látott  egy  mozgó  alakot.  Besurrant,  hogy  észre  ne 

vegye.  Az  az  alak  a  mendikás  volt,  kinek  már 
bevett  szokása,  hogy  lefekvés  előtt  séta  közben 
clszí  egy-két  pipa  gadóczi  dohányt  a  jobbik  faj- 
tából. Hiszen  tulajdonképen  csak  azért  n\ent  oda 
rektornak.  Egyhangú  lépteinek  zaja  jó  ideig  hang- 
zik a  ház  előtt  a  csöndes  éjben.  Néha  be  is  tekint 
a  felcsillant  ablakon;  de  nem  akarja  Bélát  készülő- 
désében háborgatni.  Íme,  az  egész  szoba  hogy 
össze-vissza  van  hányva.  Ugyan  mi  lehetett  az  a 
papircsomó,  a  mit  most  a  gyertya  lángja  fölé  tartott 
és  elégetett?  Talán  versei.  Hallott  róla  valamit, 
hogy  Plató  és  Balassi  Bálint  óta  divatban  van 
verseket  égetni.  Ejnye,  ez  a  pipa  sehogysem  akar 
szelelni.  Különben  eleget  is  szolgált  mára.  Az  egy- 
hangú, nehéz  lépések  elhangzanak  és  csönd  lesz. 
Csönd  egész  addig,  mig  Matyi  füttyszóval  köze- 
ledik haza  felé.  A  Griffből  azzal  indult  meg,  hogy 
pénzért  megy  haza ;  de  az  egészből  csak  annyi  volt 
igaz,  hogy  hazajött.  Béla  világos  ablaka  a  mene- 
külés földét  jelentette  neki  és  reménység  szállta 
meg  balszerencsétől  zaklatott  szívét,  hogy  nem  lesz 
kénytelen  hollóként  repülni  vissza  a  bárka  raga- 
dozó állatai  közé.  Bekukkant. 

—  Jó  estét,  Béla.  Te  most  bizonyosan  azt  gon- 
dolod, pajtás,  hogy  én  örök  búcsút  akarok  tőled 
venni,  és  sajnálod  a  pénzedet.  Isten  őrizz !  Ha  a 
sors  rövid  időn  arra  nem  kényszerít,  hogy  fel- 
akasszam magamat,  megadom  becsülettel  egy  kraj- 
czárig,  a  mivel  tartozom.  Adhatsz  akármennyit 
Bízzál  bennem,  mint  a  kősziklában. 

Béla  nem  bizott    ugyan    benne,    mint    a  kőszjk- 


Iában,  hanem  azért  odaadta  neki  tárczáját.  Miután 
éjjeli  vendége  (kinek  szemei  mély  gödréből  egy- 
szerre szikrák  villantak  elő)  ked"érc  gazdálkodott 
volna  benne,  érzékeny  búcsúzások  és  fogadkozások 
közt  ismét  magára  hagyta.  A  Griffben  megjelené- 
sére támadt  csodálkozó  moraj  és  lelkesedés  nem 
hallatszott  oda.  Körüle  megint  csönd  lett.  Csak  az 
öreg  Duna  egyhangú  mormolása  hallatszott  a  távol- 
ból. Béla  kinyitotta  ablakát,  hogy  friss  levegő  árad- 
jon szobájába.  Hosszan  bámult  ki  a  sötét,  hangtalan 
éjbe.  A  kisértetek  is  nyugodtak  és  nem  hábor- 
gatták zsibbadt  lelkét.  Csak  egy  fehér  alak  űzött 
a  távolban  játékot  vele.  El-eltünt,  meg  újra  meg- 
jelent. Lenge  volt,  mint  a  nádszál,  szomorú,  mint 
a  kétségbeesés,  és  egy  pillanat  alatt  elenyészett, 
mint  a  sóhaj.  Nem,  csupán  káprázat  volt  az  egész. 
Béla  becsukja  ablakát,  és  régi  nagy  karosszékébe 
ül.  Bűnhődik.  Azt  hiszi,  a  legkeservesebb  bűnhő- 
déssel, melyre  magát  kárhoztathatta.  Lehetetlen, 
hogy  az  égi  hatalmasság  még  súlyosabbat  szabjon 
fejére.  Bűnhődik,  mig  a  hajnal  első  sugarai  meg- 
jelennek neki  is  tisztán,  fényesen,  kiengcsztelőleg, 
békítve,  mint  bárki  másnak.  Már  hallja,  mint  döczög 
a  ház  elé  a  régi  hintó,  melyen  el  fog  utazni.  A  vén 
kocsis  megzörgeti  ablakát. 

—  Ifiuram  —  kiált  be  fogatlan  aggodalmában, 
végűnk  lesz,  ha  meg  nem  indulunk.  Nagy  út  ide 
Kálózd.  Pedig  estére  otthonn  kell  lennünk. 

Felrakják  a  holmit  és  megindulnak.  Még  min- 
denki alszik  a  háznál.  Az  ablakfüggönyök  minde- 
nütt   le  vannak    eresztve.  A  várlakban    sem  verték 

még  az  ébresztőt.  Mari  is  alszik.  Alugyék  csön- 
desen és  ébredjen  boldogan !  Béla  beveti  magát  a 
szakadozott,  foldozgatott,  kék  kocsiülés  legsarkába. 
Még  csöndes  az  egész  város.  Csak  valami  távoli 
utódában  kurjogat  egy  részeg  csoport.  A  pajtások, 
kik  Béla  után  búsulnak.  Aztán  egy-két  szekeres 
gazda  siet  kifelé  munkára.  A  kocsi  átdöczög  a 
hidon.  Mintha  e  csöndes  méltósággal  folyó  viz 
most  már  örökre  elszakítaná  őt  Maritól.  Nem  jobb 
lenne-e  belevetni  magát  és  visszauszni  hozzá?! 
Hogyan  tudsz  elszakadni  tőle?!  Lesz-e  egednek 
ilyen  fényes  csillaga  valaha?  A  kocsi  odább  döczög, 
keresztül  a  város  határán  a  felhúzott  sorompó  alatt. 
Át  és  odább  a  visszatérés  reménye  nélkül.  A  város- 
végi apró  házak  rég  eltűntek,  csak  a  nagy  templom 
tornyának  aranyozott  csillagán  játszanak  a  sugarak. 
Attól  a  toronytól  nem  messze  laknak  ők.  Talán 
épen  e  perczben  lopózik  ágyához  egy  jó  barátja : 
a  hajnali  sugár,  felszár/tani  legalább  egy  köny- 
cseppjét,  melyet  ő  sajtolt  a  világ  legtisztább  szívé- 
ből. E  könyeket  neki  kellene  lecsókolnia.  Az  ő 
ajka  sohasem  fogja  érinteni  többé  azt  a  fehér 
arczot,  melynek  emlékét  szivében  magával  viszi. 
Meddig,  hová,  miért?  A  kocsi  csak  döcaög tovább 
és  nem  ád  feleletet.  A  távol  köde  már  egészen  el- 
nyeli a  várost  és  mindazokat,  a  kik  ott  laknak. 
Senki  sem  vonhatja  ki  magát  a  gyötrelmes  igazság 
alól,  hogy  csak  vesztett  kincsének  értékét  érzi  iga- 
zán. Béla  föláll  a  kocsiban  és  visszanéz.  Fénylő 
szemeiben  egy  köny  csillan  föl.  E  könyben  messze- 
messze    úszik   tőle    mindaz,    a  miért    szerelmét  fel 

akarta  áldozni :  a  vén  kastély,  az  arany  kalászszal 
ringó  földek,  a  gyémántokkal  rakott  menyasszony 
és  a  nagybátya  rideg  szíve,  llsznak-usznak  a  távolba 
és  a  visszatérő  ár  csöndes  dajkálással  hömpölygeti 
felé  Marit,  ó  az,  színről-színre  ő.  Tárd  ki  hát 
karjaidat  és  ölelj  meg.  Én  vagyok  a  te  vőlegényed ! 
Fogd  meg  hát  a  munkát  és  segíts  nekem.  Én 
vagyok  a  te  férjed !  .  .  .  .  Béla  visszavetette  magát 
a  kocsiba  és  éles,  harsány,  türelmetlen  hangon 
rivallt  a   kocsisra : 

—  fbrdulj  vissza,  János  1 

Az  öreg  morgott  ugyan  valamit,  hogy  végük 
lesz,  ha  estig  haza  nem  érnek,  hanem  az  úrfi  nem 
olyan  hangon  osztotta  a  parancsot,  hogy  ellene 
mert  volna  mondani.  Bizonyosan  ott  felejtett  vala- 
mit. Megfordultak.  Már  látták  újra  a  tornyot  és 
átmentek  a  sorompón.  A  hid  azonban  épen  ki  volt 
eresztve ;  gőzhajó  közeledett.  Meg  kellett  nekik 
állni.  Béla  türelmetlenül  ugrott  ki  a  kocsiból,  és 
gyors  léptekkel,  izgatottan  járva  föl  s  alá,  alig 
győzte  várni,  mig  a  fütyülő,  füstölő,  zakatoló  vizi 
szörnyeteg  odább  jut.  Már  nem  látott  semmit  maga 
körül.  Nem  látta,  hogy  a  malmok  táján  három  kis' 
ide-oda  czirkáló  csónakot  nagy  és  egyre  gyarapodó 
csoport  kisér  lázas  figyelemmel  a  parton.  Semmit 
sem  látott.  Hála  istennek,  végre  benn  vannak  a 
kieresztett  hajók;  tovább  mehetnek. 

—  Siess  János,  ne  kiméld  a  lovakat. 

A  vén  fogatlan  megint  eldörmögte,  hogy  úgyis 
végok  lesz,  ha  estig  be  nem  állítanak  Kálozdon, 
és  elővette  az  ostort.  A  házak    csak  úgy  repülnek 


mcllcttök.  Nini,    hisz    ez  korhely   Mátyás !  Ugyan 
hova  szaladhat  ez  ilyenkor  hajadon  fővel  ? 

—  Matyi,  Matyi  megállj ! 

A  korhely  nem  állt  meg.  Hát  ezek  ugyan  mit 
akarhatnak  itt  ilyen  korán  reggel  ?  A  nagytiszteletű 
esperes  úr  Iszák  meg  Birkás  professzorokkal.  Hogy 
összedugják  a  fejüket  és  minő  visszatetsző  bámu- 
lással tekintenek  rá  a  kocsiba.  Ugyan  mit  beszél- 
hetnek ott  a  sarkon  az  a  vén  kofa,  meg  az  a  rüpők 
szakácsné,  hogy  olyan  nagyon  tördelik  a  kezüket 
és  olyan  clrémülten  óbégatnak  ?  Hát  soha  sem  lesz 
már  vége  ennek  a  templom-utczának?  Ez  már  a 
Vigyázóné  háza ;  ott  van  az  ablakban  és  elfeledte 
kifesteni  magát.  Ez  meg  a  papéké.  Végre  itt  vagyunk. 

A  kapu  tárva  van,  az  udvar  üres.  Csak  három 
idegen  vénasszony  sug-bug  a  kut  körül.  Örzse  nincs 
köztük.  Béla  leugrik  és  beront  a  szobákba.  Mind 
mind  üres  egymásután.  A  várlak  bástyái  elhagyottak, 
sőt  —  mintha  ádáz  ellenség  ütött  volna  rajtok  — 
össze  vannak  rombolva.  Az  ebédlő  asztalán  egy 
gyertya  ég,  melyet  ott  feledett  valaki,  hogy  fényes 
nappal  világosság  helyett  ijedelmet  terjeszszen. 
A  korhely  ágya  érintetlen ;  ma  éjjel  ebben  nem 
aludt  senki.  Kalapja,  mely  az  imént  hiányzott  fejéről, 
ott  hever  a  szoba  közepén ;  könnyen  megtalálhatta 
volna,  akárminő  sietős  dolga  volt.  Itt  következik 
Mari  szobája.  Béla  benyit.  Ott  találja  a  mendikást, 
ki  két  könyökével  a  kis  varróasztalra  támaszkodva, 
bámul  maga  elé. 

—  Mit  keressz  itt?  —  kiált  rá. 

—  Engem  hagytak  házőrzőnek,  mint  családtagot, — 

B««thy:  Kilocdy  Béla.  1.  5 

felel  a  kérdett  és  meg  sem  mozdulva  teszi  hozzá :  — 
Egy  lelkipásztornak  sohasem  szabad  leroskadni  a 
csapások  súlya  alatt.  Én  őrzöm  a  házat. 

—  Mi  baj?  Miféle  csapás? —  sürgette  Béla  és 
szemeit  elfutotta  a  vér. 

—  Hát,  könyörgöm  alássan  . . . 

—  Beszélj.  Hol  van  Mari? 

—  Nincs  itt,  könyörgöm  alássan. 

Egy  perc7ig  szünet  következett  a  zaklatásban. 
A  mcndikás  szava  minden  feleletnél  csöndesebb 
lett.  Béla  már  nem  birt  magával.  Vállon  ragadta 
áldozatát  és  rekedt  ordítással   vallatta  tovább ; 

—  Hol  van  hát,  ha  itt  nincs? 

A  mendikás  nem  tudott  felelni.  Csak  szemeit 
emelte  rá ;  az  könnyebben  esett  neki.  A  két  kis 
apró  sárga  szem  tele  volt  könynyel.  A  mindig  vi- 
gyorgó ragyás  arcz  mintha  visszáját  mutatta  volna: 
megindító  volt  és  bús.  Béla  megértette. 

—  Meghalt? 

—  Már  annyi,  mintha  meghalt  volna.  A  Duná- 
ban van. 

A  Dunában.  Könyeid  árja  megcsalt,  Béla.  Azon 
nem  Mari  úszik  feléd,  a  te  Isten  előtt  választott 
feleséged,  hanem  úsznak  vissza :  bátyád  rideg  szíve, 
a  vén  kastély,  az  arany  kalászszal  ringó  földek  és 
a  gyémántokkal  rakott  menyasszony.  Mari  az  ár 
fenekén  van.  A  zsidó  papok,  mikor  a  vasból  való 
ellenség  elárasztotta  országukat  és  kiűzte  őket  hajlé- 
kaikból, az  Úr  házainak  kulcsait  felhajították  az  ég 
felé;  ők  nem  tudják  megőrzeni  többé,  őrizze  meg 
az  Isten.  Oda,  az  ég  felé  hajíttatott  ama  kétségbe- 

esett  szív  titkainak  kulcsa  is,  mely  már  a  habok 
alatt  porlik,  őrizze  meg  az  Isten. 

Béla  kitámolygott  az  udvarra  és  fel  vánszorgott 
a  kocsiba. 

—  Hajts!  —  monda  az  öregnek. 

így  hajt  a  kocsi,  mely  embert  gázolt  keresztül 
és  menekszik. 

MÁSODIK  RÉSZ. 


V.  FEJEZET. 

A    kálozdi   kastély. 

A  kálozdi  kastély  földgömbünk  azon  kevés  pontja 
közé  tartozott,  hol  a  rabszolgatartás  —  Wilber- 
forcc  és  Lincoln,  az  Aholition  act  és  a  rich- 
mondi  harcz  ellenére  —  még  sokáig  virágjában 
volt. 

Az  igaz,  hogy  e  kastély  ugyancsak  el  is  volt 
zárva  mindenfelől  az  elégedetlen,  suttogó,  lázongó, 
rohanó,  szabad  világtól.  A  kis  faluval  együtt  örö- 
kös fogságra  vala  Ítélve  és  magas  hegyek  sánczai 
közé  zárva,  melyeken  tölgyek  és  bükkök  ezredei 
őrizték.  A  mint  ez  valamennyi  fogságnál  történni 
szokott,  az  őrök  sokkal  jobb  kedvűek  voltak,  mint 
a  rab.  Míg  a  hegyek  oldalán  a  szőlők  világos 
zöldje  s  a  tölgyek  vöröses  fénye  mindig  moso- 
lyogni látszott,  a  fogoly  tartózkodó  és  mogorva 
volt.  A  hosszú  fogságban  megszürkült,  megvénült; 
csak  a  pókokkal,  vakandokkal  kötött  bensőbb  ba- 
rátságot, s  ha  szél  fútt,  minden  tagjában  érezte,  s 
keservesen  föl-följajdult.  Még  a  múlt  században 
építették  zárdának  a  jezsuiták,  kiket  ama  viharok 
űztek    ki   innen,  melyek    rendjöket   József   császár 

és  Kelemen  pápa  alatt  érték.  A  nagy,  idétlen 
barokk-épület  egy  időre  gazdátlan  maradt.  Csak  a 
legfelső,  sárgára  festett  vakolatot  kellene  a  főbejá- 
rás  felett  lefejteni,  s  a  minden  izlés  hiján  kigon- 
dolt sarok-czifrák  között  még  meg  lehetne  találni 
a  nagy  kőkeresztet,  alatta  márványtáblán  a  D.  O. 
M.  szent  betűit  és  a  kegyes  deák  fölírást,  mely 
most,  az  idők  fordultával  inkább  titkolja,  mint  hir- 
deti, hogy  kicsoda  rakatta  egymásra  e  kőhalmazt. 
A  kis  torony  harangja  még  megkondul  háromszor 
napjában ;  de  nem  a  fráter  húzza  roráté-ra  és  Avc 
Máriára,  hanem  a  szakácsné  jelenti  általa,  hogy 
elhűl  a  leves,  ha  nem  sietnek.  Különben  is,  ha  a 
hegyháti  döczögős  országútról  egy  pillantást  vet 
az  utas  az  emeletes  tetőre,  az  ablakok  hosszú, 
kettős  sorára,  és  az  unalmas,  egyhangú  falakra,  — 
jóllehet  ma  már  egész  sereg  gazdasági  épület  veszi 
körül,  —  az  első  pillanatra  világos  lesz  előtte, 
hogy  e  rengeteg  épület  nem  világi  hivalkodásra 
volt  szánva,  hanem  síremléknek  emeltetett  sok  földi 
boldogság  fölé.  Még  meg  van  a  kolostorok  ren- 
des kettős  bejárása,  két  nehéz  faajtó  egy  kis  kő- 
koczkás  csarnok  két  végén,  a  belsőn  a  harangnak 
is  beillő  rozsdás  csöngetyü  és  a  reteszes  kandi- 
káló lyuk.  Az  épületet  végetlen  folyosók  futják  át, 
örökös  homályukkal,  dübörgő  kőtalajukkal  és  min- 
denütt leskelődő  visszhangjaikkal.  A  nagy  szeder- 
fát  kivágták  ugyan  az  ablak  elől  ;  de  a  sugarak, 
mintha  félnének  e  szokatlan  helytől.  Csak  a  kék 
lámpa  titokzatos  világa  hiányzik,  és  a  Mária-kép, 
mely  előtt  meggyújtatott.  A  feszület  még  nem  rég 

meg  volt  a  folyosó  végén,  jóllehet  régóta  nem 
hajtott  már  senki  térdet  előtte  s  a  térdeplő  zsá- 
molyra Kata  asszony  egész  lelki  nyugalommal  szo- 
kott kötésével  letelepedni.  Csak  egy  pár  eszten- 
deje kérette  el  e  feszületet  a  szomszéd  karámosi 
plébános  úr  az  odavaló  templomnak,  s  ma  a  szent 
kereszt  jelét  csupán  a  pókhálók  kiirthatatlan  meny- 
nyisége  őrzi,  mely  mögötte  egy  század  óta  hábo- 
rítatlanul szövetett.  A  czellák,  csiszolt  tölgy fa-ajtaik- 
kal  két  oldalt,  mind  a  régiek.  Most  a  cselédség 
lakik  bennök  s  az  ablakok  rácsaira,  melyek  a  vi- 
lágtól való  elzárkózottság  jelképezésére  kovácsol- 
tattak, a  kocsisok,  inasok  és  szolgálók  apró,  kézi 
tükröket,  fésűket  és  szeretőik  arczképeit  aggatták. 
A  priorok  imazsámolya,  Mihály  fúrásban- faragás- 
ban avatott  kezeinek  közreműködésével,  Istók  úr 
részére  pipatoriummá  alakíttatott  át.  A  képek  kö- 
zött, melyek  a  folyosóra  kerültek,  a  Kálozdy  csa- 
ládnak és  a  vele  századokon  át  szövetkezett  nemes 
famíliáknak  a  temetésekre  készült  czimerei  foglal- 
ják ugyan  el  a  jobb,  világosabb  helyeket ;  de  bé- 
kén megtűrik  maguk  között  egy-két  szent  atyának 
arczképét,  kiket  annak  idejében  a  rend  méltóknak 
tartott  a  megörökíttctésre.  A  sötétebb  pontokról 
borús  tekintettel  néznek  alá ;  de  itt  nem  törődik 
többé  senki  sem  haragjukkal,  sem  tudományukkal, 
sem  szenvedéseikkel  ;  csak  a  Péterfi  grófék  instruk- 
tora, kit  minden  ismerőse  barátnak  szánt,  gondol- 
kodik el  néha-néha  e  szigorú  vonások,  beesett 
arczok  és  égő  szemek  szótlan  meséin.  A  többiek 
csak  akkor  gondolnak  rajok,  ha  már  nagyon  meg- 

gyülekszJk  fölöttük  a  por.  Az  emeleten  már  minél 
kevesebb    a    kastély    első    korszakbeli  történetének 
emléke.  Itt  már  egészen  új  világ  van.  Ajtók  befa- 
lazva, falak    áttörve,  czellák    termekké  idomítva,  új 
ablakok  nyitva,  világosság  behozva,    sötét  folyosók 
titka  elárulva,  rejtek-ajtók  mestersége  köztudomásra 
hozva  s  a  homály  végkép  kirekesztve.  Az  átalakí- 
tás, újjá  idomítás  sok  titkot  hozott  napfényre.  Haj- 
dan, állítólag   kincset    is    találtak.  De    erről    senki 
sem  tud  bizonyosat  mondani.  Az  azonban  kétség- 
telen, hogy  néhány  esztendeje  egy  akkor  felfede- 
zett   sötét    üregben    emberi     csontvázra    akadtak. 
Molnár  Ábrahám  úr,  a  kálozdi  református  lelkész, 
erőnek-erejével  be  akarta  bizonyítani,  hogy  ez  női 
csontváz,  és  ebbeli  nézetében,  Kurz   doktor  úrnak 
anatómiai  adatokra  támaszkodó  ellenvéleménye  da- 
czára is,  mind  e  mai  napig  hiven  megmaradt.  Egy- 
szersmind elkérte  e  csontvázat  magának,  és  tanuló 
szobájában    állította  fel,  hogy  legyen    szemei  előtt 
valami,  a  mi  őt  szakadatlanul  figyelmeztesse  a  világ 
legmegátalkodottabb  gonosztevőinek  földalatti  mes- 
terkcdéseire,  a  magyar  protestáns  egyház  vérlázító 
üldöztetéseire,    a    gályarabságra    hurczolt    papokra 
és  amaz  átkos   szövetségre,  melyben  a  kormány  a 
katholikus  papsággal  háromszáz  esztendeje  áll,  sőt 
állott   volna   régebben    is,  ha   Luther  történetesen 
előbb  születik.  Ilyen  szolgálatot  tett  egyháza  ellen 
a  szegény,  megbűnhődött  barát. 

A  zárda  még  a  múlt  század  végén  egy  nyugal- 
mazott őrnagy  birtokába  került,  ki  a  senyvedő  fe- 
jedelem   oldalán    végig    harczolta    az  utolsó   török 

háborút.  Csinos,  daliás  termetű  ifjú  volt,  kin  egy 
kis  német  grófnő  szeme  megakadt  Bécsben.  Az 
udvarolgatásnak  házasság  lett  a  vége  és  szegény 
majorunk  olyan  töméntelen  pénzhez  jutott,  hogy 
hamarjában  azt  sem  tudta,  mihez  fogjon  vele. 
Egyszerre  egész  grófra  játszotta  magát  és  olyan 
pöffeszkedést  sem  azelőtt,  sem  azóta  emberfia  nem 
látott.  Kálozdy  Péternek  hittak  s  a  véletlen  úgy 
akarta,  hogy  a  kálozdi  uradalom  és  kastély  gazdát- 
lanságának hire  fülébe  jusson.  Megszerezte  és 
egész  életén  át  áhítozott  grófi  titulus  után.  A  fele- 
sége jussán  tele  varratta,  himeztettc,  festette  min- 
denét kilencz  ágú  koronával.  A  franczia  háború 
alatt  igen  szép  ajánlatokat  tett,  melyek  Bécsben 
mind  köszönettel  elfogadtattak ;  de  legfőbb  óhaj- 
tása iránt  az  udvarmesteri  hivatal  mindvégig  zár- 
kózott maradt.  Utoljára  is  a  szél  ütötte  meg,  a 
hogy  hírét  vette  a  Reviczky  Ádám  szerencséjének. 
Két  kézzel  dobálta  a  pénzt  s  a  gondviselés  előre- 
látó bölcseségét  mi  sem  bizonyíthatja  fényesebben, 
mint  hogy  épen  olyan  utódot  rendelt  számára,  a 
ki  meg  két  marokkal  kaparta  össze.  Ádám  úr  egész 
életében  a  vitulus  embere  volt  s  a  mint  néha  nagy 
siettében  ráért  megállani  apja  képe  előtt :  —  nagy, 
kifent  bajuszú,  pirosas  arczu,  maraziális  alak  volt  — 
soha  sem  tudta  megfogni,  mikép  lehet  az  ember- 
nek annyi  mindent  kiereszteni  a  markából  a  nél- 
kül, hogy  bizonyos  lenne  benne,  hogy  markolni 
fog  érte  valamit.  Íme,  a  bánfalvi  földek,  a  végesi 
szőlők  mind  oda  vannak  és  most  neki  mennyi  költ- 
sége van    még    rá,  hogy    minden  ajtó  fölül,  kocsi- 

ról,  székről,  evőeszközről,  fehérneműből  lefarag- 
tassa,  vakartassa,  fejtesse  a  két  koronaágat.  A  leg- 
szükségesebbekről csakugyan  le  is  szedette  és  fele- 
ségül vévén  egy  vén  Mátéfi  kisasszonyt  —  kivel 
azonnal  megkaphatta,  a  mije  volt  —  hozzálátott 
annak  helyrehozásához,  a  mit  boldogult  nagy  ba- 
juszú atyja  elrontott.  Színehagyott  zöld  bársony 
süvegében  napestig  talpon  volt  és  rikácsoló  hang- 
ján huszonöt  esztendőn  keresztül  nyomorgatta  cse- 
lédjeit. Soha  annyi  jobbágy  uradalomból  Ulászló 
törvénye  óta  meg  nem  szökött,  mint  akkoriban 
Kálozdról.  Apró,  éles  szemei  napról-napra  szigo- 
rúan számba  vették,  hogy  mivel  gyarapodott  és 
nem  tűrtek  semmi  prédaságot.  Nem,  még  ha  tulaj- 
don vére  volt  is  a  préda.  így  szerencsétlen  máso- 
dik fia:  Miklós  semmi  egyebet  nem  prédált  el, 
mint  a  kezét  (ennek  a  czikknek  az  ára  pedig  csak 
á  legújabb  időkben  rúgott  fel  olyan  rettenetes 
magasra),  s  ugyancsak  keservesen  lakolt  érte.  Bele- 
ütődött valami  szegény,  árva,  rokontalan  papleányba 
s  mikor  ez,  a  kegyelem-esztendő  végén  anyjával 
és  a  koldusbottal  világgá  indult,  azzal  a  bolond 
szándékkal  állta  útját,  hogy  feleségül  veszi.  A  mint- 
hogy el  is  vette.  Ádám  úr,  a  mint  hírét  vette  a 
dolognak,  elsőben  is  elhivatta  prókátorát,  tekinte- 
tes Illés  Dániel  urat,  és  az  iránt  intézett  hozzá 
kérdést,  hogy  nem  lehetne-e  ezt  a  házasságot  va- 
lamiképen szerterobbantani  és  az  új  asszonyt  annak 
rendje  szerint  becsukatni?  Illés  Dániel  (ki  mindig 
nagyon  meg  szokta  gondolni,  a  mit  kimond,  és 
nem  nyilatkozik  egy  hamar),  eleinte  vakarta  ugyan 

a  fejét,  de  némi  vártatva  előállt  vele,  hogy  ő  igenis, 
tudna  módot,  a  melyen  tekintetes  Kálozdy  Miklós 
úr  és  Nagy  Juliánná  házassága  érvényteleníttctnék 
és  Kálozdy  Miklósné,  született  Nagy  Juliánná  asz- 
szony  annak  rendje  szerint  becsukatnék.  A  pör 
azonban  hosszú  lesz  és  —  nem  is  tekintve  azt, 
hogy  a  lefolyásáig  mindenesetre  kilátásban  levő 
csemeték  az  egészet  még  jobban  össze  fogják  bo- 
nyolítani, —  a  perköltség  tetemes.  Ádám  úr  ezen 
gondolkodóba  esett  és  utoljára  is  sokkal  egysze- 
rűbbnek találta  féleszű  fiát  minden  apaiból  és  anyai- 
ból kitagadni,  a  mivel  az  a  figyelembe  veendő  előny 
is  jár,  hogy  az  egész  vagyon  osztatlanul  egy  kéz- 
ben marad. 

Tudniillik  a  Bencze  kezében.  Ez  volt  az  első 
szülött.  Mint  a  család  minden  tagja,  szintén  a  duna- 
szögi főiskolában  tanult,  melynél  a  bőkezű  Péter 
úr  fényes  alapítványokat  tett  annak  idején.  Innen 
az  iskolába  járó  apró  Kálozdyak  is  bizonyos  tekin- 
tetben mindig  patrónusoknak  tekintettek.  Az  auk- 
toritás iránt  kellő  kegyelettel  viseltető  professzor 
urak  minden  lehetőt  megtettek  Bencae  úrfi  érde- 
kében is,  és  szolgálatkészségüket  annyira  mutogat- 
ták iránta,  hogy  egy  öreg  segédtanár  hat  hetenkint 
még  üstökének  megkurtitására  is  vállalkozott.  Mindez 
természetesen  igen  jó  hatással  volt  a  fiatal  kedély 
fejlesztésére.  Bencze  alázatos  szolgájának  is  tekin- 
tett maga  körül  mindenkit  s  csupán  a  könyvek 
előtt  volt  némi  respektusa,  mert  ezek  nem  enged- 
tek parancsolni  maguknak.  Benedek  úrnak  pedig 
még  legalázatosabb    szolgája,  tiszt.  Molnár   Ábra- 

hám  úr  sem  mondhatja,  hogy  a  maga  emberségé- 
ből lábolta  volna  át  a  klasszisokat,  levén  neki  gye- 
rekkorában mindig  több  gondja  az  ütőfára,  föl- 
scrdültével  pedig  a  szebb  fajta  zsidóleányokra  és 
szolgálókra,  mint  a  grammatikára  és  metafizikára. 
A  sors  különös  gondoskodása  azonban  melléje  ren- 
delte még  ifjú  éveiben  Pallér  Istókot,  (ki  ne  hal- 
lott volna  a  Pallérossi  Pallérokról,  kik  a  Tiszán  túl 
virágzanak  ?  í)  egy  állítólag  fényes  családból  szár- 
mazott, de  ez  időszerint  igen  sokat  koplaló  fiatal 
embert.  Istók  mindig  az  úrfi  háta  mögé  telepedett 
az  iskolában  és  súgott  neki  tüdeje  szakadtából  s 
mécsese  mellett  a  legkitűnőbb  pensum  sehol asticum 
és  demesticumokat  készítette  számára.  Titulusa  volt: 
korrepetitor,  fizetése:  a  mennyi  jutott.  Jóllehet 
annyi  sohasem  jutott,  a  mennyiből  mindennap  jól- 
lakhatott és  becsületes  öltözetet  vehetett  volna  ma- 
gának, (különben  már  annyira  megszokta  a  foltot, 
hogy  egy  végből  készült  gúnyában  nem  is  érezte 
jól  magát ;)  ellenben  annál  bővebben  jutott  hátá- 
nak két  hatalmas  ökölből :  mindazonáltal  a  kollé- 
gium küszöbén  egész  elérzékenyedve  búcsúzott  el 
urától  és  tanítványától  a  mentor,  szivére  kötvén, 
hogy  ha  az  életben  valami  fennakadása  lenne,  Istók 
nem  fog  késni  a  megjelenéssel.  Bencze  megígérte 
ugyan,  hogy  majd  füttyent ;  de  magában  teljes 
megvetéssel  fogadta  az  ajánlkozást,  meg  lévéngyő- 
ződve róla,  hogy  miután  a  testi moniumok  az  utól- 
sóig  mind  a  zsebében  vannak,  (csak  egyetlen  egyet 
használt  el  nagy  szükség  esetén  fidibusnak),  neki 
többé  az  életben    semmi    néven    nevezendő    fenn- 

akadása  nem    Jehct.  Azonban  néhány  rövid  hónap 
lefolyása  alatt  keserűen  kellett  csalatkoznia. 

A  vármegyén  —  minthogy  a  Biró  contra  Har- 
kányi híres  restauráczióban  tevékeny  részt  vett,  — 
megtették  aljegyzőnek,  (az  is  csak  hoz  valamit,  — 
gondolta  Ádám  úr)  és  mindjárt  az  első  héten  egy 
szörnyű  nagy  gravaminális  reprezentáció  fogalma- 
zását akasztották  a  nyakába.  A  dolog  annyiból  állt, 
hogy  a  karámosi  katonai  parancsnokság  az  innen 
Gadóczra  vezető  országutat  saját  czéljaira  és  költ- 
ségén járható  állapotba  helyezvén,  ezáltal  rettene- 
tes sérelmet  követett  el  a  vármegye  jogkörén. 
Bencze  úrfi  izzadt,  rágta  a  tollat  és  semmire  sem 
ment.  Utoljára  eszébe  jutott  Istók.  Elküldött  érte. 
A  mentor  megjelent  egy  bokáját  verdeső,  zölddel 
foltozott  kék  kabátban,  szörnyű  lyukas  csizmákban 
és  rettenetesen  kiéhezve.  Már  akkor  a  jog  és 
theologia  a  kis  ujjában  volt  és  épen  az  orvosi 
tudományokra  akarta  szánni  magát.  A  mint  viszont- 
látták egymást  növendékével,  mindegyik  meggyőző- 
dött, hogy  nem  nélkülözheti  a  másikat ;  Istók  élhe- 
tetlensége  a  Bencze  zsebét  és  Bencze  fogyatékos 
bölcsessége  az  Istók  fejét.  A  mentor  új  csizmát  és 
kabátot  kapott  s  oly  fölségesen  föltette  a  repre- 
zentácziót,  hogy  a  kanczelláriának  odafönn  a  háta 
is  borsózott  az  ijedtségtől.  Innen  kezdve  aztán 
nem  is  váltak  cl  többé  soha.  Egyszer  jött  ugyan 
Benczének  olyan  bolondos  gondolata,  hogy  fölmegy 
Bécsbe  gárdistának ;  de  Ádám  úrnak  több  esze 
volt,  hogysem  ilyen  költséges  expediczióhoz  a  meg- 
egyezését adta    volna.  Ilyenformán  maradt  Bencze 


8o 


továbbra  is  viczcnőtárius,  a  ki  kedvérc  zsarnokos- 
kodhatott a  hajdúkon.  O  maga  ebben  a  minőség- 
ben, Istók  pedig  mint  tiszteletbeli  esküdt,  laktak 
a  karámosi  vármegyeházán.  A  fiatal  ember  sokat 
kalandozott  erre  is,  arra  is;  ha  valami  furfango- 
sabb tervre,  vagy  érzékenyebb  szerelmes  levélre 
volt  szükség,  a  mentor  borzas  feje  és  hegyes  pen- 
nája mindig  rendelkezésére  állott.  Ha  már  a  foltos 
könyökű  esküdtet  valamelyik  ház  körül  őgyelegni 
látták,  a  hol  csinos  hajadon  vagy  szemre  való  me- 
nyecske lakott,  úgy  megijedtek  tőle,  mint  a  gonosz 
lélektől ;  s  a  ki  férfi  volt  a  háznál,  az  jeladásnak 
tekintette,  hogy  résen  legyen.  Természetcsen  meg- 
esett, bogy  itt-ott  bclevesztettek  a  mulatságba ; 
ilyenkor  Istók  egy  csöppet  sem  restclte  a  kudarca 
egész  ódiumát  magára  vállalni.  Ha  meg  aztán  ko- 
molyabban akarta  valaki  keresni  a  büntető  igazsá- 
got, olyan  ármálisokkal  állt  elő  az  ország  másik 
végén  virágzó  családjáról,  a  melyek  ellen  a  sze- 
gény polgár-ember  nem  igen  mehetett  valamire. 
Ezekkel  az  ármálisokkal  és  a  Tiszán  túl  virágzó 
Pallérossi  Pallérokkal  különben  olykor  Benczének 
is  meggyűlt  a  baja.  A  mint  valami  nem  tetszett  a 
irentornak,  vagy  a  szelet  érezte  csontjaiban,  mind- 
járt előállt  velők  nagy  sóhajtozás  között,  hogy  mi 
lehetett  volna  ő  belőle  ezek  után,  ha  bolond  ra- 
gaszkodással nem  lánczolja  oda  a  maga  csónakját 
a  Bcncze  nehéz  vontató  hajójához.  A  megyei  hiva- 
taloskodással,  miután  az  új  adminisztrátor  valami- 
vel szűkebbre  vonta  a  gyeplüt,  mind  a  ketten  tor- 
kig voltak    már    épen,  mikor  Ádám  úrral  a  száraz 

betegségnek  egy  pár  esztendei  hiábavaló  erőfeszí- 
tés után  sikerült  elbánnia.  Míg  tiszteletes  Molnár 
Ábrahám  úr  stentori  hangja  a  kálozdi  kripta  szá- 
jában az  oda  került  protestáns  csontok  számára 
nagy  hatással  esdekelt  az  úrtól  békés  nyugodalmat 
ama  gonosz  csontok  szomszédságában,  melyek  kö- 
zelében pihenni  fognak :  az  alatt  Istók  ékes  stílus- 
sal írta  meg  mindkettejök  lemondását  a  megyei 
hivatalokról,  melyre  a  politikai  rendszerváltozás 
sajnos  kényszere  folytán  szánták  rá  magokat. 

És  kiszellőztették  a  roppant  kastélyt  s  bele  köl- 
töztek. Bencze  az  emeletre,  Istók,  a  prior  föld- 
szinti lakására.  Még  alig  nézhettek  jóformán  kö- 
rül, mikor  kiütött  a  forradalom.  Bencze  heves  vére 
forrni  kezdett  s  Illés  Dániel  úr  jóakaró  tanácsai- 
nak ellenére  —  ki  elejétől  fogva  megmondta,  hogy 
a  dolograk  jó  vége  nem  lesz,  —  kardot  kötött. 
A  kálozdi  uradalom  kezelését  Istókra  hagyta,  ki 
azonban  fényes  családi  származása  mellett  is  soha- 
sem érezte  jól  magát  a  nagy  uraságban.  A  próká- 
tor úr  sas-szemeinek  számadásai  ellen  is  voltak  ki- 
fogásai. Ezekben  ugyanis  —  igaz,  hogy  nem  épen 
jelentékeny  összegek  előtt,  —  nem  egyszer  for- 
dult elő  a  titokteljes  tétel:  « Egy  szegény  özvegy- 
asszonynak és  árvának*,  mely  iránt  bővebb  felvi- 
lágosítást adni  Istók  úr  látható  zavarral  vonakodott. 
Akkoriban  az  iparlovagok  nem  hozták  ugyan  még 
oly  rósz  hirbe  a  névtelen  «szegény  családokat*, 
mint  mai  napság,  de  Illés  Dániel  úr  nem  azért 
köszörülte  ily  élesre  az  eszét,  hogy  valaki  egy- 
könnyen   átjárjon   rajta.  Bencze    úr  a  hadjárat  fo- 

lyamán  szerencsére  csak  egy-két  napot  pihenhetett 
otthon  és  nem  sokat  figyelve  a  prókátor  aggodal- 
maira, futólag  áttekintette  a  számadást  s  minden 
megjegyzés  nélkül  adta  vissza  Istóknak,  kinek  félős 
tekintete  nyilván  nem  a  legjobb  lelkiismeretről  tett 
tanúságot.  Bencze  alezredes  úr  sietett  vissza  a 
táborba,  hol  tömérdek  galibát  csinált,  senkinek  sem 
akart  engedelmeskedni,  minduntalan  eldobta,  de 
megint  csak  fölvette  tiszti  kardbojtját.  Különben 
vitéz  katona  volt,  nem  egyszer  tüntette  ki  magát 
és  —  dicséretére  legyen  mondva  —  sebei  is  vol- 
tak, melyeket  máig  megérez.  A  hadjárat  végén 
Komáromban  megkapta  szerencsésen  menedékleve- 
lét és  haza  vonult  medvének.  Már  jóval  túljárt  a 
harminczon ;  de  nem  igen  gondolt  a  házasságra. 
Komendálták  ugyan  neki  ezt  is,  azt  is ;  de  ő  azt 
szokta  rá  felelni,  hogy  van  még  idő,  s  bár  vala- 
mennyire megcsöndesedve,  folytatta  a  nőtlen  éle- 
tet. Fogadta  a  béreseket,  kiknek  szép  feleségük 
volt  s  az  úri  asszonyok  társaságából  menekült. 
A  hadjárat,  tiszti  élet  a  helyett,  hogy  csiszolt  volna 
rajta  valamit,  még  zordabbá  tette.  Berendezett 
maga  körül  egy  rabszolga  telepet,  melynek  főfel- 
ügyelőjévé Istók  neveztetett  ki.  Soha  zsarnok  lágyabb 
szívű  miniszterre  nem  talált.  Mindenkinek  a  gazda 
szemöldje  járását  kellett  lesnie,  különben  senki 
sem  volt  biztos,  hogyan  és  hol  virrad  rá  a  hol- 
napi nap.  Mindig  megtartotta  kezében  a  korlátlan 
büntető  hatalmat.  Tanácskozni  csak  Istókkal  tanács- 
kozott, a  többinek  mind  csupán  parancsolt.  Épen 
úgy    a    prókátornak,    mint  a  lelkipásztornak,  kinek 

patrónusa  volt;  gazdatisztjeinek,  mint  béreseinek. 
Mindig  gondosabb  és  gondosabb  gazda  lett ;  lóra 
nem  igen  ülhetett  forradalmi  emlékei  miatt,  hanem 
kocsin  minduntalan  bejárta  a  gazdaságát  és  min- 
den szalmaszálra  gondja  volt.  Lopásról  szó  sem 
lehetett,  hanem  aztán  ajándék,  annak  a  kit  lehor- 
dott vagy  elveretett,  bőven  jutott.  Együtt  volt  meg 
benne  az  apja  és  nagyapja  természete.  Így  foly- 
tak ama  kemény,  szomorú  napok  elsei  fölötte  s 
bár  még  legjobb  korában  volt,  legalább  tíz  eszten- 
dővel vénebbnek  látszott.  Benczc  úrfiból  Benedek 
úrrá  lett.  És  ha  a  házasságot  előhozták  neki,  még 
mindig  azzal  állt  elő,  hogy  ráér.  Már  világos  volt 
mindenki  előtt,  hogy  nem  akar  megházasodni ;  ha- 
nem akkor,  uram  fia,  ugyan  kinek  gyűjt,  kire  taka- 
rit?  E  kérdés  nem  kis  fejtörést  okozott  a  vidéken. 
Senki  sem  tudott  rá  megfelelni.  Végre  is  a  szájas 
ispánné  hozott  némi  világosságot  a  dologba,  kinek 
valahogy  sikerült  kitudnia,  hogy  van  odabenn  a 
városi  nevelőintézetben  egy  Winter  Ágnes  nevű 
kis  leány,  a  kiért  minden  néven  nevezendő  költ- 
séget Benedek  úr  visel,  A  fölfedezés  általános 
izgalmat  keltett  a  környéken  s  igen  sok  mende- 
mondára adott  okot.  A  gyermek  anyjára  nézve 
nagyon  eltérők  voltak  a  vélemények.  Némelyek 
szerint  a  várnagy  leányáé  volt ;  mások  egy  kaczkiás 
özvegyasszonyt  gyanúsítottak  ;  a  református  parok- 
hián  pedig  —  uram  bocsa  —  még  egy  apáczát  is 
belekevertek.  Akármint  állott  a  dolog,  annyi  bizo- 
nyos, hogy  Benedek  úr  szorgalmasan  küldözgette 
az  öt  pecsétes  leveleket  a  vén,  szemüveges,  kapzsi 

Schmidt  kisasszonynak,  és  sokat  nyomorgott  a  seb- 
helyeivel. 

Egy  őszi  estén  —  az  aradi  napokra  másodszor 
fordult  az  év  —  vacsora  után  bor  mellett  üldögél- 
tek együtt  az  ebédlőben  Istókkal.  A  haza  sorsáról 
volt  szó,  mint  akkoriban  Magyarországon  tiz  pa- 
lacízk  közül  kilencz  mellett.  Benedek  úr  elkáro- 
molta magát  hol  egy,  hol  más  ellen.  Egy  német 
adóczédulát  nyomorgatott  ujjai  között,  melyre  nézve 
Istóknak  kellett  bővebb  felvilágosításokat  adnia. 
A  szitkokat  is  hiven  viszhangozta  három-négy  va- 
riánsban. Beszélgetés  közben  észre  sem  vették, 
hogy  a  postakocsis  kürtölt  a  kapu  előtt,  pedig  a 
kürtszó  élesen  harsogott  a  nedves,  ködös  levegő- 
ben. Csak  Palkó,  a  vigyori  inas  zavarta  meg  őket, 
a  mint  a  szó  szoros  értelmében  leesett  állal  nyi- 
totta rajok  az  ajtót,  és  a  küszöbön  habozva  meg- 
állt. 

—  Úgy  tartson,  rablók  egy  szálig,  —  heveske- 
dett a  házi  úr,  majd  rárivallt  az  elképedt  inasra:  — 
A  pokolba,  hát  neked  mi  bajod? 

—  Nagyságos  uram,  —  dadogott  az  inas,  — 
egy  kis  gyereket  hozott  a  posta.  Aszondja,  hogy 
mihozzánk    való    és  erőnek  erejével  bekérezkedik. 

Benedek  úr  nagy  szemeket  meresztve,  hirtele- 
nében megint  egy  tekintetet  vetett  a  pokolba. 

—  Az  ördög  nem  vitte  el  1  Istók,  a  mienk  le- 
het az  a  gyerek? 

A  mentor  azonban,  a  mint  megértette  Palkó  je- 
lentéséből, hogy  miről  van  szó,  egy  pillanat  alatt 
haragos  pirosra  változtatta  sárgás  szürke  szinét   és 

mielőtt  a  hozzá  intézett  kérdésre  válaszolhatott 
volna,  kiosont  a  szobából.  Benedek  úr  e  szerint  — 
nem  levén  tisztában  az  iránt,  hogy  az  övék  lehet-e 
az  a  gyerek,  a  kit  a  posta  hozott,  —  közelebbi 
adatok  után  tudakozódott. 

—  Hogy  néz  ki  az  a  kölyök? 

Erre  a  kérdésre  a  jó  kcdvü  inas  egyszerre  meg- 
mutatta mind  a  harminczkét  fogát,  olyan  széles 
kedve  támadt.  Hanem  a  felelettől  húzódozott. 

—  Mit  vihogsz  itt?  Milyen  az  a  gyerek? 
Palkó  valahogy    rendbeszedte  az  arczát  és  ilye- 
tén felvilágosítást  adott: 

—  Szakasztott  olyan,  mint  a  nagys. . .  a  nagys. . . 
hehehe ...  a  nagyságos  úr. 

Benedek  úr  meghökkenve  a  hirtelen  bizonyos- 
ságon, fölkapta  fejét.  De  csakhamar  visszanyerte 
szokott  méltóságát,  és  végig  nyújtózva  karosszékén, 
kiadta  a  parancsot : 

—  A  pokolba,  lódítsátok  hát  bel 

Nem  volt  azonban  rá  szükség,  hogy  az  illető 
akár  a  pokolba,  akár  a  kálozdi  ebédlőbe  belódít- 
tassék.  A  jókedvű  Palkó  háta  mögött  már  ott  állott 
a  kis  jövevény,  kinek  reszkető  kezét  Istók  tartotta 
a  magáéban.  A  gyerek,  kit  a  posta  hozott,  olyan 
volt,  mint  valami  szürke  papirosba  göngyölt  cso- 
mag. Földig  érő  szürke  köpönyegbe  volt  burko- 
lózva s  a  zsinóron  függő  vörös  bojt  éppen  úgy 
esett  a  háta  közepére,  mint  a  pecsét.  Szabad  ke- 
zében egy  kis,  kék  zsebkendőbe  takart  butyrot 
tartogatott  és  nagy  csizmáiban  szörnyen  csoszo- 
gott. Különben    szép,  nagy,  fekete    szemei  voltak. 

melyeket  bátran  hordozott  körül  a  szobában.  Mi- 
előtt az  elbámult  Benedek  úr  kérdést  intézhetett 
volna  a  fiúhoz,  a  mentor  megszólalt  eképcn,  még 
pedig  némi  köhécselés  után  s  legünnepélyesebb 
hangján,  a  mikor  mindig  « mélyen  tisztelt  barátjá- 
nak»  szokta  nevezni  Benedek  urat. 

—  Mélyen  tisztelt  barátom,  én  nem  mondok 
egyebet,  mint  hogy  ez  az  ártatlan  kis  fiú  itt,  a  ki 
ma  érkezett  a  postán,  neked  véredből  való  vér. 
Azt  hiszem,  nem  szükséges  semmit  többet  monda- 
nom, mint  hogy  a  te  szerencsétlen  Miklós  öcséd- 
nek, kiről  mindnyájan  megfeledkeztetek,  természe- 
tes és  törvényes  férfi-gyermeke.  Ha  még  hozzá- 
teszem, hogy  ez  az  a  bizonyos  szegény  árva,  és 
ennek  az  anyja  az  a  bizonyos  szegény  özvegy, 
kit  a  számadásokban  említve  találhatsz,  úgy  gon- 
dolom, teljesen  tisztáztam  becsületemet.  Miután 
kifejezném  még  abbeli  óhajtásomat,  hogy  hozd  ezt 
nagy  fejű  prókátorodnak  —  rcputáczióm  érdeké- 
ben —  tudomására,  átadhatom  a  szót  e  kis  árvá- 
nak, ki  kérdéseidre  meg  fogja  adni  a  kívánt  fel- 
világosításokat. 

Ezzel  egy  bátorító  tekintetet  vetett  a  kis  szürke 
csomagra,  hogy  csak  feleljen  bátran,  a  mint  be- 
taníttatott. Benedek  úr  gondolkodva  kezdte  köszö- 
rülni a  torkát,  mintha  az  egész  esemény  nagyon 
meglepő  lenne  rá  nézve.  Poharát  kiitta,  letette  és  mo- 
solytalanul,  mint  rendesen,  így  fogott  a  vallatáshoz: 

—  Hogy  hínak? 

—  Kálozdy  Bélának,  —  felelt  egy  kissé  sze- 
pegve a  gyerek,  kit  a  posta  hozott. 


—  Hogy  binak? 

—  l^álozdy  Bélának,  —  feleli  egy  kissé  szepegve  a  gyerek- 


Beöthy  :   Kálozdy  Béla.   1. 

—  Éhes  vagy? 

—  Igenis  éhes;  de  még  van  a  butyromban  egy 
kis  kenyér,  az  elég  lesz  mára. 

—  Fogd  be  a  szádat!  —  rivallt  rá  barátságta- 
lanul az  agglegény.  —  Palkó,  hozd  be  ennek  a 
kölyöknek  a  maradék  nyulat. 

Az  egyik  tanú  eltávozott.  A  vallatás  így  folyt 
odább: 

—  Hol  van  most  az  apád  ? 

—  Tiszteli  urambátyámat,  hogy  már  négy  esz- 
tendeje meghalt. 

—  Hát  az  anyád? 

—  Az  is  tiszteli  urambátyámat,  hogy  a  múlt 
héten  meghalt.  A  kis  Juliska  még  régebben  meg- 
halt. Mind,  mind. 

—  A  pokolba  is,  hát  kolera  volt  nálatok?  Az- 
tán mit  hagytak  rád? 

—  Tisztelik  urambátyámat,  hogy  semmit  sem 
hagyhattak. 

—  Az  nem  sok.  Hát  akkor  egészen  koldus  ez 
a  gyerek,  Istók. 

A  mentor,  ki  a  postán  érkezett  gyerek  mellett 
vigyázó  szemekkel  leste  mélyen  tisztelt  barátja  mo- 
solytalan  arczát  és  bizó  tekintettel  várta  azon  a 
megilletődés  sugarait,  a  kötelességére  való  figyel- 
meztetés, (mely  szerint  Bencze  úr  nyilatkozatait 
neki  kellett  bővebben  kifejteni  és  megmagyarázni), 
egyszerre    visszazökkentette  rendes  kerékvágásába. 

—  Ha  meggondoljuk,  —  monda,  —  hogy  egy 
apátlan  és  anyátlan  árva,  kinek  semmije  a  kerek 
ég    alatt,  méltán    nevezhető    koldusgyereknek,  úgy 

ez  a  kis  fiű  sem  jár  messze  tőle,  hogy  a  szó  szó- 
rós értelmében  az  legyen.  Ha  eszünkbe  vesszük 
azonban,  hogy  van  még  valaki  a  világon,  kit  e  kis 
jövevénynek  immár  megboldogult  szüleitől  az  örök- 
lött harag  távolsága  választott  ugyan  el,  de  a  kit 
a  halál  bizonyosan  kiengesztelt :  egy  áldott  lelkű  . . . 
Benedek  úr  türelmetlenül  vágott  közbe: 

—  No  jól  van  jól.  Magának  is  van  talán  szája. 
Hát  mit  akarsz  itt  te  kis  kölyök? 

—  Csak  egy  kis  helyet  a  cselédszobában.  Az- 
után alázatosan  tisztelik  mind  urambátyámat,  hogy 
legjobb  lesz,  ha  valami  mesterségre  ád. 

—  A  pokolba  adlak.  Hát  tudsz-c  valamit?  Jár- 
tál-e iskolába? 

—  Szolgalatjára  urambátyám.  Már  Mátyus  Mi- 
hály tanitó  úr  keze  alá  jártam  a  negyedikbe. 

—  'Isz  elég  vén  vagy  már  oda.  Hát  mondd  meg, 
rtelyik  a  százötvencgyedik  zsoltár? 

A  mentor  szemei  egyszerre  fölvillantak.  Már 
tréfál.  A  milyen  ritkán  szokta,  ez  inkább  jót  je- 
lenthet, mint  roszat.  A  fiú  pedig  —  mint  a  gyer- 
mekek általában  szokták,  ha  valaki  kétségbevonja 
tudományukat,  —  ismét  neki  bátorodva  felelt : 

—  Szent  Dávidnak  csak  százötven  zsoltárai  vannak. 

—  Ember  vagy,  öcsém.  Hát  Palkó,  hol  az  a 
nyúl  ?  Tán  biz  az  egész  a  fogatokra  ragadt  ?  Az 
úrfinak  itt  Kata  vessen  ágyat  Pallér  úr  szobája  mel- 
lett a  kis  kamrában.  Aztán  holnap  reggel  menje- 
tek el  a  rektorért,  hogy  beszédem  lesz  vele.  Tele- 
pedjél le  öcsém,  és  láss  hozzá. 

Egy  boldog    emberrel    több    volt  a  világon.  És 


ezt,  ha   meggondolja,  maga    Pallér   István  sem  ta- 
gadta volna. 

Így  került  a  kastélyba  a  gyerek,  a  kit  a  posta 
hozott.  A  mint  kipakolták  a  veres  pecsétes,  szürke 
ilatós  papirosból,  a  legcsinosabb  fiúcska  állt  elő. 
Rokonszenves  tekintete  csupa  értelem  és  meleg- 
ség, minden  szava  hála  és  szerénység,  fekete  szeme 
életteljes,  eszejárása  gyors,  kedélye  simulékony  és 
vonzó.  Mind  olyan  tulajdon,  a  mi  sohasem  volt 
meg  Benedek  úrban.  A  hozzá  hasonló  erőszakos 
és  korlátolt  emberek,  legkivált  ha  gazdagok  is, 
rendesen  le  szokták  nézni  dlentéteiket ;  de  szivük- 
ben mindig  beszédes  egy  hang  mellettök.  A  ká- 
lozdi  rektor  elragadtatása  és  a  bizonyítványok,  me- 
lyeket Mátyus  uram  kis  deákja  hordott  haza  Duna- 
szögről, megtetszettek  Benedek  urnák.  Sokáig  nem 
mondta  ugyan  senkinek,  és  nem  is  mondta  volna 
a  világért  sem,  hanem  már  kedvencze  volt  a  fiú. 
Istók  egész  lelki  gyönyörűséggel  magyarázta  meg 
magának  gyakran  azt  is,  a  mit  nem  hallott  és  min- 
denkor jó  pártfogója  volt  Bélának  az  öreg  úr  las- 
san megnyilatkozó  szive  körül.  A  fiu  különben  na- 
gyon is  illett  bátyjához.  A  szegénység,  mely  apja 
s  utóbb  anyja  házánál  vaskezü  úr  volt,  korán  meg- 
törte a  daczot,  ellenszegülést,  vágyakat  benne ; 
korán  hozzászoktatta  a  könnyű  szívvel  való  lemon- 
dáshoz. Mindenben  megadta  magát  nagybátyja 
akaratának;  nem  is  várta  a  parancsot,  megértette 
szeme  pillantását.  így  azután  nem  volt  csoda,  hogy 
az  egész  rokoni  és  baráti  társaságban,  mely  egy 
nyárderéki  estén  Kálozdy  Bélát  utószor  várta  haza 

a  kollégiumból,  senki  sem  volt  többé  kétségben  az 
iránt,  hogy  kinek  a  számára  zsarnokoskodik  és 
gazdálkodik  Benedek  úr. 


VI.  FEJEZET. 

A  harang  megkondul. 

A  két  nagy  társalgó  szobát  egészen  kivilágítot- 
ták e  családi  ünnepre.  Kata  asszony,  a  kulcsárné, 
szokatlan  bőkezűséggel  és  legkisebb  zúgolódás  nél- 
kül adta  ki  a  nagy  halom  gyertyát  a  kamrából,  és 
Palkó  két  faragott  szék  drágalátos  lábát  törte  el, 
míg  a  nagy  csillárban  mind  el  tudta  helyezni.  Az 
igaz,  hogy  a  féleczü  Péter,  ki  titkos  irigye  volt, 
igen  ügyetlenül  járt  a  kezére,  hanem  hát  ő  szo- 
kása szerint  nem  vette  valami  nagyra  a  dolgot,  egyet 
nevetett,  fölszedte  magát  a  földről,  leverte  a  port 
kék  libériájáról,  és  a  hatalmas,  négy  karú  ezüst 
gyertyatartókon  folytatta  a  munkát.  Még  pedig 
sikerrel.  Mert  mind  a  képes  szála,  mind  a  kék 
szoba  régen  úsztak  már  ilyen  fényben.  Mint  Palkó, 
két  vén  arczképre  czélozva,  megjegyzé:  azóta  nem 
is,  hogy  az  a  nagy  bajusz  elvette  azt  a  bubitás 
fejkötőt;  az  pedig  már  olyan  régen  volt,  hogy  itt 
a  házban  Kata  asszonyon  kívül  senki  sem  emlékez- 
hetik rá.  A  haragra  lobbant  kulcsárné  az  élczelődő 
vigyorinak  egy  poflevest  igért,  melyet  ez  semmi 
esetre  sem  fog  megköszönni,  és  az  egyik  tartót 
mindenesíül  a  fejéhez  akarta  vágni,  mivelhogy  a 
gyertyák  állítólag  mozogtak  benne. 


Nem  hiába  sok  bpjjal  járt,  de  ugyancsak  fénye- 
sen is  ütött  ki  a  világítás.  Még  oda  is  csakúgy 
áradt  a  fény,  a  hol  semmi  szükség  nem  volt  rá : 
ama  két  csillagra  a  kis  kék  szobában,  melyet  Ág- 
nes kisasszony  a  természettől  szem  gyanánt  kapott. 
A  szép,  fiatal  leány  karcsú,  nyúlánk  termetére, 
finoman  metszett  arczára,  aranyos  hajára,  rózsa- 
szín öltözetére  és  csillogó  ékszereire.  Rég  leáldo- 
zott világosságot  látszott  visszavarázsolni  Ágnes 
két  nevelője :  Biró  Eulália  és  Eufrozina  kisasszo- 
nyok körül,  kik  —  miután  öcscsüket,  Rózát  sze- 
rencsésen férjhez  adták  a  fiatal  Péterfi  grófhoz,  s 
hírét  vették,  hogy  Benedek  ür,  ki  ágról-végről 
rokonuk  is  volt,  nagyban  töri  a  fejét  rajta,  hogy 
hol  helyezze  el  a  rideg  kálozdi  kastélynál  valami 
alkalmasabb  helyen,  óvó  szemek  alatt  és  mivelt 
lelkek  között  a  nevelő-intézetből  haza  került  Ág- 
nest, —  magánosságukban  nagy  örömmel  ajánlot- 
ták fel  azt  a  kis  szobát  Bogádon,  melyet  Róza 
üresen  hagyott.  Ok  még  mindig  a  régiek.  Eufro- 
zina kisasszony  vékony,  szürke  fürtöcskéi  ép  úgy 
lengik  körül  hamiskás  és  rizsporos  arczát,  mint 
egykor;  Eulália  kisasszony  keskeny,  kegyes  és  alá- 
zatos képét  ugyanaz  a  bodratlan,  lila  selyem  főkötő, 
vállait  ugyanaz  a  bő  fekete  gallér  köríti,  a  mely  har- 
mincz  esztendeje  minden  ünnepélyesebb  alkalomra 
előkerül.  Az  egyik  ép  oly  begyes,  világi  méltó- 
sággal, a  másik  ép  oly  szent  figyelmetességgel  bánik 
tiszt.  Molnár  Ábrahám  úr  szemérmes  életepárjával 
és  szörnyű  szégyenlős  hajadon  leányával,  mint  a 
pápaszemes,    vén    és    goromba  Kerekesné    nénivel. 

Míg  a  kék  szobában  egy  régi,  talán  fiíszit 
esztendősnél  is  régibb  album  sárga  lapjait  forgat- 
ják, melyekről  Biró  Eufrozina  kisasszony  felé  el- 
tűnt szebb  napjainak  emléke  int,  a  képes  szoba 
csillára  nagyobb  társaságra  ontja  világát.  A  pap 
torzonborz  vonásaira,  tüskés  szakállára,  bajuszára, 
szemeire  és  időnkint  szónoki  méltósággal  föl-föl- 
emelt karjaira.  A  tiszttartó  derék,  megtermett  alak- 
jára, emelkedő,  rengeteg  mellére,  ügyetlenül  össze- 
csomózott fekete  nyakravalójára  és  az  irigylendő 
megelégedésre,  melyben  székén  hátravetette  magát. 
Az  előmenetelre  számítgató  és  mindenütt  tükröt 
kereső  ispán  himlőhelyes  arczának  örök  derűjére. 
A  bölcseség,  szeretet,  dologtalanság  és  élhetetlenség 
ama  megtestesülésére,  mely  e  kastélyban  Istóknak 
neveztetik  s  hosszú,  bátor  küzdelme  diadalának 
tudatával,  kékkel  foltozott  szürke  kabátjában  jár-kcl 
a  vendégek  között.  A  gazda  megtörött  alakjára  a 
nagy  karosszékben ;  magas,  kopasz  homlokára ;  be- 
esett szemeire,  melyekben  csak  úgy  csillan  fel 
olykor-olykor  a  régi  fény,  mint  a  kialudni  készüld 
parázs ;  szürke  bajszos,  nagy  szemöldű,  barna-sárga 
arczára  és  nagy  csizmákban  pihenő,  köszvényes 
lábaira :  az  egész  romra.  A  többiekre  is  mind. 
Csak  Illés  Dániel  prókátor  úr  húzódott  félre  a 
nagy  világosság  elől  a  nagy,  vörös  márvány  kan- 
dalló homályos  szögletébe,  hol  akárki  valami  kisebb 
fajta  gordonkának  nézhette  volna  rengeteg  nagy 
fejével,  keskenyebb  derekával  és  vékonyságúk  miatt 
alig  észrevehető  lábaszáraival, 

—  Nem,  esedezem,  —  beszélt  a  pap,  —  ez  csak 

még  sem  igazság,  a  mi  velünk  történik.  Ki  tagad- 
hrtja,  hogy  az  a  hatalmas  ellenállás,  melyet  mi  a 
pátenssel  szemben  kifejtettünk,  az  ébresztette  föl 
a  nemzetben  az  alvó  oroszlánt  ?  Háromszáz  esz- 
tendő óta  nekünk  köszön  a  haza  mindent  és  még 
sem  ád  semmit.  Háromszáz  esztendeje  vérzenek 
sebeink.  Hát  mi  volt  ez  a  karámosi  választás  a 
múlt  héten?  Vármegyénknek  fele  reformátusság, 
tiszta  reformátusság  és  mind  a  két  alispánnak  katho- 
likust  választanak.  Megbuktunk,  megbuktunk,  és  ez 
nem  jól  van   fgy. 

A  háromszáz  esztendeje  vérző  lelkipásztor  mél- 
tatlankodása  általános  viszhangra  talált,  melyből 
különös  nyomatékkal  emelkedett  ki  az  újból  meg- 
nyílt közélet  egyik  fáradhatatlan  bajnokának,  Bá- 
rándy  Gáspár  úrnak  stentori  hangja : 

—  Minden  erőfeszítésünk  hiábavaló  volt  az  ár- 
mánynyal szemközt.  És  kétszeres  okunk  lehet  a 
panaszra,  mikor  olyan  hazafi  volt  a  jelöltünk,  mint 
Móricz  bátyánk.  Kit  akarnak  hát,  ha  ő  nem  kell  ? 
Yan-c  a  vármegyében  csak  egy  is  olyan  hazafi, 
mint  ő,  a  ki  most  tíz  esztendeje  bezárkózott  a 
házába  és  onnan  mostanig  nem  tette  ki  a  lábát? 
Megmondom  világosan  a  szemébe,  meg  én,  hogy: 
nincsen. 

A  medve,  ki  a  prókátor  mellett  foglalt  helyet 
a  terem  egyik  homályosabb  zugában,  mikor  a  fön- 
tebb előadott  igazság  szemébe  mondatott,  szerény- 
kedve rázta  meg  övig  érő  szakállát  és  sötét  feny- 
veshez hasonló  szemöldeit.  Móricz  bátya  tíz  év 
alatt  elszokott  barlangjában  a  beszédtől. 

—  De  csak  az  ármány,  a  tiszta,  világos  ármány 
diadalmaskodott  felettünk,  —  folytatta  a  politikus. 
Mert  teljes  világos  lehetetlenség,  hogy  egy  olyan 
közszeretetű  és  munkás  hazafi,  mint  Móricz  bá- 
tyánk, igaz  úton  megbukhassék.  Iszen  talán  nem 
kell  mást  mondanom,  mint  hogy  a  bizottság  vá- 
lasztásánál csak  Napóleon  császár  és  Garibaldi 
kaptak  nála  több  voksot;  a  Türr  generálisé  már 
kettővel  kevesebb  volt.  Ugy-e,  kettővel,  Móricz 
bátyám  ? 

A  fenyves  erdők  megmozdultak. 

—  Na  mondtam.  És  az  alispánságban  megbukik ! 
A  nótárius  úr  jó  mathematikus  itt,  megmondhatja, 
hogy  lehetséges-e  már  ez?  Ugy-e,  hogy  nem? 
Tiszta,  világos  ármány  volt. 

—  Hja,  a  választás  mindig  ármánykodással  jár,  — 
jegyezte  meg  keserűen  a  jegyző.  Ismertem  egy 
valakit,  a  ki  számvevő  akart  lenni  valamikor.  Az 
egész  közgyűlésen  valami  tízen  voltak  jelen.  Mikor 
az  adminisztrátor  a  másik  kandidátus  nevére  föl- 
tette a  kérdést,  a  tízből  négyen  fölkeltek  és  ő  ki- 
mondta a  többséget.  Igen,  mert  az  a  valaki,  a  kit 
én  ismertem,  hazafi  volt,  a  másik  meg  pecsovics, 
így  van  ez  már  a  világon. 

—  Háromszáz  esztendeje,  —  fejezte  be  tiszt. 
Molnár  Ábrahám  úr  a  kifakadásokat,  melyek  alatt 
a  házigazda  nagy  karosszékéből  gyakran  pillantga- 
tott a  kandalló  fölött  ketyegő  órára.  A  kisebbik 
mutató  már  kilencz  felé  járt.  Noha  Illés  Dániel 
úrnak  szünet  nélkül  mozgó,  nagy  feje  időről-időre 
eltakarta  is,  világosan    lehetett    látni,    hogy  már    a 

kilencz  felé  jár.  Benedek  úr  keveset  ügyelve  a 
panaszokra,  melyektől  súlyos  volt  körülötte  a  terem 
levegője,  egyszer  csak  mindenkit  elhallgattatva 
mordult  meg: 

—  Hol  a  pokolba  késhetik  ennyi  ideig  az 
a  fiú? 

Az  avatott  tapintat  és  reménykedő  ügyesség  ott 
is  ért  és  siet  a  válaszszal,  a  hol  tulajdonképen 
nem  hozzá  intéztetik  a  kérdés.  A  tiszttartó  tiszte- 
letteljes nyugalommal  emelkedett  föl  ültéből,  az 
ispán  pedig  ugri  alázatossággal  termett  Benedek 
úr  mellett  és  mindaketten  siettek  megnyugtatni, 
hogy  az  út  bizony  nem  egy  helyt  igen  rossz, 
a  lovak  két  napi  útban  kifáradtak,  a  korcsmárosok 
rendetlenek  az  etető  stácziókon  és  Halásziban 
egész  nyomorúság  kivárni,  míg  össze  tudják  koty- 
vasztani az  ebédet.  A  közbeszúrt  megjegyzés  az 
egész  társalgásnak  is  alkalomszerűbb  fordulatot 
adott,  melybe,  —  talán  mondani  sem  szükséges  — 
Bárándy  Gáspár  úr  ügyessége  zökkentette  be. 

—  Sohase  tessék  aggódni  nagyságodnak.  Majd 
megjönnek.  Olyan  lovakkal,  meg  olyan  kocsissal 
nem  eshetik  baj.  Tiszta  világos,  hogy  megjönnek. 
Csak  az  én  utam  lenne  olyan  biztos,  mint  Béla 
barátunké!  Gondolom,  mindegyikünk  megköszönné. 
De  meg  is  köszönhetné.  Hisz  olyan  híre  jár  neki 
itt  a  környéken,  hogy  gyalog  már  majd  beszélni 
sem  lehet  vele.  Azt  sem  tudjuk  hamarjában,  minek 
tegyük  meg.  De  csak  szóljon,  mi  akar  lenni  ?  Aztán 
itt  vagyunk  mi  a  többire. 

A    társaságban    többen    voltak    akként    meggyő- 

ződvc,  hogy  nekik  most  ezt  a  pipa  dohányt,  a  mit 
füstölnek,  meg  azt  a  pohár  bort,  a  mi  rajok  vára- 
kozik, minden  kitelhető  módon  meg  kell  érdemel- 
niük. És  a  politikus  föJhívására  dörgő  fogadkozás- 
ban törtek  ki.  Csak  a  medve  mozgatta  búsan  az 
ős-erdőket ;  az  ármánynyal  is  kell  ám  számolnotok ! 
Bárándy  Gáspár  úr  nem  azért  tartatott  éles  látású 
politikusnak,  hogy  egy  pillantással  le  ne  olvassa  a 
gondolatokat,  a  melyek  a  rengeteg  szemöldök  alatt 
forrtak,  és  meg  ne  feleljen  rajok  íziben ; 

—  Itt  még  az  ármány  sem  diadalmaskodhatik 
fölöttünk.  Mert  teljes  tiszta  lehetetlenség,  hogy  a 
lángész  ki  ne  vívja  jogát  akárki  ellen.  Béla  úr  pe- 
dig lángész.  Minő  pálya  áll  ez  ifjú  ember  előtt! 
Mi  most  azt  sem  tudjuk  világosan,  hogy  igazság 
szerint  hol  kell  kezdenie ;  hát  még  ha  azt  kérdez- 
nék tőlünk,  hogy  hol  fogja  végezni?  Nyitva  áll 
előtte  az  út  a  legmagasabb  polczig.  Mert  ilyen 
időkben,  a  milyenek  ránk  várakoznak,  a  lángész 
rettenetes    tőke,  a  mely    százas  kamatokat  hozhat. 

—  Már  az  igaz,  —  erősíté  a  megtermett  tiszt- 
tartó és  lelkesedésében  nagyot  rántott  fekete 
nyakkendője  csombókján.  Fölséges  dolog  is  a  tu- 
dományi 

—  Tiszta  világos  igazság,  hogy  nagyra  szüle- 
tett, —  folytatta  áradozásait  Bárándy  úr.  Soha 
nem  ajánlottam  föl  senkinek  nagyobb  készséggel 
edzett  vállaimat  az  emelkedésre,  mint  Béla  bará- 
tunknak fogom.  Mert  hiába,  —  ármány  ide,  ár- 
mány oda,  —  mégis  csak  a  vármegye  marad  az 
igaz  magyar  politikus  iskolája. 

—  Béla  itthon  marad,  —  dörgött  beJc  a  kom- 
binácziókba  Benedek  úr.  Nem  megy  sehová.  Ilyen 
ideig-óráig  tartó,  felfordult  világban  okos  ember 
semmibe  sem  kezd. 

—  Bizony,  ha  meggondoljuk,  —  magyarázta 
Istók,  —  hogy  a  kamarilla  még  mindig  milyen 
hatalmas  odafönn,  hogy  Napóleon  császár  hogyan 
rászedte  az  olaszokat  is,  hogy  mi  minő  hajlandók 
vagyunk  elhamarkodni  mindent :  biz  ezt  ha  jól 
eszünkbe  vesszük,  nem  sok  bizodalmunk  lehet 
hozzá,  hogy  ez  a  mostani  gyöngyélet  Ítéletnapig 
tart. 

—  Kérem,  Pallér  úr,  —  vágott  közbe  a  politi- 
kus, kinek  edzett  vállaira  Benedek  úr  határozata 
szerint  egyelőre  nem  lesz  semmi  szükség,  —  kérem. 
Pallér  úr,  szíveskedjék  meggondolni  azt  is,  hogy 
már  csak  Nápoly  van  hátra,  azután  teljes  bizonyos- 
sággal mi  következünk.  Hanem  hát  így  is  jól  van. 
Annál  dicsőbb.  Béla  barátunk  legalább  egészen  a 
mienk  marad,  és  mézes  heteit .  . . 

—  Hónapjait  és  esztendeit,  —  toldotta  meg  a 
hosszan  vérző  lelkipásztor. 

—  Tehát  mézes  hónapjait  és  esztendeit  nem 
fogják  a  gondok  Icgterhesebbjei  megzavarni.  Tiszta 
világos,  hogy  nagyságos  uram  együtt  határozott 
Ágnes  kisasszonnyal.  Alig  várom,  hogy  koczinthas- 
sak  az  egészségükre. 

Ágnes,  kinek  egészségére  Bárándy  úr  minél 
előbb  koczintani  szeretett  volna,  és  már  köszörülte 
a  torkát,  odabenn  a  kék  szobában  még  mindig  az 
albumot  nézegette  az  asszony-vendégekkel.  E  kis, 

B«Athy  :  KáJosdy  Bila.  1.  > 

piros  bársonyba  kötött  könyvecske,  melynek  szélén 
és  tábláján  rég  n\eghalaványodott  már  az  aranyo- 
zás, a  Kálozdy-család  nő-tagjainak  egész  történetét 
kitárta  mindenki  előtt.  Titkok,  melyek  régesrég 
napfényre  kerültek,  meg  el  is  vonultak  a  feledés 
homályába;  érzések,  melyek  mind  megvítták  csa- 
táikat, élvezték  győzelmüket,  vagy  elszenvedték 
bukásukat  s  porló  szívek  koporsójában  csöndesen 
eltemetkeztek  ;  kaczérságok,  melyeknek  égető  szomja 
rég  kialudt,  vagy  büntetése  annak  rendje  szerint 
elkövetkezett ;  Ígéretek,  melyek  híven  beváltaitafc, 
s  a  róluk  szóló  kötelezvényt  elfeledték  összetépni ; 
remények,  melyek  e  papíroknál  gyorsabban  men- 
tek füstbe ;  itt-ott  sokra  biztató  tehetségek,  egy- 
egy  költő,  képíró  vagy  bölcs  pólyáiban,  melyekből 
sohasem  sikerült  kibontakoznia ;  álmok,  melyekből 
rég  felébredtek,  vagy  mindörökre  beléjök  merül- 
tek azok,  kik  egykor  álmodták ;  világi  hiúíágok, 
szerelmeskedések,  számítgatások  és  elragadtatások; 
mindezek  benne  voltak  ama  kis  vörös  bársony  kö- 
tésű könyvben.  Mennyire  megsárgult  papirosok  és 
meghalaványodott  írási  Az  illatot  azonban,  mely  a 
szép  parmai  Izabella  római  királyi  szalonjaiban  s 
"Windi^chgratz  grófné  és  Lichtenstein  berezegné 
termeiben  divatos  volt,  mintha  mostanig  megtar- 
tották volna.  Mennyi  finom  élez,  minő  éles  vag- 
dalkozás,  mennyi  clménczség  és  nagyszavu  bók  e 
franazia  sorokban,  melyeket  mind  elhomályosított 
ama  durva,  katonás  és  egyenes  vallomás,  mely  fö- 
lött az  akkor  még  ifjú  és  daliás  Péter  úr  hosszú 
órákon  keresztül  törte  fejét.  És  az  együgyű  sorok 

a  kis  grófnénál  megtették  hatásukat.  A  hozzá  in- 
tézett lapok  ritkulnak.  Csak  egy  franczia  abbé,  ki 
tanítója  és  gyóntatója  volt,  intéz  még  hozzá  ér- 
zékeny sorokat,  mielőtt  neki  indulna  a  magyar- 
országi ismeretlen  világnak.  Az,  ki  a  következő 
lapokon  merengett  szép  szemeivel,  már  emlékben 
is  alig  él.  Péter  úrnak  egy  korán  sírba  szállott 
leány-gyermeke  volt.  Pedig  azon  a  kis  képen,  mely 
most  akadt  Ágnes  kezébe,  milyen  életteljes  kék 
szemek  mosolyognak,  minő  gazdag  fürtök  csava- 
rodnak föl  görög  kontyba,  milyen  finom  két  orcza 
pirul !  Ügyesen  forgathatta  az  ecsetet,  a  ki  festette 
és  aláírta,  hogy;  « Aurora  tükre. »  Már  az  sokkal 
nehezebb  kéz  volt,  a  melyik  azt  a  sírkő-forma 
oltárt  rajzolta,  melyen  az  emlékezet  örök  tüze  lo- 
bog. Vájjon  nem  aludt-c  ki  ez  az  örök  láng,  a 
mint  a  szép  Auróra  behunyta  szemeit  ? !  Maga  is 
írt  egy  lapot ;  ki  tudja,  kinek  szánta  és  ki  tudja, 
miért  nem  adta  át?  Talán  igen  őszinte  és  igen 
meleg  volt,  s  édes  anyja,  a  grófné,  nem  találta 
elég  illemesnek.  Elég  az  hozzá,  hogy  a  lap  egy 
kegyetlen  tollal  keresztülhúzva  itt  maradt  a  családi 
gyűjteményben ;  és  az  a  bizonyos  sohasem  tudta 
meg,  milyen  szívvel  gondolnak  rá  a  kálozdi  kas- 
télyban, ha  csak  kedvese  valamelyik  enyhe  éjjelen 
föl  nem  kelt  sírjából  és  el  nem  mondta  neki,  a  mi 
szívét  nyomta.  Ádám  úr  fösvény  felesége,  Mátéfi 
kisasszony  is  volt  fiatal  valaha,  és  neki  is  irtak 
emléklapokat.  íme  a  régi,  szellemes  ötletek :  az 
egyiken  girbe-gurba  írás  magyarázza,  hogy  milyen 
az  élet ;  valamelyik    udvarlója  a  hitet,    reményt  és 

szeretetet  óhajtotta  nyújtani  neki  ismert  jelké- 
peikben ;  volt  olyan  is,  ki  egy  csinos  versszakkal 
adta  bizonyságát,  hogy  ismeri  Himfy  Szerelmei-t. 
A  mint  Biró  Eufrozina  kisasszony  hamiskás  szeme 
a  névre  esett,  a  mely  az  olvadozó  sorok  és  lágy 
rímek  alatt  állt,  megdöbbenve  kapta  föl  a  fejét 
és  egy  önkénytel en,  gyönge  szemrehányás  tört  ki 
kebléből : 

—  Ah,  a  hűtelenl 

Mind  oda  tekintettek.  A  kiáradt  szív  bizonynyal 
szerette  volna,  ha  el  nem  árulja  titkát ;  de  már 
későn  volt.  Uram  fia,  a  hűtelen  nem  más  vala,  mint 
a  medve,  ki  a  másik  szobában  néma  borongással 
rázogatja  ős-erdeit.  Kerekesné  néni,  (kinek  véré- 
ben Yo't,  hogy  mindenkinek  minden  kinálkozó  al- 
kalommal mondjon  valami  boszantót,)  a  mint  meg- 
értette, hogy  kiről  van  szó,  egyet  igazítva  szem- 
íívcgén,  éles  és  gúnyos   sóhajtással  jegyezte  meg: 

—  Haj,  haj,  írt  az  annak  idejében  nekem  is 
eleget  í  Nagy  kujon  volt. 

A  kétszeresen  csalódott  Eufrozina  kisasszony 
bús  megadással  forgatta  tovább  az  albumot.  Móricz 
bátyánknak  egy  kortársa  elég  elmés  volt  egy  legyet 
és  egy  nefelejtset  rajzolni  le,  a  kettő  közé  írván 
ezt  a  szót,  hogy:  « boldog;*  jöttek  még  egypáran 
azok  közül,  kik  ma  már  mind  nagyapák  vagy  vén 
medvék,  és  senki  sem  hinné  róluk,  hogy  valaha 
még  Kisfaludy  Sándort  is  forgatták.  ím  itt  egy  lap, 
teleírva  mind  a  két  oldalán  szép,  öreg  betűkkel; 
a  tudós  hírben  állt  Mátéfi  uram  czitált  a  leánya 
fejére  mindenféle  deák  klasszikust.  Mondják,  hogy 


értette  is,  a  kihez  intézve  voltak.  Azután  egy  nagy 
összehajtogatott  papiros  következik,  melyen  valami 
Kálozdy  Mihály  ür,  neve  aláírásával,  tökéletlen  és 
összevissza  düledező  betűkben  bizonyította,  hogy : 
a  ház  magas,  a  város  szép,  a  tehén  legel  és  a 
paripa  fut.  Ez  volt  az  utolsó  írása  a  szegényké- 
nek, Benedek  úr  legifjabb  kis  öccsének.  Hosszú 
időköz  marad  az  utolsó  lapig  üresen.  A  Kálozdy- 
családnak  nem  volt  több  nő-tagja.  A  legutolsó 
megint  egy  kis  arczkép.  Ágnes  lenne  gyermek- 
korában, hanem  azóta  ugyancsak  sokat  változott. 
Kék  szemei  a  tiszta  fény  helyett  bizonyos  csillogó 
fátylat  kaptak,  melynek  mintha  mindig  volna  valami 
rejtegetni  valója;  arczkifejezése  pedig  bár  ke- 
vésbbé  szeretetteljes,  sokkal  hódítóbb  ;  a  dacznak 
amaz  árnyalata,  mely  már  akkor  mintha  felette 
lebegett  volna,  mélyebb  szenvedélyek  képében  lát- 
szik lelkére  borulni ;  és  a  kedves  kis  fehér  bodros 
ingecskét  ma  drága  csipkék  helyettesítik  hószín 
vállain.  A  kis  képet  Béla  festette.  Sorra  nézték  és 
mindenki  talált  rajta  valami  dicsérni  valót.  Ki  az 
arczképen,  ki  eredetijén. 

—  Milyen  fáin  egy  munka,  —  jegyezte  meg  a 
tiszteletes  asszony.  Az  én  gyerekeim  is  tanultak 
pingálni  a  rektor  úrtól.  De  Áron  nem  tud  mást, 
csak  tulipánt ;  Ézsau  meg  emeletes  házat.  Hanem 
már  ez  dicső,  fáin  egy  munka.  Mintha  csak  igazi 
piktor  festette  volna. 

Eufrozina  kisasszony  esze  az  ingó-bingó  szürke 
loknik  alatt  hamisabb  dolgokon  járt.  El  is  mondta 
a  mit  gondolt. 

—  Béla,  Béla  hiába  I  Neki  csak  nincs  mása 
messze  földön.  Ugy-e  bizony  Ágneska,  ez  a  ké- 
pecske volt  a  legelső  vallomása? 

Ágnes  nem  pirult  el  az  évődésre.  Egyet  mo- 
solygott a  nagy  karszékben,  melyben  csöndesen 
hintázott,  s  nagy  hirtelen  igy  szólt : 

—  És  az  utolsó  is. 

Kerekesné  néni  megbosszankodva  igazgatta  pá- 
paszemét. Ezt  neki  kellett  volna  mondania.  Ha- 
nem tartogatott  ő  még  erre  az  alkalomra  valami 
egyebet. 

—  Ej,  ej,  hát  olyan  kevés  szavú  az  úrfi,  — 
monda.  Pedig  bizony,  ha  Ágneska  előtt  meg  nem 
nyílik  a  szája,  akkor  némának  kell  lenni  neki.  Ha- 
nem hát  igaz,  hallottam  én  úgy  fülhegygyei  Duna- 
szögről valamit.  Hogy  Béla  úrfi  a  gazdája  leányá- 
nak nagyon  tette  volna  a  szépet.  Mind  ilyenek  a 
férfiak,  egytől-egyig  ilyenek.  A  Móricz  is  csak  ilyen 
volt,  Fruzsinka  húgom,  annak  idejében.  Sohase  bú- 
suljon utána.  A'  bizony.  Hogy  hát  ott  nem  jóban 
törné  a  fejét  az  én  szerelmes  öcsém  I  A  tiszteletes 
aszszony  különben  többet  tudhat  róla,  mert  az 
Ézsau  már  ott  jár  iskolába. 

Ahhoz  a  zavarhoz,  a  mibe  ez  a  kérdezősködés 
a  szerény  és  alázatos  papnét  hozta,  semmit  sem 
lehet  hasonlítani. 

—  Ézsau,  esedezem,  még  igen  kis  gyerek  az 
effélékhez,  —  dadogta,  ó  csak  emeletes  házakat 
rajzol  és  mással  nem  igen  törődik.  Különben  a 
világ  igen  rossz  ám,  esedezem,  és  sok  mindent 
kitalál,  a  mi  nem  is  úgy  van. 


Edex  T^ákhel :   —  beszélt  hozzá  könnyed  szívességgel 
a  szép  leány. 


Beöthy  :   Kálozdy   Béla.    ). 

Mire  elvégezte  mcntegetődzését,  Ágnes  már  el- 
menekült a  világosság  elől.  Egy  kis  sarok-divánra 
ült  a  szemérmes  papkisasszony  mellé,  kinek  az 
ő-testamentomban  elfogult,  puritán  apja  Rákhel 
nevet  adott. 

—  Édes  Rákhel,  —  beszélt  hozzá  könnyed  szí- 
vességgel a  szép  leány,  oly  régen  voltam  már 
Kálozdon,  hogy  azt  sem  tudom,  mikor  láttam  utol- 
jára. Gondolom,  kora  tavaszszal.  Most  is  olyan 
szép-e  a  kertje,  mint  rendesen?  szépek-e  a  láng- 
tulipánok, melyek  hagymáját  tavaly  hozta  tőlünk  a 
káplán  úr? 

Rákhel  nem  igen  ügyelt  e  tudakozódásra.  Hal- 
lott-e az  asszonyok  beszédéből  valamit,  vagy  a 
drága  melltű  és  suttogó  csipkék  hatották  meg,  vagy 
csak  lelkében  merültek  föl  csábító  képek,  elég  az 
hozzá,  hogy  reczés  keztyűbe  bujtatott  kezét,  fele- 
let helyett,  csöndesen  rátette  Ágnesnek  ölében 
pihenő  rózsás  ujjaira,  és  egy  nagyot  sóhajtott: 

—  óh  Ágnes  kisasszony,  milyen  boldog  ke- 
gyed 1 

Kerekesné  néni  épen  akkor  tüzeskedett  leg- 
javában : 

—  Na  már,  édes  öcséim,  akármit  beszéltek,  én, 
a  mit  mondtam,  olyan  bizonyos  helyről  hallottam, 
mintha  csak  pecsétes  írásból  olvastam  volna. 

Történt-e  még  több  ellenvetés  is,  vagy  meg- 
nyugodtak mindnyájan  a  néni  pecsétes  íráíában, 
Ágnes  már  nem  tudhatta  meg,  mert  halk  lépesek- 
kel, észrevétlen  odahagyta  a  szobát.  Végigment  a 
hosszú  folyosón,  le  a  földszintre,  kinyitotta  a  nagy 

utczaajtőt  s  egy  kis  időre  megállt  a  kőlépcsőkön 
előtte.  A  legszebb  nyári  esték  egyike  volt.  Lágy 
suttogással  bolyongott  a  szellő,  az  erdők  és  mezőJc 
friss  illatával  szárnyain.  A  hold  a  tölgyek  őrző 
hadseregét  köröskörül  ezüst  pánczélba  öltöztette. 
Keleten  egy  halavány  csillag  ragyogott.  Felülről  a 
nagy  teremből  lehangzott  a  zaj,  lárma,  heveskedés, 
melyet  Benedek  úr  egy-egy  türelmetlen  szava  cl- 
elcsöndcsített.  Mindig  Béla  aggasztotta ;  hol  kés- 
hetik ennyi  ideig?  Legkésőbben  hét  órakor  itt- 
honn  kellett  volna  lenniök.  A  konyhában  sustorgott 
a  zsír,  és  hangosan  panaszkodott  Kata  asszony, 
hogy  minden  oda  lesz,  ha  még  soká  nem  jönnek. 
Palkó  hordta  föl  a  pinczéből  a  borokat  és  egy- 
egy  jobb  fajta  palaczkról  édes  vigyorgás  közt  tisz- 
tította útközben  a  pókhálót.  A  féleszű  Péter  a  ház 
végében  mozsarát  igazgatta,  melynek  az  örvende- 
tes perczben  meg  kell  dördülnie.  A  kis  Pirók  gye- 
rek a  torony-ablakon  kandikált  ki,  hogy  idején 
megránthassa  a  harang-kötelet,  a  mint  a  hegy- 
háton megpillantja  az  öreg  János  kocsijának  két 
ismerős  lámpását. 

Mindez  Ágnes  mögött  volt ;  előtte  messzire  kéjes, 
titokteljes,  igézetes  csönd.  Egy-két  perczig  állt 
csak  a  lépcsőn,  azután  megindult  a  kert  hosszában, 
ki  az  országút  felé.  Eleinte  csöndes  léptekkel, 
maga  körül  tekintgetve  haladt.  Minél  jobban  tá- 
volodott a  kastélytól,  annál  inkább  vesztette  nyu- 
galmát. Hosszan  tartotta  lecsüggesztve  fejét ;  majd 
föl-fölkapta  és  élesen  kémlelte  az  országút  véget- 
len fehér  szalagját,    melylyel  az  ég  fölékesítette  a 

hegyet.  Aranyos  haját  \é^g  simította  és  el-el- 
bámult  hol  az  útra,  hol  a  kastély  kivilágított  abla- 
kainak egyre  távolodó  csillagaira.  Merengéséből 
közeledő  lódobogás  riasztotta  föl.  Megfordult  és 
vissza  akart  sietni,  de  már  késő  volt.  A  lovag 
megpillantotta  és  ámulva  kiáltotta  el  magát  mö- 
götte: 

—  Higyjek-c  szemeimnek?  Kegyed  az,  Ágnes 
kisasszony?  Hát  a  kálozdi  éjtszakáknak  is  vannak 
villijei  ?  Vagy  hogy  is  hittak  csak  az  éjjeli  tündé- 
reket?! Ah  Istenem,  én  még  mindig  csak  olyan 
ostoba  vagyok  ám.  Jó  estét,  jó  estét. 

—  Jó  estét,  báró.  Nemde  ilyen  szép  estét  lehe- 
tetlen falak  közt  tölteni  ? 

A  lovag  a  lány  mellett  megállította  paripáját. 
Nem  volt  már  fiatal  ember.  Az  arcza  sok  ránczot 
vetett,  hanem  lovagcsizmái  káprázatosan  csillogtak 
a  holdfénynél  és  darútolla  vígan  lengett. 

—  Lehetetlen,  teljes  lehetetlen,  —  válaszolt 
gyors,  hadaró  beszéddel  a  leánynak.  Engem  is 
kicsalt  és  Bucephalus  szívességéből  már  a  gadóczi 
tő  mellől  jövök.  Pompás  telivér.  Egyenes  vonalban 
származik  Dárius  király  híres  csataménjétől.  Vagy 
melyiké  is  volt  a  sok  közül  az  a  régi  híres  Buce- 
phalus? Ah,  én  igazán —  Hanem  most  nincs  ke- 
gyelem kisasszony.  Én  Bucephalus  szívességéből 
elfogtam  kegyedet,  és  tüstént  vallania  kell.  Nos 
hát,  miről  gondolkodott  magányos  bolyongásában 
ezen  az  ábrándos  estén? 

—  Ha  már  csakugyan  nincs  mentség,  báró  ür, 
hát  megvallom,    arról    gondolkodtam,  hogy  milyen 

szép  lenne,  ha  véletlenül  valami  tündér-lovagot 
hozna  elém  a  véletlen  az  elátkozott  királyfiak  csa- 
ládjából. 

—  Ah,  ah,  kisasszony.  Szót  sem  érdemel.  Hisz 
én  valósággal  .  . .  Tudom  jól,  hogy  csak  a  bókot 
akarta  visszaadni.  Merre  kísérjem? 

—  Csak  tartson  arra  báró  úr,  a  merre  útja  ve- 
zet, —  monda  a  lány.  Én  haza  indulok  és  szívesen 
megyek  egyedül. 

—  S  tovább  fog  ábrándozni  a  tündér-lovagról, 
nemde  ?  Igaza  van,  Ágnes  kisasszony,  tökéletes 
igaza.  Én  igen  ostoba  vagyok  kegyedhez  képest. 
Hanem  azért  csak  nyújtsa  ide  a  kezét  és  tegyen 
boldoggá, 

A  szép  leány  megtette  a  báró  úr  kedvét  és  a 
nagy  lovag-keztyűk  közül  alig  birta  kiszabadítani 
kis  kezeit.  A  lovag,  —  Bucephalus  szívességéből  — 
sebes  vágtatást  iramodott  tova.  Ágnes  egyetlen 
pillantást  sem  vetett  utána. 

—  Minő  nyomorultak  ezek  mindnyájan  Bélához 
képest !  —  suttogta  és  izgatottan  rázva  meg  szőke 
fürtéit,  tovább  kémlelte  az  utat  hosszan,  mereven, 
mosolytalanúl  és  hangosan  dobogó  szívvel.  Semmi 
hang,  semmi  jel  semerre.  Már  Ivánfi  báró  Dárius 
fajzata  is  messze  járt.  Mintha  a  várakozó  leány 
egyszerre  megijedt  volna  a  nagy  nesztelcnségben, 
hirtelen  vissza  indult  a  kastély  felé.  Csodálatos 
volt  a  bűvös  éjtszakának  e  tündéri  tüneménye,  rej- 
telmes lelkével,  melynek  forrongó  titkait  még  a 
holdsugaraknak  sem  árulta  el.  Arcza  még  mindig 
meg  tudta  őrizni,  hogy  érthető  szavakat  ne  írhas- 

son  rá  ama  láthatatlan  belső  kéz,  mely  hol  tolmá- 
csunk, hol  árulónk.  Csak  a  fürge  szellő,  mely  keble 
körül  a  lengő  csipkékkel  játszott,  —  csak  az  tud- 
hatott meg  valamit.  De  ezt  senkinek  másnak  nem 
árulta  el,  mint  az  erdők  bús  dalnokának,  kinek 
kicsiny  szívét  minden  hang  után  féltjük  a  meg- 
szakadástól. 

Ágnes  már  fele  útján  lehetett  a  kastélynak,  mikor 
a  harang  megkondult  és  Péter  elsütötte  mozsarát. 
Összerezzent.  Visszatekintett  s  a  mint  sebes  köze- 
ledve megpillantotta  ő  is  az  országúton  a  két  ho- 
mályos csillagot,  s  meghallotta  az  öreg  János  os- 
torának vidám  pattogását,  futásnak  eredt.  Már  hal- 
lotta a  kocsi  robogását  s  a  lovak  zaját  is.  A  kastély 
ablakai  megnyíltak ;  mindegyikben  a  kikoplaltatott 
vendégek  örvendve  váró  arcza.  Mikor  a  főbcjárás- 
hoz  ért,  már  ott  találta  Benedek  urat,  ki  Istókra 
támaszkodva,  lesietett  kedvencbe  elé. 

Még  egy-két  ostorpattogás  és  János  olyan  pom- 
pásan odajárt  a  várakozók  elé,  hogy  különben 
sem  kellett.  Az  ajtó  azonban  soká  nem  nyilt  meg, 
mintha  üresen  jött  volna.  Odafönn  az  ablakban 
Bárándy  úr  gyakorlott  torka  egy  harsány  éljent 
kisérlett  meg,  mely  általános  viszhangra  talált. 
A  zajra  lassan  megmozdult  a  kocsi  ajtaja  és  kilé- 
pett a  várvavárt. 

—  Béla,  —  kiáltott  a  lépcsőről  eléje  az  öreg 
úr,  —  hol  a  pokolban  kóvályogtatok  ennyi  ideig? 
No  csak  gyere  most  ide,  ölelj  meg  és  máskor  ko- 
rábban kelj. 

—  Bátyám,  —  szólalt  meg  tompa,  fojtott    han- 

gon  az  érkezett  —  bátyám,  jő  estét.  Jdt  neked  és 

mindnyájatoknak. 

—  Adjon  isten,  öcsém,  adjon,  fiam! 

A  köszvény  és  vénség  sok  durva  szivet  lágyított 
már  meg.  Benedek  úr  is  olyan  meleg  és  szív  sze- 
rint való  öleléssel  karolta  magához  öcscsét,  a  mi- 
lyet még  Istók  sem  látott  tőle  soha,  és  még  ő  is 
képtelen  lenne  megmagyarázni.  A  vénség,  a  kösz- 
vény I 

—  Nézd,  fiam,  nézd,  itt  van  Ágnes  is.  Mind 
vártunk  rád  és  aggódtunk  már  érted. 

—  Köszönöm,  Ágnes,  köszönöm.  Ti  igen  jók 
vagytok  hozzám,  —  monda  Béla  és  kezet  nyújtott 
a  leánynak.  Ez  a  kéz  azonban  hideg  volt,  mint  a 
jég,  s  a  mint  ama  másiknak,  ki  jegygyűrűjét  vi- 
selte, meleg  érintését  érzé,  fagyos  borzongás  futott 
át  az  ifjú  egész  testén,  és  abban  a  perczbcn  né- 
mán, szótlanul,  jaj  nélkül  leroskadt  a  lépcső  hideg 
kövére. 

—  Mi  az,  mi  bajod  ?  —  kiabált  a  bátya.  —  Az 
ördögbe  is,  elestél  ?  Mért  nem  ügyelsz  a  lábad 
alá?  Hé,  kelj  föll  Mi  ez?  Világot,  világot  gyor- 
san I 

Kata  asszony  rögtön  künn  termett  a  gyertyával. 
Iszonyat  volt  a  leomlott  ifjú  arczára  tekinteni. 

Vll.  FEJEZET. 

Temetés ;  vtjjon  feltámadás  ii  7 

Béla  már  régi  szobájában  pihent  egy  ódon 
karosszékben.  Csupa  mosoly,  gyöngédség  és  barát- 
ság volt  minden  körülötte.  Az  asztalon  egy  sok- 
ágú tartóból  derült  világosság  áramlott  minden 
sarokba.  Az  ágyon  nagy  virágos  terítő;  a  falon 
fölötte  szépen  rendbe  aggatott  vivó  készülékek, 
kardok,  keztyük,  álarczok  és  két  pisztoly ;  távolabb 
néhány  csinos  tájkép :  mind  verőfényes  részlet  lege- 
lésző nyájakkal  és  ebédvivő  parasztasszonyokkal  I 
A  kis  könyvtárból  díszes,  aranyos  ruhába  öltöztetett 
remekírók  csillognak  elő ;  az  asztalon  szép  virág- 
bokréta, csupa  mezei  virágból,  melyet  a  messzi 
réteken  a  kis  Pirók-gyerek  szedegetett  és  kötözött 
össze.  És  c  vidám  környezetben  fekszik  ő  félig 
élve,  félig  holtan.  Inkább  oltanák  ki  a  gyertyákat, 
semhogy  a  fiatal,  szép,  beszédes  szemek  helyett 
ama  beesett  kék  foltokra  ontsák  világukat.  Feje 
mozdulatlanul  nyugodott  a  szék  támláján,  arcza 
rémes  sárgára  vált,  fényes  fekete  haja  kuszán  csün- 
gött homlokára,  lélekzetvétele  meg-megakadt  é« 
alig  volt  észrevehető. 

Mellette  ült  Benedek  úr  és  érthetetlen  szavakat 
mormogott.  A  kegyes  Eulália  kisasszony  egy  illatos 
üvegcsével  óhajtott  segíteni.  Heroikusabb  szert  tar- 
togatott hátul  egy  dézsában  Palkó,  kinek  arccsán 
mintha  megfagyott  volna  az  örök  nevetés,  Kurz 
doktor  úr  nagyon  sürgölődött    és    beszélt    mindent 


össze-vissza,  melynek  vége  csak  az  volt,  hogy  a 
városi  doktorok  nagy  hirc  nem  ritkán  tökéletesen 
alaptalan,  és  ha  Béla  úr  korábban  kerül  az  6  ke- 
zére, bizonyosan  nem  jut  ennyire  a  dolog.  Az 
ájulás  soká  tartott;  a  beteg  csak  nem  akart  éb- 
redni. Benedek  úr  már  kezdte  veszteni  fogyatékos 
türelmét  és  mérgelődve  szidta  az  orvost. 

—  A  pokolba  is,  tán  csak  nem  halt  még  meg? 
Hozza  hát  már  valahára  életre.  A  fecsegésétől 
ugyan  ítéletnapig  sem  jön  magához.  Palkó,  hol  az 
a  dézsa? 

Demokritos  orvosi  közbelépésére  nem  volt  szük- 
ség. Kurz  úr  addig  forgolódott  Béla  körül,  míg 
végre  is  meglett  az  az  elégtétele,  hogy  felnyitotta 
szemeit. 

—  Na  tessék!  —  monda  diadallal  a  doktor. 

—  Ránk  ijesztettél,  ficzkó,  —  édeskedett  az  éb- 
redőnek az  öreg,  új  lélekzethez  jutott,  táguló  mellel. 
Ránk  ijesztettél.  Mi  az  ördög  lelt  ilyen  hirtelen- 
séggel ? 

—  Kedves  bátyám,  —  szólalt  meg  halk,  szen- 
vedő hangon  az  ifjú,  —  csak  a  hosszú  kocsiút  volt 
oka  az  egésznek ;  egy  kissé  megszédültem.  De  már 
vége,  teljesen  vége  mindennek.  Köszönöm  mind- 
nyájatoknak. Bocsássatok  meg. 

—  Hála  az  égnek,  —  suttogta  Eulália  kisasszony 
és  sietett  eltávolítani  a  heroikus  szerekkel  együtt 
Palkót. 

Béla  bocsánatot  kért  még  egyszer  és  sokszor 
hogy  nem  mehet  ki  az  üdvözlésére  összesereglett 
társaságba ;    de    egy    kissé    gyöngének    érzi    még 


magát.  Csak  mulassanak  nélküle  kcdvökrc ;  6  majd 
oda  fog  gondolni.  Ha  kegyesek  lennének  most  ma- 
gára hagyni,  legjobban  kipihenné  magát  és  reggelig 
egészen  jól  lesz.  Nem,  nem  fekszik  le  az  ágyba; 
az  ülés  sokkal  jobban  esik  neki.  Köszönt,  szivéből 
köszönt  mindenkit.  Euláliát  még  visszaintette  az 
ajtóból  : 

—  Köszöntöm  Móricz  bátyót,  köszöntöm  Sádi 
Danit,  köszöntöm  a  tiszteletest,  köszöntöm  Ur- 
möst,  —  az  nincs  itt  ?  Kár.  Köszöntöm  Ágnest  is ; 
mondja  meg  neki. 

Egyedül  maradt.  Megtették  kedvét,  csak  a  szom- 
széd szobában  telepítették  le  a  kis  Pirókot,  hogy 
legyen  valaki  mégis  közelében.  Az  ajtó  becsukó- 
dott. Nemsokára  a  másik  is,  azután  a  harmadik. 
Egy  ideig  még  élénk  hangok  hallatszottak  ide  a 
képes  teremből.  Bárándy  Gáspár  úr  minduntalan 
fölemelte  stentori  szavát,  és  kétségkívül  a  legjobba- 
kat kivánta,  mert  harsány  és  szűnni  nem  akaró 
éljeneket  keltett.  Majd  hangok  zűrzavara,  pohár- 
kocízintások,  a  pokolba  kergetett  ijedtség  vidám 
hahotái  hatottak  ide.  A  falu  két  rongyos  czigány- 
gyereke  is  szerencsét  próbált  és  czinc^ogni  kezdett 
a  folyosón  ;  de  Palkónak  —  jóllehet  kedve  elle- 
nére —  csakhamar  ki  kellett  tenni  a  szűrüket. 

Béla  a  vén  szék  karjára  könyökölve,  órákat, 
töltött  mozdulatlanul.  Nagy  csöndesen,  félénk  ajtó- 
nyitással betekintgettek  hozzá  egyszer  Benedek  úr, 
egyszer  Eulália  néni  és  többször  is  Istók.  Azt  hit- 
ték mind,  hogy  aluszik  nyugton,  csöndesen.  Pedig 
nem  aludt.  Arcza  el  volt  rejtve.  Félt,  hogy    az    éj 


áruló  szellemei  megismerik  rajta  a  Kain-bélyeget. 
Az  utat  Dunaszögtől  Kálozdig  tompa  érzéketlen- 
ségben töltötte ;  a  fák,  emberek,  szekerek,  falvak, 
rétek  és  erdők  váltakozó  képei  zavart  bódulatba 
ejtették  lelkét,  és  néhány  rövid  órára  megőrizték 
szivét  amaz  éles  gyil októl,  melynek  meg  kellett 
benne  forgattatnia.  De  végre  otthon  és  egyedül 
volt.  Itt  minden  ismerős  vala  ránézve,  csak  ő  egye- 
dül idegen  maga  előtt.  A  kábultság  sűrű  fátyola 
lehullott  elméjéről  és  látta  —  magát.  Nincs  ször- 
nyűbb, mint  a  lélekmardosás,  vagy  boldogtalanság 
egy  gyötrő  pillanatában  nem  ismerni  magunkra,  és 
tudni,  hogy  mi  vagyunk  az,  a  kit  nem  ismerünk. 
Ha  nem  lenne  a  hasonlat  nagyon  kicsinyes,  szeret- 
nék a  himlőből  fölkelt  szépség  példájával  élni  a 
tükör  előtt.  Mit  zúzzon  össze,  magát- c,  vagy  a 
tükröt?  És  ha  összezúzza,  visszatér-e  ezzel  az,  a 
mi  eltűnt?! 

Gyász  és  lélekfurdalás  maróbb  és  győzelmesebb 
szövetségre  nem  léptek  soha,  mint  e  szerencsétlen, 
gyönge  lélek  ellen.  Két  gondolat  járta  át  belsejé- 
nek minden  zugát  és  zavaros  sietséggel  keresett 
fátyolt  magának,  melybe  eltakartassék.  Nem  talált. 
Ziháló  melle  tanúskodott  róla,  milyen  kétségbe- 
esett volt  ez  a  hajsza  odabenn.  Végre  mozogni 
kezdtek  kiszáradt,  kicserepesedett  ajkai  és  elsuttog- 
ták a  borzasztó  szót:  Gyilkos  vagy!  Többé  nincs 
fátyol,  nincs  menedék,  nincs  bocsánat;  az  Ítélet 
már  ki  van  mondva  fölötte.  Ha  a  mennyei  biró 
nem  látna  is  be  a  vesékbe,  nem  tagadhatja  többé*, 
hallhatólag  tett   tanúságot   maga   ellen.  De  az  el- 

itéltetés  bizonyossága  még  nem  adta  meg  neki  azt 
a  pillanatnyi  pihenést  sem,  mely  minden  bűnösnek 
megadatik.  Még  egy  gondolat  szorongatta  szívét, 
és  keresett  utat  ajakára:  Te  szeretted  őt,  mint 
senkit  a  világon,  és  ő  szeretett  téged,  mint  senki 
a  világon  I  Már  mind  a  kettőt  maga  előtt  látta. 
A  furiát,  szikrázó  szemeinek  hegyes  nyilaival,  me- 
lyek zápor  gyanánt  hullottak  feléje,  és  kígyó-für- 
teivel,  melyek  kegyetlenül,  vérére  szomjazva  mar- 
ták. Mellette  amaz  édes  alakot,  melynek  még  mos. 
is  volt  mosolya  számára,  de  kínosabb  ama  nyilak- 
nál és  kígyóknál.  Mind  a  ketten  megfogták  kezét 
és  egy  irányban  vezették.  Mind  a  ketten  ugyanazt 
súgták  fülébe:  Mit  keressz  te  itt? 

Valóban,  mit  keres  itt?  Micsoda  természetes 
következése  a  gyilkosságnak,  mi  a  halálnak?  A  te- 
metés. Temessünk  hát.  Elméje  fényes  láng  volt, 
hivatva  rá,  hogy  másoknak  az  igazság,  magának  a 
dicsőség  útját  mutassa.  Megbénult  akarata  kioltottat 
Fekete  rögöt  rál  Tehetségei  az  életre  szépek  és 
boldogítók ;  költeményei  sok  szivén  könnyítettek 
volna  ;  képei  a  századoknak  rideg  folyását  egy-két 
édes  peremezel  enyhíthették  volna.  Gyávasága  le- 
gázolta őket.  Hideg  földet  rajok!  Szive  jó,  tele 
nemes  föltétellel  és  eszményi  hevülettel.  A  lélek- 
erő  fogyatékának  egy  kis  nyilasán  kicsorgott  vére. 
Zöld  hantot  rá  1  Mind,  mind  semmivé  téve,  el- 
pusztulva, legyilkolva  hevernek.  Temessük  el,  te- 
messük el. 

Béla  megmozdult,  összeszedte  végső  erejét  és 
fásult    nyugalommal    lépett   íróasztalához.  Leült  és 

levelet  írt.  Istókhoz  czímezte,  kinek  bölcseségébcn 
és  gyöngédségében  legtöbbet  bízott.  Egy  tekintetet 
vetett  kis  ezüst  órájára,  mely  szegény  atyjáé  volt 
egykor  s  melynek  tartóját  anyja  hímezte  ki  gyöngy- 
gyei. Megakadt  szeme  egy  kis  könyvjelzőn  is, 
melyről  sohasem  vallotta  be  itthon,  hogy  kitől 
kapta  A  remény  szinével  volt  rajta  kivarrva,  hogy: 
«Eddig.»  Eddig  és  ne  tovább!  óh,  de  hol  van  az 
az  eddig  és  mi  lesz  az  a  tovább?!  A  gyertyák  a 
nagy  ágasbogas  tartóban  utolsókat  lobogtak  már  és 
füstölve  kezdett  égni  a  papiros,  melylyel  meg  vol- 
tak erősítve.  A  mezei  virágokból  kötött  bokréta 
ott  hervadt  mellette.  Béla  kinyitotta  az  ablakot. 
Keleten  már  egy  szürke  csík  mutatta,  hogy  a  haj- 
nal közeledik.  Hűvös,  éjjeli  lég  áradt  be  és  a  sötét 
vörös  lángok  kísérteties  tánczot  kezdtek.  Minden 
csöndes  volt  köröskörül. 

Béla  még  kitekintett  a  szomszéd  szobába.  A  kis 
Pirók  mély  és  nyugalmas  álomba  volt  merülve. 
Semmi  veszély  nem  fenyegeti.  Ágya  fölül  levette 
az  egyik  pisztolyt  és  íróasztala  elé  lépve,  ráfektette 
ujját  a  ravaszra.  Keze  semmit  sem  reszketett.  És 
egy  reszkető  kéz  mégis  erősebb  volt,  mint  az  övé. 
Oly  gyorsan  szorította  meg,  hogy  egy  pillanat  alatt 
tehetetlenné  lett. 

Magából  kikelt  arczát  elrémülten  vetette  vissza 
az  ifjú.  Ágnes  állt  előtte  tegnapesti  öltözékében, 
oly  lázasan  égő  szemekkel  (mint  kék  égen  a  piros 
alkony)  és  kihevült  tekintettel,  a  milyennel  senki 
sem  látta  őt  az  életben  soha,  sem  azelőtt,  sem 
azután. 


Térdre  omlott  Béla  elölt. 

—  Szerencsétlen,  —  kiáltá,  —  mit  akartál  ? 

Bélának  elakadt  a  szava.  A  meglepetés  lefegy- 
verezte. Nyitott  ajakkal,  meredt  szemekkel  bámult 
a  leányra,  és  keze,  melyben  a  pisztolyt  tartotta, 
erőtlenül  hullott  alá. 

—  Azt  hitted,  —  beszélt  lihegve  Ágnes,  — 
hogy  mindenkit  megcsalsz  ?  Nekem  jobb  szemem 
van  mindenkinél.  Az  este  csak  én  láttam  kétségbe- 
esésedet; csak  én  éreztem,  hogy  a  veritek,  melyet 
homlokodról  letörültem,  halálos  volt.  Kiszöktem 
szobámból  és  itt  töltöttem  ajtód  előtt  az  éjtszakát, 
hogyha  mozdulni  hallak,  melletted  teremjek.  És 
nem  hiába  jöttem,  boldogtalan. 

--  Bocsáss  Ágnes,  te  nem  oldozhatod  fel  az  én 
ítéletemet.  Bocsáss,  bocsáss  I  —  rimánkodott  Béla 
és  ki  akarta  jobb  kezét  szabadítani   a  leányéból. 

—  Nem  oldozhatom  fel  ?  —  válaszolt  ez  és 
minden  erejét  megfeszítette,  hogy  amaz  elátkozott 
kéz  ki  ne  tudjon  menekülni  bilincseiből.  Nem  ol- 
dozhatom fel  ?  Az  lehet ;  de  kegyelemért  könyö- 
röghetek előtted.  Imc  könyörgök  azért  az  életért, 
mely  a  világon  a  legdrágább  előttem. 

És  térdre  omlott  Béla  előtt. 

—  Íme  térden  állva  esedezem  és  könyörgök 
érte,  —  folytatá.  —  Tudom,  hogy  ha  szavamnak 
ereje  lenne  szived  előtt,  nem  akartad  volna  meg- 
ölni magadat.  Tudom,  hogy  én  vagyok  oka  lelked 
gyászának,  és  nem  engedem,  hogy  gyilkosságba 
keverj.  Én  lemondok  rólad,  Béla.  Lemondok  öreg 
apámért,  kit  másodiknak  találna  golyód  szivén. 
Magamra    veszem    haragját    és    téged    meghagylak 

szivében.  Lemondok  rólad  és  visszaadom  szabadsá- 
godat. Hagyj  el  engem  és  légy  boldog  azzal,  a  kit 
szeretsz. 

—  Azt  már  megöltem  I  —  hörögte  a  szerencsét- 
len. Nézd  minő  véresek  a  kezeim 

—  Boldogtalan  I  —  sikoltott  a  lány. 

Béla  ismét  összeszedte  erejét  és  küzdeni  kezdett 
a  leánynyal.  Felkaczagott,  megvérezte  kezét,  keblén 
letépte  ruháját,  elrekedt,  de  nem  tudott  semmira 
menni.  Ágnes  újra  lelket  kapott  s  egy  pillanat  alatt 
világossá  lett  minden  lelke  előtt. 

—  Béla,  —  monda,  és  mintha  hangjának  rég 
zenéje  csendült  volna  meg  szavában,  —  hát  annyira 
gonosz  lennél,  hogy  megvetnéd  a  kiengesztelést? 
óh  mi  lenne  a  világból,  ha  minden  bűnös  és  sze- 
rencsétlen úgy  tenne,  mint  te  akartál  ?  Ki  lenne 
igaz  gyámola  a  nyomorultaknak,  és  ki  bocsátana 
meg  szivéből  a  vétkeseknek?  És  az  égi  bocsánat 
az  eltévedtek  és  megtérteknek  minő  nevetséges 
semmivé  lenne! 

Béla  kifáradtan  hanyatlott  egy  székre.  A  föltet- 
szett hajnal  első  sugarait  küldte  a  szobába.  A  kanász- 
gyerek tülke  megszólalt  az  udvaron.  A  szerencsét- 
len kezéből  kiesett  a  pisztoly  és  egy  nagy  köny- 
csepp  jelent  meg  szemében. 

Vili.  FEJEZET. 

Tanácstartisok. 

A  kálozdi  kolostornak  volt  az  emeleten  egy  kis 
sarok  szobája,  melyet  a  cselédek  —  egyéni  felfo- 
gásuk szerint,  —  hol  <kanczaláriának»,  hol  «kan- 
czelóriának»  hittak.  Honnan  vette  a  nevét?  A  ren- 
geteg fakalamárisban,  mely  kisebbféle  sajtárnak  is 
beillett  —  a  hányszor  csak,  nagy  ritkán  szükség 
volt  rá  —  mindig  úgy  kellett  egy  kis  friss  vizzel 
új  életre  hozni  a  kiszáradt,  megpenészesedett  tar- 
talmat. A  fehér  papir  ritkább  vala  itt  a  fehér 
hollónál,  s  a  nélkülözhetetlen  jegyzésekre  a  zsine- 
gen függő  kalendárium  tiszta  lapjai  használtattak. 
Az  össze-visszafecskendezett  lúdtollak  két  hegye 
rendesen  úgy  irtózott  egymástól,  mint  a  Y  szárai. 
De  volt  ott  egy  hatalmas  bútor,  lebocsátható  ajtók- 
kal, kihúzható  táblákkal  és  furfangos  zárakkal,  me- 
lyet mesterének  ügyes  keze  különféle  színű  bera- 
kott fából  csinos  koszorúkkal  és  virágbokrétákkal 
ékesített.  Ezt  az  ódon  bútort  is  szerteszét  haso- 
gatta már  mai  napság  az  idő  kíméletlen  keze;  az 
egyik  részéből  lett  kincses  szekrény,  a  másodikból 
ékszertartó,  a  harmadikból  iratpolcz,  a  negyedikből 
könyvtár,  az  ötödikből  íróasztal.  Még  tükör  is  ke- 
rült belőle.  Az  ezer  fiók  felmondta  egymásnak  a 
barátságot;  a  szép  egyetértésnek,  melyben  hajdan 
éltek,  vége  lett.  Az  egyikben  pompás  diópálinkát, 
a  másikban  borókavizet,  a  harmadikban  meggy- 
szeszt, a  negyedikben  szilvóriumot  tartogatott  Be- 

ncdek  úr.  Itt  üldögéltek  ők  gyakran  naphosszat 
Istókkal  és  magyarázták  egymásnak  —  hol  az 
egyik,  hol  a  másik  fiók  tartalmának  nyomán  — 
a  világ  folyását.  Az  írószekrény  tetején  egy  régi- 
régi  óra  ketyegett,  melynek  poros,  szürke  lapját 
vedlett  aranysárkányok  tartották  és  megfakult  arany- 
liliomok vették  körül.  E  vén  jószág  az  öreg  nénék 
csöndesítő,  békítő  szerepet  játszotta  a  szobában ; 
a  sokszor  fölhangzó  perlekedésbe  sohasem  mulasz- 
totta el  rekedt,  száraz  szavával  beleszólni :  csitt, 
csitt,  csitt,  csitt.  Minek  veszekedtek;  ki  tudja, 
meddig  éltek?!  Csitt,  csitt,  csitt I  A  kis  szoba 
fekete  bőrrel  volt  bebutorozva  s  egy  színehagyott 
zöld  függönyön  keresztül  sütött  belé  a  nap.  A  fa- 
lakon régi,  beporosodott,  megfakult  arczképek  ko- 
pott aranyos  rámákban :  ama  híres,  vak  athlétának 
oroszlánfeje ;  a  legnagyobb  magyar  vastag  szcm- 
öldei  és  átható  tekintete;  aztán  az  a  csodálatos 
szépségű  arcz,  melynek  minden  izma  szolgálni  tu- 
dott a  nagy,  izgató  lélek  akaratának,  melyet  cso- 
dálatosan beszédes  szemei  tükröztek.  E  szobában 
tartattak  a  családi  tanácskozások;  itt  szőtte,  fonta, 
vetette  Istók  hálóját  kedvencbe  érdekében,  kit  már 
úgy  tekintett,  mintha  a  maga  gyermeke  lett  volna; 
itt  mondotta  ki  az  Ítéleteket  Benedek  úr,  és  indo- 
kolta Istók  az  önérzetes  tiszttartó,  a  himlőhelyes 
ispán,  a  vigyori  Palkó,  és  a  féleszű  Péter  fölött. 
Itt  táplálták  egymás  reménységeit  Béla  nagy  jö- 
vendője, fényes  pályája  iránt,  mely  a  mostanság 
elhagyatott  kastélyra  az  egész  Kálozdy-birtokon 
meg    nem  vásárolható  dicsőséget  hozand.  Itt  lepte 

meg  apját  Ágnes  gyakorta,  ha  Bogádról  átrándult, 
szépséget,  mosolyt  és  fényt  hozva  magával  ez  ódon, 
rideg  és  sötét  épületbe.  Ez  a  szoba  hallá  zsörtö- 
lődéseit,  kifakadásait,  haragját  egy  vén  szívnek, 
melyet  a  világ  hűtlen  örömei  magára  hagytak,  mely 
igazságtalan  s  elégtételt  vesz  mindenkin,  a  kit  sorsa 
körébe  hozott;  látta  lopva  élvezett  apai  örömeit  és 
borongását,  hogy  sohasem  hallhatja  az  «apa»  szót; 
ismerte  biztos  számítását  arra  a  boldogságra,  mely- 
hez annak  boldogítása  által  fog  jutni,  ki  az  övé  és 
még  sem  az ;  a  régi  életével  immár  leszámolt 
nemes  reménykedését,  hogy  a  kit  utódjának  válasz- 
tott, az  nála  különben,  derekasabban  és  fényeseb- 
ben fogja  megfutni  pályáját . . .  Ilyenkor  a  harcz 
tüzében  összetört  oldalbordája  bele-belesajdult  az 
okoskodásba :  hogy  gondoljon  rá  is,  hát  6  mit  vé- 
tett? —  de  az  öreg  elmordult  magában,  hogy  az 
ördögbe  is,  az  csak  kötelesség  volt,  a  mit  akkori- 
ban ezren  és  ezren  megtettek  s  mindenki  egyfor- 
mán megtehetett,  a  kinek  volt  oldalbordája. 

Itt  folyt  a  Bélával  teendőkre  nézve  is  az  a  né- 
gyes tanácskozás,  melyben  Benedek  tlron  kívül 
Kurz  doktor,  Istók  és  Ágnes  vettek  részt,  az  utóbbi 
a  nagy  karosszék  hátára  támaszkodva,  melyben 
bátyjának  hitt  atyja  elnökölt.  Ama  félelmes  éj  iz- 
gatottsága rég  eltünl  arczárói,  lángja  szemeiből, 
hogy  soha,  de  soha  vissza  ne  térjen  többé.  Hala- 
vány  volt  és  tekintetén  hiányzott  az  a  meghatá- 
rozhatatlan, édes,  olvadó  vonás,  melyet  fiatal  leá- 
nyok arczára  a  megnyilatkozó  sziv  szökkent,  hogy 
ragyogjon  ott  néhány  rövid  esztendő    visszahozha- 

tatlan  ékességéül.  Ágnestől  a  szív  c  hódító  bizo- 
nyítványa meg  volt  tagadva;  de  nreg  mindenkorra. 
Ilyen  volt  ő  mindig,  mint  ma.  A  kis  szobában 
jelenlevők  közül  bizonyára  egyiknek  sem  volt  oly 
éles  szeme,  hogy  a  csekély  változást:  nagy,  kék 
szemeinek  merevebb  nézését  és  meg-megránduló 
ajkainak  nyugtalanságát,  észrevette  volna  rajta. 

—  Dixi,  —  monda  a  beszélgetés  vége  felé  a 
zsidó  doktor,  kinek  kóczos,  szürke  haja,  két  apró, 
vörös  szeme  és  doronghoz  hasonló  nádpálczája  volt, 
mely ly el  fontosabb  nyilatkozataihoz  ütemet  szokott 
verni  balmarkában.  —  Dixi.  Az  eset  nem  minden- 
napi és  nem  könnyű.  Okos  ember  kell  hozzá,  a 
ki  fején  találja  a  szeget.  Mert  ugyan  ha  máshova 
ütünk,  mi  hasznot  teszünk  vele?  Semmit.  Béla  te- 
kintetes úr  későn  jutott  a  kezem  alá.  De  mihelyt 
valaki  egyszer  —  folytatá  —  városi  doktor,  mind- 
járt nagyobb  hozzá  a  bizodalom.  Szóval  mondtam, 
a  mit  mondtam,  dixi.  Béla  tekintetes  úrnak  erősítő 
fürdőre  van  szüksége,  s  minél  előbb  megindul 
Csehországba  vagy  Szibériába,  annál  jobb. 

—  A  pokolba,  nem  Szibériába !  —  mordult  bele  az 
öreg.  Csak  nem  küldjük  egyenesen  Kamcsatkába ?1 

Aeskuláp,  ki  a  tudományokban  nagyon  fogyaté- 
kos volt,  (Sádi  Dani,  az  ispán,  mindenféle  bolon- 
dot szokott  belőle  csinálni,  és  határozottan  állí- 
totta, hogy  mióta  a  khirurgiáról  kikerült,  nyomta- 
tott betű  nem  került  a  szeme  elé ;  az  pedig  régen 
volt!)  a  lehető  leggyorsabb  ütemet  kezdte  nád- 
dorongjával és  keskeny  vállait  vonogatva,  bizonyos 
megütközéssel  válaszolt: 


laf 


—  A  mint  nagyságodnak  tetszik,  én  megmond- 
tam a  magamét,  et  salvavi  etcetera.  Igenis,  vagy 
Csehországba  vagy  Szibériába.  Ezzel,  azt  hiszem, 
fején  találtam  a  szöget. 

—  Ha  meggondoljuk,  hogy  Szibéria  olyanformán 
hangzik,  mint  Szilézia ...  —  kezdte  magyarázni 
Istók,  ki  az  ablakból  összefont  karokkal  tekintett 
alá  a  kis  fenyvesre,  melynek  homályában  egy  meg- 
tört, fiatal  lélek  nehezen  vonszolta  magával  tagjait 
s  még  nehezebben  c  keserű  életet  itt.  A  jóakarat 
azonban  nem  magyarázhatta  ki  magát,  mert  a  dok- 
tor hevesen  közbevágott: 

—  Én  nem  tehetek  róla,  ha  Pallér  úr  félre- 
magyarázza szavaimat,  melyeket  legjobb  szándék- 
ból mondtam.  Ugyan  mi  okom  lenne  nékem  ezen 
úri  háznál  hamis  tanácsokat  osztogatni  ?  Semmi. 
Hát  meg  tudja  ön  gyógyítani  Béla  urat?  Nem.  No 
azt  tudtam.  De  hát  hiába,  sajnosán  látom,  hogy  a 
nagyságos  úrnak  nem  sok  kedve  van  Csehország- 
hoz etc.  Lássuk  csak.  (Az  ütembot  egypár  perozig 
csöndben  dolgozott,  balkezének  minden  ujján,  mint 
valami  külön-külön  gyógyrendszer  ajtaján  bebo- 
csáttatásért  kopogtatva.)  Lássuk  csak,  ugyan  miként 
tudnánk  másként  segíteni  a  dolgon  ?  Van-e  más 
menedék?  (A  gyűrűs  ujjon  megtalálta.)  Minden- 
esetre. Azt  mondja  a  deák:  mundus  se  etc.  Egy- 
szer volt  szerencsém  hallani  nagyságodtól,  hogy 
nem  lenne-e  jó  Béla  urat  a  cursus  iurid.  etc.  után 
világot  látni  küldeni. 

Benedek  úr  nagy    szemöldeit   összeránczolva  — 
azon-e,  t  mit  a  doktor  fecsegett,  vagy  valami  mi- 

son?  —  gondolkodóba  esett   és    széles    tenyerével 
székének  karjára  indulatosan  rá-rácsapott. 

—  No  lám  —  kapott  a  kedvezőnek  hitt  fogad- 
tatáson Kurz  doktor  —  nem  találtam-e  fején  a 
szöget  ?  Egy  nagy  embernek  csakugyan  úgyis  be 
kell  előbb-utóbb  járnia  a  világot.  Miért  ne  menne 
most?  Sok  pénzbe  kerül,  az  igaz;  de  ezt  úgy 
hiszem,  ezen  úri  háznál  fölösleges  is  emlegetnem. 
Az  lesz  csak  a  hatalmas  kúral  Szórakozás  is  és 
tapasztalás  is  együtt.  Menjen  csak  Béla  úr  —  mi- 
nél előbb,  annál  jobb  —  világot  látni  messze  föl- 
dekre és  tengerekre.  Quse  maribus  etc. 

Aeskuláp  fölbátorítva  ama  csodálatraméltó  körül- 
mény által,  hogy  már  jó  ideje  semminemű  ellen- 
mondással nem  találkozott,  arra  a  vakmerőségre 
vetemedett,  hogy  a  messze  földek  és  tengerekre 
nézve    közelebbi    részletekbe    is  belebocsátkozzék. 

—  Nézze  meg  Bécset;  gyönyörű  szép  város! 
Ne  tessék  szemrehányást  tenni,  a  Sádi  úr  úgyis 
eleget  üldöz  vele.  Csak  a  várost  mondom;  azokat 
nem  szeretem  én,  a  kik  benne  laknak.  Azután 
menjen  el  Venécziába;  az  egészen  vízre  van  építve. 
Hogyan,  mikép,  azt  nem  tudom ;  de  akárki  meg- 
győződhetik róla,  ha  odamegy,  hogy  igazam  van. 
Az  egész  vizén  áll.  Nézze  meg  Londont  és  Párizst, 
melyről  egy  deák  vers  azt  mondja,  hogy :  Lutetia 
etc.  És  ha  már  egyszer  ott  van,  miért  ne  menne 
el  Kairóba  is? 

A  doktor  nem  lehetett  egész  tisztában  amaz  úti 
terv  fővonala  és  az  általa  megtekintésre  ajánlott 
városok    távolsága    felől,    mert    a  dorong  a  csoda- 

lázó ütembe  ment  át  és  egyáltalában  idején  való- 
nak találta,  hogy  sokat  gáncsolt  geográfiai  ismere- 
teinek föntebbi  merész  dokumentácziója  után  más 
tárgyra  térjen,  melyen  nem  találkozik  nyelve  annyi 
akadálylyal. 

—  Igen  bizony,  —  folytatá,  —  ott  a  szög  feje, 
hogy  a  mi  kedves  betegünk  lelkileg  nagyon  el  van 
csigázva.  Multos  sudavit  etc.  Mert  vájjon  nem  árt- 
hat-e meg  a  sok  tudomány  is  az  embernek?  Fényes 
példáim  vannak  rá,  hogy  igen.  Nem  haltak-e  meg 
sorban  mind  a  nagy  tudósok? 

Benedek  úrnak,  ki  unta  már  és  pokolba  kivánta 
a  fecsegőt,  nyelvén  volt,  hogy  a  doktor  e  szerint 
örök  életre  számít?  De  csak  érthetetlen  morgás 
lett  belőle,  melyre  nézve  Aeskulápnak  következő 
megjegyzései  voltak : 

—  Ne  tessék  nagyságodnak  félremagyarázni  sza- 
vaimat, mint  az  ispán  úr  szokta.  Én  meg  vagyok 
győződve  róla,  hogy  fején  találtam  a  szöget.  Tessék 
akárkinek  csak  egyetlenegyet  is  élve  megmutatni 
azok  közül,  a  kiket  említettem  Például,  hát  ezek  a 
nagy  tudós  urak  itt  a  falon  élnek-e?  Requiescant 
etc.  Nem  említettem?  Mindegy.  Annyi  áll,  hogy 
én  Béla  úrnak  jobb  tanácsot  adni  nem  tudok,  mint- 
hogy induljon,  a  mint  lehet.  Méltóztassék  ezt  jól 
megfontolni  nagyságodnak  és  gyorsan  határozni. 
Mert  a  dolog  aem  tűr  halasztást.  Legalázatosabb 
szolgájok  ;  kezét  csókolom,  kisasszony ! 

A  figurás  doktor,  —  kit  csak  úgy  hívogattak  a 
kastélyba    hol    becsületből,    hol  mulattatónak,  —  a 

nagy,  kopott  szőrű  kasztor-kalap  meg  az  ütem- 
dorong  eltűntek  a  szobából,  magára  hagyván  a 
családot,  hogy  vegye  fontolóra  a  hallott  igéket. 

Fbntolgattak  is,  búsultak  is,  tervezgettek  is  ma- 
gukban eleget,  s  e  tiszta,  verőfényes,  nyári  napon 
olyan  sűrű  köd  nehezedett  a  kan(y/elláriában  min- 
denre, hogy  még  a  feltörekvő  szavakat  is  vissza- 
nyomta. Hallgattak,  hosszan  hallgattak  mind  a  hár- 
man s  a  zaj  a  szobában  csak  annyi  volt,  hogy 
egy  egy  szeles  fecske  odacsapódott  az  ablakhoz, 
vagy  egy-egy  kiváncsi  veréb  az  üveghez  ütögette 
fejét.  De  minek  ez  a  gyász,  ez  az  ijedelem,  ez  a 
rettegés ;  hisz  Béla  —  bár  sápadt  arczczal,  réve- 
dező tekintettel  és  tétova  léptekkel  —  ott  járkál 
alant  a  fenyvesben  és  körülötte  nyihogó,  ugrán- 
dozó kedvencz  vizslájának.  Flórának  simogatja  a 
hátát?!  Mindez  nem  vezethet  tévútra  senkit,  — 
még  Benedek  urat  sem,  annál  kevésbbé  Istókot,  — 
a  ki  őt  harmadnapja  reggel  Íróasztala  mellől  fel- 
emelkedni látta,  hangját  megcsuklani  hallá  és  hideg 
kezeit  remegni  érzé,  a  mint  állította,  hogy  neki 
semmi  baja  nincs.  Bizonyára  él,  mozog,  lélegzik 
közöttük ;  de  csak  egy  tekintetet  kell  vetni  arczára, 
és  a  kastélyban  mindenki  méltán  kétkedik  rajta: 
hogy  itt  van-e  igazán,  közéjök  tartozik-e,  és  való- 
ságos élet-e  az,  mely  ereiben  a  vért  kergeti  ? 
Ágnesen  kívül  senki  sem  tudott  semmit  a  történ- 
tekről ;  de  az  emberi  lélek  titkos  és  kimagyaráz- 
hatatlan  törvényeinél  fogva  az  a  vihar,  mely  éle- 
tünk fáját  gyökerében  megtépte,  megszokta  legyin- 
teni mindazokat,  a  kik  szeretnek.  Mikor  egy  híres 

olasz  dalnok  fáradt  pilláit  lehunyta,  a  vidék  né- 
pének a  gyászhírt  egy  borús  felhő  vitte  meg, 
mely  hosszan  lebegett  a  kis  arquai  ház  felett. 
A  postán  érkezett  gyerek  leghűbb  patrónusa :  Istók 
szótlanul  járt-kelt  a  házban,  és  Benedek  úr  sem 
zárhatta  el  szemeit  ama  felhő  elől,  az  ő  lelkét  is 
hatalmába  kerítette  a  félelem,  hogy  porba  hullhat 
reményeinek  koronája.  Egyik  sem  tudta,  vájjon 
lehet-e  még  ápoló  egy  nehéz  és  kevés  remény- 
ségű  beteg  ágya  előtt,  vagy  már  gyászoló  egy  ko- 
porsónál, melyről  retteg  fölemelni  a  szemfedőt. 
Hasztalan  leczkézte  az  öreg  Bélát ;  a  fiú  hallgatott 
és  erősítette,  hogy  neki  semmi  baja.  Erős,  viharok- 
nak edzett,  szilárd  mellű  férfit  akart  nevelni  belőle, 
és  íme,  van-e  nádszál  hozzá  hasonló  ?  I  Más,  egé- 
szen másféle  viszontlátást  remélt  ő ;  de  a  sors  a 
legbiztosabb  számítást  is  tönkre  teszi.  Mi  az  ördög 
lelte  Istókot?  Akármikor  hallott  ő  ilyesmit,  soha- 
sem mulasztotta  el  előhozakodni  saját  számításaival 
az  életre,  melyek  ármálisai  folytán  elég  biztosak- 
nak valának  tekinthetők ;  de  a  sors  mégis  csak 
tönkretette  őket.  Ágnes,  a  nyugodt  lelkű  és  biztos 
szemű  Ágnes  is,  kit  c  rossz  napokra  itt  fogott 
atyja  Kálozdon,  (legyünk  mind  együtt!)  minő  ta- 
nácstalanná lett  egyszerre.  A  türelmetlen  öreg  el- 
elkáromolta  magát  nyughatatlanságában,  míg  mö- 
götte álló  leánya  rá  nem  nyugasztja  vállára  kis 
kezeit,  és  meg  nem  töri  tétova  gondolatait. 

—  Bátyám,  —  monda,  —  a  doktornak  igaza  lehet. 
Bélának  útra  kellene  menni.  Valami  lelki  rázkódás 
érte,  és  mit  értünk  mi  itt  annak  a  gyógyításához  1  ? 

—  Útra,  útra!  —  beszélt  Benedek  úr,  —  az 
utazás  csak  divat,  semmi  más.  Hát  te  mit  szólasz 
hozzá,  Istók? 

—  Divat,  —  kezdett  kötelességéhez  a  mentor,  — 
bizonyára  csak  divat.  Ha  elgondoljuk,  hogy  ennek- 
clőtte  jóformán  senki  sem  utazott,  de  meg  a  góz- 
kocsi  és  gőzhajó  sem  régi  találmányok:  úgy  bizo- 
nyára azt  kell  tartanunk,  hogy  a  czímeres  állat 
mindenütt  az  marad,  minek  megy  hát  útra  ?  De 
hogyha  Bélára  fordítjuk  a  szót,  akkor  nem  egé- 
szen így  fog  kiütni  az  okoskodás.  Mert  ha  tekin- 
tetbe vesszük  .  . . 

Palkó  azonban  nem  vette  tekintetbe,  hogy  Pallér 
úr  még  nem  magyarázta  ki  magát  tökéletesen,  ha- 
nem az  újságokkal  és  levelekkel,  melyeket  Péter 
épen  most  szedett  elő  a  táskájából,  benyitott  a 
kanczelláriába.  Benedek  úr  egy  pillantást  vetett  a 
csomagra  maga  mellett  az  írószekrényen. 

—  Itt  az  újság,  Istók,  —  monda  s  átadta  a  hír- 
lapokat a  mentornak,  kinek  szemeivel  szokott  ő 
tulajdonképen  olvasni.  Azután  a  leveleket  fogta 
kezébe.  —  Az  ördögbe  is,  mit  akar  tőlem  megint 
ez  az  Izsák  proffesszor?  Csakugyan,  Dunaszögről 
jött.  Már  ismerem  az  ákombákját.  Mintha  csak 
ezt  is  a  pinczében  írta  volna. 

És  feltörte  a  levélnek  szétfolyatott,  nagy  piros 
pecsétjét,  kiöntötte  belőle  a  porzót  is,  és  olvasni 
kezdte.  Ágnes  csöndes  léptekkel  megindult  mögüle 
és  Istók  helyét  foglalta  el  az  ablaknál.  Az  olvasó 
öreg  kezében  egyszer  megrándult  a  papiros  és 
mintha  elakadt  volna  a  lélekzete,  hátra  kapta  a  fejét. 

Szemei  elöl  észrevehetői eg  elvesztek  a  sorok  és 
mohón,  félig  nyitott  ajakkal  kereste  újra  őket. 
A  levelet  hol  közelebb,  hol  messzebb  tartotta  ma- 
gától és  rá-ráütött  kezével ;  majd  szemeit  dörzsölte 
meg  ama  szánalomraméltó  hiszékenységgel,  mely 
egy  perezre  azt  véli,  hogy  így  tán  visszájára  for- 
díthatja még,  a  mit  maga  előtt  lát.  Izsák  profesz- 
szor  úr  ákombákjai  azonban  nem  engedtek  kifogni 
magukon,  és  újra  átolvastatva  is  csak  a  mellett 
maradtak,  mit  elsőben  állítottak.  Benedek  úr  kiej- 
tette kezéből  a  levelet  és  beesett  szemei  a  vastag 
ívek  alatt  világosságot  látszottak  keresni  egy  sötét 
dologban,  valami  finomabb  szálakat  ama  durva, 
vastag  vonásoknál.  A  levél  lenn  hevert  a  földön  és 
egy  beszökkent  napsugár  oly  vidám  játéknak  ment 
végére  rajta,  hogy  öröm  volt  nézni.  De  az  öreg 
úr  nem  azt  nézte.  Mindig  mélyebbre  csüggesztette 
a  fejét,  és  merev  tekintettel  bámult  maga  elé. 
A  mit  ő  keresett,  ahhoz  a  játszó  sugarak  nem 
vezetik  el  a  szemet.  A  sokáig  tartó  némaság  egyre 
kínosabb  lett.  Végre  egy  hosszú  és  szakadozott 
lélekzetvétel  után,  hirtelen  visszatekintett. 

—  Hát  ti  még  most  is  itt  mihasznáskodtok?  — 
támadt  rá  mentorára  és  leányára.  Ki  az  ördög 
látott  valaha  ilyen  menyasszonyt,  mint  te  vagy, 
Ágnes?!  Nem  csodálnám,  ha  a  faképnél  hagyná- 
nak ;  egy  csöppet  sem  csodálnám.  Feléje  sem  néz 
vőlegényének,  a  szegény  nyavalyásnak  1  Lódulj 
azonnal.  Te  meg,  Istók,  szedd  elő  a  pénzes  almá- 
riom  kulcsait.  Béla  még  ma  este  útnak  indul. 

Ágnes  megindult  a  fenyves  felé,   hol  Falóra  még 

mindig  ott  ugrált  szomorú  gazdája  lábainál  é» 
nyihogva  nyaldosta  sárga  kezeit.  Az  a  rejtelmes 
ború  vette  körül  Bélát,  mely  mindig  otthonos  a 
fenyvesekben,  c  bus,  sok  regét  tudó,  ismeretlen 
pálmák  bájos  koronái  után  sóhajtozó,  örökzöld  fák 
közt,  melyektől  a  természet  megtagadta  az  álom, 
az  éjtszaka,  a  tél  jótéteményét.  Az  ifjú  nem  vette 
észre  a  közeledő  ruhasusogást,  mintha  egész  lelké- 
vel a  kalandokon  csüngött  volna,  melyekre  Flóra 
emlékeztette,  mikor  puskával  vállán  barangolt  be 
erdőt,  mezőt. 

—  Bocsáss  meg,  Béla,  —  rezzentette  őt  föl  az 
érkezett,  —  bocsáss  meg,  hogy  háborgatlak.  Bá- 
tyám küldött  hozzád.  Jó  hírt  hozok,  itt  fogsz 
hagyni   bennünket. 

—  Már  meg  akartam  tenni,  —  suttogta  Béla. 

—  Ne  emlékeztess  rá  és  feledd  el  magad  is.  Bá- 
tyám azt  határozta,  hogy  útra  mégy,  bejárod  a  világot. 

Az  ifjú  föltekintett. 

—  Messze  útra  indulsz,  —  folytatta  Ágnes  és 
pilláinak  lágy  selyme  jól  takarta,  a  mi  büszke  lel- 
kében forrott.  Messzire  mind  attól,  a  mi  keserít 
és  beteggé  tesz. 

—  Olyan  messze  nincs.  Még  a  menyországban 
is  vele  találkozom. 

—  A  menyországban  ?  Szeretném  azt  mondani, 
hogy  a  távolság  odáig  talán  nem  olyan  rettenetes, 
mint  a  milyennek  te  ma  gondolod.  De  nem  mon- 
dom, nem  mondtam.  Adja  az  Isten,  hogy  senki 
magyarázatára  ne  szorulj.  Távol  tőlünk,  távol  e 
hegyektől,  falutól,  kastélytól,  idegen  országok  föl- 

dét  fogod  járni,  idegen  népek  közt  tölteni  napjai- 
dat. Hallani  fogsz  zajt,  mely  kábít;  látni  csodákat, 
melyek  feledtetnek :  élvezni  gyönyöröket,  melyek 
kábítanak.  Találkozol  nyomorral,  melylyel  össze- 
vetheted a  magadét,  és  dicsőséggel  is,  mely  még 
megsarkantyúzhat.  Eljársz  templomokba  és  oltárok- 
hoz, melyek  ezer  esztendeje  vigasztalnak  milliókat 
és  milliókat;  miért  hagynának  téged  vigasztalanul? 
Fölkeresed  a  tudomány  csarnokait,  melyekben  annyi 
boldogtalan  találta  meg  a  nyugalom  útját ;  minek 
engednének  téged  téveteg  bolyongásban?  Menj 
Béla,  menj. 

Végezte  Ágnes.  A  ki  előtt  nem  zárt  könyv  az 
emberi  lélek,  tudni  fogja,  hogy  a  szerelmes  szív 
sok  kincse  közt  van  egy:  az  ékesszólás,  mely  a 
legcsöndesebb  ajkon  is  meg-megzcndűl.  Még  pe- 
dig nemcsak  akkor,  ha  szerelmét  kell  magyaráznia, 
hanem  mindig,  ha  szeretetről  van  szó.  Tündér, 
melynek  csak  egy  varázsigéje  van:  egy  név.  Cso- 
dálatosabban váltakozik,  mint  a  szinpad  csillagos 
palástja  a  hétköznap  szürke  öltözetével.  Ágnes 
szerette  Bélát. 

Az  ifjú  az  előtte  álló  leányra  függesztette  sze- 
meit, de  egy  kétségbeesett  szív  minden  szemre- 
hányásával. 

—  Most  már  gyáva  vagyok  megölni  magamat,  — 
monda.  Miért  fegyvereztél  le  akkor  Ágnes?  Már 
régen,  egy  szempillantás  alatt  eljutottam  volna  oda, 
a  hová  most  egy  egész  élet  hosszú  vándorlása  fog 
vezetni.  Jő,  én  elmegyek  a  te  templomaidba.  De 
nincs  mit  kérnem  bennök  ! 

Beöthy:  Kiloxdy  Btím.  i.  9 

—  És  hosszú,  hosszú  ideig  cl  fogsz  maradni. 
Sokáig  nem  látsz  engem.  Talán  soha  többé.  Nem 
mondtam-e,  hogy  jó  hitt  hoztam? 

Ágnes  sebesen  megindult.  De  alig  tett  egy-két 
lépést,  meglassította  járását,  s  egyszerre  csak  meg- 
állt, visszafordult  és  csöndesen  gondolkodva,  két- 
kedve megint  Bélának  tartott. 

—  Még  egyet  elfeledtem,  Béla ;  —  kezdé.  Csak 
úgy  tekints,  mintha  e  gyűrű  már  nem  lenne  ujja- 
mon. Csak  egy  rossz  testvérnek,  ki  akarata  ellen  érc 
szerencsétlenségbe  döntött.  Ne  neheztelj,  hogy 
addig  viselem,  míg  egy  alkalmas  perez  érkezik, 
melyben  félelem  nélkül  bevallhatom  bátyámnak, 
hova  tettem.  Várok  valakit,  a  kire  ráfoghassam, 
hogy  szeretem. 

A  lány  beszédében  nem  volt  semmi  sértő  ;  hangja 
sem  a  szokott  tartózkodó  és  hullámtalan.  Érzelmes, 
meleg,  fájó  és  megható  volt  az  inkább  csöndes 
egyhangúságában.  Mit  tehetett  azonban  Béla  róla, 
hogy  mindennek  daczára  meg-megborzongva  hall- 
gatta, mintha  kígyó  csúszkált  volna  szíve  körül. 
Érezte  fullánkját  szívében,  marását  elméjében  és 
mérgét  egész  testében.  Ha  Ágnes  hangja  túlvilági 
zene  lett  volna  is,  mely  az  angyalok  ártatlanságát 
tolmácsolja  és  örök  üdvösséget  hirdet,  akkor  is 
csak  saját  létezésére  emlékezteti,  és  az  ifjúnak  lá- 
zasan háborgó  elméjében  felkorbácsolja  a  gondola- 
tokat :  ha  e  lány    nincs,    ha    sohasem    születik,    ha 

másnak  születik,  ha  össze  nem  vezeti  vele  útja ? 

Ha    ugyan    tudott     már     gyűlölni,     úgy     gyűlölte 
Ágnest. 

—  Te  pedig  Béla,  —  folytatta  ez  a  megadás 
nyugalmával,  —  a  mint  kiérsz  az  este  kocsidon 
ebből  az  udvarból,  az  erdőszélen  vond  le  az 
ujjadról  és  hajítsd  el.  Ne  félj,  mire  visszakerülsz, 
senki  sem  fogja  kérdezni,  hova  tetted?  így.  Áll 
az  alku.  Nyújtsd  hát  kezedet  rá  és  bocsáss  meg 
nekem. 

—  Nagylelkű  vagy  Ágnes.  Neked  nálamnál  több 
megbocsátani  valód  van. 

—  Semmi,  semmi  Béla.  Csak  egyetlen  egy 
kérésem.  Csekélység  mindössze.  Könnyen  meg- 
teheted. 

A  lány  egy  kis  szünetet  tartott.  Egy  kérdésre, 
egy  rövidke,  jelentéktelen,  semmitmondó  kérdésre 
várt,  mely  felbátorítsa  a  folytatásra.  De  Béla  egy- 
szerre a  mellőzött  Flórára  fordította  az  egész 
figyelmét  és  nem  volt  kíváncsi  rá,  hogy  mi  az  ? 
Ágnes  szenvedélye  legyőzte  büszkeségét ;  hosszú, 
hosszú  időre  ez  lesz  az  utolsó  szava  hozzál  Bele- 
keverte magát  amaz  ellenmondásokba,  melyektől 
egyetlen  leány-lélck  sem  ment.  Végső  szavaiban, 
búcsújában  nem  tudott  tettetni,  képtelen  volt  a 
hazugságra:  de  őszinte  sem  egészen,  csak  félig. 
Ez  is,  ennyi  is  a  megalázkodás  szégyen-pírját  ker- 
gette arczába,  melyet  a  világon  mindenki  oly  simá- 
nak, érzéstelennek  és  büszkének   ismert. 

—  Megteszed  ?  —  kérdé,  —  majdnem  suttogva, 
mintha  félne  maga  is  meghallani  azt,  a  mit  mon- 
dani akar.  —  Annyi  az  egész,  hogy  én  nem  aka- 
rok egészen  idegen  lenni  neked,  mint  ezerek  a 
világon.  Meg  fog  velem  békéltetni  a  távol  ?  Akarsz 

írni  nekem  Béla?  Nem  sokszor,  nem  gyakran.  Csak 
néha?  Csak  egyetlen  egyszer. 

Nem  merte  bevárni  a  feleletet.  Eltűnt  oly  hir- 
telenséggel, mint  az  egyetlen  könyörgés,  melyre 
szép  ajkai  megnyíltak.  Mintha  e  perczben  a  leve- 
gőbe oszlott,  semmivé  lett  volna. 

A  nap  sietős  dologban  telt.  Sürgött,  csomagolt, 
porolt,  tett-vett  s  készítette  az  útra  indulót  min- 
denki. Bélába  is  öntött  egy  kis  lelket  a  sürgés- 
forgás izgalma  körülötte,  s  könyvtárából  válogatta 
ki  azokat,  kiket  útitársainak  óhajtott:  bús,  sötét 
lelkű  költőket  és  különcz  bölcseket,  kik  az  igazságot 
nem  vigasztalónak,  hanem  rémületnek  keresik.  Mi- 
hály huszár  egész  nap  körülötte  volt  és  kezére 
járt;  torkát  számtalanszor  megköszörülte,  szürke 
bajuszát  egész  tűvé  pederte  és  sarkantyújával  szörnyű 
zengést,  bongást  indított,  míg  bele  mert  fogni  nagy 
mosolygás  között  abba,  a  min  már  régesrég  járt 
az  esze.  Májland  városában  a  nagy  kaszárnya  mel- 
lett, mindjárt  a  fehér  márványkapu  szomszédságá- 
ban, künn  a  város  végén  lakik  egy  özvegyasszony, 
a  kinek  ezelőtt  hat  esztendővel  hét  országra  szóló 
szép  leánya  volt ;  haj,  de  jó  dolga  is  volt  ott  akkor 
tájon  a  magyar  katonának  I  Hát  minthogy  Mihály 
attól  a  vigyori  Palkótól  azt  hallotta,  hogy  a  tekin- 
tetes úr  egyenest  Taliánországba  indul,  csak  any- 
nyit  mond,  hogy  nem  bánná  meg,  ha  oda  be- 
tekintene. Az  igaz,  hogy  az  idő  eljár,  az  ember 
kiszolgálja  a  kapituláczióját,  aztán  messze  földről 
haza  kerül,  ha  a  Zsuzsi  leány  nem  bolondulna  a 
szürkeségével,    még    meg    is    házasodnék ;    hanem 

azért  olykor-olykor  csak  szeretne  valamit  tudni  az 
odavalókról  is  . .  .  Béla  hallgatja  türelmesen  és  vá- 
logat a  könyvei  között. 

Odalenn  is  foly  a  készülődés.  A  konyhán  Kata 
asszony  jó  szíve,  egy  hallatlan  háladatlanságnak 
lett  áldozata.  Rakosgatja,  rendezgeti  az  útravaló 
süteményeket,  melyekből  az  éléskamra  csábító 
polczain  tetőzött  tálak  állnak.  A  mint  a  vigyori 
Palkó  sóvár  szemekkel  ácsorog  körülötte,  nem 
tudja  megállani,  hogy  valamit  a  markába  ne  .nyom- 
jon. Az  inas,  kinek  élczei  mindig  az  illető  meg- 
támadottnak életkorára  vonatkoztak  és  mindenkit 
vagy  nevetségesen  vénnek,  vagy  nevetségesen  gye- 
reknek találtak,  (maga  legjobb  korában  volt)  a 
mint  nagynehezen  beleharapott  az  ajándékba,  nem 
átallott  kifejezést  adni  abbeli  meggyőződésének, 
hogy  az  a  krisztusláb  olyan  régi,  mintha  még 
Kata  asszony  lakodalmáról  maradt  volna.  Mint- 
hogy azonban  a  sodrófa  épen  kéznél  volt,  Pál  úr 
jónak  látta  úgy  megindulni,  hogy  az  istállóig  meg 
sem  állt.  A  hálátlanság  büntetése  ennélfogva  egé- 
szen a  kis  Pirók  hátán  száradt,  ki  a  kritikus  per- 
ezekben  egész  gyanútlanul  őgyelgett  a  konyhaajtó 
körül. 

Benedek  úr  sem  maradt  sokáig  egyedül.  Nagy, 
kopasz,  ránczos  homlokán  ki  voltak  duzzadva  az 
erek ;  benn,  mintha  csak  túzzel  vegyest  folyt  volna 
a  vér;  egy  kissé  ki  kellett  fújnia  magát.  Botjára 
támaszkodva,  komor  képpel  indult  neki  ama  szemle- 
útak  egyikének,  melyeket  a  háznép  közös  rettegés- 
sel szokott    fogadni.  Ha  valaha    volt  rá  oka,  soha- 

sem  nagyobb  a  mostaninál.  Az  öreg  János  csak 
akkurátus  egy  ember  és  régi  hű  cseléd ;  a  két  fé- 
lelmes, firtató  szem  mégis  —  a  mint  betekintett 
az  istállóba  —  özönnel  talált  kifogni  valót  a  lova- 
kon ;  az  öreg  újólag  biztosíttatott,  hogy  szójárása 
beteljesedik  rajta,  mert  innen-onnan  csakugyan 
•  vége  jesz»  és  Szent-Mihályra  új  gazdát  kereshet. 
A  magtárra  csak  egyszer  volt  ráfordítva  a  kulcs ; 
mely  alkalomból  a  pityókos  Bálint  mindenesnek 
(akárhová  tegyék,  ha  vasárnap  óta  színét  is  látta  a 
bornak!)  határozottan  meg  lett  ígérve,  miszerint 
legközelebb  a  szolgabíró  úrnál  meg  fog  taníttatni 
rá,  hogyan  fordítanak  az  emberen  fekve  hatot. 
Hát  annak  a  vigyori  léhűtőnek  mi  dolga  mindig 
az  emeleten  a  Sári  szobaleány  szoknyája  körül  ? 
Holnap  a  falu  csúfjára  libákat  megy  őrizni.  És  így 
tovább.  Mindenki  látja,  sinyli  a  háznál,  minő  rossz 
kedve  van  a  gazdának,  pedig  olyan  csöndes  az  idő, 
hogy  a  levél  sem  mozdul.  Rájár  végül  a  rúd  még 
a  mentorra  is,  ki  a  kanczellária  sok  feladatú  búto- 
rán egy  levéllel  vesződik,  melylyel  Bélának  egy, 
szépanyjáról  való  bécsi  atyjafiánál  be  kell  köszön- 
teni?. Benedek  úr  nagyokat  fújva  megáll  Istók 
háta  megett  és  mogorva  pillantásokat  vet  a  készülő 
levélre. 

—  Miféle    szarkalábak    azok,    hé?  —  dörmögi. 
Hát  már  írni  is  elfelejtesz  ? 

A  mentor  fölemelte  írásáról  borús,  zavaros,  sárga 
arczát  és  békítő  megadással  válaszolt : 

—  Hiába,    Bencze,    öregszem,    öregszem.  Te  is 
csak  azt  teszed.  Semmit  sem  tudok  felhozni  annak 

bebizonyítására,  hogy  ezek  nem  szarkalábak.  Iga- 
zad van,  mint  mindig.  Csak  ezzel  a  Béla  gyerek- 
kel ..  .  No,  hanem  ha  meggondolod,  hogy  különb- 
ség van  ám  a  vén  szem  meg  a  fiatal  szem  közt,  a 
vén  kéz,  meg  a  fiatal  kéz  közt .  .  . 

Az  öreg  óranéne  már  nagyon  türelmetlenkedett 
a  pörpatvaron  és  egyre  mondogatta :  csitt,  csitt, 
csitt;  minek  veszekedtek ;  ki  tudja  meddig  éltek?! 
De  a  fölindult  gazda  nem  vetett  rá  ügyet. 

—  Pokolba  a  te  kacskaringós  beszédeddel,  — 
monda.  —  Inkább  írni  tudnál  valamivel  kacskarin- 
gósabban !  Arra  felelj,  hogy  el  tudja-e  valaki  olvasni 
a  te  szarkalábaidat? 

A  mentor  csöndesen  letette  pennáját  és  össze- 
fonta karjait.  Most  is  foltos  volt  mind  a  két  kö- 
nyöke, mint  fizikus  korában. 

* —  Én  ismerem  a  te  gondolataidat  Bencze,  — 
monda.  —  Harmincz  esztendeje  elmúlt,  hogy  a 
sors  összehozott  bennünket.  Nem  mondok  szeren- 
csét, mert  meglehet,  hogyha  másféle  életbe  kezdek, 
jobban  sikerül  a  mostaninál.  Csak  egyet  mondok. 
Ha  azt  hiszed,  hogy  már  nem  érdemlem  meg  ke- 
nyeremet, hogy  már  semmit  sem  tudok  tenni,  a 
mivel  megszolgáljam  .  .  . 

—  Ki  az  ördög  mondta  azt,  Istók.?  —  vágott 
közbe  türelmetlenül  Benedek  úr.  —  Hadd  lám  csak 
azt  az  írást.  Iszen  csak  távolról,  a  mint  beletekin- 
tettem, tetszett  olyan  . . .  minek  is. 

—  Bencze  —  folytatta  ünnepélyesen  a  men- 
tor, —  mélyen  tisztelt  barátom,  Bencze,  harmincz 
esztendő  óta    számtalanszor    mondtam  el,  a  mit  te 

gondoltál ;  hadd  mondjam  el  most  a2  egysZct,  á 
mit  én  gondolok.  Ha  azt  hiszed,  mondám,  hogy  az 
én  vén  fejem  és  kezeim  ez  úri  háznál  már  semmi 
hasznot  nem  tehetnek,  ne  hidd  legalább,  hogy 
ingyenélő  vagyok.  Add  ki  a  rendeletet,  akár  most 
mindjárt,  hogy  szedjék  össze  holmimat  odalenn  a 
prior-szobában.  Nem  sok  az  egész  :  az  az  egy  pár 
pipa,  egy  kis  fehérnemű,  a  nagy  köpenyegem,  meg 
az  az  öt-hat  könyv.  Mind  belefér  egy  batyuba,  és 
a  Pirók  gyerek  majd  behozza  velem  Karámosra. 

—  Az  ám  a  . . . 

—  Még  nem  mondtam  el  mindent,  Bencze.  Ne 
hidd,  hogy  akár  zúgolódva,  akár  kétségbeesve  tá- 
vozzam ez  úri  házból.  Nem,  épen  nem.  Egy  felől 
meggondolom,  hogy  mennyi  javaddal  éltem  és 
mindig  hálás  leszek  érte.  Másfelől  bár  tudom,  hogy 
életem  fő-főszerencséjét  érted  áldoztam  fel,  biztos 
vagyok  benne,  hogy  jut  még  nekem  egy  kis  hely 
a  világon.  Neked  sohasem  említettem  (megszám- 
lálhatatlan sokszor  elmondta),  hogy  minő  iromá- 
nyaim és  atyámfiai  vannak  nekem  a  Tiszán  túl. 
Talán  hallottad  is  a  Pallérosi  Pallérok  hírét? 

—  Vén  bolond  vagy,  Istók  —  mordult  rá  a  sodrá- 
ból teljesen  kiszedett  gazda  és  magára  hagyta. 

A  mentor  szépen  fölvette  pennáját  és  folytatta 
a  levelet,  jgy  vette  ő  föl  már  tömérdek  hasonló 
alkalommal  pennáját  és  folytatta  szarkalábjait.  Ebéd- 
nél aztán  koczintottak. 

Este  —  a  hogy  a  leáldozó  nap  utolsó  sugarai- 
nál a  nagy  kőlépcsőkön  búcsúztak  —  mindenki 
lehető    jó    kedvet    erőltetett    magára.  Istók  fennen 

emlegette  a  világlátás  nagy  szerencséjét,  melyre 
neki  is  kétségkívül  nyílt  volna  alkalma  az  életben, 
ha  sorsát  e  küszöbhöz  nem  lánczolja  itt.  Vegyen 
példát  Béla ;  hányja  le  útközben  lelke  terheit  és 
repüljön  majd  haza  szabadon,  mint  a  sas.  Ágnes 
kissé  halaványan  állt  Eufrozina  kisasszony  oldalán, 
ki  szentül  meg  volt  győződve  róla,  hogy  rendkívül 
lekötelező  munkát  végez  Béla  iránt,  ha  ezt  most  — 
mintegy  útravalóul  —  sorjában  figyelmezteti  mind 
ama  csodálatos  dolgokra,  melyeket  a  távoli  orszá- 
gokban szemtől  szembe  látni  lehetséges.  Mihály 
huszár  némán  hunyorgatott  a  búcsúzó  felé,  a  mi 
emlékeztetés  akart  lenni  ama  bizonyos  majlándi 
özvegyasszonyra  és  leányára.  Benedek  úr  is  vidá- 
mabb arczot  öltött  és  biztatta  Bélát: 

—  Ugy,  fiam,  úgy.  Állj  a  talpadra.  Légy  ember 
a  gáton,  'Iszen  hát  az  ördögbe  is,  az  egész . .  . 
No.  Béla,  no.  Maradj,  a  meddig  csak  akarsz.  Ma- 
radj, nem  bánom.  Hanem  azért  ne  felejtsd  el,  hogy 
nem  szeretnék  addig  meghalni,  míg  valami  apró- 
ságok nem  orgonálnak  majd  körülöttem.  No,  Ág- 
nes, no  .  .  . 

Béla  sorjában  mindenkit  megölelt.  Mikor  Ágnes- 
hez jutott,  az  öreg  megint  megszólalt  ügyetlen, 
durva,  elbizakodott  jóságának  hangján : 

—  Hát  ennyi  az  egész?  Mi  ugyan  nem  így 
tettünk  Jegénykorunkban,  ha  egy  szép  leányt,  a 
kezünk  közé  kaphattunk.  Csókold  meg  mindjárt 
Ágnest. 

A  lány  odatartotta  sima,  márványhomlokát  és 
Béla    megcsókolta.    Csók  volt  ez  is,  mint  a  többi : 


bűcsúcsók.  Búcsú  a  vissza  nem  térő  időktől,  nyu- 
galmas házi  tűzhelytől,  örökre  elzavart  álmoktól, 
édes  csalódásoktól  és  hiábavaló  reménységektől. 
Csók  volt  az  is. 

Béla  felugrott  a  kocsiba,  melynek  bakjára  a  két 
nagy  bőröndöt  az  akkurátos  János  kocsis  olyan 
pompásan  odaerősítette,  hogy  azon  ugyan  a  herkó- 
páter  sem  találhatott  semmi  hibát.  Mindhiába  már! 
Az  öreg  elkeseredve  látván  mindennek  « végét »  kö- 
zeledni, búsan  csapott  a  lovak  közé.  Könnyű  por- 
felleg emelkedett  a  kerekek  nyomán,  a  kapuban 
egy  kis,  himzett  kendő  lobogott,  (az  Eufrozina 
kisasszonyé  volt,)  Istók  soká  magasra  tartotta  lyu- 
kas, szürke  kalapját,  Benedek  úr  botjával  intege- 
tett; de  a  kocsi  válasz  nélkül  eltűnt.  Csak  Flóra 
ugrált  még  egy  ideig  kerekei  körül,  hol  hízelkedve, 
hol  neki  dühödve ;  de  a  falu  végén,  a  temetőnél 
ez  is  megunta  a  mulatságot  s  egy  nagy  ásítással 
megállván,  —  a  mi  körülbelül  annyit  jelentett, 
hogy :  vége  ennek  is !  —  lefeküdt  az  árokba  és  ott 
fáradtságában,  busultában,  unalmában  elaludt. 

A  nap  már  jó  ideje  nyugodni  tért  a  hegy  mö- 
gött s  aranyos,  vöröses  takaróját  is  húzta  már 
maga  után.  A  csillagok  egymásután  gyúltak  ki  az 
égen  s  a  kastély  egy-két  ablakában  is  feltetszett  a 
gyertyafény.  Künn  az  udvaron  csöndes  volt  min- 
den, csak  a  fenyvesből  hallatszott  Palkó  harmoni- 
kájának bús  zöngése,  melyet  a  negyven  esztendős 
gavallér  oly  czélból  sorakoztatott  egyéb  kecseihez, 
hogy  annál  gyorsabban  megtalálja  Sárika  szivének 
ajtaját,  igen  kevés  levén  a  veszteni    való    idő,    mi- 


után  választott  hölgye  kisasszonyával  együtt  már 
holnap  vagy  holnapután  visszaindul  Bogádra.  A  har- 
monika édesbús  dallamaiból  csak  a  legviharosabb 
szenvedély  akkordjai  hatottak  el  a  kastély  mellett 
emelkedő,  vagy  inkább  hunyászkodó  épületek  egyi- 
kének ama  téres  helyiségéig,  a  mosó  konyháig, 
melyben  a  cselédek  eseményteljesebb  napok  után, 
Kata  asszony  elnöklete  alatt,  tan  ácstartásra  szoktak 
összegyülekezni.  Hogy  ne  lennének  ma  együtt,  a 
közös  neheztelés  és  megfoghatatlan  történetek  nap- 
jának estéjén  ? !  A  tűzhely  sarkából  a  faggyúgyertya 
mély  meghajlással  fogadja  a  tanácsot,  mely  iránt 
annyi  tisztelettel  viseltetik,  hogy  végesvégig  aláza- 
tos helyzetében  marad,  a  mi  a  tűzhely  alá  telepe- 
dett Péterre  nézve  azzal  a  kellemetlenséggel  jár, 
hogy  süvegének  báránybőre,  mely  egykori  gazdája 
többi  alkatrészeinek  rég  búcsút  mondott,  azok 
egyikével  a  csepegő  gyertya  alatt  megint  szorosabb 
keveredésbe  jut.  Szerencsétlenségének  tulajdon- 
képen csak  maga  az  oka,  mert  a  társaság  minden 
tagja  eleget  figyelmezteti,  hogy  ne  tátsa  úgy  a 
száját ;  de  ha  már  az  neki  természete  1  Az  elnöki 
tisztet,  mint  hasonló  alkalmakkor  majdnem  kivétel 
nélkül,  ezúttal  is  Kata  asszony  vitte,  mint  a  ház- 
tartás legvénebb  kereke.  Benne  is  meg  volt  a  kö- 
zös asszonyi  természet,  mely  élemedő  korának  hát- 
rányairól mitsem  akar  tudni,  előnyeit  azonban 
lehetőleg  kizsákmányolja.  A  kor  jogán  kívül  grá- 
nátos! alkata  és  főleg  az  a  bizalmas  viszony,  mely- 
ben Istók  úrral  állt,  szintén  megtették  a  magukét 
tekintélyének  megalapítására  és  biztosítására.  Annyi 


bizonyos,  hogy  e  szilárdan  álló  bástya  megostroítt- 
lására  eddig  jelentékenyebb  kísérlet  nem  történt, 
sőt  ellenkezőleg,  Kata  asszony  belső  viszonyainak 
a  családdal,  bizonyos  körű  hatalmának  az  éretle- 
nebb korú  cselédekkel  szemben,  mindenki  igyeke- 
zett annyi  hasznát  venni,  a  mennyit  csak  lehetett. 
Kedvében  is  jártak  mind,  s  ha  Palkó  nem  nyom- 
hatta is  el  olykor  élczelő  ösztönét,  ennek  csak  ama 
biztos  tudatban  engedett  kitörést,  hogy  keze  kö- 
zött van  a  békítés  eszköze  is.  Ez  estén  is  vala- 
mennyien a  termetes  kulcsárné  körül  sereglenek, 
ki  vastag,  vörös  ujjaival  egy  kék  harisnyát  kötöget. 
Ott  van  a  féleszű  Péteren  kívül  Mihály  huszár,  ki 
szürke  bajusza  és  a  májlandi  árvaleány  daczára 
minél  szorosabban  óhajtana  odasimulni  a  kastély 
szcmérmetes  szobaleányához,  Zsuzskához ;  ott  van 
Puliszkáné,  a  töpörödött  takarító  asszony,  ki 
immár  csak  a  nyelvét  bírja ;  ott  Mustár  kertész, 
egy  iskolát  kezdett,  rátartós,  de  fölötte  gyáva  em- 
ber, ki  az  árnyékától  is  fél ;  mellette  kamasz  fia, 
ki  ébredő  gyönyörűséggel  nézegeti  Jutka  szolgáló 
telt,  piros  karjait  és  emelkedő  mellét.  Egy  homá- 
lyos zugban  támolyog  a  neki  búsult  mindenes,  ki 
szomorúan  tapasztalván,  minő  kevés  hasznot  hajtott 
neki  abbeli  önmegtartóztatása,  hogy  vasárnap  óta 
szinét  sem  látta  a  bornak:  ma  délután  úgy  leszítta 
magát,  hogy  alig  birja  a  lába.  ó  többé  tekintélyt 
a  háznál  nem  ismer. 

—  Biz  az  megesett,  megesett,  —  elmélkedett 
Kata  asszony.  —  A  nagyságos  úrnak  nagyon  rossz 
kedve    volt,    semmi    sem  tetszett  neki.  Bizony  már 

azt  vártam,  a  hogy  a  szavát  hallottam,  hogy  még 
a  konyhába  is  bekukkanik.  Hanem  azért  sebaj.  Ne 
búsuljanak    kentek,    majd    jól    lesz  minden  megint. 

—  Búsul  a  ló!  —  rikkantott  bele  a  sarokból 
Bálint  mindenes,  a  ki  már  mindenre  el  vala 
szánva. 

Kata  asszony  kövér  ujjai  egyszerre  megállították 
a  kötőtűket.  Két  villám  czikázott  a  sarok  felé. 

—  Hát  kend,  megint  részeg  már?  Látom,  ke- 
resztbe áll  a  szeme.  Hol  a  granáriom-kulcs  ?  Bizony 
nem  lenne  jó  dolga  a  nagyságos  úrnak,  ha  ilyen 
szemét-népet  etetne.  Én  nem  is  tudom,  hogyan 
került  kend  a  kastélyba?!  Hanem  abban  bizonyos 
vagyok,  hogy  innen  kifelé  ebrudon  megy. 

—  Fel  is  út,  alá  is  út,  babám,  —  feleselt  a 
mindenes.  Azért  ne  gondolja,  hogy  majd  kigyelmed 
után  hármonikázgatok. 

—  Te  semmiházi,  te!  —  ugrott  föl  trónusából 
a  gránátos  és  nagy  sebten  megragadott  egy  keze 
ügyébe  eső  mosófát.  Sértett  női  büszkeségének 
egész  dühével  készült  neki  rontani  a  röhögő  Bá- 
lintnak s  Mustár  kertész  már  egész  rémülettel  ki- 
áltotta el  magát.  De  Mihály  huszár  izmos  karjai 
és  mázos  szavai  sikeresen  megtették  a  magokét  a 
kitörendő  vésznek  csirájában  való  elfojtására.  Kata 
asszony  visszaült  székébe  s  néhány  foganatba  nem 
vett  hadüzenet  után,  melyre  a  kituszkolt  mindenes- 
nek be-behangzó  újabb  nevetési  rohamai  ingerel- 
ték, a  bámulatos  átmérőjű  kék  harisnyát  is  kezébe 
vette.  Végül  a  rohamok  elcsöndesedtek  odakünn  ; 
Bálint    letelepedett    a    lóczára    és    jóízű  horkolásra 

gyújtott,  míg  odabenn  ismét  fölvétetett  a  meg- 
zavart tanácskozás  szála.  Mint  előrelátható  volt, 
ennek  folyamában  felmerült  a  kérdés  is:  mi  hoz- 
hatta ki  ilyen  rettenetes  módon  sodrából  Benedek 
urat?  És  ezzel  a  kérdéssel  már  Bélánál  voltak. 

—  No,  én  csak  nem  akarok  erről  a  dologról 
szólni,  —  monda  a  huszár  és  pödörintett  egyet  a 
szürkéken.  Nem  egészen  tiszta  állapot,  annyit 
mondhatok.  Iszen  mondhatnék  én  még  többet  is, 
hanem  hát  ne  szólj  szám,  nem  fáj  fejem.  Azt 
mondja  a  magyar. 

Mustár  kertész,  ki  egy  nagy  láda  tetejére  vette 
föl  magát,  már  hozzá  is  kapott  az  övéhez,  mintha 
fájna. 

—  A  bizony,  —  folytatta  a  vitéz  úr.  Én  csak 
annyit  mondok,  hogy  hát  .  .  .  Minek  tátod  úgy  a 
szádat  rám,  te  Péter? 

Péter  a  tűzhely  alatt  csakugyan  szörnyen  tátotta 
a  száját  és  sejtelme  sem  volt  a  faggyúesőről,  mely- 
ben Jutka  szolgálónak  és  ifjonti  bámulójának  külö- 
nös kedve  telt. 

—  Nem  állítom,  hogy  egészen  bizonyos  vagyok 
benne,  —  fűzte  odább  okoskodását  Mihály,  — 
hanem  nekem  úgy  tetszik,  mintha  a  mi  fiatal  ura- 
ságunknak nem  egészen  volna  ki  itt.  —  És  szét- 
terjesztett ujjaival  a  homloka  körül  mutogatott. 

—  Ugyan  ne  mondja!  —  kiáltotta  el  magát 
ijedten  a  kertész. 

—  Bizony  ne  mondja,  —  pattant  fel  Kata  asz- 
szony.  De  ne  ám !  Megköszönhetné,  ha  kigyelmed- 
nek  úgy  ki  volna,  mint  annak. 

—  No  már  megkövetem  az  ifjasszonyt,  —  ma- 
gyarázta visszautasított  szavait  az  előadó  —  iszen 
nem  mondom  én,  hogy  már  egészen  olyan  lenne, 
mint  ez  a  Péter,  (mit  tátogatsz  úgy  rám,  te?)  ha- 
nem hát  mégis  no.  Aztán  meg  hát  hat  esztendeig 
voltam  ám  én  káplár  a  Simonyi-regementben. 

—  Ha  száz  esztendeig  volt  is  kend  generális, 
akkor  se  üsse  az  orrát  olyanba,  a  mihez  nem  tud,  — 
förmedt  a  kulcsárné  Mihályra,  ki  szörnyen  röstelte, 
hogy  mindennek  a  Zsuzska  füle  hallatára  kellett  el- 
mondatnia. —  Még  hogy  a  Béla  tekintetes  úrnak 
valami  hibája  lenne  1  Nincs  bíz  annak  egy  szikra 
baja  se  más,  mint  a  nagy  szerelem. 

—  Ugyan  ne  mondja,  ifjasszony,  —  ijedezett 
Mustár,  kinek  felesége  (mint  a  vigyori  Palkó 
állítja)  a  söprűnyelet  olykor-olykor  arra  is  hasz- 
nálja, a  mire  nem  készítették. 

—  Hát  hogy  a  nagy  szerelem  lenne  a  baja?  — 
sóhajtott  bele  a  beszélgetésbe  a  szemérmetes 
Zsuzska,  ki  főként  tapasztalatlan  szivével  hódította 
meg  a  sokat  tapasztalt  huszárt.  —  Bizony  nem 
csodálom,  a  kinek  olyan  gyönyörűséges  menyasszo- 
nya van,  mint  a  bogádi  kisasszony. 

A  büszke  Ágnes  nem  igen  állhatott  nagy  kegy- 
ben Kata  asszonynál,  mert  ez  ugyancsak  nagy  erély- 
lyel  sietett  az  illetéktelen  oldalról  jött  magyaráza- 
tot visszautasítani : 

—  Fogd  be  a  szádat  Zsuzska.  Hát  már  mindenbe 
bele  kell  neked  kottyannod?  Ki  kérdezett?  Nekem 
is  van  talán  szemem,  hogy  látom,  ki  milyen.  Ha- 
nem hát  szépség  ide,  szépség  oda,  csak  nem  min- 

dig    a    legszebb    almára    fáj    az    ember    foga,  meg 
arra,  a  melyik  legjobban  a  keze  ügyébe  esik. 

—  Mint  nekem,  la !  —  édeskedett  galambjával 
a  huszár,  és  a  mint  hamarjában  tehette,  egy  kicsit 
meg  is  szorongatta. 

—  Ne  bolonduljon  már  kend,  no !  —  vonogató- 
zott  a  leány,  mígnem  mindkettejük  figyelmét  me- 
gint a  kulcsárné  követelte  magának. 

—  Hát  kinek  beszélek  én  itt?  —  tört  ki  ebből 
az  irigy  indulat.  (Zsuzsa  meg  Jutka  csakúgy  nevet- 
ték a  husz-husz  esztendejükkel.)  Talán  magamnak 
beszélek?  Isz  én  tudom  már  negyednapja  óta  az 
egész  dolgot.  A  János  kocsis  mindent  elmondott 
nekem,  a  mit  Dunaszögön  hallott.  Te,  Jutka,  ne 
vihogj,  azt  megmondom!  Hogy  hát  a  mi  fiatal  ura- 
ságunknak jobban  tetszenék  egy  odavaló  kisasszony. 
Hanem  csak  az  az  egy  baj  van,  hogy  —  hogyan 
is  mondjam  csak?  Az  ám,  az  a  baj,  hogy  zsidó- 
leány. 

—  No,  nem  megmondtam?  —  ugrott  előre 
diadalának  legteljesebb  öntudatával  Mihály  huszár. 
Nem  megmondtam  én,  hogy  nincs  ki  egészen?! 

A  tanácskozás  eredménye  minden  valószínűség 
szerint  egy  kompromisszum  lett  volna,  mely  sze- 
rint Béla  szerelmes  is,  de  hibázik  is  neki  egy  ke- 
véske ;  azonban  egy  hirtelen  közbejött  esemény  a 
beszélgetésnek  egyszerre  más  fordulatot  adott. 

Tanácstartás  közben  észre  sem  vették,  hogy  a 
hármonikaszó  a  fenyvesben  már  egy  kis  ideje  el- 
hallgatott. Még  a  lárma  sem  tette  a  vitatkozókat 
figyelmesebbekké  a  hátulsó  udvarban  történők  iránt. 

s  csak  akkor  néztek  oda  neki,  mikor  a  nagy  zajjal 
fölnyitott  ajtón  a  vigyori  Palkó  csörrd-pörrcl,  du- 
lakodva, taszigálódva,  gallérjánál  fogva  belódította 
a  rugódozó,  kapálózó,  kézzel-lábbal  szabadságra 
törekvő  Pirók-gyereket.  Hátuk  mögött  lépdelt  be- 
felé a  sárga  szemű  és  pisze  orrú  Sára  kisasszony, 
ki  —  miután  lovagjának  ezúttal  mind  a  két  keze 
rendkívül  el  volt  foglalva  —  szives  vala  utána 
hozni  ama  bűvös-bájos  instrumentumot,  melynek 
epedő  hangjai  végre  is  megtalálták  az  utat  pán- 
czéltalan  szivéhez.  A  kertész  ijedtségéhez,  mely  az 
erőszakos  jelenet  láttára  minden  tagját  elfogta, 
csak  Jutka  öröme  volt  fogható,  mely  e  tenyeres- 
talpas  szüzet  rendesen  eltöltötte,  a  mikor  csak  a 
kis  Pirók  valami  nem  egészen  inyc  szerinti  mulat- 
ságba keveredett.  Kata  asszony  figyelmes  köre  egy 
pillanat  alatt  felbomlott. 

—  Csak  ezt  a  kölyket  akarom  egy  kis  becsü- 
letre tanítani !  —  tüzeskedett  Palkó.  Id'adod-e  a 
gyűrűt  ? 

—  Ha  a  bicsakját  is  ráadja  még  a  harmonikára, 
akkor  oda,  —  nyögött  az  áldozat  és  mindenképen 
védelmezte  markát  az  erőhatalom  ellen. 

A  becsület  tudniillik,  melyre  Palkó  ilyen  saját- 
ságos módon  oktatta  a  Pirók-gyereket,  annyiból 
állt,  hogy  ez  azt  a  karikagyűrűt,  melyet  ma  este 
hazajövet  az  erdőn  talált,  cserélje  el  vele  a  har- 
monikájáért. A  kölyöknek  a  becsületről  való  isme- 
retei pedig  annyiban  voltak  hiányosak,  a  mennyi- 
ben ő  a  harmonikára  —  melynek  fujtatója  már 
állítólag    két   helyen   ki  volt  lyukadva  —  még  egy 

fehérvári  bicsakot  követelt  ráadásul.  Miután  Palkó, 
kinek  épen  szüksége  lett  volna  a  gyűrűre,  egész 
tekintélyét  hiába  használta  fel  a  talált  jószág  érté- 
kének kisebbítésére  és  a  harmonika  füllel  hallható 
hiányainak  szépítésére,  e  kényes  becsületbeli  ügy- 
ben kénytelen  volt  erőszakhoz  folyamodni.  Mind- 
hiába. A  kölyöknek  kifeszíthetetlen  markai  voltak. 
Apellált  Mihály  úrhoz,  meg  Kata  asszonyhoz. 

Míg  a  tényállás  —  különféle  szenvedélyes  ki- 
törések által  félbeszakítva  —  előadatott,  természe- 
tesen nem  kis  időbe  került.  Mielőtt  a  dolog  lé- 
nyegére nézve  akárki  véleményt  koczkáztatott  volna, 
igen  megfoghatólag,  látni  akarta  a  gyűrűt. 

Egy  pár  újabb  hátbalökés  a  kóczos  kis  Pirókot 
belenyugtatta  a  kikcrülhetetlenbc,  és  összeszorított 
jobb  markának  egyik  ujját  egy  igen  keveset  föl- 
emelte, hogy  a  gyertya  sugara  megcsillant  az  arany 
karikán.  Másik  kezét  azonban  minden  eshetőségre 
készen  tartotta.  Nagyobb  engedékenységre,  illető- 
leg még  egy  ujjának  eltávolítására  semmi  szín  alatt 
nem  volt  rábirható. 

Zsuzska,  ki  —  mint  már  említve  volt  —  tapasz- 
talatlanságával gyújtotta  lángra  Mihály  szivének 
hamvadozó  tűzhelyét,  megint  illetéktelenül  avatko- 
zott a  dologba.  A  nélkül,  hogy  bevárta  volna  amaz 
érdemesebbek  nyiiatkozatait,  kiknek  az  effélében 
már  némi  jártasságuk  van,  kifejezte  kételyét  aziránt, 
hogy  a  Pirók-gyereknek  joga  lenne  a  kérdéses 
karikagyűrűért  bármit  is  követelni,  és  Palkónak 
bármit  is  ajánlani.  Tapasztalatlanságának  azonban 
rögtön    megadta    az   árát,  mert  —  mint  a  közben- 

járókkal  mindenütt  történni  szokott  —  a  viaskodó 
felek  között  egyszeriben  megköttetett  a  fegyver- 
szünet a  közösen  elfoglalt  terület  védelmére,  és 
mind  a  ketten  a  közbelépő  ellen  fordultak. 

—  Micsoda,  mit  mond  maga,  Zsuzska  leány- 
asszony? —  tüzeskedett  föllélegzve  a  kis  Pirók.  — 
Hát  loptam  én  ezt  a  gyűrűt?  Hát  embert  öltem 
érte?  Itt  sülyedjek  el  álló  helyemben,  ha  nem  a 
temetőn  túl  találtam.  Ott  feküdt  a  harmadik  gödör- 
ben, az  út  mellett.  Még  hogy  én  loptam  volnál 
A  ki  nem  hiszi,  kimehet,  megnézheti. 

—  Mit!  —  kiabált  Palkó  is,  és  vigyori  szemei 
szikrákat  hánytak  a  tapasztalatlan  leányzóra,  —  hát 
azt  meri  maga  állítani,  Zsuzska,  hogy  én  orgazda 
vagyok?  Hogy  nem  becsületes  jószágot  akarok 
megszerezni?  Hogy  én  egy  rongyos  gyűrűért  bc- 
csukatom  magam  a  vármegyén  ? 

A  nagy  zaj,  lárma,  tüzeskedés  közben  nem 
csoda,  ha  a  kérdés  szálai  kezdtek  összezavarodni 
Kata  asszony  éleslátású  szemei  előtt.  Ennélfogva, 
hogy  a  bonyolódott  ügyet  annyira-mennyire  tisz- 
tázza, szükségesnek  gondolta  az  iránt  tenni  föl  a 
kérdést,  hogy  nincs-e  a  gyűrűn  valami  jel? 

—  Egy  A.  betű,  —  felelt  a  becsületes  találó.  — 
Az  ábécé  első  betűje.  Azt  jelenti,  hogy  az  egész 
tiszta  aranyból  van. 

--  Az  én  nevem  első  betűje,  —  magyarázta 
tovább  a  titokteljes  vonásokat  a  vállalkozó  inas, 
kinek  becsületes  neve:  Antos  Pál  volt. 

Egy  kis  szünet  állott  be.  A  kulcsárné,  ki  minden 
tekintélye  ellenére  is  tartott  Palkó  rossz  nyelvétől, 

lehetőleg  ennek  előnyére  rendezte  gondolatait,  s 
s  a  mint  megszólalt,  véleménye  részére  kifejezései- 
nek és  hangjának  bizonyos  erőszakossága  által 
akarta  megszerezni  az  igazság  látszatát. 

—  A^t  tudsz  te  ehhez  a  dologhoz  Zsuzskal  — 
kezdé.  —  Megmondtam  már,  hogy  fogd  be  a  szá- 
dat és  ne  légy  minden  lében  kanál.  Ott  voltál, 
mikor  a  Pirók  találta  a  gyűrűt?  (Zsuzska  nem  volt 
ott.)  Nohát  akkor  hallgass.  Szeretném  én  látni  azt 
a  törvényt,  hogy  most  ezeknek  nyakukba  kellene 
venni  a  világot,  felmondani  a  szolgálatukat  és  ke- 
resni a  gyűrű  gazdáját.  Tudsz  olyan  törvényt? 
(Zsuzska  nem  tud.)  No  hát  jobb,  ha  hallgatsz. 
Aztán  meg  ugyan  honnan  került  volna  oda  a  gö- 
dörbe, ha  nem  készakarva  teszik  oda  ?  Még  hollók 
is  ejthették  el ;  azok  pedig  száz  és  száz  mértföl- 
dekről hordják  össze  az  efféle  fényességeket.  Hát 
azt  akarod-e,  hogy  most  Palkó  a  Pirókkal  száz 
meg  száz  mértföldekre  induljon?  (Zsuzska  nem 
akarja.)  Nohát! 

A  beszéd  sikere,  az  okoknak  fényesen  fűzött 
lánczolata  ellenére,  szemmel  láthatólag  nem  volt  tel- 
jes. Mihály  huszár,  hogy  galambjának  kedvében 
járjon,  elgondolkozva  pödörgette  a  szürkéket  és 
mcgcsóválgatta  fejét.  A  kertész,  a  mint  becsukás- 
ról  hallott,  elkezdett  húzódozni  és  látszott  rajta, 
hogy  ,a  hollók  által  nem  tartja  egészen  tisztába 
hozottnak  a  kérdést  s  a  jövendő  méhében  ismeret- 
len veszélyeket  sejt.  A  faggyúval  telecsöpögött  és 
időközben  elszundított  Péter  általánosan  azt  a  be- 
nyomást tette,  mintha  csak  tettetné  az  alvást,  hogy 

annál  jobban  kihallgathasson  mindent  és  elárul- 
hassa őket.  A  dolog  ily  kellemetlen  fordulatának 
éreztére  a  küzdő  felek  tanácsosnak  tartották  fen- 
sőbb  beavatkozás  nélkül  minél  előbb  megkötni  a 
békét.  A  fogalmazásban  csak  az  idézett  elő  némi 
zavart,  hogy  Palkó  most  egyszerre  hajlandó  lett 
megadni,  a  kis  Pirók  meg  elengedni  a  bicsakot. 
A  helyzet  előnyeit  Palkó  jobban  ki  tudta  zsákmá- 
nyolni, és  ellenfelének  be  kellett  érnie  a  harmoni- 
kával, melynek  fujtatója  —  közhit  szerint  —  két 
helyen  lyukas  volt. 

Az  alku  sikerülte  után  a  gyűrű  kézről-kézre 
járt,  csak  Mustár  kertész  nem  merte  kezébe  fogni. 
Végre  —  mint  jó  korán  látható  volt  —  a  pisze- 
orrú Sárika  ujján  nyugodott  meg,  miután  ezt  a 
vigyori  Palkónak  harmonikájával  sikerült  a  maga 
részére  biztosítani.  így  dobjuk  félre  elhasznált  esz- 
közeinket. 

IX.  FEJEZET. 

Itlncrarium. 

A  vonat  a  késő  esti  csöndben  hosszú  fütytycl 
indult  meg  a  karámosi  pályaudvarról,  melyen  egy- 
két álmos  vasúti  szolga  tápászkodott.  A  tüszkölő 
mozdony  magával  vitte  a  zajt,  életet ;  magával 
Bélát.  Az  est  ragyogó  szép  volt  körülötte.  A  lágy, 
nyári  párák  oszló  bolyongással  vándoroltak  a  leve- 
gőben. Az  égen  egy-két  csillag  halavány  világa 
küzd  az  újholddal,  melynek  képe  elé  a  komor  ké- 
mény   minduntalan    fekete    fátylat    dob.    Közel    s 

távol  az  őrházak,  falúk,  pusztai  épületek  ablakai,  a 
vasúti  szines  lámpák  vörös  és  kék  csillanása  véget- 
lenbe   futó    csillagoknak  tetszenek.  A  parti  halmot 
a   vonat    mellett    a    hold    tükörré   varázsolja;  de  a 
rohanó     kocsiknak    nincs    idejök    megállani,    hogy 
képekben    gyönyörködjenek.    Óriás    tükrök    az   út- 
széli   mocsarak    és    ingoványok  is,  melyeknek   tün- 
döklő ezüstje  —  a  mint  egy-egy  kis  sziget,  nádas 
vagy    zátony    emelkedik  rajtok  —  mintha  visszájá- 
ról itt-ott  le  lenne  kopva.  Néhol  egy  mozgó    alak 
mutatkozik  a  messze    néptelenségben,  valami  éjjeli 
vadász,    kinek    fegyvere    fölveri    nyugtukból    a    víz 
szárnyas    lakóit.    A    puska    döreje    tompa    morajba 
vész  a  vizenyős  vidéken  s  a  fölvert  madarak,   me- 
lyeknek sötétszürke  szárnyai,  mintha  csupa  gyöngy 
és  fényes  aczél  lennének,    rebbenő,  síró,  panaszos, 
elhaló  zajjal  tűnnek  a  távolba.  Az  út  melletti  cser- 
jék a  pályára  vetik  árnyékukat  s  a  homályos,  test- 
tel cn    árnykarok    ingva   nyúlnak  a  vágtató  vasször- 
nyeteg   után.   A   távoli  jegenyék   árnya  is  elnyúlik 
messze    a    mezőn,    mintha    ágaskodnának,    hogy    a 
futó  tüneményből  ők  is  lássanak  valamit.    Egy-egy 
lebocsátott  korlátnál  elkésett  parasztkocsi    álldogál, 
melynek  gazdája  szunyókálva  tartja  kezében  a  gyep- 
lőt. Olykor  parkok  titokzatos,  sötét  sűrűségei  tűn- 
nek   el    mellettök,    melyekből    némán  emelkedik  ki 
az  urilakok  fehér  tornyainak  sápadt  kisértete.  A  fa- 
juk nádas  házai  és  sáros  utczái  közül  egy-egy  éber 
kutya  szörnyű  ugatást  kelt,  mely  a  hangtalan  éjben 
messze  visszhangzik.  Mentek  cl  városok  mellett  is, 
itt    is    zajtalan    és    sötét    volt    minden    s    a    hold- 

világította  kémények  sűrű  serege  komolyan  és  né- 
mán őrködött  az  alvók  felett.  Csak  egy-egy  város- 
végi korcsma  nyitott  ajtaján  át  kapott  el  és  hozott 
idáig  értelmetlen  hegedű-hangokat  az  éji  szellő ; 
meg  a  toronyórák  kondultak  egymás  szavába  és 
kezdtek  vontatott  port  rajta,  hogy  melyik  a  pon- 
tosabb ? 

A  vonat  tovább  halad.  Béla  elkábult  a  zavaros 
lármában,  mely  belsejében  annál  jobban  elhatal- 
masodik, a  külső  világnak  minél  mélyebb  nyugalma 
veszi  körül ;  kimerült  a  hosszú  futásban  ama  sötét 
és  vigasztalan  rengeteg  úttalan  utain,  hova  az  éjjeli 
benyomások  csábították;  törődve  hanyatlott  hátra 
feje,  lehunyta  szemeit  és  elszunyadt.  Már  napok 
óta  nem  aludt  ennyit  egyfolytában.  Mióta  duna- 
szögi lármás  pajtásai  búcsúzóra  összecsókolták,  ke- 
rülte szemeit  az  álom.  De  most  aludt.  Mély,  nehéz 
lélegzeteket  szedett,  meg  is  mozdult  olykor  nyug- 
talanul, kigyuladt  arczát  álmában  meglegyezte, 
(mit,  mit  nem  álmodott?  ki  tudja;)  de  néhány  óra- 
folyásig aludt.  Egyszer  csak  távolról  lassú,  suttogó, 
de  messzeható  nesz  hallatszott,  melynek  méltósá- 
gos közeledtét  nem  tudta  föltartóztatni  sem  a  moz- 
dony türelmetlen  tüsszögése,  sem  a  kerekek  ostoba 
dübörgése.  A  zúgó,  csobbanó,  végetlennek  tetsző 
moraj  már  utolérte  a  menekülő  vonatot  és  minde- 
nütt nyomában,  alatta  követte  soha  el  nem  hall- 
gató mély  panaszaival.  A  kocsi  ablakán  egyszerre 
bűvös  fényesség  verődött  be.  Béla,  mintha  álmá- 
ban szivébe  szúrtak  volna,  úgy  ijedt  és  ugrott  föl 
e  neszre. 

Az  ősz  Duna  mormolt  alattuk. 

A  mint  a  hajnal  foszló  párái  —  a  nyári  nap 
reggeli  öltözete  —  emelkedtek  keleten,  már  át- 
lépték a  haza  határát.  A  nap  idegen  halmok  mö- 
gül idegen  völgyekbe  mosolygott  le,  a  sugarak 
idegen  falvak  házikóinak  ablakain  köszöntöttek  be, 
a  harmat  idegen  mezők  pázsitját  füröszté  és  a 
leányok  idegen  dalok  mellett  indultak  munkára. 
A  szürkületben  kitárta  Béla  felé  karjait  az  isme- 
retlen, hogy  megszabadítsa. 

A  szerencsétlen  e  reggel  óta  meg  akart  szaba- 
dulni. A  kínnak  ólomsúlyát  az  első  órák,  melyeket 
távol  töltött  szülei  házától,  rövid  időre  leemelték 
lelkéről  s  egy-két  gondolatát  felszabadították,  hogy 
a  múlt  szomorú,  ködös  képeiről  jövője  felé  repül- 
hessenek. Az  önkínzó  gyász  legsötétebb  őrületei- 
nek is  vannak  ilyen  világos  perczci ;  az  apa  egyet- 
len fiának  nyitott  sírja  előtt  megszakadó  szívére 
szorítja  leányát  és  ennek  férjére  gondol  ;  a  gonosz- 
tevő bódult  agyában  a  vesztőhely  előtt  terv  villa- 
nik  meg,  hogy  mikép  tehetne  ismét  jóvá  mindent, 
s  másoknak  ajánlja  ezt.  Bélának  is  megadatott  a 
számvetés  néhány  órája.  Íme  idegen  földön  van. 
Miért?  Senkit  sem  ismer  maga  körül.  Mihez  fo- 
lyamodjék? A  vonat  rohan  vele  előre.  Hova  viszi  ? 
Kérdések,  melyekre  felelnie  kellett  magának.  Ter- 
mészete a  régi  maradt;  ösztönei,  föltételei  jók, 
dicséretesek  és  nemesek.  Arról  pedig,  hogy  lelki 
erejének,  akarata  szilárdságának,  szíve  tántorít- 
hatatlanságának  gyönge,  ki  nem  feszített  húrját 
(mely    mellett    csak    nyomorultságunknak    lehetnek 

fokozatai,  boldogulásunk  mindig  álomkép  marad) 
nem  ajzották-e  még  jobban  le  ama  rettenetes  hul- 
lámok, melyek  keresztül  csaptak  rajta,  nem  inté- 
zett magához  kérdést.  Hány  diadalmas  útra  induló 
hajó  lett  semmitérő  játékszerré  a  hánykódó  és 
szeszélyes  tengeren,  mert  az  első  kedvezetlen 
szélre  behúzta  vitorláit  és  nem  bírván  kifeszíteni 
többé,  kénytelen  volt  lemondani  uraságáról  az  ele- 
mek fölötti  Hány  nagyra  hivatott  elme,  melyet  egy 
bérezi  út  a  felhők  sugaras  magasába  hitt,  rettent 
vissza  az  első  akadálytól  és  lett  kitaposott,  poros, 
sáros  utak  közönséges  vándorává  ?  1  Hány  boldo- 
gításra  született,  nemes  czélok  felé  dobogó  szív 
veszett  el  nyomorultan,  mert  legelső  kis  sebe  any- 
nyira  leajzotta  idegeit,  hogy  nem  bírta  bekötözni 
azt  és  elvérzett  bele  ?  I 

Az  ifjúság  cselekedeteiben  —  az  első  nagyobb 
eszméitető  rázkódásig  —  rendesen  öntudatlanul 
jutnak  érvényre  a  lélek  alapvonásai.  Béla  legelső 
emléke  kiátkozott  szüleinek  hiábavaló,  hajótörést 
szenvedett  erőfeszítése  volt  az  élet  harczában. 
A  legyőzhetetlen  nyomor  nem  tágított  házuk  aj- 
tajából, míg  a  halál  nem  kopogott  azon  és  egy- 
másután meg  nem  szabadította  apját,  anyját,  test- 
vérét, valamennyiüket  ő  rajta  kívül.  Nagy  példák 
voltak  előtte ;  s  a  gyermek  bár  az  élet  legdurváb- 
ban feltett  kérdései  előtt  is  szemeket  mereszt, 
igen  gyakran  a  legíinomabbakat  is  megérzi.  Aty- 
jának daczos,  halálig  kitürő  lelke  ő  benne  meg- 
törött. Gyönge  nyakát  kemény  igába  hajtotta, 
melyről    számtalanszor    hallotta,    hogy    boldogabb 

kikötőbe  fogja  vezetni,  mint  a  n\ilyen  az  volt, 
melyből  fölszállt  a  postakocsi  bakjára,  hogy  az 
vigye  bele  a  nagy  ismeretlen  világba.  A  postakocsi 
a  kálozdi  kastély  előtt  tette  le,  hol  a  jelen  jólétért 
és  a  jövendő  kincsekért  oly  csekély  árat  követel- 
tek tőle,  melyet  csöndes,  szelid  lelkének  nem  is 
esett  nehezére  fizetnie.  Az  elnyomott  akarat  he- 
lyén —  mint  az  életvetésre  nem  használt  térsé- 
gen —  a  merengés  színes  virágai  bújtak  elő,  nyil- 
tak,  hervadtak  és  hatalmasodtak.  Az  iskolai  dicsőség 
aranynyal  futtatott  koszorúja  csak  álmodozását  táp- 
lálta. Semmi  küzdelmet  nem  látott  maga  előtt; 
ugyan  minek  gondolna  a  fegyverekre?!  De  a  fiatal 
kebel  hullámai  már  az  élet  partjait  kezdték  csap- 
kodni. És  mindig  csak  a  küzdelmekre  kész  crély, 
az  akadályokkal  szembeszálló  akarat  fogyatkozását 
mutatta.  Az  egyik  perez  Mari  karjaiba  vetette ; 
nem  bírt  harczot  folytatni  zajló  szíve  ellen  és 
magánál  jobban  bízott  a  sorsnak  váratlan,  előre- 
láthatlan  fordulataiban.  Mikor  a  küzdelmet  kikerülni 
hitte,  vészesebb  és  pusztítóbb  harczba  keverte 
magát,  mert  a  világ  rendes  útján  haladt  előre  és 
a  sors  szeszélyes  keze  pihenőt  tartott.  Egy  másik 
perez  azután  kiszakította  kedvese  karjaiból ;  kép- 
telennek érezte  magát  ama  vívódásnak  végletekig 
folytatására,  melyet  maga  zúdított  fejére.  Bizonyára 
lesznek,  a  kik  azt  mondják,  hogy  ehhez  is  csak 
erő  kellett :  de  ne  feledjék,  hogy  azok  is  magok- 
nak követelik  az  igazságot,  a  kik  az  öngyilkosságot 
gyávaságnak  tartják.  Béla  lelkét  nem  töltötte  be 
szerelme  egészen ;  más    álmai  is  voltak    a    jövőről. 

melyről    annyi    szó  volt    a    kálozdi    kastélyban    és 
annyi  kép  az  ő  magányos  merengéseiben.  Almai  a 
férfiúi  munka  legnemesebb  jutalmairól,  az  élet  leg- 
hevítőbb  verőfényéről,  melyet    ha  oda  fog  vezetni 
az  egykori  kolostor    kongó,    elhagyatott   termeibe, 
lefizeti  azt  is,  a  mivel  annak    tartozik.  Almai,  me- 
lyeket   szerelmével     elválaszthatatlanul     összekötni 
keze  gyönge  volt  és  bizonyára  úgy    tetszett    neki, 
hogy  feje  fölött  a  két  felhő  ellenkező  utakon  meg- 
indult,   egyre    jobban    távolodott    egymástól,    szállt 
és  szállni  fog  mindig  messzebb  és  soha,  soha  sem 
egymás    mellett.    Almai,    melyeket    ha    a    végetlen 
űrben  tovatűnni,    semmivé  lenni  enged,    bizonyára 
kedvese  könnyének  ki  nem  apadó  árja  fizette  volna 
meg.    Álmai  ...    de  mind,    mindez    csak    csalódás 
voltl  A  mérlegnek  az  a  serpenyője  nyomatott  alá, 
melyben    a    lélek    legelső    ékessége,    a    becsületes 
önérzet,    a    tiszta    szív  nyugalma    és    a    boldogság 
reménye  voltak.    Mindez    oda    és    miként !    A    ka- 
tasztrófára   oly    hirtelen    tűntek    el    egymásután    a 
keresett  mentségek,  mint  a  kártyaasztal  mézes  szavú 
fosztogatói,  mikor  már  nincsen    semmid.  És    elkö- 
zelgett helyettök  a  kínos   bizonyosság  mély,    nagy 
és  a  legeslegutolsó,    már   elkésett    perczbcn    kitört 
szerelmérő),    mely    napokig    bámész,    értetlen,    de 
nedves    szemekkel   csüggött    amaz    árnyalakon,    kit 
az  életben  nem  láthat  többé. 

Béla  kétségbeesésének  sötétébe  az  első  sugarak 
azon  a  reggelen  hatoltak,  mely  a  határokon  túl 
virradt  reá.  Életében  is  ez  volt  a  legelső  óra, 
melyen  felismerte  és  számadásra    vonta  lelke    áru- 

lóit.  Mi  jogon  kfnzasz  ábránd  azzal,  hogy  rém- 
alakot mutogatsz  a  mocsár  vészes  páráiban,  melybe 
te  sülycsztettél  ? !  Jöjj,  jöjj  akarat  és  vezess  a  te 
birodalmadba,  hol  nincs  pihenő  kéz,  fő,  lélek  1 
Jöjj  és  szolgáltass  ki  engem  ott  a  kötelesség  szi- 
gorú uraságának  !  Igen,  a  munka  földén  keres 
gyógyfüvet  sebére.  E  nagy,  nagy  német  földön, 
melyen  egyetlen  kéz  sem  nyugszik ;  mindegyikben 
kalapács,  ár,  tű,  kés,  véső,  könyv,  toll ;  itt  korlátlan 
úr  a  kötelesség  és  kész  szolgája  mindenki.  Meg- 
ostromolhatatlanul  ül  trónusán  és  a  jutalom,  melyet 
osztogat,  a  megelégedés.  Mi  van  ennél  magasabb ; 
mi,  a  mire  jobban  szomjaznék  Béla  lelke?  Az  éj 
szörnyei  kerülik  a  munka  asztalát  és  a  nappali 
szorgalomért  tisztességesen  meg  szokott  fizetni  az 
este.  lm,  már  a  jövő  is  eszébe  jut.  A  sárguló 
hársfák  hosszú  során,  a  porosz  fővárosban,  minden 
reggel  oda  sietett  a  tudomány  ama  világhírű  csar- 
nokába, melynek  nem  a  fejedelmi  épületek  szom- 
szédsága ázerez  tiszteletet.  Nagy  Fridrik  lovag- 
szobrának őrszemei  alatt  itt  fejlik,  növekszik,  ké- 
szül a  jövő  reménysége.  Béla  nem  engedett  pihenőt 
lelkének;  egyenlő  mohósággal  hallgatta  a  filozófok 
elmélkedéseit,  a  történetkutatók  tanulságait  és  a 
természetvizsgálók  elbizakodott  tudományát.  A  ki- 
ábrándulás, mely  lelkében  már  a  berlini  első  napok 
folytán  beköszöntött,  megörvendeztette.  Ismeretei- 
nek tömege  minő  kicsiny  és  könnyű ;  látásának 
határai  minő  szűkek  és  homályosak;  gondolkodá- 
sának útja  minő  egyenetlen  és  téveteg  I  Mennyi 
munka  vár   itt    őreá!  A  nappal    padjában    érte   az 

egyetemen  és  ott  búcsúzott  el  tőle;  kis  szobájá- 
ban, író-asztala  mellett,  könyvei  fölé  vagy  írására 
görnyedve,  sokszor  visszautasította  az  é}tszakák 
kínált  ajándékát,  az  álmot.  De  —  hiába  tagadta 
maga  előtt,  hiába  azoknál,  kik  otthon  minden  sorát 
lesve  várták,  —  buzgalma,  igyekezete,  szorgalma 
csak  folytonos  vergődés  volt.  Hiába  terhelte  meg 
elbíró  erején  fölül  vállait,  a  láthatatlan  vaskezek 
nyomását,  melytől  szabadulni  akart,  csak  mindig 
érezte  rajtok.  Ama  szent  és  örvendetes  estén, 
melynek  melege  minden  szívet  megnyit  és  minden 
titkot  felvilágosít,  magányosan  üldögélt  lámpája 
mellett.  Az  iskola  ajtaja  be  van  zárva  s  könyvei, 
tudomány  nyal  és  igényekkel  teljes  könyvei,  meg- 
némulva hevertek  asztalán  és  térdein ;  ma  nem  az 
ő  napjuk  van.  A  pápaszemes  doktorok  ajka  le  van 
zárva ;  a  sötét  sorok  érthetetlenek,  óh  micsoda, 
micsoda  mondanivalójuk  is  lenne  nekik  ma  este  ?  I 
Nem,  ma  nem  hall  tőlük  hideg  és  szívtelen  sza- 
vakat az  élet  feladatáról ;  a  titokteljes  viszonyról, 
melyben  a  világgal  állunk;  a  láthatatlan  szálak- 
ról, melyekből  lelkünk  szőve  van ;  az  akarat  sza- 
badságáról, melyben  gyökerezik  az  erény ;  a  határ- 
vonás zavaráról  igaz  és  hamis,  jó  és  rossz  között. 
Ha  akkora  e  zavar,  miért,  oh  miért  fáj  hát  neki 
az  élet  ? !  Nem  hallja  a  tudós  tagadó  kaczaját  re* 
menyeink  felett,  és  mégis  folyton  folyvást  reszket 
bele  a  lelke,  hogy  az  a  tökéletes  alak  és  szenny- 
telen  lélek  immár  nem  létezik  sehol  a  mindenség- 
ben,  nem  találkozik  vele  soha,  soha  többé.  Hát 
akkor  akármit  tesz,  akármint  él  és  akárhogyan  hal 

meg,  mind  hiába,  mert  tartozása  lefízethetetlen. 
Nem  fog  ráesni  soha  a  napéinál  egy  fényesebb  és 
boldogítóbb  sugár;  a  világ  ezer  érintése  után  nem 
lesz  egy,  mely  gyöngéden  szóljon  szívéhez  .  .  . 
Egyedül  van.  Tollat  vesz,  hogy  boldog  új  eszten- 
dőt kívánjon  azoknak,  a  kik  rágondolnak.  Bene- 
dek úrnak,  Istóknak  —  s  Ágnesnek  is?  Nem, 
neki  nem. 

Már  meg  volt  rendülve  hite  a  tudomány  gyó- 
gyító erejében.  A  sebet,  melyet  egyik  nap  be- 
kötözött, a  küvetkezőn  újra  fölszakította.  Tépelődve, 
búsan,  reménytelenül  bolyongott  a  nagy  város  ut- 
czáin  és  minden  nap  kevesebbet  forgatta  könyveit. 
A  víg  fiuk,  kiknek  szomszédságába  az  egyetem 
padjain  került,  emberek  közé  csalták  a  bús  pajtást. 
Elvitték  magokkal  mulató  helyekre  és  megmagya- 
rázták neki,  hogy  itt  a  leányok  kedveseik  becsü- 
letére vannak  bízva;  az  anyjuk  nyugton  alszik 
otthon  s  a  lány  fiatal  lelke  egész  bizodalmával 
mosolyog,  tréfál  és  tánczol.  Vájjon  hány  csalódik 
és  lesz  szerencsétlenné  közülök?!  A  deákok  félre- 
csapott sapkáikkal,  a  mellükön  végigfutó  keskeny 
szalagra  büszkén,  könnyelmű  dalra  gyújtanak  és 
poharak  csengése  közt    vígan  zendül  föl  az  ének  : 

Játszi  Ámor,   tünde  mámor, 
Mindörökre  légy  velem  ; 
Habzó  serleg,   föJemellek : 
ÉJjen  a  bor  s  szerelem  ! 

Béla  hallott,    látott  és  sietett  menekülni    onnan. 
Hanem    hova?    Könyveihez    vissza?    llj    kisérletet 

tenni  velük?  Nem,    nem;    neki    a    nagy    világnak. 
A  végetlen  képgyűjteményt    fogja  forgatni,    annak 
lapjai  közé  mélyed,  ott  keresi  a  feledést.  Minden- 
nap új  izgalmat  hozzon  neki,  a    fütyülő    vonat    és 
fütyülő  hajó  ne    hagyja  nyugtát,    az    élet  tárja   ki 
előtte    minden    tarkaságát,  a    természet   bontsa    ki 
halhatatlan  vásznát  és  leplezze  le  örökéletű  alkotá- 
sait. A  tavasz  már  innen-onnan  nyílik  s  minden,  a 
mi  szép,    vár  rá  a   világon.  Míg    Németország    és 
Svájcz  földén  vándorolt,    akármelyik  pihenőjén  te- 
kintett   körül,    mindenütt    a    teljesített    kötelesség, 
a  nem    alkuvó  becsület,    komolyan   vett    hűség    és 
megérdemlett  elégedés  képei  fogadták.   Nem  mert 
közéjük    vegyülni    és    a    magányosságban    keresett 
szórakozást.    De    a    völgyek,    melyeken     áthaladt, 
nagyon  vidámak,  mosolygók,  verőfényesek,  virágo- 
sak és  távoliak  voltak.  A  hegyek,  repedezett  keb- 
lökkel  lenézték  fájdalmát,    havas    ősz   fejőkkel    ki- 
csinylették  gyermek-szenvedéseit,  zöld  koszorúikkal 
nem  értették  meg  reménytelenségét    A  tenger  vé- 
getlen    tükre,     könyveihez     hasonlóan,     felzaklatta 
keblében  a  kérdéseket:  hol    van  a  vég  és  mi    az? 
s  csöndes  morajában  nem  adott  értelmes  feleletet. 
A  folyók  örök    suttogása   rémes    álmokba    szende- 
rítette,  a  tavak  fényes,  csillámló  színe  kötet  képe- 
ket tartott  szemei  elé.  Mit  hallott  a  vízzuhatagok  végét 
nem  érő,  panaszos  gyötrődésében  ?  Melyik  táj,  minő 
vidék  hát  az,  a  melyik  háborgó  lelkét  megnyugtatja  ? 
Van-e  olyan  valahol  a  széles  világon,  a  mely  se  ne 
mosolyogjon,    se    ne    haragudjék,    se  ne    búsuljon  ; 
zordonságával  ne  tétlen  daczra  korbácsolja   keblét. 

hanem  mindezek  nélkül  nyújtsa  neki  orvosságát?! 
Nincs,  nincs ;  míg  lelkében  csak  az  egyetlen  út 
marad,  mely  szemétől  szíve  sebéhez  vezet.  Min- 
dent, a  mit  látott  és  hallott,  csak  szenvedése  ma- 
gyarázatául fogadott  el.  A  mesék,  melyek  egy-egy 
kőhöz  voltak  kötve,  mind  róla  szóltak,  vagy  szól- 
hattak volna.  Ama  kolostorba  ott  egy  császár  zá- 
ratta háládatlan  fiát  s  a  czellában,  melyben  szemeit 
lehunyta,  uj  nemzedék  kerültével  egy  másik  császár 
csuhával  cserélte  föl  bíborát.  Amott  játszatott  a 
legszörnyűbb  végű  sakkjáték,  melybe  a  menyasz- 
szonyát  követelő  vőlegény  bosszúálló  kardjával 
rontott.  E  templom  zordon  ívei  alá  a  bánatos  lel- 
kek éjjelenkint  misére  gyűlnek  össze  sírjaikból. 
A  Rajna  kővé  vált  hét  szüze  elmondta  neki  a  zúgó 
habok  közül  regéjét  s  ama  darabokra  szakgatott 
bércí  fölött  a  levegőben  megjelent  előtte  is  az 
aranyhajú  Loreley.  A  beteg  szív  önkinzó  leleménye 
mindenütt  súgott  neki  egy,  másnak  hallhatatlan 
hangot,  mutatott  egy,  mindenkinek  láthatatlan  vo- 
nást, mely  szívét  összeszorította. 

E  szürke  ég  nem  terem  számára  írt.  Kiábrándult 
hitéből  a  könyvek  és  az  úti  szórakozás  gyógyerejé- 
ben.  Keze  ért  az  ecsethez,  fiatal  lelke  sok  édes,  fe- 
ledhetetlen órán  csüggött  az  olasz  mesterek  dicső 
emlékezetén,  a  klasszikus  korok  nagysága  nem  egy 
pillanatban  adott  tápot  ifjúi  hevületének.  El,  el ; 
keresztül  az  alpeseknek  felhőkkel  ismerős  szoro- 
sain; át  Dante  poklának  sötét,  kopár,  rőt  sziklái 
közt;  cl  a  kis  Loppio  smaragd-szigete  felé;  el  a 
csodákat  termő   olasz  ég  alá ;  el    az    isteni    művé- 

szetnek  holtakat  támasztó,  sebeket  kötöző,  minden- 
ható karjai  közéi  Már  megvolt  az  ecset;  de  keze 
még  nehéz  vala  hozzá.  S  a  vándorút  a  földi  éden 
kertjében  nem  könny/tett  rajta,  mint  nem  könnyít- 
hetett  semmi  az  ég  alatt  lelke  összeszedett  erejé- 
nek és  felbuzdult  akaratának  szövetsége  nélkül.  De 
Béla  gyönge  és  ábrándozó  volt.  És  az  álmodozá- 
sokra csalogató  légkör,  mely  körülvette,  nem  volt 
alkalmas  rá,  hogy  összeszedje  benne  magát.  Ha 
álmai  odataláltak  a  kicsiny,  rideg  berlini  tanuló- 
szobába, hogyan  bocsátották  volna  karjaik  közül  ki 
itt,  az  ő  birodalmukban:  a  szőlőfüzérekkel  szegett 
bájos  utakon ;  a  boldog,  áldozatra  kész  szerelmet 
jelentő  narancsvirágok  illatos  legében;  az  olajfák 
rejtelmes,  homályos,  szürke  berkeiben;  a  Como 
tarka  paradicsomában  és  a  Garda  kék  tengere 
fölött ;  a  fényes  múltról  beszélő  romok  szomorú 
omladékai  alatt;  Velencze  düledező  palotái  közt, 
melyek  századok  óta  panasztalan  megadással  nézik 
a  legfényesebb  tükörben  pusztulásukat.  És  mit 
nem  kellett  tőlük  hallania!  Mennyi  itt  a  bűnös,  a 
vértanú  emléke,  ki  szerelmeért  elárulta  a  világot; 
de  nincs  egyetlen  egy  sem,  ki  a  világért  árulta 
volna  el  szerelmét.  Ott  emelkednek  egy  néptelen, 
homályos  csatornán  a  mór  palotájának  kormos, 
megátkozott  falai  ;  ez  a  gyilkos  nagyon  szeretett 
és  bizonyára  sok  bocsáttatott  meg  neki  odafönn. 
Ama  szegényes  mauzóleum  rácsa  mögött,  mályva- 
rózsák közt,  áll  ott  a  szürke  kőkoporsó,  melyben 
Júlia  nyugodott,  s  az  utasra  sokat  mondó  néma- 
sággal   tekint    alá    a    két    Montecchi-vár ;    hogyan 

lehet  nagygyá,  halhatatlanná  valaki  nagy  és  halha- 
tatlan érzelmek  nélkül  ?!  Ez  a  rémes  hely  az, 
melyen  Parisina  tündérszép  feje  a  porba  omlott  és 
utolsó  pillantása  kedvese  kínjának  véres  képébe  ve- 
szett. Dante  komor  sírja  egy  boldogtalan  élet  üdvös- 
ségéről tud  mesét,  mely  szerelmével  egy  angyalt 
ölelt.  Ez  ódon  boltívek  őrzik  emlékét  ama  röpke 
pillanatnak,  mely  Petrarca  szerencsétlen  szerelmé- 
vel megajándékozta  a  világot  .  .  .  Béla  csüggedten 
bolyongott  az  örök  városnak  sokszorosan  szentelt 
kövein.  Majd  a  művészet  kincses  csarnokaiban  töl- 
tötte napjait,  majd  az  utczákon  járkált  föl  s  alá, 
melyekre  akkoriban  annyi  ünnep  fénye  ragyogott, 
a  hány  napja  van  az  esztendőnek.  Az  ajtók  előtt 
emelt  oltárok  czifra  rongyai  és  tarka  virágai  mellől 
kóczos  gyerekek  sivító  zajjal  koldulnak  a  járók- 
kelőktől egy-egy  fillért  a  madonna  számára.  A  tö- 
méntelen sok  búcsún  minden  templom  előtt  a  lár- 
más kufárok  végetlen  serege ;  asztalaikon  csalogató 
szerencse-játékok  közt  a  vízbe  merülő  s  jövendőt 
mondó  ördögök,  a  mindenféle  mulattatáshoz  értő 
dottori  nagy  tömegbe  csődítik  az  ácsorgókat.  Min- 
denfelé szól,  zeneg,  harsog,  dübörg  a  pulcinello, 
tamburin,  saltorella.  A  boldog  Róma  henye  gyer- 
mekeinek ünnepe  sohasem  szakad  meg.  A  templo- 
mok mindegyikében  új  látványra  virrad  az  új  nap 
és  tolong  a  dologkerülők  megszámlálhatatlan  hada. 
Most  az  állatokat  szentelik  a  San-Antonio-kápol- 
nában,  majd  a  bárányokra  kerül  külön  a  sor  a 
Santa- Agnese-ben.  Mennyi  bámulni  való  furcsaság 
van  a  nagy  zsidó -keresztelőn  a  Laterán-ban  s  mily 

ünnepélyes  a  nagy-penitenciárius  kardinális  meg- 
bocsátó szózata  szent  Péter  szobrának  lábai  alól, 
mely  a  bűnösök  börtöneinek  zárait  fölnyitja  és  bi- 
lincseit leoldja.  Aztán  a  propaganda  ünnep  az  em- 
beri nem  minden  fajából  való  kispapokkal,  meg  a 
naiv  gycrmek-prédikáoziók  Aracoeliben.  És  a  többi 
mind.  Akkor  még  mindez  virágjában  vala.  Béla 
láthatta  sorra,  résztvehetett  valamennyiben  és  a 
sok  templom  közt  kereshette  azt,  a  melyikbe  Ágnes 
küldte. 

Hát  a  mindenható  művészet?  Megpróbálkozott 
az  ecsettel ;  de  sikertelenül.  Hogyan  foglalkozzék 
6  ideáljával  ?  Egy-egy  sötét  hajszál  került  a  vá- 
szonra, két  barna  szem,  mély  tüzével,  melyek  ere- 
detijét csak  ő  látta  szünetlenül.  Mari  volt  —  és  a 
kép  befejezetlen  maradt.  Az  a  nem  létező  eszményi 
szépség,  melyet  a  nagy  művészek  halhatatlan  keze 
másolt  s  melytói  ő  megmentését  várta,  a  mint  kö- 
zeledni akart  hozzá,  nem  ismerős,  idegen,  hideg 
volt  neki.  Egy-két  költeményt  is  vetett  papirra ; 
silány  erőlködés  volt  jogtalan  panaszokra.  Össze- 
tépte őket.  Ki  magyarázza  meg,  mint  alkothatta  Mo- 
reto  remekeit  egy  gyilkosság  bűntudatával  lelkén? 

Béla  a  hosszú  úton,  melyet  egy  évnél  tovább 
járt,  oda  jutott  ismét  vissza,  a  honnan  kiindult. 
Folytonos  tépelődése,  önvádja,  merengése,  magá- 
nyossága nem  engedhették  hegedni  sebét.  Csak 
még  egynehány  csalódással  lett  gazdagabb :  ennyi 
volt  az  egész.  Semmiféle  vigasztaló  sugár  nem 
derengett  jövője  fölött  és  ő  már  meg  is  szokta 
örökké     sötétnek     látni     azt,    és    lemondani     róla. 

hogy  valaha  tájékozhassa  magát  iránta.  Hányatott 
sajka  volt,  melynek  kormányosa  aluszik.  Vigyétek, 
ragadjátok  őt  habok ;  neki   mindegy,  akárhová  I 

Az  angyalvár  óriási  kerek  vonalait  már  elnyelte 
szemei  előtt  az  esti  homály,  a  mint  ablakán  kite- 
kintett. Az  esti  sétára  indult  nép  tompa,  nyüzsgő, 
zsibongó  zaja  odahangzott  hozzá.  Istók  olvasha- 
tatlan szarkalábjai  aznap  vittek  hírt  neki  az  otthon- 
valókról. Hogy,  hogy  nem  jutottak  addig  gondo- 
latai: a  homályban  egyszerre  mintha  Ágnest  látta 
volna,  hideg  kék  szemeivel  és  aranyos  hajával.  Béla 
félrekapta  fejét.  Minek  üldözöl,  mit  akarsz  tőlem  ? 
Igaz,  neked  adósod  vagyok  egy  levéllel.  Régi  tar- 
tozás, hadd  fizessem  le  ma.  Mit  gondolok  én  a 
te  hiúságod  csinált  bánatával ;  mi  a  te  fagyos  sze- 
relmed az  én  égő  keservemhez  1  Miért  nem  mond- 
tál le  jókor  rólam;  s  minek  vártad  be,  mikor  már 
nyomorulttá  lettem  miattad  ?  I  Halld  meg,  tudd  meg 
hát  minő  nyomorulttá ! 

Béla  írni  kezdett.  De  a  toll  mindig  lassabban, 
lassabban  haladt  a  papiron  s  egyszer  csak  meg- 
állt, kiesett  kezéből  —  és  ő  karjára  hajtva  izzó 
fejét,  belemerült  ábrándjaiba. 

Már  másodszor  ütött  vállára  Antal,  hogy  magá- 
hoz tért.  Látogatója  szomszédja  volt,  egy  fiatal, 
életteljes,  könnyelmű,  víg  franczia  festő. 

—  Megint  a  régi  nóta,  barátom?  —  kezdé  s 
egy  széket  húzva  maga  alá,  szemben  Bélával  leült. 
Tudja-e,  mit  mond  az  olasz  ?  Azt,  hogy :  száz  órai 
bánat  sem  fizet  le  egy  fillér  adósságot.  Hanem  ezt 
már  elmondtam  számtalanszor  hiába  és  tudom  ma- 

gamról,  hogy  az  unaJom  nem  mulatság.  Nem  is 
azért  jöttem ;  de  ma  újságom  van,  barátom.  Hallja 
ön,  újságom?! 

—  Újság?  Nekem?  Öntől? 

—  Csak  ne  oly  fanyar  képet  hozzá.  Azt  hiszi, 
másnak  senkinek  sincs  baja,  csak  egyedül  önnek? 
No  hát  tudja  meg,  hogy  én  ma  koplaltam  és  csak 
az  isten  őrzött,  hogy  holnap  is  nem  folytatom.  A  vén 
Giovanna  tegnap  felmondta  a  hitelt.  De  most  egy 
órája  megkaptam  uti  költségemet  s  holnap  reggel 
indulok  haza.  Ont  is  viszem  magammal. 

Béla  nagy  szemeket  meresztett  határozott  barát- 
jára, ki  vidáman  gyújtotta  meg  gyertyájánál  szivarát 
és  így  folytatta  : 

—  Igen,  igen.  Semmi  vonakodás.  Holnap  reggel 
indulunk  Párizsba.  Mert  Párizs  utoljára  is  csak  Párizs 
és  a  ki  Párizst  nem  látta,  semmit  sem  látott.  A  vi- 
lág fővárosa,  az  élet  mestere,  a  jókedv  tűzhelye, 
az  örömek  bőségszaruja  és  —  minden  bánatnak 
győztes  ellensége.  Oda,  oda  barátom !  Én,  mint 
önnek  orvosa,  legközelebbi  rendelvényül  egy  uti 
jegyet  fogok  markába  nyomni  Párizsig.  Csalhatatlan 
gyógymód.  Ott  nem  ismerik  a  bánatot.  Ki  van 
számítva,  hogy  utolsó  fél-frankomtól  az  omnibusz- 
kocsis fog  megrabolni,  ki  az  indóháztól  lakásunkra 
visz,  a  hova  egy  sou  nélkül  érkezem  meg.  Hát 
most  én  beleverjem  a  Capitolium  falába  a  fejemet? 
Vannak  képeim,  kész  Porti  a,  mely  híremet  meg 
fogja  alapítani  és  mi  kell  több?  Nos,  nyújtsa  a 
kezét,  barátom. 

Béla  fölcsapott. 

X.  FEJEZET. 

Jotephiinc. 

Íme  Párizs,  hatalmas  palotáival,  fényes  boule- 
vardjaival,  avenue-ivel,  passage-aival,  méltóságo- 
san hömpölygő  Szajnájával,  tömör  és  kecses  híd- 
jaival, quai-ivel,  hasonlíthatatlan  színházaival,  vakító 
boltjaival,  énekes  kávéházaival,  csábító  szirénjeí- 
vel, örökké  éber  életével,  soha  ki  nemalvó  vi- 
lágosságával, hervadhatatlan  dicsőségével,  kifogy- 
hatatlan élvezeteivel,  nem  halaványuló  mosolyá- 
val, megtörhetetlen  életkedvével  és  megmérhe- 
tetlen nyomorával.  A  visszatért  festő  oly  kitörő 
örömmel  köszöntötte  az  omnibusz  homályos  abla- 
kából a  káprázatos  fényű  lámpák  ezeréit,  mintha 
az  útiköltségtől  megkönnyebbült  tárczája  tele  lenne 
a  csodaszerrel,  melylyel  a  lépten-nyomon  kínál- 
kozó örömeket  mind  magának  hódíthatja.  Pedig 
a  tárcza  üres  volt  és  az  orvos  kénytelen  vala  be- 
tegének néhány  napig  pihenőt  engedni.  A  víg  fiú 
korán  reggel  otthagyta  a  deák  negyedben  az  ég- 
hez legközelebb  fekvő  kis  szobáját,  melynek  szom- 
szédja magyar  barátjáé  volt,  s  az  egyik  műkeres- 
kedőtől a  másikhoz  lótott- futott,  fűnek-fának  kínál- 
gatván a  szűzi  Portiát.  Estéit  pedig  a  szeretet 
erőszakoskodásával  foglalták  le  anyja,  nővére  és 
kis  öcscse,  kik  oly  régen  látták  családjuk  jókedvű 
és  üres  zsebü  büszkeségét.  A  nagyokra  vállalko- 
zott festő  lelkiismerete  már  nyugtalankodott  s  a 
míg    egyebet    nem    tehetett,    legalább    éjjelenkint. 

mikor  haza  szabadult,  nem  mulasztotta  el  fölverni 
Bélát  és  ezer  bocsánatkérés  közt  értetni  meg  vele, 
hogy  minden  asszony  tulajdonképen  egy  szeretetre- 
méltó polyp,  kinek  karjai  a  menekülés  reménye 
nélkül  fűznek  körül.  A  hitelezők  csak  esetlen  boa 
constrictorok  amazokhoz  képest.  És  csakugyan  oly 
hosszú  idő  óta  nem  volt  már  együtt  az  övéivel  ! 
Hanem  holnap  meglesz  a  vásár,  nem  ugyan  Por- 
tiával, mert  ahhoz  e  filisztereknek  nincs  elég  Ízlé- 
sük ;  a  pipázó  czigányokra  vetettek  szemet.  Ez 
azonban  a  dologra  nézve  mindegy.  A  pipázó  czi- 
gányok  is  csak  oly  jól  megszabadítják,  mint  Portia 
tette  volna  s  végre  a  magáé,  Béláé  és  Párizsé  le- 
het. Jó  éjt,  jó  éjti 

Az  illető  fíliszter  azonban  alkalmasint  megbánta 
az  alkut  a  pipázó  czigányokra,  mert  Béla  ama  bi- 
zonyos holnap  estéjén  is  csak  egyedül  üldögélt 
egy  boulevardi  kávéházban.  És  Portia  s  a  pipázó 
ozigányok  kegyelméből  valószínűleg  ezt  tette  volna 
még  a  következő  estén  is,  ha  orvosának  véletle- 
nül helyettesítője  nem  érkezik.  Ott  üldögélt  tehát 
magában  a  kis  fehér  márványasztal  előtt.  Körü- 
lötte mindenfelé  az  élet  nyugtalan  zaja,  a  lámpák 
lobogó  világa,  sürgő-forgó  nép,  mely  fut  a  mának 
örömei  után,  elfeledve  a  tegnap  bánatát  és  mit- 
sem  gondolva  a  holnap  kételyeivel.  Bélát  elme- 
rültéből,  melylyel  valamelyik  hirlap  pathetikus  so- 
raiba mélyedt,  egy  ismerős,  magyar  hang  ébresz- 
tette föl. 

—  Nem  csalnak-e  szemeim  ?  Hisz  ez  Kálozdy 
Béla  I  Mondd    hát,  te  vagy-e  igazán  ?  Otthon  azt 

hallottam,  hogy  Rómában  időzöl,  és    én  Párizsban 
akadok  rád.  No  ez  derék. 

A  fiatal  Mágócsi  Ernő  gróf  szives  kézszorítással 
telepedett  Béla  mellé.  Egy  megyéből  valók  voltak 
s  gyermekkori  ismerősök.  Hajdan  nem  egyszer 
próbálgatták  együtt  kis,  török  lovaikat  és  czéloz- 
gattak  egy  megviselt  cziklops  egyetlen  szemére 
homloka  közepén.  Azóta  sok  idő  folyt  le  s  a  vir- 
goncz  gyermekből  nyúlánk,  nemes  termetű  ifjú 
vált,  kinek  egykor  üde,  rózsás  arcza  megsápadt  és 
idegesen  mozgó  ajkai  körül  későn  pelyhedzik  a 
bajusz  s  szakáll.  Még  zsenge  gyermekkorában  ki- 
tűnő reményekkel  tekintett  rá  a  főrangúak  nagy 
családja  s  messze  hire  volt  ritka  tehetségeinek, 
mindenekfölött  pedig  az  ifjú  évek  hevülete  által 
meg  nem  tántorított,  józan  eszejárásának.  Anyját 
nem  is  említve,  (azok  gyöngeségei  közösek  a  kuny- 
hókban és  palotákban),  mindenki  jövendőt  jósolt 
neki,  ha  a  közügyek  sorsa  fordulni  talál,  a  mint- 
hogy innen-onnan  fordulnia  is  kell.  Családja,  ne- 
velője, kin  ősi  divat  szerint  okvetlenül  fekete  re- 
verendának  kellett  aláfolynia,  tőlük  telhetőleg  ver- 
ték a  meleg  vasat  s  kovácsolták  bele  azt  a  csodá- 
latos modort,  —  a  magyar  főúri  nevelés  e  koro- 
náját, —  mely  hitök  szerint  egyedül  alkalmas  arra, 
hogy  a  világba  lépő  növendék  a  szatócsok  e  tola- 
kodó társaságában  fensőségét  megőrizze  általa. 
A  tartalinat  folytonosan  tagadó  felületesség  mo- 
dora ez,  mely  semmitmondó  kérdésekkel  áraszt  el 
mindenkit  és  semmitmondó  feleletekkel  szolgál 
mindenkinek ;  a    legjobb    esetben  hallgat  és  hide- 

gen  mosolyog.  Mindig  roszabbnak  mutatja  magát, 
mint  a  milyen,  mintha  a  külső  szintelenség  már 
drága  gyöngyös  kagylót  jelentene.  Ernő  gróf  nagy, 
merev,  kék  szemeinek  beszédes  pillantásai  semmi 
összhangban  nem  voltak  siető  és  üres  beszédével ; 
minden  szava  és  tekintete  mutogatta  az  ellentétet 
az  először  szárnyra  bocsátott  madár  örömének 
őszinte  kitörései  s  a  mézes  mázba  rejtőzködés 
Jéhasága  közt,  melyet  szegény  gróf  létére  okvet- 
lenül szükségesnek  tartott  egy  gazdag  köznemes- 
sel szemközt. 

—  Tehát  Párizsban  ?  —  kérdé  újra  s  a  hosszú 
kézelőkből  alig  kilátszó  vékony  kezét  Béla  széké- 
nek támlájára  nyugtatá.  —  És  mióta?  Nem  igen 
vagy  jó  szinben.  Azt  hiszem,  már  régen  itt  idő- 
zöl. Nemde? 

—  Mindössze  négy  napja. 

—  És  máris  összehozott  a  véletlen.  No  ez  de- 
rék. És  hol  jártál  mindenütt  e  négy  nap  alatt,  mit 
láttál  mindent? 

—  Csak  a  városban  őgyelegtem  erre-arra  s  két- 
szer a  Louvre-ban  fordultam  meg. 

—  A  Louvre-ban?  Hát  még  mindig  annyira 
szereted  a  képeket?  Hiába,  az  első  szerelem  örök- 
életű, nem  fogja  a  rozsda.  Nincs-e  igazam?  No 
lásd.  Hanem  ma  vége  a  henyélésnek.  Két  régi  jó 
barát  találkozását  meg  kell  ünnepelni.  Tedd  félre 
azt  az  unalmas  újságot,  (ugye  unalmas  ?)  és  tarts 
velem  az  Alcazar-ba.  Ma  Theresa  énekel. 

—  Szivesen,  Ernő. 

—  No  lásd,  nem    jő-c    ebben  az  idegen    világ- 

ban  olykor  egy  régi  ismerős?  Én  már  egy-két 
hónapja  ülök  itt  s  ez  este  szivesen  leszek  ciceró- 
néd.  Szeretem  a  tanulást  mulatsággal  váltogatni  és 
valóságos  imádója  vagyok  az  isteni  Theresának. 
Különben  a  politikai  világban  akarok  egy  kissé 
körültekinteni,  mert  azt  hiszem,  ismét  nagy  dol- 
gok vannak  készülőben.  De  azért  egészen  komoly 
ember  sohasem  leszek  életemben.  Hát  csak  mások- 
ért született-e  az  ember,  vagy  valamennyire  magá- 
ért is  ?  Ezt  Írtam  közelebb  anyámnak.  Nem  volt-e 
igazam?  így.  Most  már  indulhatunk. 

Megindultak  a  Champs  Elysées  felé.  Elhalad- 
tak a  Madeleine  fenséges  oszlopcsarnoka  előtt ; 
útjokra  ragyogott  a  Rue  de  Rivoli  fényes  lámpa- 
sora ;  a  Tuileriákat  s  a  Place  de  la  Concorde-ot 
maguk  mögött  hagyták ;  odahangzott  a  Szajna  csön- 
des mormolása;  a  víz  túlsó  oldalán  emelkedett  a 
kupola  századunk  oroszlánjának  sírja  fölött  és  tün- 
döklő fényárral  fogadta  őket  a  világhirű  sétány 
három  fasora. 

Már  odaértek  az  Alcazar  csillogó  lampionjai, 
az  igen  szép,  de  már  késő  ősz  daczára  is  illatos 
virágágyai,  hívogató  lúgosai  és  tömött  asztalai  közé, 
melyeknek  gazdag  és  szegény,  munkás  és  ingyen- 
élő, frakkos  és  blouse-os  közönsége  türelmetlenül, 
lármázva  hallgatja  a  színpadon  kétségbeesetten 
erőlködő  bohóczot,  az  igényteljesen  föllépő  tenort 
és  a  parodizáló  éneknek  legszebb  reményekre  jo- 
gosító leánynövendékeit.  A  föllépő  angyalok  egy- 
egy  tisztelője,  kinek  külön  érdekei  is  vannak  a 
dologban,  hiába  igyekszik  pártfogoltj a  részére  csőn- 

dct  teremteni ;  a  remény  csak  maradjon  remény- 
nek, a  közönség  várja  Theresát.  A  két  új  vendég 
is  helyet  foglal  s  vár  a  többivel.  A  fiatal  gróf  — 
egy-két  futó  tekintetet  vetve  a  svájczi  házra  és 
előtte  a  szinpadra  —  kérdőleg  emlegeti,  hogy  két 
ily  régi  jó  barátnak  messze  földön  találkozása  nem 
érdemli-e  meg,  hogy  a  föld  legnemesebb  borával 
koczintsanak  egymás  egészségére  ?  A  hagyományos 
fekete  reverenda  komor  vonásaival  mindörökre  el- 
tűnt háta  mögül  s  a  pinczér  fürge  előzékenység- 
gel hoz  meg  mindent,  a  mit  kivan.  Koccintanak 
és  újra  koczintanak.  A  színpadon  még  mindig  a 
bohócz,  a  tenor  és  a  növendék-leányok  küzdenek 
a  lehetetlen  ellen  s  a  nemes  ital  tűnő  gyöngyei 
egy-egy  csöppel  mindig  többet  hoznak  Ernő  gróf 
szivéből  ajakára. 

—  Eh,  soha  életemben  ki  nem  állhattam  a  be- 
vezetéseket —  monda  és  egyet  dobbantva  csatla- 
kozott a  türelmetlenkedőkhöz.  Nincs-e  igazam, 
Béla?  Pinczér  még  egy  palacckotl  De  nini,  az  a 
kis  barna  .  . .  mit  látok  I  Soha  ilyen  hasonlatossá- 
got! Mintha  csak  testestül -lelkestül  6  lenne.  Te 
persze  semmitsem  hallottál  az  én  karámosi  kalan- 
domról. Egy  kis  színésznőbe  szerettem  bele.  Nézz 
oda,  az  volt  az,  a  ki  most  végezte  a  számát  és 
visszavonul.  Az  utolsó  vonásig  olyan  volt.  Nos,  mit 
szólsz  hozzá?  Csak  a  szemei  voltak  még  szebbek, 
és  azt  hiszem,,  nem  tudott  énekelni,  mert  nekem 
csak  elszánt,  hősi  szerepekben  mutatta  be  magát. 
—  Az  egészségére!  —  vágott  közbe  Béla  és 
meg-megcsillanó  szemekkel  emelte  föl  poharát. 


172 

—  Eh,  hadd  cl,  barátom,  —  folytatta  egyszerre 
kedvetlenül  az  úrfi.  —  Valóságos  márványszűz  volt, 
azok  közül  való,  a  kik  csak  a  nászágyban  gyúlnak 
életre.  Szavamra  mondom,  szerelmes  voltam  bele. 
Érts  meg  jól :  szerelmes.  Minden  józan  eszem  egy 
kicsike  kis  szögletbe  szorult,  hanem  a  döntő  percz- 
ben  szerencsére  előrontott  onnan  és  összeszedte 
magát.  Én  befogattam,  hazahajtattam;  de  még  most 
sem  igen  szeretek  rágondolni.  Yoltál-e  te  szerel- 
mes valaha?  No  igen,  a  szép  Ágnes.  Tudjuk,  tud- 
juk. De  mondd  csak,  mit  tartasz  az  én  elhatáro- 
zásomról, melylyel  a  csábító  kelepczét  kikerültem? 
Nem  mutattam-e  hősiséget? 

Mielőtt  Béla  kifejezhette  volna  föltétlen  elis- 
merését, beszélgetésüket  félbeszakította  az  egyszerre 
fölriadt  tapsvihar.  Theresa  megjelent  s  a  közön- 
séget megkerülve  a  színpadnak  tartott.  Mindenki 
tapsolt,  éljenzett,  mosolygott,  hódolt  e  jelentékte- 
len leánynak,  ki  mélyen  kivágott  sárga  selyem 
ruhájában,  erős  vonásaival,  mély  és  fátyolos  sze- 
meivel, nagy  szájával,  csontos  vállaival,  hangjegyei- 
vel és  virágcsokrával  gyorsan  suhant  át  alattvalói- 
nak tomboló  tömegén.  Gyorsan  suhant  át,  fején 
hervatag  virágkoronájával,  melynek  élete  ép  oly 
rövid,  mint  a  milyen  nyomtalan.  Még  akkor  királyné 
volt  s  fodrászának  és  kutyájának  semmi  gondja 
Pompon  Róza  kenyerére.  Nem  volt  kihivó  alak. 
A  szinpad  lámpái  egy  szintelen  arczot  világítanak 
meg;  szemeit  szelíden  jártatja  körül  a  csituló  kö- 
zönségen. Hangjegyeit  megforgatja  kezében,  a  kar- 
mester pálczája  emelkedik  és  megcsendül  egy  fájó, 

nemtelen,  kaczagó,  nevetséges  dal  első  hangja. 
A  vadgalamb  egy  szempillantás  alatt  szerteszét 
szórja  a  semmibe  szerény,  szürke  tollait  és  a  láng- 
madár égő,  kéjes  rózsaszinét  váltja.  Szikrákat  szór 
mindenfelé  s  a  gyújtogatok  sorsától  6  sem  menek- 
szik :  fellobban  maga  is.  A  homályos  szemek  mé- 
lyén felgyúl  a  láng,  a  színtelen  arcz  lázas  pirban 
ég  és  keble  sebes,  izzó  hullámokat  ver.  Egyszerre 
búcsút  mond  mindannak,  a  mi  gyöngéd,  nemes, 
bájos  és  imádatos.  Minden  versszak  egy  gúnyos 
kaczajba  vész,  mely  szentségekkel  űz  könnyelmű 
tréfát.  A  mai  szeretőt  csúfolja  a  holnapival,  nevet- 
ségesnek találja  a  koplaló  erényt,  kaczagja  a  csil- 
lagok közt  járó  bölcseséget  és  bőven  hányt  csókja 
boldogé-boldogtalané.  Fenékig  bolond  a  világi 
A  ki  könnytt  fejjel,  könnyű  vérrel,  könnyű  szivvel 
jött  ide,  az  megtapsolja  benne  az  aljast:  kétér- 
telmű tréfáit,  hányiveti  mozdulatait  és  kidűlesztett 
mellét.  De  a  kinek  egén  felhő  is  van,  az  érzi  c 
kaczagásban  a  fájdalmat,  e  szilajságban  a  kétségbe- 
esést, e  kapkodásban  az  elérhetetlent.  Érzi,  hogy 
a  nyilak,  melyek  a  színpadról  találják,  már  vére- 
sen érnek  hozzá;  egy  meghasonlott  szív  vére  van 
rajtok,  melyből  indultak. 

Vendégeink  egymásután  ürítették  a  poharakat 
és  lelkesedtek. 

—  Hatalmas!  —  kiáltott  Ernő  gróf  és  tapsra 
készülve  vetette  hátra  kézelőit.  Mondd  hát,  bará- 
tom, van-e  a  világon  valami  ehhez  fogható?  Ah, 
mennyire  bele  voltam  én  bolondulva  Ilkába ! 

—  Pompás!  —  tört    ki    Béla  és  fekete  szemei- 

ben  réges-rég  parázs  alatt  rejtőző  tűz  lobogott. 
A  színpadra  szegezett  tekintetével  majd  elnyelte 
a  bachansnőt ;  székén  hátradűlve,  a  kis  kerek  asz- 
talon verte  az  ütemet  és  mohó  gyönyörűséggel 
lestc  a  versek  tréfás  csattanóit.  Tapsolt,  éljenzett 
és  magán  kívül  volt.  Csak  az  történt  vele,  a  mi 
ezerekkel  megtörtént  már.  A  hosszú  és  rideg  ve- 
zeklés nem  enyhítette  kinjait;  odavetette  zsákmá- 
nyul a  mámornak  öntudatát.  Egy  órára  feledett, 
szive  megnyilt  és  sóvár  élvezettel  szítta  magába 
mindazt,  a  mit  látott  és  hallott.  A  kit  a  tudomány 
hideg  istenasszonya  és  a  szeszélyes  múzsák  magára 
hagytak :  egyszerre  új  világ  nyílt  meg  égő  szemei 
előtt,  melyben  megszámlálhatatlan  sokan  voltak 
hozzá  hasonlók,  lm,  másnak  reményei  is  szétfosz- 
lottak s  kineveti  őket ;  másnak  lelkét  is  nehéz  kő 
nyomja  s  kaczagva  nyög  bele!  És  ezek  itt  mind, 
mind  nevetnek,  kaazagnak,  vigasztalódnak!  Béla, 
ki  lelke  furdalásaíval  és  reménytelenségével  hosszú 
hónapok  óta  elzárkózott  a  világtól,  most  az  élet 
izgalmainak  meleg  szelét  érezte  szíve  körül.  Arcza 
rángott,  vonaglott  a  csattogó  hangokra,  melyek 
megjárták  szivét  és  keservesen  tanították  a  leg- 
szomorúbb vígasztal  ásra,  a  kaczagásra.  Egy-egy 
perezre  elhitették  vele,  hogy  mindaz,  a  mit  nevet, 
nevetni  való,  és  ő  —  nevetett.  Mindegy.  Ezzel 
felnyitották  a  tetszhalott  koporsóját,  megváltották 
az  egyedüliség  átkától,  milliókat  ismertettek  meg 
vele  társakul.  Nincs  többé  egyedül.  Előtte  a  ser- 
leg és  van  még  egy  mosolya  a  világnak,  mely  neki 
szól.  Miért  ne  fogadná  el  ? !  Koczintott  Ernő  gróflPal 

újra  meg  újra,  törülte  felszökő  könnyeit  és  neve- 
tett. Élt  ismét;  de  minő  élet  volt  az,  a  mely  ez 
estén  vette  kezdetét  ?  1 

Mikor  társától  a  késő  éjjeli  órán  búcsút  vett, 
egy  virág  volt  gomblyukában.  Egy  virág  abból  a 
bokrétából,  melyet  Theresa  szétszórt  közönségének. 
Lázasan  lüktető  fejjel  vetette  magát  kocsiba  és  a 
kocsisnak  a  hűs,  szelid  éjjeli  levegőben  sétát  pa- 
rancsolt. Lassan  indultak  meg  s  félig  való,  félig 
álomképekben  vonult  el  Béla  szemei  körül  az  éjjeli 
Párizs.  Megfordultak  a  szent  Mihály  hídja  mellett, 
ama  sötét  épület  előtt,  melyet  Morgue-nak  hínak 
s  melynek  fekete  márvány  asztalai  a  Szajna  isme- 
retlen áldozatainak  adnak  szállást.  A  hullámok  lenn 
zúgolódva  panaszkodtak,  hogy  táplálniok  kell  a 
félelmes  alkotványt.  Béla  kihajolt  a  kocsiból  s  le- 
vette kalapját,  hogy  a  vízről  jövő  éles  szél  szaba- 
don érje  forró  halántékait. 

Lakása  elé  épen  Antallal  együtt  ért,  ki  vigan 
dúdolt  egy  kis  dalt,  melylyel  húga  egész  este  kí- 
nozta a  zongorán.  A  festő,  a  mint  a  kocsiból  ki- 
lépőben Bélát  ismerte  meg,  egyszerre  elszakította 
a  dal  fonalát  s  nagy  szemeket  meresztve  az  ifjú 
kihevült  alakjára  és  nem  egészen  biztos  tartására, 
egész  örömmel  ütötte  vállon. 

—  Nos,  itt  a  karom,  barátom,  —  monda,  — 
fogózzék  bele.  Úgy  látom,  hogy  ön  igen  türelmet- 
len pácziens  s  vagy  más  orvost  hivatott  helyettem, 
vagy  maga  kontárkodott  bele  a  mesterségembe.  De 
meghajlom  a  siker  előtt,  a  mint  ez  már  nekünk 
rossz  szokásunk.  Csak  azt  engedje  .  .  .  Lánczhordta 

lépcsője ;  vigyázzon  egy  kissé !  .  .  .  Csak  azt  en- 
gedje meg,  hogy  a  koronát  én  tegyem  fel.  Hol- 
nap, ha  fölébred,  tekintsen  át  hozzám  s  azt  hiszem, 
estig  tökéletesen  rendben  leszünk.  Hol  van  a 
kulcsa?  így  ni.  Most  jó  éjt. 

Béla  —  egy  sárkányokkal,  mérges  kigyókkal  és 
mindenféle  vérszopó  fenevadakkal  átviaskodott  éj 
után  —  másnap  délelőtt  kábult,  nehéz  fejjel  hevert 
művész-szomszédja  kis  szobájában  egy  kereveten, 
mely  elé  végig  zöld  függöny  vala  húzva,  elrejtvén 
a  pihenőt  mindenki  elől,  a  ki  a  szobában  megfor- 
dult. A  kis  hajlék  nagy  rendetlenségében  állványok, 
festéktartók,  palettek,  papirok,  vásznak,  kréták, 
vonalzók  között  csöndesen  dolgozgatott  a  festő, 
egy-egy  szóval  keresve  föl  olykor  barátját  a  füg- 
göny mögött. 

—  De  parancsoljon  hát  álmos  szemcinek,  és 
tudassa  velők,  hogy  aluszékonyságukban  teljesen 
érdemetlenek  arra,  a  mi  rajok  vár.  Csitt,  csönde- 
sen. Ne  mozduljon    ó  itt  van. 

Az  ajtón  halk,  félénk  kopogás  kérdezősködött, 
hogy  szabad-e  ? 

—  Lehet. 

Egy  nyúlánk,  eleven,  bájos  leányka  lépett  be. 
Egy  minta,  mely  méltó  rá,  hogy  ifjúságának  egész 
varázsa  halhatatlanfttassék  valami  örökéletű  vász- 
non. Arcza  rózsacsokor,  melybe  szemeknek  két 
nefelejts  volt  illesztve.  A  szalagok,  melyekkel  e 
csábító  csokor  össze  volt  kötve,  szinehagyottak  és 
foszlányosak  voltak;  a  föld,  melyben  termett,  nem 
úri  park,  csak  valami  szegé]\yes  zug  lehetett.  Kis, 

fekete  kalapkája,  divatjával  együtt,  régi  volt ;  a  há- 
rom kis  bimbó  mellelte  nem  az  első  divatárusnő- 
től való.  Barna  kendője,  melyet  egy  ócska  és  czifra 
melltű  tartott  össze  keblén,  ép  oly  silány  volt, 
mint  kék  koczkás,  viseltes  szoknyája  és  kopott, 
foltos  czipőcskéi.  Hanem  ugyan  kinek  jutott  volna 
szeme  e  kopott  és  régi  holmik  számára  olyan  üde 
és  kaczér  mosoly  mellett,  melylyel  az  érkezett  a 
festőt  köszöntötte : 

—  Jó  reggelt,  Antal  űr.  Bocsásson  meg,  ha  vá- 
ratlan jövök,  de  egészen  elfeledtem,  hogy  mára 
rendelt-e  vagy  holnapra? 

—  Legjobbkor  babám,  —  monda  a  gazda.  — 
Minden  készen  van  rá,  hogy  velem  együtt  halha- 
tatlanná légy.  Nem  adsz  egy  csókot  ?  No  nem. 
Hát  ülj  le  szépen  oda  arra  a  magas  hátú  székre, 
hogy  jól  láthassalak.  Nincs  itt  hideg  Jozefin  ?  Úgy, 
úgy  ;  nem  szeretem  vesztegetni  az  időt. 

A  festő  rendezgette  papírjait,  próbálta  krétáit 
és  könnyű  függönyt  vetett  az  egyik  ablakra,  mely- 
lyel szemben  egy  kiváncsi  commis  lakott. 

A  lány  letette  egy  kis  asztalra  kalapját,  mely 
alól  a  gazdag,  fénytelen  fekete  fürtöknek  egész 
erdeje  omlott  ki ;  melléje  dobta  az  ócska  tű  zárá- 
ból megszabadult  kendőjét  és  vétkezés  közben  fe- 
csegni kezdett  a  festővel,  ki  alig  vetett  rá  egy-két 
tekintetet. 

—  Ugye  nagyon  régen  volt  már  Antal  úr,  mi- 
kor nénémmel  jártunk  önhöz  ?  Akkor  még  apánk 
is  élt  s  minden  este  megverte  szegény  anyánkat, 
ligyám,  sokszor    kijutott    Babette-nek    is,  ha    nem 

Beöthy  :  Káloidy  Béla.   1.  I  j 

vitt  haza  elég  pénzt.  Pedig  a  piktor  urak  magok 
is  szegények!  Hanem  Babette  ugyancsak  bolond 
szerencsét  csinált.  Képzelje  csak,  egy  szép,  fiatal, 
jó  mődu  boltos  beleszeretett  és  elvette.  Mi  nem 
sok  hasznát  láttuk  ugyan,  mert  a  férje  megtiltotta 
neki,  hogy  hozzánk  jöjjön  és  egy  fillérrel  sem 
könnyítene  az  anyánkon ;  de  azért  csak  örülök  a 
szerencséjének  és  keresek  én  magam,  a  mennyit 
tudok.  Köszönöm,  Antal  úr,  hogy  rám  gondolt.  Az 
a  vén,  pápaszemes  Godard,  a  kihez  járni  szoktam, 
mindig  megszid,  hogy  szűkek  a  vállaim  és  ezen 
pörlekedve,  le  is  húz  belőle,  a  mi  járna.  Pedig 
nem  is  igaz.  Nézze  hát,  igaz-e?  Antal  úr,  hallja 
mit  beszélek?  Emlékszik  rá,  mikor  Babette  volt 
szent  Czeczilia?  Egy  szörnyű  nagy  hárfát  kellett 
neki  a  kezében  tartani.  Én  meg  angyal  voltam 
mellette.  Még  akkor! 

Még  akkor!  De  most  már  félre  vannak  lökve 
az  idomtalan  czipők  s  kaczéran  kandikálnak  elő  a 
kis,  formás  sarkak  és  rózsaszin  lábujjak.  A  kék 
koczkás  szoknya  a  sarokban  idomtalanul,  ránczo- 
san,  zizegve-zörögve  zsugorodik  össze,  mint  ifjú 
bájaknak  mérges  és  tehetetlen,  vén  őrzője. 

Ezt  a  kecsesei  ingó  két  hullámot  merte  szűk 
vállaknak  nevezni  a  fösvény  és  pápaszemes  Godard, 
kit  a  műkritikusok  folyton  korholnak,  hogy  Psyche 
bánatát  csak  tüdővészes  formákkal  képes  megérzé- 
kítenj !  Antal  Vénust  akart  festeni,  miután  Portiá- 
jával semmire  sem  ment.  És  ez  a  bájosan  hajló 
nyak,  a  levont  lepel  alól  előbukkanó  kebel  két  pi- 
hegő halma,  ez  olvadó  körvonalak,  melyek  minden 


Ezt  a  kecseset  ingó  kél  hullámot  merte  szűk  vállaknak 
nevezni  .  .  . 

mozdulattal  a  tündéri  alak  új  szépségeit  mutatják, 
c  gömbölyded  térdek  méltók  valának  arra,  kinek 
a  festő  képzelete  szánta.  Ez  alak  meleg  színén  az 
élet  millió  vakító  szikrája  úgy  csillogott,  tánczolt, 
pezsgett,  mint  egy  idegen  égalj  rózsaszín  haván. 
A  lég,  mely  körülvette,  s  melyet  Béla  beszitt,  ép 
oly  nehéz  és  észvesztő  volt,  mint  ama  víz  csöppjei, 
melylyel  az  egyszeri  spanyol  király  tündérszép  neje 
fürdőjéből  kínálgatta  lovagjait.  A  függöny  meg- 
mozdult. 

—  Antal  úr!  —  kiáltott  a  lány  ruhája  után 
kapva,  —  van  ott  valaki  ?  Ki  van  ott  ? 

—  Senki,  babám,  senki ;  —  felelt  a  festő.  Csak 
ne  nyugtalankodjál,  mert  akkor  semmire  sem  me- 
gyünk. Fordulj  egy  kissé  az  ablak  felé.  Ne  félj, 
be  van  függönyözve.  Nem  láthat  senki. 

Béla  azonban,  ki  a  függöny  mögül  előrontott, 
már  a  következő  percében  meghazudtolta  a  mestert. 
Bélán  erőt  vett  a  bódító  mámor,  melylyel  tele  volt 
a  szoba  levegője,  s  nem  birt  tovább  megmaradni 
rejtekében.  Előtört.  Josephíne  a  sarokba  menekült 
a  pipázó  czigányok  és  kék  koczkás,  ránczos,  vén 
őre  mögé.  Mindhiába ;  nem  volt  menedéke.  Béla 
félrelökte  az  egész  czigányhadat,  lábaival  taposott 
a  tisztes  aggra  s  a  reszkető  karok  és  vállak  nem 
menekültek  csókjaitól.  Soká  telt  be  velük  s  mikor 
ingadozó  léptekkel  visszavonult,  ezt  is,  úgy  lát- 
szott, csak  azért  tette,  hogy  új  rohamra  készüljön. 

A  reszkető,  színeit  változtató,  megrémült  leány 
heves  és  akadozó  szemrehányásokkal  árasztotta  el 
a  festőt,  ki  jóizün  mosolyogva    hegyezte  krétáit. 

—  Uram,  Antal  úr,  ez  rossz  tréfa  I . .  Kegyetlen- 
ség 1 . . .  Hol  van  az  övem,  czipőim  ?  . . .  Ma  utol- 
jára vagyok  itt . . .  Nevethet,  csak  nevessen  . . .  Oh 
istenem!  Ffestő  ez  az  úr  is  itt? 

Antal  nyugodtan  tette  le  késéi  s  míg  barátja 
mozdulatlan  éhséggel  nézte  áldozatát,  könnyű  tré- 
fával válaszolt  a  leánynak : 

—  Nem  festő,  babám,  csak  szerelmes.  Ne  ijedj 
úgy  meg  tőle,  mert  biztosíthatlak,  hogy  egészen 
ártatlan  ember.  Tudod,  egy  azok  közül,  kikkel 
még  angyal  korodban  lehettél  ismerős.  Tegnap 
megpillantott,  mikor  veled  beszéltem  s  viszont 
akart  látni.  Ma  aztán  bizonyosan  követett  e  házig. 
Hanem,  hogy  ide  a  szobába,  a  függöny  mögé  mi- 
kép  jutott,  már  azt  nem  tudom.  Ah,  ott  a  kályhái 
Uram,  —  fordult  Bélához,  —  nemde  a  kéményen 
ereszkedett  ön  le  ? 

A  lány  arczán  egy  könnyű  mosoly  futott  át  a 
híg  könyek  között.  Bélán  erőt  vett  az  a  pillanatnyi 
bágyadás,  mely  az  idegek  heves  izgatottságát  kö- 
vetni szokta ;  karjai  lassan  hanyatlottak,  feje  meg- 
hajolt és  fekete  szemei  visszanyerték  szelid,  mély 
varázsukat.  Josephinre  nem  volt  hatás  nélkül  a 
festő  hizelgő  tréfája  és  e  változás.  Arczárói  las- 
sankint eloszlott  a  rémület  s  Bélára  vetett  pillan- 
tásai nem  voltak  többé  indulatosak.  Sőt  lopva  is 
fölkeresték  s  bizonyos  gyönyörűséggel  nyugodtak 
az  ifjú  nemes  alakján.  Egyszerre  csak  félrevetette 
a  kendőt,  melyet  nyaka  körül  akart  keríteni  s  kis, 
fehér  kezét  egy  kitörő,  könyes  kaczagással  nyúj- 
totta feléje : 

—  Uram,  ön  tetszik  nekem. 

Bélának  minden  idegét  felzaklatták  c  rövid  per- 
ezek  eseményei.  Bánatos  szemeibe  tűz  és  vér 
nyomult,  homlokán  verítékcsöppek  küzdöttek  elő 
magukat,  kezei  remegtek  s  jég  és  láva  kergetőztek 
ereiben.  Egyetlen  pillanat  oly  zavart  teremtett 
lelkében,  melynek  eloszlatására,  kérdés,  elég  lesz-e 
egész  élete?  A  kora  ifjúság  rothadt  fertőjétől  tisz- 
tán maradt;  a  bálványozás,  melylyel  pajtásai  el- 
árasztották, szerencséje  volt ;  az  ébresztett  önérzet 
és  féltékenység  helyzetérc  mindig  megőrizte  attól, 
hogy  a  bálványozó  csőcselék  salakjába  keveredjék. 
Egy  iránt  érzett,  egyet  ölelt  csak  életében.  Az 
emberi  szépséget,  hamisítatlan  alakjában  és  leg- 
szebb megjelenései  egyikében,  most  látta  először 
leplezetlenül  maga  előtt.  Lelke  sokszor  és  soká 
merengett  egy-egy  nagy  művész  alkotása  előtt,  a 
Venusok,  Psychék,  Dianák,  Polyhymniák,  Clytiák 
halhatatlan  alakjai  fölött;  de  a  legnagyobb  mes- 
ternek, a  természetnek  ellenállhatatlan  karjait  most 
érezte  először  és  szemei  elkápráztak  a  nekik  meg- 
nyilatkozó, legelső  élő  szépség  előtt.  Hát  vannak 
formák  a  márványon  és  vásznon  kívül  is  ily  ész- 
vesztőén tökéletesek?  De  hol  teremtett  ilyet  valaha 
művész  ?  Mondják,  hogy  Heine  beteg  idegeit  áju- 
lásba  ejtette  a  milói  Yenus.  Csodálatos;  Bélának 
azok  mind  mind  hideg,  mosolytalan  és  csodálatra- 
méltó ideálok  voltak  ;  vérétől,  idegeitől,  életétől  tílvol 
maradók.  íme,  ez  az  igazi  ideál,  itt  előtte.  Nem  néma, 
fagyos,  égi,  elérhetetlen,  hanem  való,  meleg,  érző, 
ölelő  szépség.  Eszmény,  mely  valósággal  mosolyog 

reá,  melytől  nem  választja  cl  semmiféle  fenséges 
csalódás,  mely  magának  követeli  őt  üldöző  zsar- 
nokaitól. Betölti  egész  valóját  és  borongó  lelkéről 
szétrebbenti  a  sötét  szárnyú  hollókat.  Érez-e  vala- 
mit e  perczek  mámorában  az  ellenállhatatlan  vágyon 
kívül  ?  Semmit.  Ez,  épen  ez  kellett  neked,  pihenést 
kereső  vándor, 

Béla  elfogadta  a  neki  nyújtott  kis  kezet  s  hosz- 
szan  nem  bocsátá  ki  a  magáéból.  Nem  tudott  be- 
telni a  szép  leány  nézésével,  ki  hol  csodálkozó 
szemeket,  hol  könnyű  mosolyt  vetett  lovagjára.  Az 
ifjúra  nézve  még  mindig  nem  létezett  a  ránczos 
ruha,  irigy  melltű  és  hazug  czipői,  ezek  ellenére 
csodálta  a  részegítő  tökélyt,  melyet  az  imént  pil- 
lantott meg  s  a  melynek  sugárzó  képe  lelkében 
maradt. 

A  festő  összefont  karokkal,  elégülten  nézett  a 
csodálatos  elragadtatásra,  mely  úgy  látszott,  mintha 
a  leány  arczába  is  felszöktetné  szíve  vérét.  Majd 
szivarra  gyújtott  s  karszékébe  dőlt. 

—  Nos,  Josephine,  —  monda  —  ugyebár  van- 
nak különb  emberek  is  a  Babette  boltosánál?  Ez 
az  úr  itt,  a  ki  neked  tetszik,  egy  magyar  gróf, 
herczcg,  viczekirály,  vagy  isten  tudja  micsoda. 
Hanem  mi  lesz  most  már  az  én  Vénusomból,  mi- 
után Acteon  meglepte.  Tanácslom,  babám,  viseld 
magadat  okosabban,  mint  Diana  tette  volt  vele 
annak  idején.  De  hisz  neked  ez  mindegy,  ugy-e? 
Inkább  rágyújtasz  egy  ozigarette-re.  Még  nem 
tudsz?  Ugyan  ne  erényeskedjél.  Nos,  majd  meg 
fogod  tanulni  azt   is.  Úgy,    úgy,  csak  közeledjetek 


egymáshoz.  Ha  eszed  lesz  Josephine,  még  dere- 
kabb szerencsét  tehetsz,  mint  a  nénéd,  a  ki  most 
valószinüleg  vörös  kezekkel  árul  szentjánoskenyeret. 
Josephine  kisasszonynak  volt  esze  és  nem  vetette 
meg  a  szerencsét,  mely  e  napon  virradt  reá.  Béla 
kész  volt  tőle  megvenni  szegénységét  s  a  kopott 
kalap,  színehagyott  kendő  és  idomtalan  czipők  a 
szomszéd  kis  csacska  leányának  ajándékoztattak,  ki 
bizonyára  szintén  megtalálta  bennük  szerencséjét. 
A  rózsás  Josephine  mind  amaz  ócskaságok  helyett 
szép  újakat  kapott  s  a  csacska  lánykának  nem  so- 
káig maradt  szomszédja  a  nyomorult,  szennyes, 
gőzös  kamarában.  A  kocsi,  melyben  Béla  ült  mel- 
lette, egy  két  szobás,  kedves  kis  lakásra  szállította, 
egyikébe  ama  paradicsomoknak,  melyek  vidám  zu- 
gaiban ugyan  kicsoda  látná  meg  idején  a  jól  elrejtett 
lángostort?  Nem  lakott  benne  sem  angyal,  sem 
kígyó ;  csak  egy  szegény,  bűnös,  szép  leány,  kit 
nem  tanítottak  olvasni  s  nyomorúságban  sinylő 
anyja,  sírban  fekvő  atyja  és  egy,  önző  erényében 
elbizakodott  rokona  volt.  Meg  a  szeretője.  Tarka 
virágok  kerültek  az  otthonias  kis  szobákba  és  a 
csinos,  kék  bútorok  közt,  a  lágy  szőnyegeken  neg- 
édesen himbálták  fejüket.  A  falakra  képek  kerül- 
tek; az  egyik  szobában  a  szerencsétlen  Leopold 
Róbertnek  bájos,  olasz  idylljei ;  a  másikba  olaj- 
festmények. Ezek  közt  volt  egy  Venus,  mely  e  kis 
lak,  e  gyönyörök,  ez  önfeledt  élet,  ez  édes  lejtő 
történetének  emlékéül  ajándékoztatott.  Egy  görbe 
orrú  papagáj  napestig  rikácsolt  és  szárnyát  leb- 
bentgetve  szokta  fogadni  Bélát,  ki  kedvencze  volt. 

Babette  szerencséjén,  ki  vörös  kezekkel  árul  a 
boltban,  bizonynyal  nem  volt  Joscphinenek  semmi 
irigylenj  valója,  Kaczagva  borult  Béla  nyakába,  ha 
jött ;  lábaihoz  telepedve  a  szőnyegre,  áhítatosan 
hallgatta,  a  mit  beszélt  neki  és  ha  olykor-olykor 
elhallgatott,  borús  gondolatok  bántották,  édes,  forró 
csókokkal  nyitotta  meg  ajkait. 

E  kis  paradicsomról  Bélán  kívül  csak  ketten 
tudtak:  Ernő  gróf,  ki  hitelt  szerzett  neki  Párizs- 
ban és  Antal,  ki  legsikerültebb  alkotásai  közé 
sorozta  a  két  kis  szoba  képét,  melyet  egészen  a 
magáénak  tekintett.  A  gróf  sohasem  látta  Jose- 
phine-et ;  de  a  festő  gyakran  ellátogatott  hozzájuk 
s  rendesen  víg  tréfával  nyitotta  rájuk  az  ajtót.  — 
Nos,  gyerekek,  hány  hét  a  világ?  Joscphine,  lá- 
tom, megkaptad  a  rózsát,  melyet  neked  szántam ; 
már  arczodon  viseled.  Örömhírt  hozok.  Akadt  vevő 
Portiára  és  ezzel  meg  van  alapítva  hitem  Franczia- 
ország  erkölcsi  jövőjében.  —  Ez  az  örömhír  azon- 
ban olyan  sokszor  ismételtetett,  hogy  Bélában 
méltán  támadhatott  kétely  úgy  a  vásár,  mint  Fran- 
cziaország  erkölcsi  jövője  iránt. 

Bélát  egészen  fogva  tartotta  a  mámor,  melynek 
karjai  közé  dobta  magát.  Ölelések  és  csókok  közt 
teltek  napjai ;  akárhol  járt-kelt,  gondolatai  a  szép 
leány  körül  röpdöstek,  ki  eléje  szokott  szaladni, 
mikor  léptei  neszét  megismerte.  Igaz,  néha  éjjeli 
álmai  nagD'on  eltorzították  a  tündéri  alakot,  telt 
tagjait  lefonnyasztották,  aiczának  rózsáit  sárga 
kénkővé  változtatták,  fogait  kiszedték,  nevető  sze- 
meit bemélyesztették,  zenés   hangját   rekedt  riká- 

csolássá  bűvölték.  Béla  undorral  hánykódott  ágyán, 
utálattal  ébredt  maga  és  a  világ  gyönyörei  iránt, 
$  fájós  fejjel  utczáról-utczára  barangolva  töltötte  a 
napot;  de  az  este  isn\ét  kerékvágásába  sodorta. 
Borús  gondolatok  is  fölkeresték  néha  napján ;  csak 
úgy  jöttek  hivatlanul  és  czél  nélkül,  mint  régi  is- 
merősök jönnek,  kikkel  hajdan  mindennap  együtt 
voltunk  s  kik  nem  akarják  végkép  megszakítani 
velünk  viszonyukat.  Mi  sem  tudjuk^  ők  sem,  hogy 
miért?  Nem  jövőjén  aggódott  Béla,  épen  nem. 
Mert  ha  az  első  lépések  alatt,  melyek  a  lejtőn  alá 
vezetnek,  kivétel  nélkül  mindenki  előtt  el  van 
rejtve  a  feléje  tátongó  örvény,  igen  kevéssé  ré- 
míthette Bélát,  ki  rég  eljátszottnak  tekintette  éle- 
tét, melyet  a  sorsnak  akármilyen  kártyáján  vissza- 
nyernie ép  olyan  lehetetlenség,  mint  másodszor 
elvesztenie.  A  játék  eredményére  teljes  közönynyel 
tekintett ;  csupán  annak  az  izgalomnak  volt  még 
értéke  s  ennélfogva  csábja  rá  nézve,  mely  a  játszó- 
asztalok mellett  egyformán  ragadja  meg  az  üres 
zsebű  ácsorgót,  kinek  semmi  veszteni  valója,  és  a 
milliomost,  kinek  kincseivel  szemközt  legnagyobb 
nyeresége  is  semmivé  törpül.  Ez  az  izgalom,  csakis 
ez  kellett  Bélának;  hogy  mi  lesz  a  vége,  az  mind- 
egy volt  neki.  Úgy  érzé,  hogy  neki  az  élet  sem  a 
dicsőség  arénája,  sem  a  boldogság  édeni  völgye 
íiem  lehet;  csak  édes  és  részegítő  bűnök  hervatag 
játéktere,  melyeknek  tegnapjuk  nem  volt  és  hol- 
napjuk nem  lesz.  Ki  gondolna  itt  a  jövőre  1 7 
Nem  ez  bántotta  bús  óráiban,  melyek  után  min- 
dig mohóbb  vágyat  érzett  a  mámor   után.   Ez   ép 

olyan  természetes,  mint  a  milyen  szomorú.  Régi, 
tiszta,  szűzies  emlékeink  látogatása  életünknek  olyan 
szakaszában,  midőn  szenvedéseink  lesűly esztettek, 
lelkünk  nemesen  maradt  ízének  nagyobb  fájdalmat 
okoz  annál,  a  mit  Dante  a  legnagyobbnak  mondott. 
Égi  képök  fokozza  nyomorunkat  s  gyöngéd  kezük 
még  mélyebbre  taszít.  így  történt  azzal  is,  kiről  e 
sorok  szólanak. 

Egy  zordon  téli  délelőtt  (az  utczákon  szörnyű 
sivalkodással  csapkodta  a  szél  a  havat)  Béla  a  kis 
kék  szoba  kerevetjén  hevert  és  szürcsölte  theáját, 
melyet  kis  fehér  kezek  töltöttek  csészéjébe.  Jose- 
phjne,  miután  Hebe  szerepével  készen  volt,  mint 
valami  hamupipőke  telepedett  le  egy  kis  zsámolyra 
Béla  elé,  ki  gyönyörködve  pihentette  rajta  sze- 
meit. E  szép  lány,  kinek  fekete  fürtéi  kusza  ko- 
szorúban voltak  feltűzve  fejére  s  karcsú  alakján 
kaczér  redőkben  folyt  alá  a  csinos  reggeli  pon- 
gyola, ingerkedett  Bélával : 

—  Te  mitsem  tudsz  úgy-e  vetélytársadról  ?  Pedig 
van  ám  egy,  még  pedig  egészen  közel.  És  milyen 
hatalmas!  Ha  eszedbe  jutna  párbajra  hívni,  össze- 
morzsolna félkezével.  Azért  csak  légy  hát  béketűrő 
és  kerüld  a  heveskedést. 

—  Egyetlen  mesében  sem  olvastam,  —  vágott 
közbe  Béla  —  hogy  a  hamupipőkék  óriásokba  sze- 
rettek. Te  vagy  bizonyára  az  első. 

—  No,  no,  még  annyira  nem  vagyunk,  —  kö- 
tekedett tovább  a  lány  és  puha  kezeivel  simogatta 
Béla  arczát.  Még  eddig  csak  sajnálom  szegényt  és 
fáj,  hogy  nem  segíthetek  rajta  szívem  szerint.  Tu- 

dod,  az  a  Herkules  ott  fenn,  a  legszélső  padlás- 
szobában. Sohasem  találkoztál  vele  a  lépcsőn  vagy 
a  folyosón  ?  Ha  egyszer  láttad  volna,  bizonyára 
tudnád,  kiről  beszélek,  mert  azzal  a  roppant  fejjel, 
bozontos  hajjal  és  széles  vállakkal  lehetetlen  vele 
nem  álmodni. 

—  Mit  védelmezed  hát  magadat,  ha  már  eny- 
nyire  vagy  óriásoddal  ? 

—  Ugyan  ne  szakíts  félbe!  Hát  ez  a  szegény 
ember  gyerekjátékokat  szokott  faragni,  abból  él 
és  hét  számra  sem  eszik  meleg  levest.  Mióta  be- 
teg és  tehetetlen,  én  küldtem  föl  neki  mindennap 
valamit,  hogy  éhen  ne  haljon  legalább.  Tudod, 
valamikor  én  is  éheztem  eleget   és  .  .  .  és  .  .  . 

Josephine  elhallgatott  s  árnyas  felhők  verődtek 
össze  homlokán.  Béla  kezét  övéibe  fogta  s  egy  kis 
szünet  múlva  folytatta  csak : 

—  És  három  hónapi  bérrel  adós  már  szegény. 
Pedig  Martinné  asszony  olyan  kegyetlen  terem- 
tés, hogy  a  kis  fiát  is  mindennap  kékre  veri.  Már 
tegnap  fenyegette,  hogy  ha  ma  nem  fizet,  kilöketi 
az  utczára.  Ne  hidd,  hogy  tréfál.  A  kis  Henri 
tudja,  hogy  sohasem  tréfál.  Béla,  Béla,  —  itt  ké- 
ről eg  függesztette  Josephine  szép,  kék  szemeit  az 
ifjúra  —  a  jövő  hónapban  nem  lesz  szükségem 
új  ruhára  és  egyszer  sem  megyek  a  szinházba. 
Értesz  Béla? 

Ha  nem  oly  bús  dologról  lett  volna  szó,  Béla 
bizonynyal  mosolyra  fakad.  Megölelte  a  leányt  és 
megcsókolta  homlokát.  Mielőtt  felelhetett  volna 
neki,  egy  felső  emeletről  nagy  ajtócsapkodás,  mér- 

ges  toporzékolás,  keserves  gyereksírás  és  egy  riká- 
csoló női  hang  hallatszott  le  a  barátságos  kis 
fészekbe.  Tisztán  ki  lehetett  venni,  hogy  a  pör- 
lekedő asszony  azt  erősíti,  hogy  ő  nem  lopta 
házát  8  ennélfogva  kenyerét  sincs  szándékában 
lopni ;  vannak  azonban  emberek,  kik,  miután  a  nap- 
lopás mitsem  hoz  a  konyhára,  abból  élnek,  hogy 
a  becsületes  emberek  bizodalmát  meglopják.  Az 
óriás,  kinek  a  leczke  szólt,  igen  megátalkodott 
ember  lehetett,  mert  —  mint  a  szakadatlan  dö- 
römbölésből  (melyben  az  ordító  Martin  Henrik  úr 
is  lehetőleg  védelmezte  sarkaival  családi  érdekeit 
és  a  becsület  ügyét)  világos  volt  —  még  arra  a 
fenyegetésre  sem  akart  ajtót  nyitni,  hogy  azonnal 
itt  lesznek  a  rendőrök  és  el  fognak  bánni  a  nap- 
lopókkal.  Pedig  ez  az  illetőre  nézve  annyival  hatá- 
sosabb lehetett,  mert  ő  csak  egy  személy  lévén, 
a  rendőrök  vele  a  dolog  természeténél  fogva  még 
könnyebben  elbánhattak. 

A  zajra  Béla  fölsietett  a  lépcsőkön.  Az  ostro- 
molt ajtó  már  ekkor  ki  volt  nyitva  s  Martinné 
asszony  csípőkre  tett  kezekkel  ismételte  fenyege- 
téseit az  erőszakos  kitelepítés  iránt  Martin  Henrik 
úr,  ki  szokás  szerint  e  napon  is  kékre  veretett, 
bőgve  erősítette  a  küszöbön,  hogy  az  ő  anyja  nem 
szokott  tréfálni.  A  sötét  folyosón  egy  inas  és  egy 
szolgáló  röhögve  nézték  a  jelenetet,  mely  a  fősze- 
mélyt  igen  kevéssé  látszott  megilletni.  A  mint  Béla 
a  szobába  lépett,  az  ágy  szalmazsákján  egy  roppant 
csontos  alakot  látott  heverni  nehéz  nyögés  közt. 
Mintha  egyike  lett  volna  a  negyvennégy  bolyongó 

Herkulesnek,  kit  megcsufoltatásában  társai  magára 
hagytak.  Vaczogó  fogai  közt  egy-egy  magyar  ká- 
romkodást morzsolt  szét  s  szürke  katonaköpönyegét 
egészen  felhúzta  rongyos  barna  attilájára,  melyről 
a  píros  zsinór  le  voH  szakadozva.  Tehát  még  hozzá 
magyar  ember!  Béla  kiváncsian  tekintett  körül  a 
nyomorult  kamrában.  Az  ágy  elé  állított  három 
lábú  széken  két  kés  és  egy  véső  hevertek  félig 
kész  bábuk  között;  a  szűk  ablakközben  csinosan 
faragott  huszárok,  vénasszonyok,  hosszú  orrú  zsi- 
dók, kerekes  kocsik  és  kutyák  egész  serege  tábo- 
rozott. Ez  volt  a  beteg  kirakata,  melyet  azonban 
az  utczáról  csak  a  legjobb  távcsővel  lehetvén  ki- 
venni, —  milyennel,  az  emberek  nem  szoktak  sé- 
tára indulni  —  szegénynek  igen  rossz  üzlete  lehe- 
tett. Ugyancsak  rajta  is  hagyta  nyomát  a  sok  nél- 
külözés. Úgy  feküdt  ott  játékszerei  közt,  mint 
valami  halni  készülő  nagy  Kristóf,  miután  megta- 
lálta a  világ  leghatalmasabb  urát:  a  gyermeket.  De 
ez  a  nagy  úr  igen  rosszul  fizethetett  neki.  Hatal- 
mas fejét  nyugtalanul  hányta  vánkosnak  használt 
karján.  Kidűlő  homlokcsontjain  nehéz  verítékcsöp- 
pek  ültek  és  sűrű,  bozontos  haja  öszszecsapva 
csüngött  arczába.  Széles  vállai  roskatagon  roppantak 
össze  s  nagy  és  bátor,  szürke  szemei  keserű  dacz- 
czal  pihentek  a  toporzékoló  asszonyon,  ki  idebenn 
újra  kezdte  egész  elméletét  a  becsületes  emberek- 
ről és  a  naplopókról,  kik  állítólag  azt  tartják  felőle, 
hogy  ő  lopta  házát.  De  hisz  a  rendőrök  már  út- 
ban vannak. 

—    Uram,    —    monda    Béla    és    az    ágyhoz    lé- 

pctt  —    ön  honfitársam    és    szükségben    van.    Mit 
tehetek  önért? 

Az  óriás  a  régen  hallott  otthoni  hangok  halla- 
tára egyet  dobott  magán  és  szemeit  látogatójára 
vetette.  Tekintetére  Béla  —  maga  sem  tudta  miért  — 
megdöbbent  és  egész  testén  borzongás  futott  át. 
Volt  előtte  valami  i?merős  ismeretlen  e  bátor 
szemekben  és  keserű  arczban,  melyet  régen-régen, 
mintha  látott  volna  már  valahol.  A  legyőzött  erő 
kínos  és  daczos  vonaglása  közt  felelt  neki  a  beteg : 

—  Köszönöm  uram.  Jól  esik  az  is,  hogy  egy 
magyar  embert  látok  magam  mellett.  Köszönöm. 
Nincs  másra  szükségem,  mint  hogy  azt  a  hárpiát 
fogja  galléron  és  penderítse  ki  a  szobából. 

Béla  átlátta,  hogy  a  beteg  utasításával  nem  sokra 
menne ;  azért  a  kipendcrítésnek  szelídebb  nemét 
választotta.  Kifizette  a  szegény  ember  adósságát, 
ételért  küldött  és  orvost  hivatott  számára.  Miután 
Martinné  asszony  meggyőződött  róla,  hogy  vannak 
még  becsületes  emberek  a  világon,  kik  nem  hi- 
szik, hogy  ő  ezt  a  házat  lopta,  s  örvendetes  ta- 
pasztalatának emlékére  jól  hátba  vágta  Martin 
Henrik  urat,  ki  vonakodott  orvosért  menni,  Béla 
magára  maradt  a  szobában  a  rokkant  katonával  s 
leült  ágya  mellé. 

—  Uram,  —  kezdte  az  óriás  hol  elvörösödő, 
hol  elhalványuló  arczczal  —  ne  kívánja,  hogy  meg- 
köszönjem szívességét,  hanem  számítson  rá,  hogy 
kamatostul  meg  fogom  fizetni,  ha  erőmhöz  jutok 
és  esztergályos-műhelyt  állíthatok.  Most  ugyan  arra 
sincs  erőm,  hogy  az    adóslevelet    megírjam;    nincs 

se  tintám,  se  tollam,  se  papirosom;  de  becsület- 
szavamat adom  önnek,  hogy  megfizetek.  Addig  is 
nyissa  ki  az  ablakot  és  válasszon  azok  közül  a  ha- 
szontalanságok közül  valamit. 

Béla  fölkelt  és  szemügyre  vette  a  játékszereket. 

—  Csak  emlékül,  —  folytatta  a  katona.  —  Leg- 
tovább dolgoztam  azon  a  nyargaló  huszáron.  Én 
magam  lettem  volna  az  valamikor;  de  most  csak 
ilyen  nyomorék  vagyok. 

—  Köszönöm,  barátom  —  monda  Béla.  —  El- 
viszem emlékül  magammal.  Ne  aggódjék  semmin ; 
a  mim  nekem  van,  azt  kötelességem  megosztani 
azokkal,  a  kik  nélkülöznek.  Gondoljon  jó  szívvel 
rám ;  ezt  is  kevesen  teszik  s  nekem  ennyi  elég. 

—  De  uram  —  pattant  föl  a  beteg  —  én  nem 
vagyok  koldus  és  nem  akarok  semmit  megköszönni. 
Hiszem  az  istent,  volt  és  lesz  még  két  ép  kezem 
és  kenyérhez  jutok.  Addig  tartsa  meg  azt  a  huszárt, 
majd  az  kezes  lesz  értem.  Ha  kis  gyermeke  van, 
vigyen  többet  is  neki.  ön  talpig  derék  ember,  úgy 
látom. 

Az  óriás  homloka  erősen  tüzelt,  lehellete  forró 
volt  és  kezei  reszkettek.  A  láz  erőt  vett  rajta,  aj- 
kait megnyitotta  és  bizodalomra  kényszerítette  is- 
meretlen barátja  iránt. 

—  Adja  neki,  uram,  a  gyermeknek  —  folytatá  — 
és  tanítsa  meg,  hogy  bánjék  különben  önnel,  mint 
én  bántam  szegény  apámmal.  A  becsület  útján 
maradtam  ugyan  mindig,  de  nagyon  megszomorf- 
tottam,  mert  az  iskolából  katonának  szöktem.  Sze- 
gény tisztes,  öreg  feje !  Épen  úgy  magára  maradt, 


mint  én  itt.  Az  öcsém  gazember  lett  és  csúful 
elhagyta.  Nem  is  akarok  beszélni  róla.  A  húgom . . . 
volt  egy  szép  kis  húgom  is ;  de  én  csak  akkorá- 
nak ismertem,  mint  az  öklöm.  (Dehogy  volt  az  még 
akkor  olyan  nagy,  mint  az  a  szörnyű  ököl.)  Az 
meg  a  Dunába  ölte  magát.  Az  apáménál  jobb  sze- 
rencsét önnek,  uram ! 

Béla  elsápadt  és  megrázkódva  ugrott  fel  a  szék- 
ről. Mély  lélegzetet  vett  s  hol  rámereszté  szemeit 
a  betegre,  ki  már  csak  maga  elé  beszélt,  hol  le- 
csukta és  gondolataiba  mélyedt. 

—  Igen,  uram,  —  szóltak  tovább  a  kicserepe- 
sedett  ajkak  —  én  beálltam  katonának.  Meghall- 
gatja az  úr  az  életem  sorát?  Nem  szeretném,  ha 
azt  hinné,  hogy  valami  hiábavaló  ember  vetődött 
az  útjába,  a  ki  itt  messze  földön  csak  szégyent 
hoz  a  nemzetére. 

A  mint  beszélt,  mindig  több-több  erőt  látszott 
meríteni  s  élénkebb  és  összefüggőbb  volt  előadása. 

—  Nem,  uram,  nem.  Csak  ez  az  átkozott  nya- 
valya kínzott  el  szörnyű  módon,  különben  meg- 
fejelek én  mindenütt  magamért.  Megfeleltem  a 
huszáréletben  is.  Már  vége  felé  jártam  a  kapitu- 
lácziómnak,  mikor  puskaporszagol ásra  került  a  sor. 
Ott  táboroztam  én  is  a  Lomellinon ;  de  aztán  nem 
retiráltam  megint  keresztül  a  Ticinon  Gyulay  ge- 
nerálissal. Egy  szegedi  fi  előfogott,  hogy  ha  igaz 
magyar  vagyok,  vele  tartok.  Mind  a  ketten  át- 
állottunk  Garibaldihoz.  A  milyen  fej  nélkül  szaladt 
akkor  az  egész  regementünk,  észre  sem  vettek 
bennünket.    Jól    forgattam  a  kardot,  az    olaszoknál 

strázsamcstcrré  tettek  s  a  tiszt  urak  is  nem  egy 
jő  fogást  tanultak  tőlem.  Szép  idők  voltak  azok  I 
Az  egykori  szökött  katona  emlékeinek  hevületé- 
ben visszadobta  magáról  a  köpönyeget  s  —  míg 
Béla  karjára  nyugtatva  fejét,  a  földre  nézeti  — 
fekhelyén  kissé  fölemelkedve  folytatá: 

—  Ötöd  magammal  voltunk  magyarok  a  « Lom- 
bardon*, mikor  Marsalánál  kikötöttünk.  A  körül  a 
földből  kiásott  város  körül  aztán  seregestől  ve- 
rődtünk össze  és  megkaptuk  ezt  az  uniformist,  a 
ki  most  rongyollik  rajtam.  De  isz  ezt  az  egész 
történetet  bizonyosan  tudja  az  úr.  Nem  is  mondok 
egyebet,  mint  hogy  egy  volturnoi  meleg  nap  után 
szegény  öreg  óbesterünk  megveregette  vállamat  és 
azt  mondta,  hogy  ezer  ilyen  katonával  szeretne  ő 
betekinteni  Magyarországra.  Megdobbant  rá  a 
szívem.  Jó,  becsületes  szív  ez,  uram  ;  de  a  bete- 
kintésből nem  lett  semmi.  Ott  loptuk  a  napot  hő- 
napokig  Nolában. 

A  beteg  megpihent  egy  kissé,  mert  kezdte  fá- 
rasztani a  beszéd.  Erősen  lihegett,  törülgette  a 
homlokát  és  szemei  el-elmeredtek  egy  pontra. 
Béla  még  mindig  nem  nézett  rá,  se  félbe  nem 
szakította,  se  nem  kérdezősködött  tőle,  csak  csön- 
desen hallgatta,  a  mint  újra,  akadozva  és  erőltetve 
szóba  kezdett. 

—  Átkozott  hideg  ez  a  köpönyeg  1  Úgy  bor- 
zongok alatta,  majd  megdermed  mindenem.  Ugyan 
uram,  azt  a  két  kis  szekeret,  meg  azt  a  nagyfejű 
zsidót  dobja  a  tűzre,  mert  megfagyok. 

A  nagy  fejű  zsidó  feláldoztatására  azonban  nem 

volt  szükség,  mert  Nancttc  szolgáló  Henrik  úr 
kalauzolása  mellett  épen  egy  kosár  fával  jelent 
meg  az  ajtóban  és  néhány  perez  múlva  vidám  pat- 
togással lobogott  a  láng  a  kályhában. 

—  Számítsa  föl  majd  ezt  is  uram,  —  kezdé 
látható  megelégedéssel  a  beteg  —  mert  nem  aka- 
rok semmivel  adós  maradni.  Hol  is  hagytam  el  a 
beszédet?  Igaz,  Nolában.  Ott  történt  velem  a  nagy 
semmittevésben  az  a  szerencsétlenség,  hogy  ivás 
közben  összevesztem  egy  vörösinges  gézengúzzal 
és  nagyon  fejbe  találtam  kollintani.  Becsuktak  érte 
három  hónapra.  Az  áristomban  elég  időm  volt 
meggondolni,  hogy  az  én  karjaim  igen  erősek  ilyen 
sustorgó  vérhez  s  még  nagyobb  bajba  is  kevered- 
hetem. Valami  aprólékos,  türelemre  szoktató  mun- 
kát kerestem  és  ott  tanultam  meg  a  fúrás-faragást. 
Hej  uram,  csak  lenne  nekem  fám,  meg  minden 
hozzávaló  szerszámom!  Bizony  minden  úgy  van 
jól,  a  mint  van.  Mert  ha  én  akkor  ezt  meg  nem 
tanulom,  azóta  vagy  éhen  haltam,  vagy  koldulásra 
szorultam  volna.  Mikor  félesztendei  lénunggal 
szélnek  eresztettek  bennünket  a  háládatlan  taliánok, 
egy  fránya  franczia  felbiztatott,  hogy  csak  tartsak 
ide  Párizsba,  itt  jó  keleté  lesz  a  faragó  mestersé- 
gemnek. Mit  volt  mit  tennem?!  Haza  nem  mehet- 
tem, mert  szökött  katona  voltam,  a  kit  golyóbis 
vár.  Nagy  nyomorkodás  közt  valahogy  elvergődtem 
ide  és  nagyon  későn  jutott  eszembe,  hogy  vala- 
mire való  műhely  nyitásához  nemcsak  tudomány, 
hanem  pénz  is  kell.  Az  pedig  nem  volt  a  zsebem- 
ben egy  fillér  sem.    Kerestem    gyárakban    munkát; 

mindhiába.  Már  úgy  ki  voltam  koplalva,  mint  a 
kutya  és  egy  pár  ilyen  haszontalansággal  ácsorogtam 
a  víz  partján,  az  új  hid  mellett,  mikor  az  a  jóféle 
innen  az  első  emeletről  meglátott.  Megvette  min- 
denemet és  ezt  a  kis  padláslyukat  szerezte.  A  mű- 
helyre persze  nem  is  gondolhattam.  A  két  kezem 
itt  a  szomszédok  közt  csak  eltengetett  volna  vala- 
hogy, míg  jobb  keresethez  jutok,  ha  ez  az  átkozott 
nyavalya  utói  nem  ér.  Egy  szóig  igazat  beszéltem 
uram.  Húzza  ki  azt  a  fiókot,  három  érdemkeresztet 
talál  benne.  A  negyedik  ezüst  volt,  arra  rá  szo- 
rultam és  eladtam.  Hanem  most  már  ne  nehez- 
teljen érte,  én  is  szeretném  tudni,  hogy  kinek  tar- 
tozom ? 

—  Ráérünk  még  arra,  barátom,  —  monda  Béla 
felkelve  székéről.  Nem  utolszor  láttuk  ma  egymást. 
Viselje  csöndesen  magát,  ne  aggódjék  a  jövő  felől 
és  fogadjon  szót  az  orvosnak,  a  ki  azonnal  itt  lesz. 
A  viszontlátásig,  isten   önnel  I 

Béla  távozott  és  három  napon  keresztül  feléje 
sem  nézett  Josephinnek.  A  lány  ki-kitörve,  kö- 
nyezve,  mérgelődve,  szinte  kétségeskedve  várta 
már  s  ki  venné  tőle  rossz  néven,  hogy  a  harma- 
dik napon  unalmában  egy  kissé  kaczérkodott  is  az 
átellenes  ablakkal,  mely  mögött  egy  parókás  és 
festett  bajuszú  úr  álldogált.  E  nap  estéjén  azonban 
megérkezett  Béla  halaványan  és  szórakozottan. 
A  papagáj  ép  oly  vidáman  csattogtatta  jöttére 
tarka  szárnyait,  mint  a  mily  repesve  borult  keb- 
lére Josephine.  A  paróka  és  festett  bajusz  hát- 
térbe vonultak. 

p  Béla  nem  tartotta  meg  ígéretét.  Nemcsak  meg 
nem  látogatta  többé  a  beteg  óriást,  hanem  kerülve 
kerülte  és  nem  is  találkozott  vele.  De  épen  nem 
feledkezett  meg  róla.  Mikor  hírül  vette,  hogy  már 
lábra  állt  s  megint  ott  mesterkedik  késeivel  és 
vésőjével  furcsa  esztergályán,  a  három  lábú  szé- 
ken, oly  összeget  küldött  neki,  melyet  elégnek 
gondolt  arra,  hogy  betölthesse  vele  vágyainak  az 
esztergályos  műhelyben  összpontosuló  netovábbját. 
Az  óriás  a  szó  szoros  értelmében  megijedt,  mikor 
a  levélből  a  pénzt  kihullani  látta.  Izmos  markaival 
jobbra-balra  dörzsölte  homlokát,  de  sehogysem 
foghatta  meg,  mit  akar  azzal  a  derék  ismeretlen 
mondani,  hogy  a  neki  küldött  összeggel  egy,  éle 
tében  soha  le  nem  fizethető  tartozás  csekély  részét 
akarja  törleszteni.  De  már  azt  azután  egész  vi- 
lágosan megértette,  hogy  az  idegen  levele  vé- 
gén becsületére  fogadta,  hogy  abban  a  perczben 
fel  fogja  előtte  fedezni  kilétét,  a  mint  az  eszter- 
gályos műhely  oly  helyzetbe  juttatja,  hogy  tarto- 
zását megfizetheti.  Ez  mindenesetre  fogós  egy 
helyzet  volt  a  becsületes  és  önérzetes  óriásra,  ki 
hosszas  fejtörés  után  következő  megállapodásokra 
jutott:  A  pénzt  annál  is  inkább  elfogadja,  mert 
nem  tudja,  kinek  visszaküldeni.  A  műhely  bizo- 
nyosan fényesen  fog  jövedelmezni  és  ennélfogva 
szó  sincs  róla,  hogy  a  kölcsön  sokáig  terhelje  lel- 
két. Mindjárt  a  megnyitás  napján  elkezd  takaré- 
koskodni ;  egy  pár  jó  karéj  kenyér  megteszi  nap- 
jában addig,  míg  a  pénzt  rövid  időn  ősszekupor- 
gatja.    Azután    félreteszi,    él    kedvére    és    nyugodt 

szívvel  várja  a  felfedezést.  De  hátha  a  külszín 
csalt  s  az  ismeretlen  mégsem  olyan  igaz  ember, 
a  milyennek  látszik  és  tovább  is  titkolózni  fog 
előtte  ?  I  Várni  fog  egy  egész  esztendeig.  A  vára- 
kozás nem  lesz  épen  kellemes  ránézve  ;  de  6  min- 
denesetre várni  fog  addig,  mielőtt  olyan  eszközhöz 
nyúlna,  mely  által  a  szavát  nem  tartó  idegen  bi- 
zonyos tekintetben  sértve  érezhetné  magát.  Ez  az 
eszköz  pedig,  melyhez  azonban  csak  legvégső  eset- 
ben szándékszik  folyamodni,  a  hírlapokban  való 
kurrentálás.  De  hátha  ez  is  sikertelen  marad  ? 
Megint  várni  fog  egy  esztendeig  és  ennek  eltöl- 
tével elküldi  a  dunaszögi  kollégiumnak,  hivatalos 
írást  kérvén  magának  az  utolsó  krajczárig,  melylyel 
akárkinek  előállhasson,  ha  valaha  kételkedni  fog- 
nak kétségtelen  világi  előmenetelének  igaz  rugói 
iránt  .  .  .  így.  Még  ennek  a  huszárnak  csak  a 
kardja  van  hátra,  azután  nyakába  veszi  a  várost  és 
alkalmas  helyet  keres  megnyitandó  műhelyének. 
A  kapura  persze  franczia  czímert  kell  neki  kité- 
tetnie;  de  magyarul  is  alá  fogja  iratni :  « Hajós 
János,  esztergályos*.  Az  egészet  aztán  le  fogja 
vétetni  és  a  képet  elküldi  öreg  apjának,  kinek 
nagy  magányosságában  mindenesetre  jól  fog  esni 
messzire  vetődött  gyermeke  virágzó  sorsának  ama 
bizonysága. 

A  kis  paradicsomban  folyt  minden  a  régi  kerék- 
vágásban egész  addig  a  derült  márcziusi  napig, 
melynek  reggelén  egy  szolga  lépett  be  Josephine- 
hez.  Az  olvasás  új  mestersége,  melyre  csak  Béla 
oktatta,  szomorú  dolgokat  értetett  meg  a  leánynyal. 


198 

kinek  sebcsen  dobogó  szíve  bizonyára  óhajtotta 
ebben  a  pilianatban,  hogy  bár  lenne  még  most  js 
az  a  tudatlan  kis  leány,  kinek  szemei  előtt  a  be- 
tűk semmi  egyebek  érthetetlen  és  nevetséges  je- 
leknél, melyeknél  egy  szó  és  egy  csók  bizonyosan 
százszor  többet  ér.  Béla  azt  ina,  hogy  egy  családi 
ügy  hirtelen  haza  szólította  s  nincs  kilátása  rá, 
hogy  hamarjában  visszatérhessen  Párizsba.  Az  éjjel 
el  is  indult  s  már  tül  lesz  a  franczia  határon,  mire 
ama  sorok  Josephine  kezébe  kerülnek,  kinek  leg- 
közelebbi jövőjét  óhajtja  biztosítani  a  levélhez 
mellékelt  csekélységgel.  Különben  Magyarországon 
itt  és  itt  lakik,  teljes  czíme  ez  és  ez,  s  bármit 
kérjen  tőle  Josephine  ennek  utána  is,  bizonyos 
lehet  benne,  hogy  sohasem  fog  zárt  ajtókra  taláJni. 
Csókolja  sokszor  és  kéri,  hogy  néha  gondoljon  rá. 
A  papagájnak  viselje  jó  gondját  és  szárnyait  si- 
mogassa meg  helyette.  Semmi  egyebet  nem  kér 
tőle,  csak  azt  az  egyet,  küldje  el  neki  Antal  Vénus- 
képét,  mely  őt  örökké  feledhetetlen  órákra  fogja 
emlékeztetni. 

Josephine  a  pénzzel  együtt  összegyűrte  és  le- 
ejtette a  levelet.  Rózsás  arcza  és  piros  ajkai  fel- 
felcsukló kaczajra  rándultak,  kék  szemeiből  kicsor- 
dultak a  könnyek,  melyeket  a  látcsővel  akart  elta- 
karni. A  szemközti  ablakban  ott  állt  a  paróka  és 
festett  bajusz,  melyeknek  csillaga  e  napon  feltűnt. 


HARMADIK  RÉSZ. 


XI.  FEJEZET. 

Egy  vmlaki  csOndct  emberré    lesz. 

f 

Szép  márcziusi  reggel  volt.  A  fekete  barázdák  a 
napfényen  hosszú,  végetlen  árnyék- sorokkal  kisér- 
ték a  könnyű  kocsit  és  a  mellette  ügető  lovast,  kik 
a  bogádi  szőlők  mellett  a  kálozdi  útra  tértek.  Az 
útszélen  itt-ott  egy-egy  piczi  bokrocska  már  csino- 
sította magát  a  csicsergő  madarak  és  czifrálkodó 
lepkék  közeledő  látogatásaira ;  tiszta  zöld  ruhát 
öltött  a  fejére  feltüzdelte  ragyogó  kék-színű  ne- 
felejts-ékeit.  A  sürün  sárgálló  szalmavirágok  rikító 
irigységgel  versengettek  vclök,  hogy  ők  hamarabb 
elkészültek  az  öltözködéssel,  és  vígan  himbálózva, 
csöppet  sem  bánták,  hogy  innen-onnan  hitvány 
pihe  lesz  belőlük.  A  kis  tó  körül  rügyeztek  a  füzek 
és  ébresztgették  szomszédaikat,  a  jávorfákat.  A  nyár- 
fák apró,  sápadt  levelei  is,  alig  hogy  megszülettek, 
már  megkezdték  örök,  reszkető  félelmöket.  A  töb- 
biek még  mind  kopaszok  voltak,  csak  gyökerükben, 
törzsük  és  ágaik  belsejében  kezdett  pezsdülni  az 
élet,  mely  a  lármás,  ugrándozó  röpködő  madarak- 
nak nemsokára  barátságosabb  otthont  hajt.  Még 
most  csak  a  pipiskék  szökdöstek  és  csiripeltek  a 
barázdák    közt;    ők    alacsonyabb    szállással    is    be- 

érik.   Mosolygott,  örült,  ébredezett   minden   a  vi- 
déken. 

A  kocsiban  Eufrozina  néne  (a  kisasszonyságnak 
és  menyecskeségnek  egy  a  vége :  a  néne)  és  Ág- 
nes ültek.  Az  öreg  kisasszony  örök  fürtjeit  egy 
csinos,  őszi-rózsás  kalap,  ez  alatt  meg  egy  jó  me- 
leg fekete  kendő  takarta ;  karcsú  derekának  titkait, 
melyet  annak  idejében  áradó  gyönyörűséggel  karolt 
tak  át  a  tánczos  jurátusok,  egy  pár  kiszenvedet- 
róka  puha  bőre  rejtegette.  Avczának  mosolygó  mél- 
tósága minden  nappal  és  minden  ránczczal  öregbe- 
dett.  Ágnes  deli  alakján  és  nemes  arczán  nem  sok 
változás  nyomát  hagyták  az  utóbbi  évek.  Sem  pirt 
nem  hozott  rejtegetett  szerelme,  sem  meg  nem 
sápasztotta  a  hiábavaló  várakozás.  Hódító  volt,  mint 
mindig  s  mint  a  hogy  ezt  százszornál  többször  be- 
vallotta a  mellettök  ügető  Ivánfi  báró,  kire  egy-eg> 
okos,  nyugodt  és  fürkésző  pillantást  vetet^.  Az 
őszinte  báró  sem  vénült ;  megmaradt  negyven  éves- 
nek, mint  megmaradnak  ők  valamennyien,  habár 
minden  hajukszála  megfehéredik  és  minden  fogtxk 
kihull.  No,  de  ő  még  messze  volt   ettől. 

A  beszélgetésben  már  negyedszer  segítette  ki  a 
tavaszi  nap. 

—  Minden  fakad,  nyilik  körülöttünk,  —  monda. 
Csak  az  nem,  a  mit  legjobban  óhajtanánk.  Az  az 
egyetlen  egy  nem.  Egy  költő  mondta,  egy  valósá- 
gos költő,  —  már  elfelejtettem  a  nevét,  —  hogy 
mit  ér  neki  a  tavasz  minden  pompája  a  nélkül  az 
egy  virág  nélkül,  melyre  vágyik  I 

—  Ah,  báró  úr,  —  fordult  hozzá  futó  mosolylyál 

Ágnes,  —  tehát  ön  költőket  is    olvas  ? !  Vigyázzon, 
mert  az  fiatal  szivekre  igen  veszedelmes    társaság. 

—  Nem  lehet  veszedelmesebb,  —  folytatta  egy 
keserűt  nyelve  a  lovag,  —  mint  a  magam  gondo- 
latai. Mert  ezek,  higyje  meg  Ágnes  kisasszony, 
igen  szomorúak.  Én  nem  tudom  ugyan  olyan  szé- 
pen kifejezni  érzéseimet,  mint  a  költők,  —  mert 
nem  vagyok  lángész,  épen  nem  ;  —  de  bizonyo- 
san rosszabbul  érzem  magamat  azoknál,  a  kik  ver- 
seket képesek  irni. 

—  Ugyan,  bárói  Hát  Bucephalus,  a  Szellő,  meg 
a  puska  nem  elég  vigasztaJók-e  ? 

—  Hagyja  a  csufolkodást  kisasszony.  Mit  tegyek 
én  egyebet  annál,  a  mit  teszek?!  Ha  Pestre  me- 
gyek, ott  a  barátaim  rövidnek  tartják  az  eszemet 
magukhoz  és  kinevetnek.  Bucephalus  meg  a  Szellő 
ezt  sohasem  teszik,  azért  vagyok  szivesen  velők. 
De  már  nem  tartom  ki  soká  és  gondolkodom  rajta, 
hogy  itt  hagyok  mindent  és  elutazom  Párizsba.  Kö- 
vetem Mágócsi  Ernő  példáját,  —  hisz  ön  ismeri 
őt,  —  a  ki  szinte  bánattal  ment  ki  és  most  olyan 
tréfás  leveleket  ír,  akár  egy  nevető  Demisztokles. 
Vagy  hogy  is  hívták  azt  a  régi  bölcset,  kinek  vig- 
ságában  mindenesetre  több  esze  volt,  mint  nekem. 
Ön  ezt  nálamnál  bizonyosan  jobban  tudja. 

—  Ah,  és  Mágócsi  Párizsban  van  ?  —  szólt  rö- 
vid szttnet  után  Ágnes.  Mondja  csak,  mit  ír  cnnan  ? 
Jár  társaságokba?  Ismerős  a  magyarokkal? 

—  Oh  igen,  —  fűzte  odább  egy  hálaadó  lélek- 
zettel  a  kerékvágásba  jött  beszélgetést  a  báró.  Leg- 
utóbbi levelében  egész  elragadtatással  ír  Béla   ba- 

Elmondjam  mit  ír? 

—  Inkább  köszönje  meg  magának  ezt  a  gondo- 
latot és  folytassa,  —  sictett  válaszolni  könnyű  türel- 
metlenséggel Ágnes. 

—  Tehát  nagy  szerencséje  van,  —  folytatta  a  lovag. 
Egy  irigylésreméltó  kis  grisette-re  akadt  s  igazi 
paradicsomot  rendezett  be  számára  a . . .  Ejnyel  már 
elfeledtem,  hogy  hol.  Valóságos  idylli  életet  élnek. 

A  fukar  felvilágosítás  után  a  báró  látható  zavar- 
ral hallgatott  el,  mely  az  utóbbi  szavaknál  egyszerre 
erőt  vett  rajta,  lovagostorával  tánczoltatni  kezdte 
Bucephalust,  mintha  a  nyeregben  nem  találná  helyét, 
és  akadozva  folytatta : 

—  De  most  jut  eszembe,  hogy  nekem  ezeket 
nem  kellett  volna  elmondanom.  Vetélytársamat,  sze- 
rencsés vetélytársamat  rágalmaztam  velők;  ez  nem 
való  nemes  emberhez.  Igazán  ostoba  vagyok  és 
sohasem  tudom  meggondolni,  mi  következése  lesz 
szavaimnak.  Igazán  kisasszony  —  tette  hozzá  hal- 
kan  és  egészen  elszomorodva  —  ez  nem  volt  tőlem 
nemes  cselekedet.  De  mikor  a  finom  eszközökhöz 
oly  kevéssé  értek.  Ah,  a  Kálozdy-kastély  I  Életem- 
ben sohasem  tettem  meg  ilyen  gyorsan  ezt  az  utat, 
pedig  Bucephalus  mindig  csak  Bucephalus  volt. 

Valóban,  már  ott  fehérlettek  a  völgyben  a  falu 
házai.  A  könnyű,  reggeli  ködből  bontakoztak  ki  a 
nagy  épület  körvonalai  s  a  vékony,  kis  torony  fel- 
ágaskodott, hogy  minél  előbb  lássa  őket.  A  suga- 
rak egész  özönnel  borították  a  szürke,  ősz  tetőt  s 
a    fenyőliget    örökzöldje    távolból    köszöntötte    az 

kendőjét és  kecses  mozdulatokkal  kezdte  lobogtatni 
a  kastély  felé,  mintha  épen  ő  lenne  az,  a  kit  ott  Icg- 
tűrelmetlenebbűl  várnak.  A  zavarba  jött  báró  a  mély 
megilletődés,    szinte    az    önvád  hangján   búcsúzott. 

—  De  nem  haragszik  rám,  úgy-e,  Ágnes  kisasz- 
szony  ?  Kérem  ne  gondoljon  semmi  rosszat,  ne 
tegyen  föl  semmi  nemtelent  felőlem.  Egyszerűen 
csak  nem  értem  föl  ésszel,  hogy  mire  lehet  ma- 
gyarázni azt,  a  mit  mondtam.  Későn  jutott  eszembe, 
mint  rendesen  minden.  Megérdemlem,  száműzzön 
magától.  Izenje  betegnek  magát,  tagadtassa  el,  hogy 
otthon  van,  és  ugyanakkor  tekintsen  le  az  ablakból 
s  én  neheztelés  nélkül  fogok  visszafordulni,  csak 
azt  ne  higyje,  hogy  a  szivem  nincs  helyén. 

—  Nem,  báró,  nem.  Szívesen  látom  önt  akár- 
mikor. Jöjjön  holnapután,  vagy  jöjjön  holnap!  Csak 
egyet  kérek  :  hagyja  otthon  költőit  és  jöjjön  egyedül. 

—  Köszönöm  kisasszony.  Csókolom  kezüket. 
A  viszontlátásig !  —  búcsúzott  a  lovag  és  Bucepha- 
lus  szívességéből  elvágtatott.  Oly  sebesen  ment, 
mint  a  szél  s  vissza  sem  tekintett. 

A  kocsizörejre  mind  kifutott  a  cselédség  a  kas- 
tély elé  s  Eufrozina  kisasszony  méltóságos  bicege- 
téssel  fogadta  a  keze  körül  tolakodókat;  olyanfor- 
mán biceghet  a  verebek  közt  a  vénségére  megko- 
paszodort  szarka.  Ott  volt  Mihály  huszár,  kinek  az 
utóbbi  esztendőkben  valamennyire  meg  kellett  tágí- 
tania a  nadrágszíjját ;  Zsuzska  leány  nagyon  jól  tar- 
totta. Kata  asszony  magasra  tartott  főzőkanállal 
kegyeskedik  megjegyezni,  hogy  már  jobban  nem  is 

számíthatták  volna  ki,  hogy  mikor  jöjjenek :  tegnap- 
előtt késelte  le  Mihály  az  utolsó  disznajukat.  P'rók- 
gyerek  a  skatulyák  és  táskák  körül  sürgölődik  a 
vigyori  Palkóval  és  ennek  harmonikán  szerzett  élete- 
párjával  Sárikával,  kinek  ujján  most  is  ott  ragyog 
az  a  bizonyos  gyürü,  a  mint  kapta,  és  a  mint  akko- 
riban hiven  meg  is  mutatta  kisasszonyának.  Ágnes 
valamivel  halaványabban  száll  le  a  kocsiból,  mint  a 
hogy  útnak  indult,  és  egykori  szobaleánya  kezét 
nem  engedi  a  magáéhoz  érni.  Irtók  is  künn  terem 
és  nagy  mosolygás  közt  szakítja  el  egypár  féltős 
csomag  zsinegét.  Eufrozina  kisasszony  módos  fő- 
hajtással köszöni  meg  a  szolgálatot. 

—  Nyújtsa  karját,  kedves  Pallér,  —  mondja  és 
lila-selyem  ujjait   beleakasztja    a    foltos   kabátujjba. 

A  mentor  csupa  öröm  és  elragadtatás. 

—  Hozta  isten,  méltóságos  kisasszonyom,  hozta 
isten,  —  kezdi.  Sohasem  jöhettek  jobbkor.  Tegnap 
kaptunk  levelet  Párizsból.  Bélánk  mulat,  pénzt  kér 
és  nemsokára  indul  hazafelé.  Elég  is  volt  már  a 
mulatságból.  Az  én  mélyen  tisztelt  barátomnak  oly  jó 
kedve  van,  hogy  ha  nem  lenne  tőlem  tiszteletlen- 
ség, azt  mondanám  rá  :  madarat  lehetne  vele  fogatni. 

A  hosszú,  földszinti  folyosón  gyér  volt  a  vilá- 
gosság. Csak  a  hajdani  feszület  helyén  szökött  be 
egy-egy  sugár,  de  nagyon  egyedül  találván  magát, 
félénken  húzódott  meg  az  egyik  fal  mellett.  Ágnes 
magában  haladt  fölfelé  a  beszélgető  pár  mögött 
úgy,  hogy  arczát  nem  láthatta  senki.  Nem  e  finom 
és  szabályos  vonások  torzító  nyugtalanságát,  melyen 
valami  keserű  határozottság  kifejezése  vett  gyorsan 

erőt.  Szögletekbe  szökött  szemöldei  alatt  ugy  nézett 
maga  elé,  mintha  kérlelhetetlen  daczczal  hívná  ki 
mindazt,  a  mit  lát:  c  folyósok  háborítatlan  nyugal- 
mát, a  visszhang  mogorva  szellemét,  a  szűk  abla- 
kok komoly  tekintetét,  a  szivesen  nyíló  tölgyfaajtók 
barátságát,  a  falakon  függő  ozimerek  méltóságát,  a 
szent  atyák  áldását,  azt  az  egyetlenegy  sugarat, 
mely  élete  titkán  iígy  hat  keresztül,  mint  ez  a  má- 
sik a  folyosónak  örömtelen  sötétén.  Összeszorított 
ajkai,  büszkén  fölvetett  és  tágra  nyílt  kék  szemei, 
ki-kipituló  homloka  tudtára  adták  mindazoknak, 
hogy  szivében  immár  megért  a  határozat:  búcsút 
venni  tőlük.  Könnyű  léptei  tán  utolszor  érintik  e 
korhadt  falépcsőket  és  c  nehéz,  zajtalan,  nyomott 
lég  tán  utolszor  öleli  át  szép  alakját.  Csak  képű- 
ket fogja  magával  vinni  ma  este ;  csak  annyit  belő- 
lük, a  mennyinek  múltjával  van  köze ;  élete  a  mai 
napon  cl  fog  távolodni  tőlük.  Minden,  minden 
rcmé.nye  oda  van!  Gyűrűjét  cselédje  viseli;  közel 
két  éve  hiába  vár  a  távolból  egyetlen  sorra,  mely 
olajágat  hozott  volna ;  azt  a  kis  részt,  a  mi  meg- 
maradt Béla  szivéből  s  a  melylyel  ő  örömest  beérte 
volna,  már  szétszórta  fizetett  szeretői  közt  I  Ha 
rémséges  terhével  ráömlik  e  sötét  ház,  akkor  sem 
tud  várni  tovább,  hogy  isten  és  ember  és  mindenki 
előtt  végkép  elszakítsa  magát  egykori  vőlegényétől, 
ki  csak  kínt  és  gyalázatot  hozott  fejére. 

Bizonyára  sok,  igen  sok  panasza  volt  a  sors  ellen ; 
de  e  pillanatok  alatt  mégis  azt  erősíté  magában, 
hogy  adott  szavának  beváltását  már  nem  tehette 
könnyebbé  a  végzet,  ö  hazajön  nemsokára,  itt  lesz. 

elfoglalja  helyét  a  vén  házban  és  bátyja  szivében, 
köszönti  mind  az  övéit.  De  neki  ne  legyen  már 
akkor  semmi  köze  hozzá.  így  ígérte,  így  lesz.  Nem 
kényszerítve  mond  le  róla,  nem  áldozatot  hoz  nyu- 
godalmáért, hanem  széttépi  kötelékeit,  mert  nem 
szereti  többé.  Nem,  nem,  nem  szereti.  Hány  költő 
mondja  el  dalban,  hogy  nem  dalol  többé !  Ugyan 
kicsoda  látja,  kicsoda  bírálhatja  magát  tisztán  a  fel- 
indulás ily  perczeiben  ?  1  Ágnes  sem  tette.  Sietett 
föl  a  lépcsőn,  végig  az  emeleti  folyosón  amaz  ajtó 
felé,  melyen  belül  egy  erőtlen,  beteg,  zsémbes  és 
boldog  ember  várta 

Benedek  úr.  Igazán  az  egykori  Kálozdy  Bene- 
dek-e, ki  domború  mellére  szép  leányokat  ölelge- 
tett, erős  karjával  rettentő  csapásokat  osztott  az 
ütközetek  viharai  közt,  és  dörgő  szavával,  vas  aka- 
ratával rémületbe  tudta  ejteni  és  igában  tartani 
egész  környezetét?!  Igazán  ő  az?  Romja  csak.  Az 
a  furfangos  mester,  az  a  láthatatlan  ellenség,  a 
leghalálosabb  valamennyi  halálos  között,  mely  szü- 
letésünktől kezdve  folyton  folyvást  sarkunkban  jár, 
hogy  vidám  színünket  meghetvassza,  mint  a  tél, 
szemeinket  elhomályosítsa,  mint  a  sötétség,  kezün- 
ket-lábunkat  elzsibbassza,  mint  a  bilincs,  s  dobogó 
szívünkre  tevén  hideg  kezét,  gúnyos  vigyorgással 
kapja  le  csont-fejéről  a  titkolózó  leplet  és  adja 
tudtunkra,  hogy  ő  a  halál,  —  ez  a  gonosz  mes- 
ter Béla  távozta  óta  mind  mélyebbre  vágta  a  korán 
megaggott  férfi  életébe  gyilkos  karmait.  Azoknak 
a  borús  napoknak  rejtélyes  izgalmai,  melyeket  Béla 
utoljára  töltött  a  kastélyban,    a   vihar,   mely  rémé- 

nyének  épületei  körül  dühöngött  és  ezt  hosszú  időre 
eltakarta  szemei  elől,  a  soká  tartó  kétely,  habzó 
méreg,  sűrűn  járó  szelek,  ritkán  sütő  nap,  hiába 
várt  levelek,  léhűtő  cselédek,  terhes  lépcsők,  mind 
mind  híven  szolgáltak  a  csont-fejű  mesternek.  És 
Benedek  úr  roskadt,  mindig  összébb-összébb.  A  nagy, 
fekete  karosszéket  csak  ritkán  hagyta  el.  Naphosz- 
szat  ott  üldögélt  sárga,  kopasz  homlokával,  csönde- 
sen pislogó,  beesett  szemeivel,  vékony  sasorrával, 
sűrű  ránczaival,  színtelen  ajkaival,  ősz  és  kusza 
szakállával,  reszketeg  kezeivel  és  nehéz  lábaival. 
Egy  bő,  kék  köpenyeggel  volt  betakarva.  Háta 
mögött  a  mester,  ki  nagy,  üveges  szemeivel  egyet- 
egyet  vágva  adta  Kurz  doktornak  az  utasításokat, 
miket  kelljen  tennie,  hogy  legjobban  fején  tplálja 
a  szöget. 

A  múlt  télen  még  nem  volt  ilyen  rosszul  Bene- 
dek úr;  de  komorabb  a  komorabbnál  és  veszeke- 
dőbb  akármiféle  vénasszonynál.  A  kulcsárné  már 
több  ízben  le  akarta  tenni  főzőkanalát,  melylyel 
közel  harmincz  éves  gyakorlat  alatt  nem  sikerült 
annyi  becsülést  kivívnia,  hogy  most  a  süket  Pulisz- 
káné  füle  hallatára  nap  nap  után  kegyetlenül  le 
ne  szólassék.  A  félénk  kertész  számtalanszor  bizo- 
nyította, hogy  az  ő  gyönge  alkotásának  még  egy 
ilyen  ijedséget,  a  milyen  ez  a  mai  volt,  rá  emelt 
bottal,  lehetetlen  kiállania.  A  Pirók-gyerek  üstöke 
akárhányszor  csak  annak  a  véletlenségnek  köszönte 
épségben  maradását,  hogy  a  dühös  ujjak  gyöngék, 
az  ő  kóczos  bozontja  pedig  erős  volt.  Csak  Palkó, 
az  izmos,  hizásnak  indult,  vigyori  Palkó  nem  igen 

vette  föl  a  maga  részét,  félrehuzogált  arczával  böl- 
csen fontolgatván  valami  olyan  formát,  mint  az  a 
deák  közmondás,  mely  haszontalannak  állítja  az 
erő  nélkül  való  haragot.  Az  Istók  türelme  is  nem 
egyszer  volt  szakadó  félben ;  genealógiájába  bele- 
belekezdett és  eloszlott  reményeinek  clsorolgatá- 
sába ;  de  rendesen  a  közepén  elvágta  a  szót  és 
megkérdezte  Benedek  úrtól,  hogy  nem  akarna-e 
egy  vánkost  a  feje  alá?  Megigazgatta  a  zsámolyát, 
székét,  köpönyegét  és  —  a  mester  hátul  az  egész 
háznál  erre  az  élhetetlen  emberre  volt  legdühösebb. 
A  gazdát  Béla  elutazása  óta  mérges  tűz  emész- 
tette ;  nem  csoda,  ha  kíméletlensége  minden  hatá- 
ron tulcsapott.  A  zavar,  kétely,  tépelődés,  bizony- 
talanság, melynek  közepébe  került,  elviselhetlenűl 
nyomta  lelkét.  Egész  elhibázott,  igazi  öröm  és 
nemes  munka  nélkül  töltött  életének  terveit  Bélá- 
hoz kötötte,  kinek  adott  szívet  és  észt  a  sors, 
hogy  betöltse  azokat  a  kötelességeket  is,  melyeket  ő 
maga  elmulasztott,  kiemelje  a  homályból  családjá- 
nak azokat  az  emlékeit,  melyeket  ő  feledésbe  ej- 
tett. Meg  fogja  neki  adni  az  eszközöket  hozzá: 
ez  ódon  kastélyt,  e  réteket  és  erdőket  körűi ;  csak 
egyet  követel  tőle  viszont,  hogy  mindezt  ossza 
meg  Ágnessel,  családtalan  gyermekét  vigye  be  a 
családba,  melyhez  tartozik.  Igaz,  törvényesíthette 
volna  leányát,  ráruházhatta  volna  nevét,  letétet- 
hette volna  jövendő  férjével  a  magáét;  de  mégis 
csak  idegen  sarj  ült  volna  be  akkor  a  kastélyba, 
lehet,  hogy  léha,  hiábavaló,  ő  nála  mivel  sem  kü- 
lömb,  s  az  egyetlen,  kiben  tiszta  Kálozdy-vér  foly 


és  gazdag  remények  sarjadnak,  apjához  hasonlóan 
nyomorban  vész  el.  Nem,  nem ;  nem  fakaszt  szé- 
gyenkönnyet leánya  szeméből  születése  titkának 
fölfedezésével,  ók  egymásé  lesznek  s  így  minden, 
minden  érdek  kiegyenlíttetik  és  neki  valamennyi 
vágya  teljesül.  Ennek  a  kedve  szerint  megalkotott, 
hosszú  évek  során  kiformált,  kiszépített,  megsze- 
retett épületnek  egyik  sarokövét  ingatta  meg  a 
dunaszögi  történet.  Sokáig  bizonytalan  volt  az 
öreg  gyöngülő  szemei  előtt,  hogy  nem  porlott-e 
az  végkép  szét,  nem  lett-e  homokká  vele  együtt 
Bélának  és  családjának  epész  jövendője  s  neki 
minden  édes  számítása.  Az  egykori  kisvárosi  ga- 
vallér s  a  világtól  elzárkózott  murmutér  bizonyára 
nem  igen  ismerte  a  szív  finomabb,  titkosabb  re- 
dőit ;  de  azért  nem  kisebb  sulylyal  nehezedett  rá 
a  kétség,  —  vájjon  kiheveri-e  Béla  baját,  —  mintha 
a  legélesebb  szemű  és  legkiműveltebb  tapintatú 
lélekbúvár  lett  volna.  Eh,  ugyan  miért  ne  heverné? 
Nem  volt-e  neki  is  az  oldalán  egy  szörnyű  mély 
sebe,  s  immár  csak  olyankor  érzi,  ha  igen  nagy  a 
szél.  Az  összehasonlítást  azonban  nem  találta  min- 
dig kielégítő  vigasztalásnak.  Bizonytalanság,  aggo- 
dalom, türelmetlenség  s  fel-felzudúló  harag  közt 
sok  magányos  órát  töltött  a  kanczellária  lobogó 
kandallója  előtt ;  a  hozzá  hasonló  erőszakos  ter- 
mészetek szokása  szerint  sohasem  jutott  eszébe  va- 
lami új  tervet  kovácsolni  arra  az  esetre,  ha  a  régi 
netalán  füstbe  menne.  Ideges  szívóssággal  ragasz- 
kodott ennek  bomladozó  köveihez,  melyeket  tö- 
rik-szakad  egymáson    kell    tartania.  Istók  rendesen 

biztatta,  hogy  minden  jóra  fog  fordülni  ;  Benedek 
úr  megtörülgettc  kihevűlt  homlokát  és  egy-egy  ká- 
romkodással könny/tett  lelkén.  A  mai  fiatalság  el- 
len való  kifakadásaiban  nem  ritkán  annyira  ment, 
hogy  még  a  kerek,  szürke  fejű  mentort  is  ama  ki- 
fejezés alá  foglalta,  hogy  haragjának  legyen  valami 
szemmel  látható  tái^gya.  Istók  csak  ritkán  vesztette 
el  béketűrését  s  mindig  bizonyos  félelemmel  nyúlt 
a  levél  után,  mely  Bélától  érkezett.  Az  öreg  kar- 
jára hajtott  fejjel,  becsukott  szemekkel  hallgatott 
rá,  míg  olvasott.  Isten  tudja,  hol  járhattak  gondo- 
latai ;  de  akárhányszor  megesett,  hogy  a  levélnek 
rég  vége  volt  (rendesen  igen  röviden)  s  ő  még 
mindig  hallgatta.  Csak  egy  idő  múlva  kezdett  el 
veszekedni,  hogy  mióta  Istóknak  kiesett  az  első 
két  foga,  oly  nyomorúságosan  motyog,  hogy  nincs 
ember,  a  ki  megértse;  kezdje  újra  a  levelet. 
A  mentor  egyet  nyelt  és  újra  kezdte.  A  levelek 
sokáig  hol  egészen  szárazak,  hol  egészen  erőlte- 
tettek voltak.  Egyszer  megtörtént,  hogy  Benedek 
úr  türelmének  fonala  végkép  elszakadt  és  kemény, 
kegyetlen  sorokat  mondott  mindenesének  tollába. 
A  mentor  hosszú  küzdelem  után  szétszaggatta  és 
nem  küldte  el  Bélának  a  levelet.  Az  öregen  csak- 
hamar rendkívüli  nyugtalanság  tört  ki ;  lelkendezve, 
remegve  várta  a  választ.  Levél  jött;  de  egy  sző 
nélkül  ama  kegyetlen  szavakra;  világos,  hogy  el- 
vesztek azok.  A  postát,  mióta  a  Thurn-Taxisok  a 
német  birodalom  területén  berendezték,  olyan  mér- 
gesen nem  káromolta  senki,  mint  Benedek  úr;  de 
lelkében  teljesen  meg  volt  nyugodva.  Egy  idő  óta 

Béla  v/dámabb  leveleket  írt  és  minduntalan  pénzt 
kért.  Bátyja  szörnyű  fukarnak  mutatta  magát,  pe- 
dig örömében  reszkető  kezekkel  adta  a  kulcsot 
mindig  Istóknak.  A  tegnapi  levél  meg  épen  meg- 
koronázta reménységeit.  Béla  kigyógyult,  egészsé- 
ges, mulat  és  nemsokára  hazaindúl.  A  terhes,  zi- 
vataros felhők  egyszerre  elvonultak  ama  bizo- 
nyos épület  felől,  mely  soha  szilárdabban  nem 
állt  szemei  előtt  és  soha  kedvesebb  nem  volt  neki, 
mint  most  a  kiállott  vészek  után. 

Meg  volt  ugyan  viselve  nagyon  s  háta  mögött 
a  mester  nem  látszott  sokat  törődni  szíve  ritka 
vendégével,  a  megelégedéssel,  hanem  az  örökös 
keserű  mérgelődés  megkövesült  kifejezése  arczán  — 
mint  a  zordon,  kemény,  fagyos  föld  a  tavaszi  su- 
gárra —  fölengedett.  A  roskatag,  megtört,  kék 
köpenyegével  betakart  lakó  ellenére  volt  valami 
derűit  e  napon  a  kanczellárián.  A  kandallóban  né- 
hány vékony  szilánk  égett  csak  s  nagy  ritkán  fel- 
csapó lángjok  fényét  elhalványították  a  beözönlő 
tavaszi  sugarak.  Az  ablak  zöld  függönye  félre  volt 
húzva  s  a  künn  és  benn  egyenlően  csillogó  verő- 
fény jelentette,  hogy  igaza  van  az  iró-szekrény 
oldalára  akasztott  karámosi  kalendáriumnak,  mely 
e  hétre  « tiszta,  derűit,  szép  időtJi)  jövendöl. 

Míg  Eufrozina  kisasszony  dobozaival,  tégelyei- 
vel, skatulyáival  és  bőröndjeivel  azonnal  szobájába 
vonult,  hogy  átöltözzék,  Istók  pedig  rendezkedni 
járt  a  konyhában  és  istáilóban  :  a  lázas  indulat, 
mely  Ágnes  szívét  az  úton  Ivánfí  báró  hireire  ha- 
talmába kerítette,    nem    engedett  egy  pihenő  per- 

czct  sem.  Érzelmeit  mérsékelni,  mederben  tartani, 
leplezni  és  eltagadni  tudó  természete  minél  óva- 
tosabb és  zsarnokibb  volt  irányukban,  annál  tehe- 
tetlenebb ama  kevés  perczben,  midőn  szenvedélye 
került  felül  akaratán.  Ezek  közé  tartozott  a  mos- 
tani. A  mint  nénjétől  elvált,  azon  felöltözötten 
sietett  Benedek  úrhoz,  kinek  gyönge  szemei  meg- 
nedvesedtek, mikor  erőtlen  karjait  eléje  nyújtotta 
e  szép  és  minden  jót  igérő  napon. 

—  Csak  te  kellettél,  hogy  egészen  tűrhető  na- 
pom legyen,  —  monda  tört,  ércztelen  hangján  s 
gyönge  mosoly  kiséretében  ültette  maga  mellé  egy 
kis  zsámolyra  Ágnest. 

A  szép,  kicsiny,  forró  kezeket  a  maga  csontos, 
száraz  tenyereibe  fogta  és  megindító  volt  igyeke- 
zete, hogy  hangjába  annyi  meleget,  szeretetet  önt- 
sön, a  mennyi  csak  tőle  telt.  A  régóta  rettegett 
szerencsétlenség  elvonulása  mintha  egyszerre  meg- 
értette volna  vele  az  életet  megmérgező,  aprólé- 
kos pörlekedések  haszontalanságát.  Hasonlított  a 
könnyei  közt  nevető  gyermekhez,  mikor  eltört  s 
már  veszendőnek  hitt  játékszere  kerekét  sikerűi 
neki  régi  helyére  visszailleszteni ;  az  egész  világ 
egyszerre  rózsaszint  ölt  előtte.  De  a  szegény  öreg 
tört,  rekedt  hangja  már  egyszer  olyan  volt,  hogy 
minden  törekvésének  ellenére  is  úgy  tetszett,  mintha 
most  is  pörölne  a  sorssal,  hogy  minek  készít  szá- 
mára annyi  boldogságot. 

—  Tudod-e  már,  Ágnes?  —  beszélt  és  a  nagy 
kék  köpenyegén  reszketve  simogatta  leánya  kezét. 
Tudod-e  már,  hogy  Bélának  kutyabaja  és  haza  ké- 

szül?  Minek  tagadjam,  hooy  nagy  kő  esett  íe  szí- 
vemről?! Különben  én  mindig  mondtam,  hogy  ez 
lesz  a  vége  és  semmi  okunk  a  félelemre.  Csak  Is- 
tók zavarta  meg,  a  vén  bolond,  kacskaringós  be- 
szédeivel fejemet.  Nincs  valami  bajod  Ágnes?  Nem 
fáztál  meg  az  úton  ?  Pápista  színben  vagy,  leányom. 
És  megütődve  nézett  Ágnes  sápadt  arczára  s 
égő  szemeire.  A  lány  vértelen  ajkai  mozogni  kezd- 
tek s  remegő  hangon  suttogták  : 

—  Semmi,  bátyám. 

—  De  isz  mindened  reszket.  Csak  az  örömben  ? 
Ügy,  úgy.  Az  ördögbe  is,  nem  tréfaság  addig  várni 
a  vőlegényre,  mint  te  vártál.  Csitt,  csitt,  gyerme- 
kem; légy  békén,  mert  minden  rendén  van.  Én 
mondom  neked,  a  ki  sok  mindent  láttam  már  a 
világon.  De  hát  hol  is  az  a  levél  ?  Az  a  vaksi  Is- 
tók úgy  össze-vissza  kever  mindent.  Megjön,  itt 
lesz  és  közöttünk  marad.  Ezt  az  ócska  házat  kicsi- 
nosítjuk. A  képes  szobából  erkélyt  nyittatunk, 
mint  a  Péterfiéké,  hogy  kiláthassatok  rajta  az  er- 
dőre. A  falakat  kívül  befestetjük  sárgára  vagy 
zöldre,  a  melyik  neked  jobban  fog  tetszeni.  A.  folyo- 
sókon töretünk  még  majd  valahol  ablakot,  mert  csak- 
ugyan nagyon  sötétek.  Igaza  van  a  tiszteletesnek, 
klastromba  valók.  Csak  ezt  a  vén  szobát  hagyjuk 
így,  a  hogy  van.  Én  már  megmaradok  ebben  a 
nagy  székben  ;  majd  ti  jöttök  be  hozzám  és  beveze- 
titek az  apróságokat.  Mire  kereszteltetitek?  Ha  nem 
lesz   ellenetekre,  az  első  legyen  Benedek.  Ágnes  1 

Az  ijedt  kiáltást,  melyben  az  öreg  szép  tervei 
végén  kitört,  nem    a    mögötte  álló  mester  csöndes 

mosolygása  fakasztotta.  Leánya  kebléből  egy  mély, 
kétségbeesett  jajszó  szakadt  föl  s  arczát  a  kék  kö- 
pönyegbe rejtve,  félig  kiáltó,  félig  suttogó  szóban 
tört  ki : 

—  Bátyám,  bátyám,  édes  bátyám  1 

Az  aranyos  sárkányok  által  őrzött  és  liliomokkal 
ékes  vén,  szürke  óra  sietve  lármázta:  csitt,  csitt, 
csitt,  csitt.  De  senki  sem  hallgatott  rá. 

—  Mi  az  ?  Ágnes,  Ágnes  I  Elájultál  ?  Mi  baj  ?  — 
kiáltott  megrémültén  Benedek  úr.  Előrehajolt  és 
kezei  reszketegen  mozogtak,  míg  az  egyikkel  meg- 
fogta és  fölemelte  a  leány  fejét,  a  másikkal  meg- 
ragadta széke  karját,  mintha  nem  érezné  magát 
bizton  benne. 

Ágnes  keblében  atyja  tervezgető  gyönyörűsége 
egyszerre  életre  ébresztette  kegyetlenségének  érze- 
tét. De  már  hiába.  Keservében  nem  volt  ura  ma- 
gának és  egy  hangot  sem  hallott  a  vén  óra  csititó 
beszédéből.  Fölemelt  tekintete  atyja  felé  volt  for- 
dulva. Szemei  tágak  és  meredtek,  ajkai  vonaglók. 
A  kiaszott  kezet  megkapta,  szorongatta  és  majd- 
nem kimerülten  szólt: 

—  Bátyám,  beszélni  akarok  veled. 

—  Beszélni  velem?  —  csodálkozott  akadozó  lé- 
legzettel az  öreg.  Mi  lelt,  leányom?  Inkább  pi- 
henj le.  Becsöngetem  Zsuzskát.  Isz  most  sem  tu- 
dod, mit  beszélsz. 

—  Bár  ne  tudnám,  bátyám  I  —  rebegte  a  le- 
ány. Én  nem  akarlak  megsérteni,  én  rettegem  ha- 
ragodat; de  tudom,  tudom,  hogy  mit  beszélek. 
Szeretlek,    bátyám.   Sohasem  tudtam  hízelegni  ne- 

ked  ;  de  ha  óhajtottad  valaha,  hogy  szeressen  egy 
szív,  az  enyim  értett.  Nem  tudom,  mások  hogy 
szeretnek,  de  jobban  senkisem  szerethet,  mint  én. 
Kérlek,  esedezem  előtted,  hidd  el,  mert  úgyis  na- 
gyon boldogtalan  vagyok. 

Mint  mikor  egy  rózsát  leszakítva  és  megtépve 
dob  elénk  a  vihar,  mely  mi  ellenünk  is  zúdulhat, 
úgy  tekintett  fuldokló  leányára  az  öreg;  gyönyö- 
rűséggel, részvéttel  és  félelemmel. 

—  Mit,  mi  mindent,  miket  beszélsz  te  nekem 
itt  ?  —  monda,  a  kezével  sárga,  ránczos,  vén  hom- 
lokát simogatva. 

E  perczben  a  szomszéd  szobából  nehéz,  csön- 
des lépések  közeledő  nesze  hangzott. 

—  Istók  jő!  —  kiálltott  fel  egyszerre  az  ajtó 
felé  intve  Ágnes,  küldd  el,  küldd  el,  bátyám.  Veled, 
egyedül  csak  veled  akarok  beszélni. 

Benedek  úr,  mintha  csak  valami  fenyegető  el- 
lenség elől  kellett  volna  megvédelmeznie  gyerme- 
két, karjáva]  átölelte  ennek  hófehér  nyakát,  s  éles, 
türelmetlen,  régi  hangján  kiszólt  : 

—  Maradj  a  pokolban,  Istók!  Nekem  dolgom 
van  idebenn. 

A  mentor  bizonyosan  magasra  húzta  volna  bá- 
mulatában szemöldeit,  ha  lettek  volna  neki.  így 
csak  tétova  léptekkel  és  ámuló  meglepetéssel  for- 
dult vissza,  hogy  Benedek  urnák  dolga  van.  Ezt 
sem  érte  meg  harminc*  esztendeje. 

Az  aggastyánnak  egész  felzavart,  megijedt,  rosz- 
szat  sejtő  lelke  újra  leányánál  volt,  kinek  nyakát 
még  mindig  védőleg  átfogva  tartotta  erőtlen  karjaivá]. 


—  Beszélj  leányom,  csak  beszélj,  —  monda  és 
szabad  kezével  mindig  erősebben  fogódzott  székébe. 

Ágnes  hátravetette  szemébe  csüngő  aranyos  ha- 
ját, megcsókolta  atyja  kezét  s  egy  kebléből  feltörő 
elcsuklott  sóhajtással  erőt  véve,  tompa,  csengés 
nélküli,  de  nem  ingadozó  hangon  kezdé : 

—  Bátyám,  bocsáss  meg  nekem,  ha  vétettem  el- 
lened. Annyi  bocsánatot  kérek,  a  mily  nagyra  tar- 
tod bűnömet.  Vagy  taszíts  el  magadtól  és  tagadj 
ki  !  Már  nem  segíthetek  sem  rajtad,  sem  magamon. 
Én  visszaküldtem  Béla  gyűrűjét,  mert  nem  szere- 
tem és  nem  leszek  nejévé.  Ivánfit  szeretem  é% 
hozzá  fogok  menni.  Ennyi  az  egész,  bátyám. 

Igazán,  csak  ennyi  volt  az  egész.  Benedek  úr  — 
jobbját  otthagyva  Ágnes  összekulcsolt  kezeiben  — 
mozdulatlanul  és  mereven  bámult  rá  szemeinek 
mély  üregeiből,  mintha  az  óra  nagy,  tolakodó  zaja 
miatt  (csitt,  csitt,  csitt,  csitt !)  nem  értette  volna, 
a  mit  mondott.  Ar  esdő  ajkak  még  soká,  soká  mo- 
zogtak hangtalanul  ;  bizonyára  ama  keserű  szavak 
lebegtek  rajtok ;  de  ezeket  nem  hallhatta  senki 
atyján  kivül.  Ennek  pedig  sokszor  el  kellett  mon- 
daniok,  míg  megértette. 

Tekintete  úgy  változott,  borult,  sötétedett,  mint 
mikor  felhők  tornyosulnak  az  égre.  Még  itt-ott 
volt  egy  kis  szabad  sarok,  melyen  káprázatos,  cso- 
dás összevisszaságban  menekültek  a  sugarak ;  ajka 
széle,  szemei  alja  meg-megrándult  valami  végtele- 
nül keserű  mosolygásra.  De  a  rémes  felhők  fel- 
tartózhatlanul  közeledtek.  Sötét  kék,  hamvas,  ijesztő 
szárnyaikkal  már    elborították   sárga  homlokát,  be- 

esett  arczát,  rángó  ajkait ;  mintha  a  keringő  vér 
egyszerre  gyász-ruhát  hozott  volna  neki.  Csak  kis 
nyilasok  maradtak  a  két  mély  szemgödörben,  me- 
lyeken a  vér-erek,  mint  villámok,  czikáztak  keresz- 
tül-kasul. Az  öreg  ember  már  mindent  értett,  csak 
egyet  nem:  hogy  miért  élt  hát  eddig?  A  mentő 
gondolatok,  új  tervek  mindig  messze  voltak  tőle, 
most  talán  legtávolabb.  És,  mint  az  égnek  hosszú, 
gyötrelmes  küzködése  után,  megjelent  az  első 
Cböpp  is.  De  egyszersmind  az  utolsó.  Indulatosan 
dörzsölte  szét  s  káromlásban  törve  ki,  ellökte  ma- 
gától leánya  fejét. 

—  Istók  I  —  kiáltá,  mintha  régi  erejét  össze- 
szedné s  egy  kétes  csata  sorsa  függött  volna  pa- 
rancsoló hangja  hatalmától.  Istók,  Istók  I 

Az  eltaszított  leány  visszacsúszott  hozzá  s  az 
eltorzult  öreg  arcztól  és  saját  ifjú  lelkétől  egyaránt 
megrémülve,  megriadt,  dobogó  szívének  egész  meg- 
váltó szeretetét  egy  meggondolatlan,  suttogó,  ha- 
talmas szóba  öntötte  : 

—  Atyám  ! 

—  Ki  mondta  neked,  hogy  én  atyád  vagyok  ?  — 
riadt  rá  bősz  haraggal,  hol  összeroppanó,  hol  ki- 
dűlő mellel  Benedek  úr.  Ki  mondta?  Mondd  meg, 
ki  csalt  meg  vele !  Hogy  mered  azt  hazudni,  hogy 
leányom  vagy?!  Nekem I 

—  Atyám  szeretlek,  nem  ugy  érzek.  Leányod 
vagyok.  Hisz  csak,  csupán  csak . . . 

—  Csupán  csak,  —  kapott  lihegve  leánya  sza- 
vába az  öreg  —  igen,  én  csupán  csak  tehetetlen 
vén  ember  vagyok  és  semmi  más.  Istók,  Istók  1  Az 


ördög  vigyen  el  benneteket,  Mind,  mind  elcsaplak 
egytől-cgyig.  Magam  fogok  itt  élni,  magam  fogok 
meghalni.  Nem  kell  senki,  senki.  Istók ! 

Végre  nyílt  az  ajtó  és  nagy  sietve,  lelkendezve 
dugta  be  rajta  szürke  fejét  a  mentor.  De  ijedsége 
a  szomorú  jeleneten  egy  perczig  odaszegezte  a 
küszöbhöz.  Kezeit  összecsapta  és  apró,  szelid  sze- 
meit értetlenül  jártatta  körűi.  Benedek  ur  kék  aj- 
kakkal, véres  szemekkel,  hamuszín  arczczal,  kap- 
kodó kezekkel  előtte.  Ágnes  némán  átkarolva  tartja 
atyja  térdeit  és  fejét  székének  karjára  hajtja. 

—  Barátom,  —  sietett  oda  megrendülve  és  el- 
fogódva Istók,  —  mélyen  tisztelt  barátom,  mi  baj  ? 
Leküldjek  Kurzért?  Talán  eret  vágjon?  Gondold 
meg. . . 

—  Ne  prédikálj  most  nekem,  —  kiáltott  rá  el- 
elfogyó lélegzettel  gazdája,  hanem  nyisd  ki  ott  a 
titkos  fiókot.  Ott  a  legalsót.  Add  ide  a  végrende- 
letemet és  vigyen  el  az  ördög. 

Istók  kezében  reszketett  a  kis  kulcs.  Forgatta, 
nyikorgatta  a  zárban  előre-hátra,  míg  kinyílt  és 
ujjai  közül  majd  kiesett  a  papir,  mikor  átnyújtotta. 
Benedek  úr  ledobta  magáról  a  köpönyeget  és  visz- 
sza-visszaroskadva  ülésébe,  lassan  fölemelkedett. 
Ágnes  összekulcsolt  karjai  lehullottak  a  földre. 

Az  öreg  óra  a  szekrény  fölött  egyre  lármázott : 
csitt,  csitt,  csitt!  minek  veszekedtek;  ki  tudja, 
meddig  éltek?!  De  a  vén  ember  kitörő,  féktelen 
indulata  elnyomta  hangját. 

—  Nézd,  háládatlan,  —  monda,  —  ebben  volt 
gondoskodva  rólad.  De  te  telhetetlen  vagy  és  min- 

dcnt  magadnak  akartál,  tudom.  Nézd.  Íme,  ebben 
gyökereztek  a  te  szerelmeid. . .  És  most,  most  már 
senkim  sem  vagy...  Most  már  senkim  sincs... 

A  papir  darabokra  szaggatva  hullongott  a  földre. 
De  a  kihez  ama  szavak  intézve  voltak,  nem  lát- 
szott hallani,  mert  meg  sem  mozdult.  A  vén  em- 
ber lecsüngő  karokkal  soká  bámult  maga  elé.  Sze- 
mei lassanként  kidüledtek  és  el-elfordultak.  Lélek- 
zete  megakadt  és  csuklani  kezdett-  Kezeit  mellére 
kapta  és  megtántorodott. 

—    Istók,   —    hörögte,    —   jöjj    ide Add  a 

kezedet.  Ne  félj. . . .  Jobban  fogj  meg !  Az  ör- 
dögbe, hát  már  ennyit  sem  tudsz?!...  Mióta  meg- 
vénültél, semmi  hasznodat  sem  veszem. . . 

És  egyszerre  összeomolva,  a  földre  rogyott  s 
feje  hátrahanyatlott  a  székre.  A  csontfejű  mester 
vállára  akasztotta  kaszáját,  hátravetette  köpenyét 
és  tovább  indult.  Itt  elvégezte  dolgát. 

Kálozdy  Benedek  meghalt.  Valósággal  meghalt. 
Üveges,  kimeredt  szemei  nem  látnak  semmit  és 
senkit.  Tükörré  lettek,  melynek  hiányzik  világos- 
sága. Csak  két  űveglcncse,  semmi  több.  Nem  lát- 
ják, mint  viszik  el  mellőle  ájult  leányát.  Nem  lát- 
ják Istók  arczán  a  megfoghatatlansággal  való  re- 
ménytelen küzködést,  midőn  egyszerre  lepi  meg 
lelkét  minden,  de  minden  elgondolni  valója,  s  va- 
lamennyinek az  a  vége,  hogy:  semmik,  semmik, 
semmik  vagyunk.  Nem  látják  a  cselédek  összedu- 
gott fejeit,  kiknek  együgyű  elméjére  bizonytalan 
homálylyal  nehezedik  ama  hatalmas  úr  sejtése,  ki 
most    az    ő    perlőjükkel    perel.    Nem    látják    Kurz 


doktort,  ki  régi  ködös  emlékeiből  igyekszik  egy- 
másután felidézni  a  rögtönös  halálokat  s  végre  is 
csak  abban  állapodván  meg,  hogy  contra  vim  mor- 
tis  etc.  meg  van  győződve  róla,  hogy  fején  találta 
a  szeget.  Nem  látják  az  élezés  asztalost,  ki  a  ha- 
lottak építőmesterének  nevezi  magát  és  módosan 
kiugratott  mérőjével  széllében  hosszában  végigmé- 
regeti, mert  neki  ezutánra  épen  csak  akkora  ház 
kell.  Nem  látják  a  süket  Puliszkánét,  ki  nagy  ne- 
hezen belebujtatja  urának  meredt  tagjait  fekete 
atillájába  és  selyem  nyakkendőjén  hosszú  babrálás 
után  csokrot  köt. 

De  hogyan  is  látnák  ? !  Az  üveges  szemeket  már 
lefogta  Istók  és  súlyos  rézpénz-darabokat  rakott 
rajok,  hogy  a  világnak  semmiféle  komédiájára  föl  ne 
nyíljanak  többé.  Azután  fölemelte  szépen,  gyön- 
géden a  merev  testet,  karjain  vitte  be  a  képes 
szobába  és  tette  le  a  nagy,  szomorú  emelvényre 
csipkék  és  koszorúk  közé,  melyek  kötése  közben 
a  kertész  kisértetektől  borzadozott.  Letette  és 
csukló,  félig  elnyelt  szavakkal  sóhajtott  föl  : 

—  Így,  épen  így  vitt  ő  engem  siheder  koromban, 
mikor  a  dunaszögi  mészároslegények  holtra  ver- 
tek. De  én  csak  föltámadtam  aztán  halottaimból !  . . 

A  szegény  mentor  bezárkózott  a  prior-szobába, 
melynek  falán  egy  nagy  térkép  függött.  Magyar- 
ország térképe.  Azon  tévedezett  szomorú  tekintete 
keresztül  a  Dunán,  a  Duna-Tisza  közti  sikságon, 
a  Tisza  vizén,  a  nagy  alföldön  egész  addig  a  ki- 
csike kis  pontig,  hol  az  ő  hite  szerint  a  Pallé- 
rossi  Pallérok  régi  nemzetsége  virágzott.  Az  egész 

távolság    nem    volt   több    egy-két    arasznál,    mégis 
olyan  mély  bánattal  sóhajtott  föl : 

—  Csak  messze  vannak  azok  ide  nagyon !  És 
ki  tudja,  lesznek-e  majd  olyan  jók  hozzám,  mint  az 
én  mélyen  tisztelt,  néhai  barátom  volt?! 

Még  vármegyei  esküdt  korából  maradt  egy  fe- 
kete atillája  ;  az  akkori  divat  kettős  ujja  megvolt 
rajta,  de  mindakét  könyöke  kilyukadt.  Azt  kiadta 
Kata  asszonynak,  hogy  foltozza  meg  a  temetésre; 
azután  bezárkózott  újra.  Ládája  fiókjait  kihúzogatta 
egymásután  ;  ez  egyikből  leveleket  szedett  elő,  — 
egy  meghidegült  szívnek  egykor  szilaj  dobogását 
hallgatta  bcnnök ;  a  másikból  régi,  iskolai  penzu- 
mok kerültek  napfényre,  össsze-vissza  firkált,  hiba 
hátán  hiba,  téntával  telefecskendezett  haszontalan- 
ságok, melyek  helyett  ő  annak  idején  sohasem 
mulasztotta  el  jókkal  és  tisztákkal  szolgálni,  — 
ezek  voltak  barátságuk  legelső  kötéslevelei.  Istók 
nagy,  kerek  fejét  lehajtja  a  könyökére  asztalán  s 
a  barna  tölgyfa-lap  előtte  lassan-lassan  megnedve- 
sedik. Mélyen  tisztelt  barátjának  egész  tudatlan, 
kicsapongó,  vitézi,  semmittevő  és  becsületes  élete 
elvonul  kivörösödött  szemei  előtt  és  ezer  aprólé- 
kos visszaemlékezés,  bánat,  öröm,  szégyen,  harag, 
jóság  emléke  —  mind  fekete  fátyollal  letakarva  — 
szorongatja  élhetetlen  szívét.  Az  alkony  leborul  és 
a  hajnal  is  hasad  már.  A  vigyori  Palkó  hiába  ko- 
pog a  reggelivel ;  Istók  úr  nem  hallja. 

A  halottas  házak  képében  van  valami  álomszerű. 
Mintha  minden  csak  álomban  történnék.  Nincs 
tiszta  külömbség  a    nap  fénye  és  az  éj  feketesége 

közt.  Mindegyik  csak  szürke.  A  hajnalok  észrevét- 
len tetszenek  föl  és  az  alkonyatok  is  így  borúinak 
le,  A  beköszöntő  éjek  nem  hoznak  álmot,  ébren 
kisérik  végig  a  háznépet,  mintha  nappal  lenne ;  a 
világos  napokon  át  pedig  lábujjhegyen  jár  és  sut- 
togva beszél  mindenki,  mintha  valami  hatalmas  al- 
vónak éjjeli  nyugalmát  félne  m.egzavarni.  Aztán  a 
szünetlen  járás-kelés,  a  változó  képek  homályos 
alakulása  és  tünése.  liri  kocsik  és  paraszt  szeke- 
rek suhannak,  dübörögnek,  jönnek,  mennek  ;  ezen 
Ivánfi  báró  érkezik,  amazon  Péterfi  gróf  komor- 
nyikja jön  tudakozódni  a  szomorú  eset  felől ;  a 
medve  is  bedöczög  őserdeivel  és  néma  megindu- 
lásával egy  múlt  századbeli  csézán.  A  parasztgye- 
rekek seregestül  tolakodnak  a  sötét  folyosókon  és 
a  kis  torony  csengetyű-kötelétől  kezdve  a  halottig 
mindent  szörnyen  megbámulnak.  A  pap  a  rendes- 
nél kétszerte  torzonborzabb  arczczal  jelenik  meg  tu- 
dakozódni, hogy  nem  volt  c  a  boldogúltnak  a 
szentirásban  valami  különösen  kedvelt  mondata,  a 
mit  a  gyászbeszéd  textusául  választhatna.  Nem  volt 
semmi.  A  karámosi  festő  piszkos  fazekai  közt  pi- 
pázgatva dolgozik  a  szükséges  czímereken.  Fáklyá- 
kat hordanak,  gyújtogatnak,  próbálgatnak.  Egy  la- 
katos a  sírbolt  nehéz  vasajtajának  berozsdásodott 
zárával  vesződik.  Három  szekéren  megérkezik  a 
dunaszögi  deákok  kántusa  s  egyik  földszinti  szobá- 
ban reggeltől  estig  a  « Keresztyének  sírjatok »  nó- 
táját próbálgatják,  míg  a  jó  ebéd  után  vígabb  da- 
lokra is  kedvök  lenne  rágyújtani. 

Már    a    temetésre    gyülekezett    vendégek    mind 

együtt  vannak,  mikor  az  öreg  János,  ki  évtizedek 
6ta  várja  mindennek  végét,  befordul  az  udvarra 
Bélával,  kit  a  táviró  szólított  haza  a  gyönyörök 
városából.  Haloványan,  megviselten,  elgyötrötten 
fog  kezet  mindenkivel,  mintha  nem  is  az  örömök  pia- 
czát,  hanem  a  temetőket  járta  volna  két  évi  távolléte 
alatt.  A  kántus-prézessel,  ki  tanulótársa  volt,  alig 
ismernek  egymásra ;  az  igaz,  hogy  az  énekművé- 
szet is  borvirágokat  termett  azóta.  —  Könyörgöm 
alássan,  én  is  itt  vagyok!  —  nyújtja  feléje  kezét 
a  gadóczi  rektor.  Mind,  mind  sajnálják  és  irigylik 
őt.  Hideg  borzongással  lép  a  képes  szobába,  hol 
a  halottak  építőmestere  már  várakozik,  hogy  a 
szűk  épületre  rászögezze  födelét.  A  ravatal  előtt 
elhallgat  szívében  a  kaczagó  bölcsesség  és  igaz  fáj- 
dalommal csókolja  meg  a  halott  hideg  kezét.  Csak 
e  kéz  jósága  van  most  előtte,  melylyel  őt  a  por- 
ból fölemelte De  az  építőmester  szegei  és  ka- 
lapácsai már  várnak. 

A  fáklyák  lobognak,  a  vörös  orrú  karmester  inté- 
sére rázendül  a  "Keresztyének  sírjatok  I»  s  tiszte- 
letes Molnár  Ábrahám  úr  —  mögötte  a  környék- 
ből egy  pár  kálvinista  pap  —  köszörüli  a  torkát. 
Nem  zokog  fel  senki,  a  hogy  stentori  hangján  fel- 
olvassa a  Prédikátor  könyvében  megírt  igéket: 
•  Jobb  a  szomorúság  a  nevetésnél,  mert  az  orcaá- 
nak  szomorúsága  által  jobbá  lészen  az  embernek 
lelke. »  Ékes  szónoki  virágokból  fűz  hervadhatatlan 
koszorút  az  előtte  emelkedő  koporsóra.  Bátran  és 
búsan  kérdezte  meg,  hogy  volt-e  az  elhunytnál 
gyöngédebb  apa,  noha  nem  vala  gyermeke  ;  volt  e 

vallásosabb  ember,  noha  jó  cselekedeteiben  is  el- 
bizakodhatott volna ;  és  volt-e  a  hazának  nála  utolsó 
lehelletéíg  hívebb  fia,  noha  szép  hazánk,  mikor  a 
kard  kiesett  immár  megmerevült,  hősi  kezeiből, 
talán  mindörökre  elveszett?  Senki  sem  mondott 
ellent.  Béla  ama  mély  megindulás  nyomása  alatt 
állt  jótevőjének  nyitott  sírja  előtt,  mely  nem  képes 
válogatni  a  dicséret  igaz  és  hamis  szavai  közt.  Istók 
nedves  szemei  a  távolban  jártak  és  könnyei  közt 
mosolyogtak  ifjú,  délczeg  barátjára.  A  szent  beszéi 
legjobban  meghatotta  a  süket  Puliszkánét  és  vele 
a  parasztasszonyokat,  kik  kék  keszkenőikkel  vörösre 
dörzsölve  szemeiket,  számtalan  isten-áldásokat  kér- 
tek érette  a  papra.  Az  énekes  deákok  türelmctlc- 
lenül  topogtak  s  a  kántusprézesnek  minden  tekin- 
télyét fel  kellett  használnia,  hogy  a  gyászprogramm 
ellenére  bele  ne  kezdjenek  az  utolsó  énekbe,  mikor 
alkonyat  fele  szerencsésen  kimutattatván  a  szomorú 
orczának  kétségtelen  előbbvalósága  a  nevetőnek 
fölötte  s  eldördülvén  a  rég  várt  ámen,  egyszerre 
csak  előáll  fakó,  vöröses  palástjában  a  reszkető  kezű, 
fogatlan,  vén  gadóczi  pap  és  még  egy  imádságba 
kezd,  melyből  egyetlen  szót  sem  lehetett  megérteni. 
Kálozdy  Benedek  úr  már  lenn  nyugodott  örökös 
pihenő  helyén.  A  vendégek  mind  elszéledtek,  csak 
a  deákok  öblögették  kiszáradt  torkukat  másnap  reg- 
gelig. A  tavaszi  nap  búcsúzott  a  szép,  halmos  vidék- 
től s  Béla  szobája  ablakából  nézte  búcsúját.  Az 
udvaron  még  sok  jele  maradt  a  szomorú  ünnepély- 
nek. Tele  van  csöpögve  minden  kormos  fáklya- 
csöppekkel.  Bálint  mindenes  épen  jő  fel  a  roppant 

kriptakulcscsal.  Laboda  János,  az  egyházfi,  a  féleszű 
Péterrel  épen  most  czepeli  ki  a  szent  Mihály  lovát. 

Béla  el  volt  merülve  a  rideg  képekbe:  és  a  le- 
menő nap  aranyos  világosságából  semmi,  de  semmi 
nem  volt  arczán  ;  egészen  beborították  ezt  az  alkony 
árnyai. 

Ajtaján  már  ismételten  kopogtak ;  de  ő  csak  har- 
madszorra hallotta  meg.  Egy  furcsa  alak  lépett  be 
hozzá,  melyben  az  esti  szürkület  alig  engedte  föl- 
ismernie Istókot.  Széles,  gyűrődött  szürke  kalap- 
ját, melyre  dús  gyászfátyolt  varrott  Kata  asszony, 
kezében  tartogatta ;  két  zöld  folttal  ékes  kék  ka- 
bátja bokáit  verdeste  s  a  hosszú  szárnyak  alól  csak 
alighogy  ki  pislantottak  tisztítatlan,  lyukas  csizmái. 
Csöndesen  jött  és  megállt  Béla  előtt. 

—  Öcsém,  szerelmes  öcsém,  —  kezdé,  —  ha 
meggondolom  a  forgandó  sorsot,  már  alig  merlek 
így  nevezni.  Minél  előbb  el  akarom  végezni,  a  mi 
számadásunk  van  együtt,  nehogy  nagy  fejű  próká- 
torod szokása  szerint  kéretlenül  beleüsse  az  orrát. 
Neked  számolok,  mert  immár  te  vagy  itt  minden- 
nek ura,  a  mi  az  én  nézetem  szerint  azt  je'enti, 
hogy  senkinek  sincsen  itt  jussa  egy  fillérhez  sem 
te  rajtad  kívül.  Boldogult  bátyád  halála  előtt  néhány 
percczel  összeszakította  végrendeletét,  melyben  köte- 
lezettségekkel terhelt.  Fájdalmasan  esik  szívemnek, 
de  nem  levén  soha  az  igazság  eltagadásához  szokva, 
most  sem  akarok  semmit  ferdíteni  s  bevallom  őszin- 
tén, hogy  utolsó  szavaival  elégedetlenségét  fejezte 
ki  fogyatkozó  erőm  fölött.  Mindezeket  tekintetbe 
véve  — 

—  De  ülj  le  hát,  bátyám.  Mit  állsz  itt  előt- 
tem? —  vágott  szavaiba  Béla,  kinek  csah  nagy 
nehezen  sikerült  az  öreget  egy  székbe  tuszkolni. 
Hanem  csak  a  legtiszteletteljesebb  egyenes  ülésben 
maradt  és  a  világ  minden  kincseért  meg  nem  támasz- 
kodott volna. 

—  Köszönöm,  köszönöm,  —  mondogatta.  Én 
rám  úgysem  várakozik  pihenés  és  nem  tenném  ala- 
posan meggondolva,  ha  kényeztetném  magamat.  Íme 
itt  van  minden  átadni  valóm.  (És  kabátja  oldalán 
az  egyik  zsákból  kulcsokat,  a  másikból  írásokat 
húzott  elő.)  A  számadások  eddig  az  óráig  vannak 
vezetve.  Bocsáss  meg,  hogy  írásom  egj/  kissé  ku- 
szált —  mélyen  tJsztelt  barátom  szarkalábaknak 
szokta  nevezni ;  —  de  szemeim  egy-két  napja  még 
gyöngébbek,  mint  rendesen.  Azt  hiszem,  két  tétel 
fel  fog  tűnni  a  számadásban.  De  tudakozódjál  csak 
utána  és  mindenki  egyértelműleg  oda  fog  nyilat- 
kozni, hogy  a  mi  asztalosunk,  a  ki  a  koporsót  ké- 
szítette, általánosan  ismert  nagy  csaló.  A  másik  a 
kántistáknak  kiszolgáltatott  bor  nagy  mennyisége 
lesz.  De  a  deákok  mind  részegesek  és  követelők. 
Fogd  kérlek  a  kulcsokat  is,  és  vedd  figyelembe 
abbeli  kérésemet,  hogy  a  tételeket  azonnal  vesd 
össze  a  pénzes  ládával,  mert  nem  szeretném,  ha 
úgy  tekintenének,  mit  a  ki  megszökött  a  kastélyból, 
hova  utóvégre  nagylelkű  barátsággal  fogadtatott. 

—  Hogy-hogy?  Mit  mondasz,  Istók?  —  kérdé 
Béla  nagy  szemeket  meresztve  az  öregre,  ki  min- 
den ellenzése  daczára  fölemelkedett  helyéről,  és  így 
folytatá : 

—  Mélyen  . . .  azaz  szerelmes  öcsém,  igen,  én 
megyek  és  még  ma  szeretnék  benn  lenni  Karámo- 
son. Mert,  ha  meggondolom,  mire  magyarázhatnák 
az  emberek  tovább  itt  tartózkodásomat,  okvetlen 
arra  kellett  határozni  magamat,  hogy  távozzam  c 
házból.  Eddig  csak  volt  mit  tennem,  hogy  senkise 
vethesse  szememre  kenyeremet.  Az  én  mélyen  tisz- 
telt, boldogult  barátom  kissé  hiányos  volt  a  klasszi- 
kusokban, a  jusban  és  a  theologiában,  melyek  nél- 
kül az  életben  sok  lépésünkben  fennakadunk.  Az 
én  kötelességem  volt  e  hiányosságokat  tőlem  tel- 
hetőleg kipótolni.  Mostanában  pedig,  hogy  a  szo- 
bához kötötte  a  betegség,  gyönge  tehetségeimen 
kívül  lábaimmal  is  igyekeztem  szolgálatára  lenni. 
Minderre  azonban  a  te  fényes  elmédnek  és  fiatal 
erődnek  semmi  szüksége  s  ennélfogva  énnekem 
ebben  a  házban  semmi  tennivalóm. 

—  Istók  bátyám  I  —  csitítá  a  már-már  elérzéke- 
nyülő öreget  Béla,  megragadva  kezeit.  De  ez  alig 
figyelt  rá  és  megindultan  beszélt  tovább : 

—  Igen,  öcsém,  én  megindulok  innen,  hol  en- 
nekutána  mindenki  csak  ingyenélőnek  tartana.  És 
méltán.  Tisztán  állok  előtted;  ha  hinni  akarsz  ne- 
kem, elhiheted,  hogy  semmit  sem  szereztem  és  egy 
garas  nélkül  távozom.  Nemzetségem :  a  Pallérosi 
Pallérok  a  Tiszán  túl  virágzanak ;  majd  azok  sze- 
reznek nékem  valami  kenyeret.  Nézd,  ebben  az 
öltözetben  állíto'.tam  be  először  —  már  több  har- 
mincK  esztendejénél  —  a  karámos!  vármegyeházán 
az  én  mélyen  tisztelt  barátomhoz,  kinek  akkor  egy 
reprezentácziót    kellett    készítenem.    Ugyanezek    a 


130 

csizmák,  ugyanez  a  kabát,  ugyanez  a  kalap  volt 
rajtam.  Ugyancsak  azokban  indulok  most  meg,  — 
csupán  csak  a  kalapomra  varrott  Kata  egy  gyász- 
fátylat. Ha  meggondolom  . . .  Már  össze  van  kötve 
odalenn  a  batyum ;  a  könyveim  is  mind  akkorról 
valók.  Ha  eszembe  veszem  . . .  De  nem.  Mit  mond- 
jak egyebet?  Iszen  te  sorra  meg  tudsz  gondolni 
magad  is  mindent.  íme,  ezekben  óhajtottam  eléd 
terjeszteni  nyomós  okaimat,  melyek  arra  az  aláza- 
tos kérésre  bátorítottak,  hogy  a  számadásokat  és  a 
pénzes  ládát  minden  további  haladék  nélkül  vizs- 
gáld át. 

A  mentor,  erőt  véve  magán,  ismételt  csuklások 
és  fennakadások  között  valahogyan  bevégezte  sza- 
vait, melyek  sajátságos  keveréke  voltak  a  beszámoló 
előadásnak,  védbeszédnek  és  a  búcsúszónoklatnak. 
Béla  félrelökte  maga  elől  a  kulcsokat  és  papiroso- 
kat, s  borús  szívének  igazi,  meleg  elérzékenyedé- 
sével  szólalt  meg: 

—  Nem  úgy,  nem  úgy,  hajdani  pártfogóm  te ! 
Az  én  lelkemet  sok  teher  nyomja  már  s  nincs  ked- 
vem még  a  hálátlanság  vádjával  is  megszaporítni 
őket.  Kinek  köszönök  én  mindent,  a  mim  van  ?  Ki 
mentette  meg  egykor  szegény  anyámat  az  éhenha- 
lástól  ?  Ki  hozott  engem  ide?  Ki  szerezte  meg 
nekem  bátyám  derék  szívét  ?  Csak  törüld  meg 
szemeidet,  Istók.  Akkor  lenne  okod  a  fájdalomra, 
ha  most  hálátlanul  elfogadnám  búcsúra  nyújtott 
kezedet  s  kivezetnélek  az  utczaajtóig,  hogy  vén 
napjaidra  szélnek  eresszelek. 

—  Te  mester  vagy  a  logikában,  Béla,  —  akadó- 

zott  Istók,  könnyei  közt  gyönyörködve  kedvencaté- 
ben.  Akaratod  ellenére  is  azt  bizonyítja  minden 
szavad,  hogy  itt  én  rám  és  az  én  gyönge  tehetsé- 
geimre semmi  szükség.  A  hálát  ne  emlegesd,  mert 
abból  csak  a  te  éles  okoskodásod  tudja  azt  a  követ- 
keztetést vonni,  hogy  maradjak.  A  mi  neked  igaz- 
ságnak tetszik,  az  csak  látszat.  Ha  meggondoljuk, 
hogy  az  én  mélyen  tisztelt  barátomnak  (halála  óta 
mindig  a  legünnepélyesebb  formában  emlékezett 
meg  róla)  tulajdonképen  nem  is  volt  mást  mit 
tennie,  mint  a  mit  tett,  egészen  más  eredményre 
jutunk.  Mert  Ágnes  ...  no  de  nem  fizetem  rosszal 
a  jót.  Most  egy  kenyéren  vagyunk  vele,  pedig 
mindig  igen  büszke  volt  hozzám.  Neki  sincs  sem- 
mije a  rajta  valón  kívül,  csakhogy  az  ő  viselője 
még  divatos,  az  enyém  meg  már  ócska.  Bekövetke- 
zett, hogy  íme,  csak  ez  a  különbség  köztünk.  De 
nem  is  panaszkodom  rá,  inkább  beismerem,  hogy 
a  mi  boldogult  jótevőnk  nagyon  hirtelen  indulatú 
volt.  Nem  hiába  keveset  törődött  a  klasszikusokkal. 

Istók  beszédközben  észrevette,  hogy  egészen  el- 
távolodott a  tárgytól,  melyről  tulajdonképen  szó- 
lani akart.  De  a  jó  vitatkozó  szokása  szerint  hamar 
összeszedte  magát  s  egy  ugrással    helyén    termett. 

—  Ne  emlegesd  a  háladatosságot,  Béla.  Mert 
kisértetben  vagyok,  hogy  azt  a  kérdést  intézzem 
magamhoz  :  nem  alacsony  számítát  vczérelte-e  elei- 
től fogva  lépéseimet,  hogy  helyemet  napjaim  vé- 
géig biztosítsam  ?  És  ha  valami  kételkedés  maradna 
bennem,  vagy  ha  mások  is  azt  hinnék  —  pedig  a 
ti  gyanakodó  prókátortok    mindenkiről    maga    után 

itél  —  az  még  rosszabb  lenne,  mint  ha  ingycnélö- 
nek  tartanának.  Azért  csak  nézd  át  gyorsan,  pon- 
tosan és  kímélet  nélkül  számadásaimat  s  engedd 
meg,  hogy  a  kis  Pirók  utánam  hozza  a  batyut. 

Béla  azonban  az  iratok  helyett  újra  az  ő  vona- 
kodó kezeit  ragadta  meg. 

—  Nem  hallottad-e  soha,  öreg  barátom,  — 
monda,  —  hogy  a  hű  tiszt,  életének  derekasan 
végzett  munkája  után,  nyugalomba  tétetik.  Ki  meri 
mondani,  hogy  nem  érdemii  meg  a  kenyerét?  Te 
harmincz  esztendeje  töröd  fejedet,  őrködől  híven  és 
sáfárkodol  becsületesen;  ki  érdemli  meg  nálsd  jobban 
a  pihenést?  A  mivel  csak  elláthatlak,  a  mit  ked- 
vedre tehetek,  azt  te  mind-mind  sokszorosan  meg- 
szolgáltad. Míg  ez  a  ház  áll,  te  úr  leszel  abban, 
akár  én.  Ez  az  utolsó  szavam,  Istók,  és  nem  várok 
rá  feleletet. 

Pallérosi  Pallér  István  izgatottan  mozgott  ide- 
oda,  elővette  meg  zsebre  dugta  kék  tarka  keszke- 
nőjét és  Béla  kezét  szorongatva,  mondatait  be  nem 
fejezve,  dadogta: 

—  Mégis,  ha  meggondolom  ...  ha  megfonto- 
lom .  .  . 

És  meggondolta,  hogy  a  klasszikus  irodalom,  a 
jus  és  theologia  terén  való  harmincz  esztendős 
működésével  bizonyára  elég  fontos  és  terhes  szol- 
gál atott  tett  e  családnak  arra,  hogy  kénytelen 
nyugalomba  lépését  a  világon  senki  se  hányhassa 
szemére. 

Xll.  FEJEZET. 

Fnnk  és    Kordélia. 

Hónapok  telteK  el  s  Béla  eléggé  unta  magát  a 
nagy,  barátságtalan  kastélyban,  mely  gazdáját  gyá- 
szolta. A  temetés  után  még  egy-két  napra  ott  ma- 
radt nála  hajdani  tanulótársa,  a  kántus-prézes  s 
tőle  telhetőleg  igyezett  fölvidítani  egyhangú  óráit. 
Dunaszögön  esze  ágába  sem  jutott  volna  valakinek 
kétségbe  vonni,  hogy  hét  vármegyén  Mányóki  Ber- 
talannál különb  mulató  akad.  A  híres  Győri  Miké- 
nek te-tu  pajtása  volt,  ki  —  mikor  negyvenhárom 
esztendős  korában  végre  sikerült  megválnia  a  kol- 
légiumtól és  elszakadnia  Szlavóniába  lévitának,  (mire 
nézve  nem  kívántatott  meg  a  papi  cenzúra,)  — 
minden  dicsőségét  Bertalanra  hagyta.  Az  utód  nem 
volt  méltatlan  nagy  nevű  mesterére,  ki  a  kálvinista 
deákmulatságok  hahotára  keltő  fűszerének  hosszű 
időn  keresztül  legünnepeltebb  szállítója  volt.  A  tanít- 
vány más  agyagból  gyuratott ;  de  nem  kisebb  sze- 
repre és  hírre  hivatva.  Miké  halavány,  puffadt,  örök- 
komoly arczát  nála  borvirágos,  örök-nevető  kép 
helyettesítette  ;  a  komoly  méltósággal  elkövetett  csí- 
nyeket víg  meggondolatlanság;  a  szónoki  páthoszt 
a  versíró  könnyelműsége.  A  Mányóki-féle  hiteles 
és  apokryph  versek  gyűjteménye  ma  is  megvan  sok. 
Dunaszögről  került  lelkipásztor  titkos  fiókjában,  hon- 
nan a  szentlélektől  kevésbbé  bolygatott  órákban 
elő- elővétetik  a  megbecsülhetetlen  kézirat.  Víg  czim- 
borák  közt  poharazva,  vagy  a  kollégiumban  pipája- 

val  az  ágyra  heveredve,  neki  egy-egy  vers  csak 
annyi  volt,  mint  másnak  egy  jóízű  nevetés.  Egy 
tekintetben  hasonlított  a  nagy  vallásalapítókhoz, 
noha  a  papi  vizsgán  már  három  ízben  megbukott. 
(Mondják  ugyan,  hogy  csak  készakarva,  mert  Miké 
példája  elrettentette  a  Bergengócziába  meneteltől.) 
Ez  a  hasonlatosság  abban  állt,  hogy  maga  nem  igen 
írt  le  semmit ;  gondolatait,  rímeit  és  tréfáit  a  körüle 
sereglett  tanítványok  tették  papirra  és  adták  kézről- 
kézre. Még  az  a  komoly  versezet  is,  melyet  nagys. 
Kálozdi  Kálozdy  Benedek  úr  halálára  készített  és 
Béla  megvigasztal ására  magával  hozott,  idegen  kéz- 
írás volt.  A  többit  aztán  estéről  estére  úgy  rögtö- 
nözte az  ebédlő  nagy  asztala  mellett,  melyen  négy 
különféle  pohár  állott  előtte  s  egyiknek  sem  igen 
volt  hosszú  pihenője.  Istók  kedvét  a  tréfás  poéta  — 
különösen  a  Biró  Eulália  kisasszonyra  készített 
versezettel,  (ő  jelent  meg  Bogádról  egyedül  a 
temetésen,)  —  szinte  könnyekre  fakasztotta.  Került 
mindenre  vers,  csak  a  pohár  tele  legyen  előtte. 
Adomáinak,  iskolai  tréfáinak  sem  volt  vége-hossza. 
Egyszer  előhozakodott  Hajós  professzorról  is,  kit 
az  ő  kedves  barátja.  Mátyás,  a  faképnél  hagyott  s 
már  tovább  is  akarta  fűzni  a  beszédet,  mikor  hir- 
telen csak  eszébe  jutott  valami  és  félbeszakította.  Egy 
késő  este  Mihály  huszárral  volt  valami  koczódásuk, 
melynek  oka  alig  lehetett  más,  mint  Zsuzska  me- 
nyecske. A  poéta  kétségkívül  igen  jól  érezte  magát 
a  kastélyban  s  nem  épen  kellemesen  érintette  a 
szenior  sürgető  levele,  melyet  nagyobb  nyomaték 
kedvéért  a  kollégium  pecsétjével  is  ellátott,    Hiva- 

taJos  tekintélylyel  hivatott  föl  ebben  Bertalan  a 
haladék  nélkül  való  hazatérésre,  miután  a  duna- 
szögi kántusban  olyan  fejetlenség  tört  ki,  hogy  leg- 
utóbbi fellépéseik  már  inkább  macskazenéhez,  mint 
műelőadáshoz  hasonlítván,  az  iskolai  hatóság  figyel- 
mét is  magokra  vonták.  Mit  volt  mit  tennie  a  poé- 
tának ? !  Összeszedte  holmiját,  rímekben  vett  búcsút 
a  fenyves  madaraitól  és  a  kis  ér  békáitól  s  haza- 
felé indult,  a  vendégszerető  kastélynak  egyebek 
közt  ezeket  kívánva : 

Fala  romlást  soh'se  lásson, 
Idő  foga  rajt'  elvásson. 
Földindulást,  vakandturást 
Föl   se  vegyen,   —  ugy  legyen. 

Béla  magára  maradt  s  a  tisztesség  úgy  paran- 
csolta, hogy  még  egy  ideig  magára  maradjon.  Tét- 
lenül hevert  pamlagán,  unottan  és  ásítva  forgatta 
könyveit  s  a  kényszerű  magány  már-már  vissza- 
terelte melanchóliájába.  Az  emlékek,  melyeket  párizsi 
kedvesétől  vett,  azok  is  csak  emlékek  voltak,  me- 
lyeknek ama  régibbekkel,  tisztábbakkal,  szíve  sze- 
rint valóbbakkal  folytatott  küzdelmökben  háttérbe, 
a  ködös,  távoli,  hatástalan  háttérbe  kellett  vonul- 
niok.  Az  első  emlék  egy  nem  jelentéktelen  összeg- 
ről szóló  adóslevél  volt,  melyet  be  kellett  váltania. 
A  vasasláda  nem  volt  tele  s  Istók  nem  tudott  jobb 
módot,  mint  Landsman  Emánuelhez  folyamodni,  ki 
az  egykori  Péterfi-jószágok  nagy  részét  kezére  ke- 
rítette. Az  új  földesúr  mindig  tiszta  fehér  mellényt 
viselt,  fénymázas  magyar  csizmákban    járt,    paripát 

tartott,  hazai  bajuszpedrővel  élt  és  mindenben 
gavallért  adott.  Egyszerűen  átnyújtotta  Bélának  tár- 
czáját  s  a  tárcsával  együtt  tenyerét  is,  hogy  bará- 
tok között  az  efféle  írás  nélkül  is  megeshetik.  Béla 
nem  volt  ósdi  gondolkodású  ember,  felcsapott  az 
eléje  nyújtott  tenyérbe  s  ajánlotta  Landsmannak, 
hogy  változtassa  meg  a  nevét  Hazafira.  A  kölcsön 
nagy  része  Párizsba  vándorolt.  No,  de  nem  hiába. 
Megérkezett  érte  a  másik  emlék :  a  Vénus-kép. 
Béla  elragadtatása  fölötte  korántsem  volt  akkora, 
mint  vágya  utána,  mikor  Párizstól  búcsút  vett.  Föl- 
akasztatta ágya  fölé  a  legelésző  tehenek  és  ebéd- 
vivő parasztasszonyok  idylljei  közé.  De  nem  igen 
állt  meg  előtte  s  szó  sem  volt  róla,  hogy  elmélá- 
zott volna  rajta,  mint  ama  kis  haszontalanságok 
fölött  nem  egyszer  tette,  melyeket  íróasztalának 
fiókjai  rejtegettek.  Erélyesen  megvédelmezte  azon- 
ban a  szép  jövevényt  Istók  ellen,  ki  Kata  asszony, 
Zsuzska  és  Sára  által  fel  bujtogatva,  s  teljesen  meg- 
feledkezve ifjúságának  sikamlós  emlékeiről,  a  leg- 
puritánabb  szempontból  fejtette  ki,  hogy :  ha  meg- 
gondoljuk, miszerint  az,  ki  ilyen  paradicsomi  mez- 
telenségben kész  volt  a  piktornak  megmutatni  magát, 
semmiesetre  sem  lehet  tisztességes  személy;  egy 
jófélének  arczképe  pedig  nem  néltó  arra,  hogy 
Kálozdy  Béla  szobáját  ékesítse,  minek  folytán  vagy 
a  kulcsárné  által  nagy  kitartással  sürgetett  tűzha- 
lálra,  vagy  legalább  örökös  száműzetésre  lenne 
Ítélendő.  Béla  mosolygott,  egy  tekintetet  vetett  a 
rózsaarczra,  nefelejts-szemekre  és  liliom-tagokra  s 
Vénus  a  helyén  maradt. 

A  hogy  a  környékbeli  ismerősök  elvégezték 
részvét-látogatásukat,  nem  igen  jött  vendég  a  kas- 
télyba ;  kivéve  a  papot,  ki  a  hazafias  társaságnak  s 
patrónusai  iránt  való  tisztelet  köteles  kifejezéseinek 
sohasem  szokott  ellenállani,  s  a  doktort,  ki  ütem- 
corongjával  igen  gyakran  megjelent,  miután  éles 
szemei  a  messze  földeken  járt  Béla  társaságában  a 
legjobb  alkalmat  fedezték  fel  arra,  hogy  a  földle- 
írásban magát  az  olvasás  fáradsága  nélkül  és  lehető 
legjutányosabban  tökéletesítse.  Mások  nem  igen  jöt- 
tek, különösen  mivel  Béla  a  vidék  fiatalsága  előtt 
tudós  hírben  állt.  így  hát  sokáig  egyedül  baran- 
golta be  a  környéket,  puskáját  vállára  vetve  s  Flóra 
csaholó,  kéznyaldosó  társaságában  vizi  szárnyasokra 
leskelődve.  De  e  magányos,  merengő,  vadászgató 
séták  nem  igen  voltak  jó  hatással  zavart  kedélyére. 
A  gazdasággal  mitsem  törődött ;  az  ingó  kalászok, 
megdőlt  rendek,  gondosan  kötözött  kévék,  sorjába 
rakott  keresztek,  telő  magtár  nem  igen  érdekelték. 
Hanem  meg-megállította  a  búzavirág  rejtőzködő 
mosolya  s  a  pipacs  messze  rikító  színe ;  elhallgatta 
az  aratók  nótáit,  s  ki  tudja,  mi  fölött  mosolygott 
olyan  keserűen,  mikor  az  örökké  egy  körben  járó 
nyomtató  lovak  végetlen  munkája  előtt  álldogált. 
Csak  mámorra  és  gyönyörökre  áhító,  mindent  le- 
mosolygó  szíve  ismét  és  ismét  benne  volt  ábrándjai 
kellős  közepén.  Minden,  a  mi  körülötte  mindenki 
számára  élet  volt,  neki  romokat  jelentett.  íme,  a 
maga  ura  végre,  senki  parancsa  alatt  nem  áll,  em- 
beri hatalom  szíve  vágyainak  nem  állhatja  útját,  va- 
gyonáért ezer  az  irigye;  és  íme  mit  ér  neki  mindez  7 1 

Ama  királyok  boldogságára  gondolt,  kik  leszálltak 
trónjaikról  és  harczba  indultak  az  ismeretlen  ellen. 
Az  ő  élete  kardvillogás,  sebek  és  dicsőség  nélkül 
fog  eltelni  :  egyetlen  sebben  vérzik  el.  Nem  az 
ismeretlen  áll  vele  szemben,  hanem  a  lehetetlen, 
mely  ellankasztja,  kineveti,  semmivé  teszi.  Egy  ha- 
lálos bűn,  melyet  semmiféle  harcz  nem  tehet 
erénynyé  ;  egy,  csak  neki  látható  virág,  melyet  soha- 
sem szakíthat  le;  egy  ki-kiújuló  fájdalom,  melyet 
sohasem  gyógyíthat  meg ;  egy  vég  nélküli  szere- 
lem, mely  sohasem  találhatja  fel  többé  tárgyát. 
Minden,  minden  haszontalan ;  ha  küzdelmében  a 
világ  minden  hatalma  oldalán  lenne  is,  az  is  haszon- 
talan. Kivel,  kivel  ossza  meg  uraságát?  A  mezei 
virágokból  kötött  bokrétát  kinek  adja?  Hol  van 
legalább  a  sír,  melyre  letegye?  A  szőllőlugasban  a 
a  kert  végén  ki  mellé  üljön?  E  régi  családi  ékes- 
ségek a  szekrényben  :  a  grófnő  függői,  karpereozei, 
igazgyöngyei  kire  várnak?  Hisz  semmi,  semmi  egyéb 
nincsen  belőle,  mint  az  a  kis  arczkép.  Micsoda 
menedéke  van  egyéb  a  kaczagás  bölcsességénél, 
melyet  Párizsban  tanult  ?  A  sok  ködképben  előtte 
mi  az  igazság  ?  Eh !  —  és  Flórának  füttyentve 
hazafelé  indult. 

E  czéltalan  és  emésztő  merengés  azonban  kény- 
telen volt  nemsokára  más  gondolatoknak  engedni 
helyet.  Béla  seir.mi  részletet  nem  tudott,  nem  is 
tudhatott  azok  felől,  a  mik  bátyja  halálát  a  kan- 
czelláriában  megelőzék.  Csak  annyit  tudott,  hogy 
Ágnes  minden  nélkül  maradt  s  betegen  fekszik 
Bogádon.    A    hányszor    Mihály    huszár  odaát  járt. 

mindig  azzal  a  hírrel  jött  haza :  a  kisasszony  azt 
izcni,  hogy  egészen  jól  van,  csak  gyönge  egy 
kicsit.  De  mikor  Kurz  doktor  hallotta  ezeket  az 
üzeneteket,  a  doronggal  igen  sokáig  egész  határo- 
zottsággal ütött  a  markába  és  azt  erősítette,  hogy 
ha  6  most  is  élet  és  halál  közt  lebegőnek  állítja 
Ágnes  kisasszonyt,  meg  van  győződve  róla,  hogy 
fején  találta  a  szeget.  Suum  cuique  etc.  Béla  nem 
tudta  ríhatározni  magát,  hogy  átlovagoljon  Bogádra. 
A  későbbi  hírek  nem  kevésbbé  szomorúak  voltak. 
A  szegény  Ágnest,  kinek  immár  senkije  és  semmi 
reménysége  az  ég  alatt,  a  két  vén  kisasszony  csak 
társalkodónőnek  és  mindenesetre  nem  csekély  teher- 
nek nézi.  Eufrozina  csípős  és  türelmetlen  iránta : 
fürtéit  minden  reggel  vele  fésülteti,  sütteti,  bodo- 
ríttatja,  pakoltatja  és  bámultatja,  Eulália  kegyesen 
kijelentette,  miután  az  első  gyászruhája  elkopott  és 
másikat  akart  varratni  magának,  hogy  sajátképen 
nem  is  lehet  tudni,  kije  volt  neki  a  boldogult ; 
hogy  továbbá  az  ő  fiatal  korában  nem  hónapokig, 
hanem  esztendőkig  tartott  egy  ruha ;  hogy  végül 
az  igazi  keresztyén  lélekben  és  szívben  gyászol, 
nem  pedig  ruhában  és  czifrálkodásban.  Mindakctten 
pedig  igen  nagy  igyekezettel  csalogatnak  egy  sze- 
gény, félszeg,  nevetséges,  koravén  falusi  embert, 
valami  Biró  Mártont,  (ágról-szegről  rokonuk  is,) 
hogy  nem  tenne  rosszul,  ha  Ágnessel  megpróbál- 
koznék. 

E  hírek,  melyeket  Palkóné,  Ágnes  egykori  szoba- 
leánya, kegyetlen  és  hajmeresztő  részletekkel  szí- 
nezett ki,  gyakran  foglalkoztatták  Béla  lelkét.  Em- 

lékei,  melyekben  egykori  menyasszonya  mindig  söté- 
ten [és    visszataszítói ag   jelent    meg    szemei    előtt, 
epesztették  ugyan  rossz  óráiban,  de  keserű   végük 
rendesen  az  volt,  hogy  egy  vén  kastély  víg  czim- 
borák  és  szép  asszony  nélkül  ép  oly  unalmas,  mint 
maga    az    élet.    Mindig    többet    és  többet  forgott 
fejében    Ágnes    sorsa,    kivel    szenvedéseinek    hírei 
napról-napra  jobban  kiengesztelték  tévútakon  járó, 
de  nem  romlott  szívét.  Sárának  minden  méltatlan- 
kodó, panaszkodó,  síró-rívó  szava    érdekelte,    fog- 
lalkoztatta, bántotta.  Megemlékezett  a  leány  ígére- 
tére, hogy  mire  hazatér,  minden  kötelezettsége  alól 
fel    fogja   szabadítani    és    atyjának    egész    haragját 
kész  a  fejére  venni.    Istók    elejtett,  összefüggetlen 
szavaiból  azt  kell  hinnie,  hogy  épen  ezt  tette  ama 
gyászos,  márcziusi  napon.  Ha  hatalmában  áll,  bizo- 
nyára nem  fogadja  el  az  áldozatot;    de  a  haragos 
ég  gyorsabban  vetette  magát  közbe  nála.  Sokszor, 
mind  gyakrabban,    egyre    kevcsíbb    megszakítással 
nehezedett  lelkére  a  sejtés,  hogy  Ágnes  egész  sze- 
rencsétlenségének ő  az  oka.    Az    útszéli    bokrokat 
keservcsen  megvagdosta  vesszejével.    Ez    a  szere- 
lem, Béla,  ez  a  szerelem!    E    lány,  e  bátor    szívű 
és  elszánt  teremtés,  kit  te  megvetettél  és  gyűlölsz, 
tiszta  lelkének  nyugalmát  és  életének  minden  remény- 
ségét feláldozza  érted.  Mit  tehetsz  érette,  hogyan 
szabadíthatod  meg  ?  Béla  megszégyenülve  hallgatta 
a  sok  mendemondát,  mely  hol  gúnyolódó,  hol  szá- 
nakozó hangon  jutott    füleihez    s    az    utolsó  hírre, 
mely  már  Ágnes  jövőjével  játszott,  látható  zavarba 
jött.  Míg  a  tarolt  mezőkön  bolyongott  s  a  nyugvó 

nap  bearanyozta  mögötte  a  kastélyt,  szívének  leg- 
nemesebb húrjai  rezdültek  meg  s  tétova,  kóválygó, 
alaktalan  gondolatai  férfias  elhatározássá  szilárdul- 
tak. Az  út,  melyen  idáig  jutott,  kanyargó,  mocsá- 
ros, csalékony  volt ;  de  mégis  csak  odavezette,  a 
hova  jutnia  kellett.  Miért  legyen  ő  rosszabb  a  frank 
királynál,  ki  egy  m'alta  megátkozott  menyasszonyt 
vitt  udvarába?!  És  még  hozzá  áldozat-e  az,  a  mit 
hozni  szándékozik?  Hisz  neki  nincsen  semmi,  de 
semmi  terve  az  életre,  melyet  lerontana.  Mindegy, 
valóban  mindegy,  asszonynyal  tölti-e  el  napjait  vagy 
asszony  nélkül.  Egészen  egyre  megy,  hogy  vele 
vagy  egy  mással.  De  nem,  mégsem.  A  kéz,  mely 
után  nyúl,  hű,  feláldozó,  szerető  kéz,  és  ez  is  va- 
lami. Levette  kalapját,  hogy  a  föllebbent  szellő  fújja 
ki  egy  kissé  fejét.  A  csöndesen  folydogáló  ér  mel- 
lett megállt  és  körültekintett.  Régen  mosolygott  rá 
oly  jó  szívvel  a  természet,  mint  ez  este.  Egy  vidám 
dallamot  fütyörészve  ért  haza. 

—  Bátyám,  —  monda  Istóknak,  —  a  tizenegye- 
dikiből  hozass  fel  ma  estérc.  Bátorságot  kell  sze- 
reznem valahogy,  mert  holnap  leánynézőbe  in- 
dulok. 

Nem  mondhatott  volna  semmit  a  mentornak,  a 
min  akár  jobban  elcsodálkozzék,  akár  jobban  meg- 
örüljön. Egy  darabig  némán  nézett  rá,  azután  csön- 
desen emelni  kezdte  két  foltos  karját  és  gyöngéden 
Béla  vállára  nyugtatta. 

—  Értelek,  fiam,  —  monda  és  kis  szürke  szemei 
boldogan  mosolyogtak.  Tudom,  kire  gondolsz,  és 
tudom  azt  is,  hogy  meg  akarod  szabadítani  a  nyo- 

moruságtól.  Egyetlen  pillanatra  sem  ingadoztam 
soha  abbeli  meggyőződésemben,  hogy  te  (ne  vedd 
sértésnek)  a  legnemesebb  anyagból  vagy  formálva. 
Ha  eszembe  jutott,  hogyan  jártál  a  parasztgyerekek- 
kel együtt  betlehemezni  meg  háromkirályozni,hogy 
egy-két  fillért  vihess  haza  szoronkodó  szülédnek, 
nem  mondhattam  egyebet,  mint  hogy  ennek  a 
ficzkónak  (bocsáss  meg,)  helyén  van  a  szive.  Íme, 
most  is  ott  látja  és  egész  életében  ott  fogja  látni 
maga  előtt  a  betlehembeli  csillagot  s  az  után  indul. 
Az  én  áldásom  ...  de  ha  fontolóra  veszem,  egy 
ilyen  szegény  ember  áldjon  meg,  Béla. 

—  Köszönöm,  öreg  barátom,  köszönöm,  — 
monda  az  ifjú  és  megrázta  Istók  kezeit.  De  a 
mentor,  a  mint  kiszabadithatta  jobbját,  megint 
csak  átölelte  kedvenczét. 

—  Úgy,  úgy,  Béla,  —  folytatta.  Már-már  tar- 
.tottam  tőle,     hogy    az  ilyen    magamféle    magányos 

életre  adod  a  fejedet.  Pedig  én  is  csak  azért  ma- 
radtam így,  mivel  az  én  mélyen  tisztelt  néhai  ba- 
rátomtól sohasem  tudtam  elszakadni.  Mint  Pallé- 
rossi  Pallér  István,  kinek  jogi  és  theologiai  bizo- 
nyítványai egészen  rendben  vannak,  kaphattam 
volna  én  leányt  eleget,  talán  kedvemre  valót  is. 
A  leányok  sokat  adnak  a  nemeslevélre,  meg  a  vég- 
zett emberekre-  A  te  jövendőbelid,  az  igaz,  egy 
kicsit  büszke  hozzám ;  de  azt  hiszem,  ha  a  te 
fényes  logikáddal  megmagyarázod  neki,  hogy  ki 
vagyok,  és  megérteted  vele,  hogy  eddigi  szolgála- 
taimmal kiérdemeltem  mostani  nyugodalmamat, 
akkor     meg  vagyok  győződve     róla,    hogy  a  szíve 

jobban  fog    felém  hajlani.  Hát    a  tizencgycdildből 
mondtad  ugy-e  ? 

—  Abból,  bátyám.  Hanem  megállj  egy  pcrczre. 
Hivasd  fel  a  papot  is,  meg  az  ispánt  s  hozass 
kártyát.  Az  éjszaka  úgysem  tudnék  aludni  s  nem 
szívcsen  maradnék  szobámbam.  Töltsük  vígan  az 
időt  reggelig. 

A  vigan  töltött  éjre  következő  hűvös,  szeles  reg- 
gelen már  híre  ment  a  dolognak  a  kastélyban,  a 
mikor  Béla  föl  akart  lépni  a  könnyű  kocsiba,  lel- 
kendezve szaladt  feléje  Sári  ifjasszony  egy  frissen 
szakított  rózsával,  hogy  azt  tűzze  gomblyukába ; 
isten  őrizz,  hogy  a  nélkül  meginduljanak,  mert  nem 
lesz  szerencsés  az  utjok.  Az  öreg  János  is  lám 
megegyengette,  kiigazgatta  kalapja  mellett  a  bok- 
rétáját és  vigan  hajtattak  Bogád  felé. 

Már  bámuttak  rájuk  a  Biróék  sárgára  festett 
kastélyának  magas  oszlopai,  e  sok  kapitulácziót  ki- 
szolgált strázsák;  a  tágas  udvar  egész  rideg  tisz- 
taságában terült  el  előttük ;  a  kút  körül  a  három 
szomorúfűz  bólintgatva  köszöntötte  őket.  Míg  a 
kapunyitással  vesződtek,  a  két  házi  kisasszony  ki- 
sietett Béla  elé,  kinek  hazaérkezte  óta  ez  volt 
első  látogatása  Bogádon.  Eufrozina  fürtjei  kifogás- 
talan rendben  rezegtek  ránczos  arcza  körül,  Eulália 
kegyes  kezei  szokás  szerint  összekulcsolva. 

—  Mikép  vigasztaljuk  fájdalmában  mi,  világtól 
elzárkódott  szegény  leányoki  —  monda  az  első  s 
csókra  nyújtott  kezével  finoman  és  uriasan  szoron- 
gatta az  ifjú  jobbját. 

—  Ilyen  csapások  megpróbálják  a  hitet,  —  szólt 
a  második.  De  a  mai  világ  oly  keveset  törődik  a 
vallással ! 

—  Köszönöm  kegyességöket,  kedves  nénéim,  — 
monda  Béla,  —  nagyon  köszönöm.  Remélem,  sem- 
mi bajt  nem  találok  a  háznál.  Ágnes  is  bizonyára 
már  egészen  jól  van.  Vele  szeretnék  egy-két  szót 
szólani  minél  előbb. 

—  Azonnal,  kedves  öcsém,  azonnal,  —  biztatta 
Eufrozina,  miközben  befelé  indultak.  Szegény 
gyermek,  mily  nagy  öröme  lesz,  ha  önt  viszont- 
látja !  Ivánfi  van  nála  épen,  azért  nem  jöhetett  ki. 
Mi  igazán  nem  szeretjük,  sem  én,  sem  Eulália, 
hogy  ez  az  úr  annyit  jön  ide,  mióta  Ágnes  árván 
maradt.  Nincs  modorában  semmi  finomság  és 
olyan  ügyetlen,  akár  egy  deák.  És  senki  sem 
tudja  látogatásainak  okát.  Mit  akar  ő  egy  vagyon- 
talan leány  nyal?  Ha  szegény  gyermekünk  nem  lenne 
annyira  eszes  és  vigyázó,  már  komolyabb  aggodal- 
mak is  ébredtek  volna  bennünk. 

—  Mert  a  világ  rossz,  —  egészíté  ki  az  ájtatos 
testvér.  Foglaljon  helyet,  Béla.  Ágnes  egy  pillanat 
múlva  itt  lesz. 

A  vendég  egy  perczrc  magányosan  maradt  a 
sárga  szobában.  Kissé  fel  volt  indulva  s  izgatottan 
jártatta  körül  tekintetét  a  sárga  társalgóban.  A  dú- 
san megrakott  pipere-asztal  ezüst  sárkányai  fogai- 
kat mutogatták  neki  s  a  copfos  porczellán-khinaiak 
jóizüen  mosolyogtak  rajta.  A  szél  zirgett-zörgött 
odakünn  s  Béla  minden  neszre  összezörrent. 

Egyszer  csak  kinyi It  előtte  csöndesen,  zajtalanul 

a  szemközti  ajtó  s  egyszerű,  fekete  ruhában  előtte 
állott  Ágnes.  Színtelenül,  nyugodtan,  mozdulatlanul 
állt  ott.  Mintha  tegnap,  tegnapelőtt  s  mindennap 
látta  és  sohasem  szerette  volna  Bélát.  Semmit,  egy 
hangot  sem  hallhatott  ez,  a  mint  eléje  sietett,  a 
kéz,  az  arcz,  a  kebel,  a  szemek  meleg  beszédéből. 
Csak  ajkai  szólaltak  meg: 

—  Jó  napot,  Béla. 

—  Jobbakat  kivánok  neked,  Ágnes,  mint  az 
enyimek. 

Leültek.  Béla  soká  nézegette  a  szőnyeg  rózsáit 
lábainál,  megfordult  tekintete  a  csúfondáros  khi- 
naiakon  is,  csak  a  leánynak  nagy,  okos,  megtört 
szemeit  kerülte,  melyek  rajta  nyugodtak.  A  csöndet 
utoljára  is  Ágnes  törte  meg. 

—  Eufrozina  néném  azt  mondta,  hogy  beszéded 
van  velem.  Áteshetünk  rajta? 

—  Igen,  Ágnes.  Elfeledtem,  hogy  vendéged  van 
s  perczeidhez  előbbvaló  joga  van  másnak,  mint 
nekem.  Rövid  leszek,  pedig  sok  mondanivalóm  van. 
Ágnes ! 

Kezét  nyújtotta  Béla  a  lány  elé,  de  ez  vissza- 
húzódott tőle.  E  vonakodás,  e  váratlan  hidegség, 
c  meglepő  nyugalom  még  nagyobb  zavarba  ejtette 
a  kérőt,  ki  kesztyűjét  tépve  s  akadozva  beszélt: 

—  Fogadd,  fogadd  el  kezemet.  Nemcsak  e  pil- 
lanatokra nyújtom.  Megértem,  megcsodáltalak,  meg- 
ismertelek és  nőül  akarlak  venni.  Nemesnek  tudlak, 
szépnek  látlak,  enyimnek  óhajtanálak.  Megvan  még 
a  gyűrűm  ?  A  régi  még  a  szíved  ?  Feledd  el  azt  a 
sebet,  mely  az  enyimen  van  ;  hisz  az  csakis  az  enyim, 

s  te  taJán  boldog  is  lehetsz  miatta.  Nem  voltam 
mindig  az,  —  Istenem,  nem  voltam ;  —  de  most 
jó  vagyok.  Becsülj  meg,  Ágnes  és  fogadj  cl. 

A  lányt  nem  lepte  meg  kérőjének  izgatott,  heves 
beszéde.  Arczárói  nem  kergette  el  a  fájó  nyugal- 
mat, nem  volt  képes  megnyitni  szívét.  Meggon- 
doltan és  hevülés  nélkül  adatott  meg  a  felelet : 

—  Ismerlek,  Béla,  jobban  ismerlek,  mint  te  en- 
gem. Tudom,  hogy  nem  szeretsz.  Tudom,  hogy 
bátyám  rettentő  halála  —  bocsássa  meg  nekem  az 
ég  —  meghatott  és  rövid  pillanatokra  kijózanított 
mámorodból.  Tudom,  hogy  szívednek  egy  nemes 
hangja  hitt  ide,  hogy  összeilleszd  az  elszakított 
iratot,  leródd  háládat  jótevőd  iránt  és  megmentsd 
egy  szegény  leány  jövendőjét.  Azt  hiszed,  hogy  ma 
könyörülettel  is  beérem,  mert  szíved  mást  semmit 
nem  adhat  nekem.  Ez  pedig  nagyon  kevés  ár 
azokért  a  rettenetes  éjtszakákért,  melyek  a  kálozdi 
kastélyban  várnának  rám.  Maradj  meg  te  utadon. 
Hagyd  a  földön  a  gyűrűt,  melyet  elhajítottál  és 
keresd  az  örömeket  azoknál,  kikhez  nem  irgalom- 
mal közelitettél,  mint  hozzám. 

—  Ágnes,  hát  remény  nélkül  bocsátasz  el  ? 

—  Maradj  hű  magadhoz,  Béla,  és  ne  akarj  senkit 
megcsalni  remények  emlegetésével.  Neked  nin- 
csenek reményeid.  Ennyi  volt,  a  mit  kelletlenül 
mondtam.  Most  itt  a  kezem,  melyet  azért  a  per- 
czért  megérdemlesz,  mikor  reám  gondoltál.  Fogd 
n^^g.  ^gy  pillanatra  a  tied.  így.  És  most  bocsáss 
engem  is  a  magam  útjára.  Hadd  imádkozom  le 
vétkemet  és  tegyek  jóvá  a  mennyit  lehet,  egy  minden 

izében  derék  ember  boldogításával,  kinek  önzetlen 
szerelme  meghatott. 

Kinyitotta  az  ajtót  és  bevezette  Ivánfit.  A  báró 
sugárzó  arczczal  köszöntötte  Bélát.  A  sok  elpazarolt 
esztendő  bizonyítványa  mind  eltűnt  homloka  per- 
gamentjéről. Boldog  és  fiatal  volt,  mintha  csak 
most  kezdené  az  életet. 

—  Legyenek  jó  rokonok,  —  monda  ujolag  föl- 
csendülő hangon  Ágnes.  A  régi  barátságot  kössék 
atyafisággá.  Béla,  ki  majdnem  testvérem  volt,  — 
és  leendő  férjem. 

—  lm,  itt  a  kezem,  Béla  barátom,  —  szólt  a 
báró  s  minden  pillanatban  Ágnesre  szökött  a  szeme. 
Sokat  beszélnek  róla,  hogy  ön  milyen  tudós.  Én 
nem  vagyok  az ;  de  tudomány  nélkül  is  boldog, 
igen  boldog  ember  vagyok.  Nem  kívánok  egyebet, 
mint  hogy  önt  is  ennyire  segítse  bölcsessége.  Ejnye, 
ez  nem  is  volt  épen  rosszul  mondva.  Szorítsunk 
hát  még  egyszer  kezet.  Iszen  olykor  a  tudósok- 
nak is  szükségük  van  ilyen  magamféle  egyszerű 
barátokra. 

A  hosszú  ebéd,  melyre  a  nénék  Bélát  erőnek 
erejével  ott  fogták,  nem  igen  izlett  neki.  Szerelmi 
nyil  nem  törött  szivébe ;  de  hát  a  minap  a  kis 
kertész  —  kinek  fiatal  lelkesedése  sokáig  kerülgette 
a  ránczos,  vén  Sörösné  pénzes  ládáját  —  mikor 
kikosarazták,  világgá  akart  bujdosni.  Béla  a  nélkül, 
hogy  nyugtalan  vagy  bánatos  lett  volna,  kedvetlen- 
ségét nem  tudta  egészen  legyőzni.  Híven  megtette 
kötelességét ;  nemesnek  érezte  a  sugallatot,  mely 
után  indult ;  becsületesnek  a  kezet,  melylyel  kény- 

szerítetlcnül  akart  aláírni  egy  kötelezőt.  Ezen  a 
napon  bizonyára  semmi  oka  elégedetlennek  lenni 
magával.  De  a  kudarcz  mégis  csak  kudarcz  marad 
s  várakozó  házanépének,  mely  rózsával  bocsátotta 
el,  kosarat  visz  haza.  Ossze-összekoczintotta  poharát 
a  boldog  vőlegénynyel  s  a  kisasszonyok  mind  a 
húsz  fogás  étel  után  újra  kezdték  az  ámulást- 
bámulást  a  dolgoknak  nem  várt  fordulata  fölött. 

Már  estére  járt  az  idő,  hogy  az  öreg  János  kifor- 
dult a  bogádi  kastély  udvaráról,  melyben  minden 
kavics  a  maga  helyén  volt.  Az  idő  egyre  gonoszabbul 
viselte  magát.  Az  ég  egészen  szürkés  sárgába 
borult,  mintha  a  kavargó  förgeteg  telehordta  volna 
porral.  A  szél  esze  nélkül  nyargalt  jobbra  balra ; 
rohanó  paripáját  verte,  csapdosta  s  fütty ögetett 
neki.  A  völgyben,  szántóföldeken,  réteken,  a  halmok 
oldalán,  a  szőllők  közt  mindent  összetiport  s  való- 
sággal tébolyodottan  csapkodta  hol  erre,  hol  arra 
óriási  porköpönyegét.  Nem  vetett  rohanásának 
határt  az  erdő ;  a  szélső  fáknak  hajába  kapott, 
tépte,  czibálta  őket,  mig  sikerült  neki  kiszakítani 
gyökerestől  és  lehajigálni  az  árokba.  Aztán  tüsz- 
kölve, jajgatva,  tombolva  befurakodott  a  sűrűbe, 
ott  törte-marta  magát,  dühöngött,  pusztított,  fék- 
telenkedett  és  mikor  a  túlsó  oldalon  nagy-nehezen 
ki  tudott  szabadulni  a  kelepczéből,  melybe  maga 
keverte  magát,  megkönnyebbülten  és  nagyokat  só- 
hajtozott. De  csak  újra  felhangzott  szilaj  füttye  s 
a  szabadban  folytatta  veszett  tánczát.  A  lenyugvó 
nap  széles,  vörös  karikáját,  mocskos,  sárga  köd 
homályosította    s    az    egész    láthatárt    letiprott  ál- 

állította  meg  őket. 

dozatok,  hajlongó    tehetetlenség,    messze    síró  jaj-- 
szavak,  erőszakos    dulakodás  és    lomhán    hullámzó, 
nehéz,  szürke  felhők  töltötték  be. 

E  csúf  időben  vergődtek  hazafelé  Béla  és  az 
öreg  János.  A  mint  az  esőmosta  fakereszthez  ér- 
tek, hol  a  kálozdi  és  karámosi  út  külön  válik,  egy 
furcsa  jelenet  állította  meg  őket.  Két,  szörnyen 
megrakott  és  feldűlt  szekér  egész  csapat  szitko- 
zódó, szaladgáló,  sántító,  fejevesztett  embertől, 
asszonytól  és  gyerektől  körülfogva.  Béla  kivehetett 
annyit,  úgy  a  hallottakból,  —  csak  egy-két  ölnyire 
voltak  tőle,  —  mint  a  látottakból,  hogy  az  első 
szekérnek  egyik  igavonó  állatja  sánta  volt,  elesett 
és  ezzel  minden  szerencsétlenség  főfő  okozójává 
lett,  mert  az  utószállítmány  négylábú  vezetői  vakok 
lévén,  neki  mentek  az  előttük  heverő  romoknak, 
megbotlottak  és  azon  vakon  követték  elöljáróik 
szomorú  példáját.  A  baj,  melyet  tétovázásuk  és 
előrenemlátásukkal  előidéztek,  sokkal  nagyobb  volt, 
semhogy  joguk  lett  volna  oly  nyugodtan,  min- 
den további  lelkifurdalás  nélkül  féloldalt  elnyúj- 
tózni az  árokszélen.  A  tornyokká  rakott  szekerek 
kötelei  megoldozódtak  s  a  legcsodálatosabb  minden- 
féle hevert  és  röpült  szerteszét.  Mintha  az  egyik 
valami  fejedelmi  kincstárból,  a  másik  meg  egy 
zsibárus-boltból  rakodott  volna  meg.  Itt  egy  aranyos 
trónus  egyik  lábát  keresik  a  számtalan  csónak- 
orru  paraszt  csizma  közt ;  a  szél  kaczagva  kap  fel 
egy  koronát  és  egész  tuczat  fehér,  fekete,  vörös 
parókával  indíttat  hajrá-versenyt  utána,  mely  hol 
a  levegőben,  hol  a  földön  foly,  de  mindig  távolabb 

a  szekerektől  ;  rettenetes  fejező  pallosok,  ijeszt- 
gető gyiklesők,  rozsdás  kardok  és  dárdák  élére  egy 
színehagyott,  jámbor  reverenda  került ;  czifra 
menték,  sárga  csizmák,  tollas  bárét ck,  apró  selyem 
czipők  fölött  egy  kis  kutya  jajgat,  melynek  a  lábával 
történt  szerencsétlensége;  bilincsek,  könyvek,  pus- 
kák, végetlen  vászon-végek,  óriási  és  érthetetlen 
mázolások,  nagyszemű  gyöngyök,  fekete  álarczok, 
rongyos  dominók,  mindenféle  papiros-szörnyetegek, 
rézgyertyatartók,  szemfedők,  koporsók,  keresztek, 
félig  leégett  fáklyák,  mindez  összevissza  martalé- 
kául a  víg  kedvre  kerekedett  viharnak. 

A  csoport,  mely  hol  dolgozva,  hol  lármázva,  hol 
kétségbeesve  állta  körül  a  romokat,  nem  volt  ér- 
dektelen. Uroknak  és  mesteröknek  egy  sovány 
ember  látszott,  ki  mérges  tekintetét  egész  tragikus 
vadsággal  jártatta  körül  a  pusztulás  képein.  Kis 
fejével,  csontos,  régen  borotvált,  tüskés  arczával, 
kidüledt  szemeivel,  nagy,  horgas  orrával  és  hosszú 
nyakán  sokszorosan  körülcsavart  piszkos  sáljával 
rendkívül  hasonlított  az  örves  keselyűhöz,  mely 
tadvalevőleg  szintén  hússal  táplálkozik,  mint  a 
tragikus  hősök.  A  vihar  elől  kissé  védett  erdő- 
szélben ült  egy  fatörzsön  s  balját  méltóságosan 
térdére  illesztve,  jobbjával  pedig  egy  pálinkás 
üveget  tartogatva,  a  szomorú  játékokból  megszokott 
erőteljes  kifejezésekkel  osztogatta  parancsait  két 
nyurga  és  egy,  a  természet  érthetetlen  csodája  által 
jócskán  meghízott  alattvalójának,  kik  a  feldűlt  kocsik 
és  szerteheverő  ruhatár  körül  izzadtak,  s  az  el- 
szunnyadt    lovakkal    vesződő    parasztoknak.    Mint 

erős  tölgyre  a  gyönge  folyondár,  úgy  kúszott  fel 
hozzá  egy  megviselt  arczu,  de  szende  szemű  nő- 
alak, kinek  főkötőjén  ezüstös  csipkék  voltak  s  erősen 
igyekezett  szakadt  keztyűs  kezeivel  minél  szoro- 
sabbra kötni  egy  batyut,  melyből  a  szél  különféle 
szinű,  alakú  és  tömöttségű  bajuszokat  és  szakái- 
lakat  ragadozott  el.  Távolabb  egy  másik  nőt  éleszt- 
gettek, ki  úgy  látszott,  legrosszabbul  járt  a  bal- 
esetben. 

—  Portelem  és  ocsmányság!  —  kiabált  a  ke- 
selyű, egyet-egyet  húzva  a  butykosból.  Bendegúz, 
jobban  húzd  meg  azt  a  nyomorult,  kötelet,  mert 
porrá  omlik  az  egész  trónus  1  Rajta  fiaim,  munká- 
hoz !  (Megint  egyet  húzott  s  a  parasztok  felé  for- 
dult.) A  kendtek  gebéi  alávaló  párák.  Kálmánka 
édes,  a  szél  megint  ott  viszi  a  Friczi- parókát  1  (A 
sápadt,  kis  Kálmánka,  kinek  a  paróka-vadászatban 
már  egészen  elfogyott  a  lélegzete,  megint  futásnak 
eredt.)  Gézengúzok  I  Mária,  te  is  megerőltethetnéd 
egy  kissé  a  kacsóidat  I 

A  folyondár  úgy  felpattant  e  méltatlanságra, 
mintha  a  legerősebb  paprika  lett  volna. 

—  Azt  hiszed,  Pető?  Hát  a  kisasszony  ellen 
semmi  kifogásod,  a  ki  amott  oly  édesdeden  szuny- 
nyad?  Mi  csak  teszünk  valamit  és  segítünk,  (egy- 
szerre három  bajusz  röpült  ki  kezei  közül,)  hanem 
neki  úgy  látszik,  kiváltsága  van  az  ájul  ásókra.  Soha- 
sem hittem,  hogy  az  Ő  hősnői  idegei  oly  gyöngék, 
mikor  a  dolgot  kell  kikerülni. 

Ekkor  lépett  hozájok  Béla. 

—  Uraim,  —  monda,  —  úgy     látom,  önök  mű- 

vészek  és  bajba    keveredtek.    Azonnal    besötétedik 
egészen;  nen\  segíthetnék-e  valamivel? 

—  Azok  vagyunk,  —  felelt  a  keselyű,  —  mű- 
vészek. A  művészet  pedig  és  a  sorsharag  egy  méh- 
ből  születtek.  A  hires  Hollaki-társaság  vagyunk. 
Magam  lennék  az  igazgató,  Hollaki  Pető.  Mint 
hősszinészről  bizonyosan  hallott  rólam  az  úr ;  di- 
rekczióba  még  nem  régen  fogtam.  Ez  nőm,  utól- 
érhetlen  szende.  A  ki  ott  el  van  ájulva,  az  a  drámai 
hősnő,  még  pedig  . . . 

—  Az  ott  vele  az  intrikus,  —  vágott  férje  sza- 
vaiba a  megviselt  arczu  szende.  Amazok  . . . 

—  De  talán  ne  vesztegetnők  az  időt,  —  monda 
Béla,  —  mert  egészen  ránk  esteledik.  Bizonyára 
szerencsém  lesz  majd  megismerkedni  valamennyiük- 
kel. Hisz,  a  mint  tudom,  Karámosra  készülnek. 
Talán  a  nőket  bevihetném  kocsimon? 

—  Igen,  a  nőket  vigye  be  az  úr  kocsiján,  — 
kapott  rajta  az  igazgató.  Az  egyik  úgyis  el  van 
ájulva,  a  másik  meg  itt  sorba  eregeti  szélnek  vala- 
mennyi bajuszomat.  Mi  megfeszített  munkánkkal  is 
úgysem  tudom,  mikor  leszünk  készen  s  kérdés,  az 
új  fclpakolás  után  jut-e  mindnyájunknak  hely  a 
szekereken.  Meg  Kálmánkát  is  bevihetné,  ha  már 
igazi  nagylelkűség  dagasztja  kebelét.  Csak  a  Fekete 
Sas  előtt  tegye  majd  le  őket  az  úr.  Hé  Miklós 
meg  Bendegúz,  hozzátok  ide    Ilonát! 

A  folyondár  egy  perez  alatt  felkúszott  a  ko- 
csira, elfoglalta  a  jobbik  helyet  és  maga  mellé 
húzta  a  fuldokló  Kálmánkát.  Az  éledező  hősnőt  is 
oda  szállították  s  miután  a  szende  állandóan  félre- 

fordította  volna  fejét,  elhelyezték  a  szabadon  ha- 
gyott sarokban.  Kísérője,  az  intrikus  —  egy  kiélt 
arczu,  sötét  szemű  ficzkó,  —  a  mint  Bélát  megpil- 
lantotta, szinte  hátratántorodva,  vadul  borzongott 
össze.  De  az  már  kezébe  vette  az  ostort  és  gyeplüt, 
közéjük  csapott  a  lovaknak  és  nem  látott  belőle 
semmit,  a  mi  mögötte  történt.  Útközben  tisztulni 
kezdett  az  idő  s  a  kóválygó,  sűrű  fellegek  közül 
ki-kibukkant  a  teli  hold.  Béla  egyszer  hátratekintett 
világánál  s  szenvedő  vendégében  egyikét  látta  a 
leghódítóbb  nőalakoknak.  Ffekete  öltözetében,  hosz- 
szas,  szenvedélyes  és  halavány  arczával,  a  két 
ezüstös  csillaggal  nagy,  fekete  szemeiben,  a  hold 
titokzatos  világánál  úgy  tetszett  neki,  mintha  az  éj 
királynéja  lenne.  Azután  visszatekintett  még  több- 
ször, sőt  egy  kerülőt  is  tett  a  Fekete  Sasig.  A  hogy 
beértek  a  nagy,  ronda  udvarra  és  leszálltak  : 

—  Remélem,  lesz  szerencsénk  a  holnapi  elő- 
adáson, —  monda  kecses  mosolylyal  a  szende. 

—  Köszönöm,  uram,  —  szólt  a  királyné  és  egy 
szép,  vékony,  fehér  kezet  nyujott  eleje. 

XIU.  FEJEZET. 

As  álncvtt  intrikui  és  a  névtelen  filoxóf. 

ttSzikra  Istvány,  csizmazia-mesterD.  E  bemutató 
szavakat  kellett  a  járókelők  fülébe  harsogni  a 
pléhtáblán  felállított  betű-glédának,  mely  nehéz 
fejjel  és  tántorgó  lábakkal  ugyan,  de  évtizedek 
viharainak    ellenére   egyenlő    kitartással    végzi  fel- 

adatát.  Nem  is  említve  a  koszorúval  körülvett 
ország-czímert,  melynek  egyik  mezejéről  leázván  a 
vörös  festék,  ezzel  örök  időkre  feledésbe  merült 
az  illető  mester  bőkezűsége,  ki  a  négy  folyó  közül 
egyet  egyszerűen  elengedett ;  csupán  egy  tekin- 
tetre méltatva  azt  a  módos  pár  kordován  csizmát 
a  betű-gléda  két  oldalán,  mely  némi  nagyítással 
azt  látszik  jelezni,  hogy  Szikra  István  keze-mun- 
kája (ha  nem  viselik)  harmincz  esztendeig  is  eltart: 
az  egész  tábla  kétségkivül  megérte  azt  a  pint  bort, 
melyben  a  becsülettel  megremekelt  fiat&l  mester 
j  843-ban  Gurgó  Kelemen  szobafestővel  megegye- 
zett. Azóta  jó  és  rossz  időben  esővel,  széllel,  su- 
garakkal daczolva,  egy  korhas  póznán  ott  függ  a 
tábla  a  megyercsi  utczában,  bizonyos  büszkeséggel 
fordulva  olykor  hátra  a  csinos  ház  felé,  melyről 
kérdés,  hogy  ő  nélküle  megépült  volna-e  ilyen 
tisztességes  móddal  valaha?  A  rég  szolgáló  betűk 
c  késő  este  nyugalomra  tértek  fárasztó  napi  mun- 
kájuk után  s  magukra  húzták  a  mindenekkel  közös 
takarót,  melyre  se  holdsugár  nem  esett  a  kará- 
mosi  kalendáríom  biztatásának  ellenére,  sem  lámpa- 
fény nem  vetődött,  a  városi  tanács  takarékos  ha- 
tározata szerint.  A  mély  ároknak  e  szerint,  mely 
a  házak  előtt  végig  futott  s  a  padlóknak  végetlen 
sorával  hidaltatott  át,  gazdag  aratása  volt:  mind- 
untalan belebukott  egy-egy  tele  fejjel  botorkáló 
atyafi,  ki  (épen  semmit  nem  tudván  a  földfelület 
alakulására  vonatkozó  újabb  geológiai  vívmányok- 
ról) sohasem  mulasztotta  el  kifejezést  adni  elavult 
nézeteinek  a  hegyek  és  völgyek  megszemélyesített 

alkotójáról.  Szikra  István  uram  nagy  házának  egyik 
apró  ablakán  hatolt  csak  ki  —  keresztül  a  lila- 
babos függönykén  —  a  hosszú  udvarra  egy  kis 
világosság,  mely  a  mellett  tanúskodott,  hogy  oda- 
benn még  ébren  vannak. 

Csakugyan  ébren  voltak  :  a  majszterné  meg  az 
inas.  Szikráné  asszonyom  apró  nadrágokat,  apró 
mellényeket  és  apró  janklikat  foltozott  egy  ser- 
czegő  faggyúgyertya  vöröses  világánál  a  már  el- 
nyugodott 1.  2.  3.  4.  és  5.  számára,  kik  soha  be- 
csületes nevükön  nem  neveztetvén  s  az  ezeknek 
pótlására  használt  «sumesz»,  <kamasz»,  «mamlasz» 
és  a  többi  czimek  is  folytonosan  felváltva  alkalmaz- 
tatván, biztosabb  megkülönböztetés  okából  kény- 
telen vagyok  számokkal  látni  el  őket.  Az  anyai 
gond  tehát  egy  bodratlan  és  fodratlan  hálófőkö- 
tőben,  fakó  arczczal,  zöld  szemekkel  és  ránczos 
ujjakkal  virrasztott  fölöttük,  míg  Miska  nagy  só- 
hajtozás közt  és  minduntalan  elbóbiskolva  fonalat 
szurkolt.  A  tisztes  asszonyság  szemmel  láthatólag 
rossz  kedvű  volt;  czérnája  gyakran  elszakadt,  tű- 
jével sokszor  bökött  az  ujjába,  egyre  izgett-moz- 
gott,  képzelőtehetségének  erősebb  föllendülései  al- 
kalmával rápaskolt  tenyerével  az  apró  nadrágokra, 
gorombán  meghúzogatta  az  apró  gallérokat  és 
Miskának  egy  pillanatra  sem  hagyott  békét. 

—  Hova  bámulsz,  Miska  ?  Úgy  áll  az  a  fonál  a 
kezedben,  mintha  te  is  a  komédiába  kívánkoznál. 
Hanem  várj  csak,  majd  adok  én  a  te  hátadra  ko- 
médiát. 

Miskának    nem  kellett  sokáig   várakoznia,    hogy 

megkapja,  a  mi  igértetett  neki.  Ez  a  megintés 
pedig  tulajdonképen  nem  is  az  ő  hátára  volt  szánva, 
hanem  Szikráné  asszonyomnak  már  az  szokása 
volt,  hogy  azon  töltötte  a  haragját,  a  kit  legköze- 
lebb   ért. 

—  Nem  én,  majszterné  asszonyom,  nem  én  — 
tiltakozott  az  inas  és  oly  buzgón  húzta,  nyújtotta 
a  fonalat,  a  mint  csak  egy  komédiába  sohasem  ki- 
vánkozó  csizmadia-inas  teheti.  A  tények  azonban 
nem  voltak  elégségesek  védelmére. 

—  Nem  te?  —  pattant  föl  Szikráné  és  négy 
apró  janklit  dobott  félre,  egy  kis  oldalajtót  fedez- 
vén föl,  melyen  a  lelkét  szorongató  gondolatok 
napvilágra  juthatnak.  —  Nem  te?  Hát  talán  a 
majszterodat  akarod  csúfolni,  hogy  az  kivánkozik 
a  teátromba? 

—  Nem  én,  majszterné  asszonyom,  nem  én  1 
Semmisem  használt. 

—  Ne,  te  mihaszna,  nel  Megérdemled,  a  mért 
tt  Ycrnyogok  miattatok,  mint  az  éjtszakai  bagoly 
és  várlak  haza  a  korhelykedésből,  mint  egy  be- 
csületes feleség  és  tűröm,  szenvedem  a  sorsomat, 
mint  egy  valóságos  mártirom  és  előbb-utóbb  el- 
vesztem a  szememvilágát  ezen  a  rémítő  foltozáson. 
(Mindig  nagyobb  méregbe  jővén,  újra  beleszúrt 
az  ujjába.)  Te,  te  kamasz,  meglöktél  I 

Az  inas  feláldoztatásának  háromlábú  oltárán  el- 
szunnyadt és  oly  csöndesen  volt,  mint  a  hal.  Éb- 
redése nem  volt  kellemes. 

—  Nem  én,  majszterné  asszonyom,  nem  én!  — 
ietett   tiltakozni    a    megtámadott;    de    mindhiába. 

A  kikerülhetctlcnt  nem  háríthatta  el    magáról.    Az 
ö  ellensége  nem  ismert  pihenést. 

—  Tudom  én  jól,  hogy  mi  lakik  a  te  borzas 
fejedben  és  hogy  mikor  a  kutyakomédia  itt  járt, 
a  te  hátadon  ugráltak  végig  a  kutyák  és  nem 
szebben  kefélted-e  ki  má'ma  reggel  is  annak  a 
komédiásnénak  a  lyukas  czipellőjét,  mint  az  enyi- 
met,  te? 

—  Nem  én,  majszterné  asszonyom,  nem  én  ! 
' —  Te  semmiházi  te  és  .  .  . 

És  a  többi.  A  mesterné  (egyike  azoknak  a  nem 
csekély  számú  hölgyeknek,  kiknek  lelki  egyensúlyát 
a  Karámosra  érkezett  színtársulat  tökéletesen  meg- 
zavarta) tovább  dúlt-fult  és  haragjában  nem  kí- 
mélte sem  az  egyet,  sem  a  kettót,  sem  a  hármat, 
sem  a  négyet,  sem  az  ötöt.  Az  egyiknek  a  haját 
czibálta  meg ;  a  másikra,  ki  rettenetesen  szuszogott, 
úgy  ráordított,  hogy  a  legrosszabbtól  lehetett  tar- 
tani ;  a  harmadiknak  helyzete  igen  csábító  levén, 
jót  húzott  rá ;  a  negyediknél  bizonyos  gyanúokok 
merülvén  fel,  kikapta  és  megfordította  ;  az  ötödiket 
sem  kímélte  és  lett  e  közben  olyan  sírás-rivás,  hogy 
a  gazda  csak  hatodszorí  koczogtatás  után  bocsátta- 
tott be,  miután  Miska  előbb  megszenvedett  volna 
abbeli  készségének  kinyilvánításáért  is,  hogy  mes- 
ter urát  mielőbb  bebocsássa. 

Szikra  István  uram  megérkezett.  Méltóságos 
léptekkel,  nagy,  kampós  bottal,  kifent,  szürke  ba- 
juszszal  és  csöndesen  hunyorgató  apró,  fekete  sze- 
mekkel jött 

—  Adjon    isten    jó    estét,    asszony,      -    monda, 

B«Othy:  Káloxdy  Bél*.  1.  17 

botját  a  kályha  mögé  támasztva.  —  Mi  dolog  ez, 
hogy  a  csemeték  most  is  ébren  vannak? 

—  Igenis  ébren  vannak,  —  felelt  az  asszony, 
noha  a  csemeték  nem  szűnő  ordítással  maguk  is 
megfeleltek  maguk  helyett.  —  Igenis  ébren  van- 
nak és  ébren  lesznek  eztán  már  minden  éjjel  és 
sírnak  és  le  nem  tudják  hunyni  szemöket,  ha  te 
ezt  a  komédiásnét  befogadtad  a  házadba,  a  miben 
az  én  boldogult  első  uramnak  is  ötszáz  forintja 
van  és  .  . . 

—  Váltóban  —  vetette  közbe  a  gazda. 

—  Igenis  váltóban  és  bár  ne  lenne  sehogyse, 
ha  már  te  egészen  a  csavargó  életre  adtad  maga- 
dat és  a  kifestett  képű  személyek  miatt  engem 
szünet  nélkül  kisebbítesz  és  ne  legyek  becsületes 
asszony,  ha  azt  a  komédiásnét  el  nem  zavarom  a 
házamból,  a  miben  az  én  boldogult .  .  . 

—  No,  most  csitt  asszony  —  dörgött  bele  egész 
nyugalommal  és  méltósággal  a  gazda  s  bajszán 
egyet  pödörve  letelepedett.  —  Ha  ott  lettél  volna 
a  fölséges  játéknál  ma  este  a  Fekete.  Sas-ban,  bi- 
zonyosan máskép  beszélnél. 

Az  1.  2.  3-  eközben  elcsöndesedett  s  csak  ket- 
ten kisérték  anyjok  kifakadásait : 

—  Én  beszélhetek,  te  ember,  a  mennyit  akarok 
és  beszélek  is  és  beszéltem  is  teljes  életemben . . . 

—  Azt  igen  bölcsen  tudom,  hogy  teljes  életed- 
ben sokat  beszéltél,  asszony  —  folytatta  a  sodrá- 
ból kihozhatatlan  csizmadia.  —  Épenséggel  azért 
nem  vittelek  magammal  a  szinházi  előadásra,  mivel- 
hogy   ott    hallgatni    illik.    Sohasem    hittem,    hogy 

annyi  becsületet  arassak  azzal  a  szépséges  kisasz- 
szonynyal,  a  kit  lakónak  fogadtam  vala.  Szinte- 
szinte  eszét  vesztette  az  egész  néző  sereg,  mikor 
ő  kezdett  szolnokolni  és  mindenfelől  irigykedve 
tekintenek  rám,  hogy  én  nálam  lakozik.  Tiszta 
drága  bársonyba  volt  öltözködve  és  arany  tű  volt 
a  hajába  tűzve.  Egy  megcsalatott  királyleányt  adott 
elé.  Asszony,  hallod-c  ezt:  tiszta  bársony  és 
arany  tű  !  ? 

Miután  4.  és  5.  is  horkolni  kezdtek,  Szikráné 
hallotta  és  így  felelt : 

—  Mit  nekem  a  te  tiszta  bársonyod.  Szikrai 
Azt  szeretném  én  tudni,  hogy  becsületes  űton 
szerezte-e  és  minek  pingálja  pirosra  a  képit  és  hol 
vannak  hozzátartozandói  ?  És  ismertem  én  már 
asszonyokat,  a  kik  azt  sem  tudták,  hogy  mit  csi- 
náljanak a  sok  aranyukkal  és  gyémántjukkal  és 
mégsem  tudták  megfizetni  az  első  uramnak  az  áren- 
dájokat  és  .  .  . 

—  Az  teljes  lehetetlenség,  asszony  —  jegyezte 
meg  a  bölcs  férj  —  hogy  valaki  nem  tudván  mit 
csinálni  aranyával  és  gyémántjával,  ne  tudta  volna 
megfizetni  a  te  első  uradnak  az  árendát.  A  mi 
pedig  a  hütelen  vitézt  illeti,  ki  a  mi  kisasszonyun- 
kat csalfa-hitetlen  módon  otthagyá  .  .  . 

Az  utcaaajtó  zörgető je  ismét  hangot  adott  ma- 
gáról. 

—  Szaladj  Miska,  szaladj.  A  kisasszony  érkezek 
haza  —  monda  Szikra  uram  s  félbeszakítva  elbe- 
szélését, hirtelen  fölemelkedett  üléséről,  felkapta  a 
gyertyát,  hogy  majd  világít  ott  künn,  de  —  hogyan, 

hogyan  nem  —  egy  szempillantás  alatt  szuroksötét 
lett  a  szobában. 

A  megcsalatott  királykisasszony,  a  csalfa-hitetlen 
vitéz  és  a  fekete  lelkű  gonosztevő  ott  álltak  az 
utczaajtó  előtt.  A  lány  egészen  be  volt  burkolva 
egy  szürke  nagykendőbe,  mely  alól  a  sötétben  csak 
szép,  nagy  szemei  csillogtak  elő.  Szegi  Miklósnak, 
az  intrikusnak  vékony  kabátkája  a  hűvös  őszi  éjjel 
szomorúan  tett  bizonyságot  arról,  hogy  a  mai 
rossz  világban  még  az  intrika  sem  jövedelmez  va- 
lami sokat.  A  szerelmes  könnyű  zekéje  az  időjárás 
szempontjából  szintén  kifogás  alá  eshetett ;  de  a 
lángszív  mindent  kipótol. 

—  Az  átok  felséges  volt,  Ilona  kisasszony  — 
beszélt  Bendegúz,  a  szerelmes.  Az  öltözőben  lát- 
tam, mikor  az  jgazgatóné  felpofozta  dühében  a 
szolgálóját.  De  fölséges  is  volt !  Ha  meg  nem 
sérteném  vele  szegény  feleségemet,  ki  ezóta  való- 
színűleg szenved,  azt  mondanám,  hogy:  hasonlít- 
hatatlan. 

A  hölgy  valóságos  királyi  fenséggel  fogadta  pá- 
lyatársának hódolatát,  míg  az  intrikus  —  egy  nagy 
fokossal  kezében  —  mogorván  álldogált  a  háttér- 
ben és  várta,  míg  Miska  megforgatja  a  zavarban 
a  kulcsot.  Az  ajtó  már  kinyílt  s  belülről  valami 
távoli  küzdelem  zavaros  hangjai  hatottak  ki.  Mik- 
lós búcsúra  sem  közeledett,  inkább  odább  haladt 
egy-két  lépéssel.  A  lánynak  kellett  magához  in- 
teni : 

—  Hát  jó  éjt,  Miklós  és  sok  szerencsét !  Olvassa 
meg  ma  este  a  gerendákat  és  beszélje  majd  el,  mit 

álmodott,  mert  az    beteljesedik.    Nyújtsa    kezét    és 
térjen  eszére. 

—  Térj  eszedre  barátom  —  ismételte  komor 
társának  a  szerelmes,  a  mint  tovább  ballagtak  a 
megyercsi  utczai  ház  elől.  Hisz  annyi  a  világon  a 
leány,  mint  a  vetésben  a  búzavirág !  Minek  ragasz- 
kodói úgy  ehhez  az  illattalan  tulipánhoz?  Csak  rá 
kell  nézned,  hogy  nem  neked  való.  Igazi  grófné. 
Hanem  hát  persze  a  szerelem  olyan,  mint  a  szem- 
bekötősdi  játék.  Hiszen  lebegett  én  körülöttem  is 
elég  grófné;  de  Laura  szebb  volt  a  feselő  bimbó- 
nál és  —  megtántorodtam.  Megyek,  megyek  is, 
mert  ezóta  ki  tudja,  egyedül  vagyok-c  még  a  vi- 
lágon, kit  Babérosinak  hínak?I  A  bába  már  három 
napja  biztat. 

—  Más,  más  az  én  bajom  most,  Bendegúz  — 
monda  siető  barátjának  a  komor  intrikus,  kinek 
fején  hátra  volt  csapva  a  kucsma,  mogorván  össze- 
vont szemöldökkel  bámult  a  földre  maga  előtt  s 
dühösen  szorongatta  kezében  fokosát.  —  Nem  az 
a  bajom  pajtás!  Tudod,  hogy  én  a  világon  soha- 
sem nyughatom  meg.  Hiába,  már  arra  születtem, 
hogy  minden  lépésemnél  utamat  állja  a  sors.  Egy 
halálos  ellenségemet  láttam  a  napokban,  kinek  adósa 
vagyok.  Azt  akarom  megfizetni,  ha  úgy  metszem 
is  ki  magamból.  Pedig  valami  ilyenféléhez  kell 
folyamodni,  mert  (itt  indulatosan  fordította  ki  a 
vékony,  zsinóros  kabátka  üres  zsebeit)  így  néz  ki 
a  kasszám. 

—  Pajtás,  —  sietett  megvédelmezni  magát  ide- 
jében a  reményteljes  szerelmes  —  tudod,  hogy  és 


minő  költekezésnek  nézek  elibe.  Egy  kis  sítő  baba 
hasonlít  a  sáskához ;  mindent  föleszik  a  háznál  és 
senkinek  sem  hagy  semmit.  Hanem  támadj  rá 
Hollakira ;  még  ott  találod  bizonyosan  a  Sas-ban. 
Rohanj  rá,  mint  az  éhes  párducz  és  ne  hag)d  ma- 
gad !  Fenyegesd,  hogy  megválsz  tőle,  ha  nem  fizet. 
Azt  ugyan  nem  fogja  hinni,  de  mégis  többre 
mégysz  vele,  mint  szép  szóval.  Ismerni  kell  az  em- 
bereket, barátom.  Hanem  én  csak  lopom  itt  az  időt, 
pedig  azóta  isten  tudja,  mi  nem  történt  szegény 
feleségemmel.  Tedd  a  mit  mondtam.  Hol  is  lakom 
én  ?  A  megszámlálhatatlan  sok  csizmadia  közül  so- 
hasem tudom,  melyik  az  enyim. 

Elváltak  s  a  borús  intrikus  egyedül,  siető  lép- 
tekkel haladt  vissza  a  sötét  utczákon.  A  kátyús, 
girbe-gurba  utakról  a  díszesebb  utczákba  jutott, 
melyekben  már  lámpáknak  is  kellett  volna  égni. 
A  szűrébe  húzódott  bakteren  kívül  nem  találkozott 
senkivel  egész  a  Fekete  Sas-ig.  A  messze  hírű 
fogadónak,  melyben  a  vándor  múzsa  tanyát  ütött, 
egyik  kis  földszinti  szobájában  Hollaki  Pető  igaz- 
gató úr  még  számlálta  az  este  gazdag  jövedelmét 
és  éles,  hegyes  keselyű-körmeivel  egyengette  ki  a 
használatban  meggyűrődött  belépti  jegyeket.  Ha- 
lommal állott  előtte  kis  asztalán  a  bankó  s  kicsiny 
arczára  s  kidűlő  szemeire  olyan  elégedett  mosoly 
fészkelte  magát,  a  minő  csak  valaha  fölkeresett  egy, 
a  legmagasabb  régiókban  lakó  és  mindig  éhes  orv- 
madarat. 

—  Ördög  és  pokol,  —  rikácsolta  magában  — 
dicső,    fennszárnyaló    lelkű    nép    ez    a    karámosi  ! 

Hetven,  nyolozvan,  nyolczvanegy,  nyoJcz  .  .  .  Mit 
akar  barátom?  Mi  járatban  van  itt  éjnek  éjtsza- 
káján  ? 

Miklós  oly  izgatott  és  durva  gorombasággal  szó- 
lalt meg  a  hozzá  intézett  kérdésre,  mely  finom 
cselszövőhöz  egyáltalában  nem   illett. 

—  A  fizetésemet  szeretném  —  monda  —  a  mi 
még  kijár.  Ma  teli  házunk  volt. 

Az  igazgató  hátradűlt  székén  is  kifeszített  mel- 
lel egy  ideig  némán  meresztette  rá  szemeit.  Gon- 
dolatainak hadseregét  ezalatt  rendbeszedvén,  ekként 
verte  vissza  a  rohamot : 

—  Miféle  elhirtelenkedett  és  eszeveszett  táma- 
dás ez,  barátom  ?  Egyetlen  ádáz  csapással  akar 
tönkrejuttatni  ? 

—  Semmi  egyebet  nem  akarok,  igazgató  úr, 
mint  azt  a  potom  pénzt,  a  miért  megszolgáltam. 
Becsületbeli  kötelezettségeim  vannak,  melyeket  ki 
kell  elégítenem. 

—  Becsüleibeliek? —  kiáltott  föl  a  direktor. — 
Jegyezze  meg  magának,  barátom,  hogy  a  becsület 
mindenek  előtt  való  ezen  a  nyomorult  világon  I 
Jegyezze  meg  ezt  és  mondjon  le  követeléséről. 

—  Miféle  követelésem  lenne  nekem  I  —  monda 
egyre  türelmetlenebbül  az  intrikus.  Követelni  csak 
itt  követelhetek.  Másutt  tartozom,  adós   vagyok. 

—  Az  is  nagy  kérdés,  hogy  kinek  adós,  bará- 
tom. Talán  lelkes  műbarátnak,  vagy  valami  köz- 
napi léleknek?  Mert  ez  mázsányi  súlylyal  esik  a 
latba. 

Bodóné  nem  sokra  ment  a   csűrés-csavarás  ritka 

művészetével.  Miklós  fokosa  dühösen  dorombolt 
a  poros  padlón  és  felelete  a  lehető  legegyenesebb 
volt. 

—  Fizessen  ki,  direktor  úr,  rögtön,  vagy  itt 
hagyom  a   társulatot. 

A  keselyű  fejében  egy  pillanat  alatt  átvonultak 
mindazok  a  darabok,  melyek  előadásához  intrikus 
nem  kívántatik.  A  szfnirodalom  jámborabb  fajtájú 
termékei  fölött  tartott  szemléjének  eredménye  azon- 
ban nem  lehetett  teljesen  örvendetes,  mert  —  mi- 
után a  kassza-fiókban  rejtegetett  pálinkás  butykosból 
(ót  húzott  s  utána  egynehányat  a  ragadozó  mada- 
rak hangján  krákogott  volna,  —  lehető  kedélyes 
arazot  öltve  emelkedett  föl  ültéből  és  tíz  karmát 
Miklós  két  vállára  nyugtatá. 

—  Fiatal  barátom  —  szólalt  meg  minduntalan 
újra  kezdett  és  egyre  érzékenyebb  krákogás  közt  — 
önnek  tapasztalatlan,  ifjú  lelkét  az  az  alattomos 
Babérosi  gálád  összeesküvésbe  keverte  ellenem. 
Tudom,  hogy  önnek  tiszta  öntudatát  bűnsúly  nem 
terheli  s  csupán  lelkiismeretlen  embereknek  szá- 
nandó áldozata.  Hát  mondja  meg  őszintén,  nyilat- 
kozzék szíve  mélyéből,  mi  ellen  van  alapos  kifo- 
gása? Nem  osztok-e  önnek  elég  szerepet?  Nem 
vagyok-e  atyja  helyett  atyja? 

Az  intrikus  mérgesen  csapott  fegyverével  az 
asztalra,  melyen  a  felhalmozott  bankók  és  belépti 
jegyek  reszketni  kezdtek  ijedtökben. 

—  Kifizct-c  vagy  nem  ?  —  kiáltá. 

Nem  volt  semmi  menedék.  Hollaki  úr  még  csak 
azt  a  legeslegutolsó    kétségbeesett    kisérletet   tette 


Jl  rózsás  fali  óra  mutatója  épen  éjfélen  járt,  mikor  a  levél 
Írásába  fogott. 

meg,  (számítván  a  homályosan  pislogó  gyertya  szí- 
ves közreműködésére)  hogy  egy-két  papiros-forint 
helyett  belépti  jegyeket  próbált  Miklós  markába 
csúsztatni.  A  hadicsel  azonban  idejekorán  felfedez- 
tetvén s  az  intrikus  nélkülözhetetlensége  újabb  és 
újabb  meghányás  folytán  sem  vonathatván  kétségbe, 
a  direktor  —  hála  a  karámosi  közönség  fennszár- 
nyaló lelkületének!  —  potom  tartozását  végre  is 
nagy  krákogás  közt  kénytelen  volt  teljesen  kifizetni, 
miután  a  butykosból  néhányszor  erőt  merített  hozzá 
és  számtalanszor  elmormogta  : 

—  A    múzsa  és    a    lelkesedés    ma    már    semmi ! 
Valóban  semmi !  Hja,  a  múzsa  és  a  lelkesedés  1 

Miklós,  a  mint  megkapta  pénzét,  izgatott,  siető 
léptekkel  indult  hazafelé.  Ez  az  otthon  egy  vissza- 
taszító kis  nedves,  földes  lyuk  volt,  festett  asztal- 
lal, roskatag  nyoszolyával,  zöld  kályhával  és  oly 
nehéz,  sűrű  párákkal,  melyeket  a  gyertyavilág 
sohasem  tudott  egészen  áttörni  s  ennélfogva  min- 
dig úgy  tetszett,  mintha  a  szoba  valami  végetlen, 
földalatti  üreg  lenne.  De  olcsó  volt  és  ez  a  fő- 
dolog. Az  asztalon  kis  keretben  állt  Ilona  színezett 
fényképe:  fején  korona,  haja  ziláltan  lebocsátva, 
arcza  rútui  kipirosítva  és  övében  tőr.  Kihívó  pil- 
lantást vetett  az  érkezőre ;  de  az  intrikusnak  most 
sürgősebb  dolga  volt  a  sóhajtozásnál.  A  rózsás  fali 
óra  mutatója  épen  éjfélen  járt,  mikor  a  következő 
levél  írásába  fogott : 
Uram  I 
Már  évek  óta  keresem  önt ;  de  mindig  azt  hal- 
lottam,   hogy    külföldön    van    s    nem    állhatunk 

szembe  egymással.  A  napokban  cJém  hozta  sorsa. 
Nekünk  igen  nagy  számadásunk  van  együtt.  Jól- 
lehet ön  gazdag  úr,  én  pedig  koldus  komédiás 
vagyok,  ön  véghetetlen  sokkal  tartozik  nekem : 
testvéremmel,  kit  ha  meg  nem  gyilkol  .  .  .  Igen, 
uram,  ön  gyilko-lta  meg  őt  és  ha  ezt  nem  teszi, 
talán  lett  volna  valaki  elhárítani  rólam  a  gono- 
szul agyarkodó  sorsot,  mely  hatalmába  kerített. 
Még  nem  számoltunk  érte ;  de  a  mi  késik,  nem 
múlik.  Előbb  le  akarom  fizetni  azt  a  nyomorult 
összeget,  melyet  az  ön  erszényéből  elkártyáztam 
a  GriflFben.  Törlesztésére  itt  van  az  első  külde- 
mény. Majd  ha  az  egészet  letisztázom,  akkor 
számon  kérem  az  én  követelésemet.  Engem  most 
máskép  hínak,  mint  a  hogy  ön  ismert  s  igazi 
nevemet  nem  Írhatom  c  sorok  alá.  De  e  levél- 
ből gondolom  rám  ismer  s  ha  van  lelkiismerete, 
.  (az  önhöz  hasonló  gazdag  uraknál  ép  olyan 
kérdés,  mint  a  magamfajta  nyomorultaknál)  nem 
alszik    sem  az    éjjel,    sem    a    következőn    rózsás 

párnákon.  _  ^ ,  , , 

Szegi  Miklós. 

A  levél  itt  elsietett,  ott  elmázolt  betűkkel  volt 
írva.  Miklós  nem  gondolt  vele ;  beletette  pénzét, 
összehajtogatta,  bepeccélte  és  Kálozdy  Bélának 
czímezte  Kálozdra.  Azután  kirúgta  maga  alól  a 
gyöngélkedő  széket  és  sétálni  indult.  Földalatti  vé- 
getlen barlangját  nagy  és  gyors  léptekkel  mére- 
gette, hol  felkapva,  hol  lecsüggesztve  fejét.  A  ki- 
rályné sugaras  szemei  szakadatlanul  követték  útján 
és    soká,    soká    csalogatták    magukhoz,    míg    végre 

meg  bírták  állítani.  Lekönyökölt  az  asztalra  és  nem 
ügyelve    a    rózsás    óra   rekedt    hangú    ketyegésére 
(mely  mind  Rangosabban  figyelmeztette    a    megra- 
bolt éjtszakára)    egy    darabig    nézte    a  képet.    Vad 
hangok  törtek  fel    kebelébél,  vészes,  rokonszenvet 
nem  ébresztő  sóhajok,  melyekben  fájdalom  és  düh 
jutottak  érthetetlen  szóhoz,  mint  a  sűrű  erdőn  té- 
velygő   szél  sívása,    mely  annál    hangosabb,    minél 
tehetetlenebb.  Egyszer    csak  megint    kezében    volt 
a  kesergő  intrikusnak  a  toll  s  egy  új  lap  telt  meg 
előtte  új,  kusza  sorokkal. 
Ilona  kisasszony  I 
Mindig  csak  önre  gondolok.  Már  elmúlt  éjfél  s 
még  nem  hasad  a  hajnal.    Az  én    silány    életem 
fölött  is  elkongott  már  a  rémséges  óra ;  de  isten 
tudja,  elkövetkezik-e  rá  valaha    a    nappal  I    Ne- 
vetni   való    gyerekség!    Bizonyára    leghamarabb 
czélt  érnék  s    legokosabban    is  tenném,  ha  egy- 
szer-mindenkorra    besötétítenék  mindent  magam 
körül.  Csak  azt  az  egyetlen  lánczot  vagyok  gyáva 
eltépni,  melylyel  önhöz  kapcsolt  a  végzet.  Hall- 
gasson meg,  Ilona  I  írnom  kell  most  önnek,  mert 
ezelőtt  egy-két  pillanattal  tettem  valamit,  a  miért 
egy  szemerrel  különbnek   érzem  magamat,    mint 
máskor.    Talán     nem    találok     megint,     megint, 
megint . . .  tizedikszer,  századikszor  süket  fülekre. 
Mindenki    azt    tartja,    hogy    ön    szívtelen.    Nem 
lehet  az,  nen*  lehet,  mert    megszánt    és    megvi- 
gasztalt egy  gonosztevőt.  Ha  gazságomban  rész- 
vétet érzett   irántam,    hogyan    taszíthat  el  őrült- 
•égemben?  I  Ha  tudná,  milyen  határtalanul,  vadul 

és  őrülten  szeretem  önti  Nem  akarok  hazudni, 
tudom  és  megmondom,  hogy  nem  lesz  boldog 
velem;  de  azt  is  tudom,  a  milyen  féktelen  állat 
lakik  bennem,  hogy  mással  még  kevésbbé  lesz 
boldog.  Teletöltötte  már  ürömmel  az  én  életem 
poharát  a  sors ;  ha  önt  elvesztem,  Ilona,  ki  fog 
csordulni.  Esedezem,  mindenre  kérem,  nyújtsa 
nekem  a  kezét,  legyen  az  enyim,  mentsen  meg, 
mert  még  jobban  is  elveszhetek,  mint  a  meny- 
nyire el  vagyok.  Követni  fogom,  mint  a  hű  kutya. 
Önnek  szüksége  van  két  védelmező  karra.  Én 
már  úgyis  tele  vagyok  harapással  ;  hadd  mara- 
kodjam önért!  Követelem,  hogy  legyen  felesé- 
gemmé, mert  része  van  önnek  is  benne,  hogy 
vérem  ilyen  eszeveszetten  fölkorbácsoltatott. 
Minek  engedte  magát  megcsókolni  a  színpadon ; 
mért  nem  taszított  el  magától  ?  Minek  mosoly- 
gott rám ;  miért  nem  kergetett  el  a  küszö- 
béről ? . . . 

Itt  kiesett  kezéből  a  tolJ.  El  sem  olvasta,  mit 
írt,  csak  fogta  és  összeszaggatta  a  papirost.  Szám- 
talan ilyenféle  levelet  írt  már  ő;  az  egyiket  el- 
küldte, a  másikat  összetépte.  Az  eredmény  cs?k 
annyi  volt,  mintha  valamennyit  összetépte  volna. 
Eloltotta  gyertyáját  s  levetette  magát  szegényes 
fekhelyére.  Csontos,  sovány,  lázasan  égő  arczát 
elrejtette  és  hoss.TÚ  ideig  mozdulatlanul  ma- 
radt. Majd  hánykolódni  kezdett  és  szemeinek 
meredt,  vörös  karikái  fényleni  látszottak  a  sötét- 
ben. Felkönyökölt  ágyán  s  száraz,  ércztelen  hang- 
ján morogta :  —  Tetthez  fogok ;  mihez,   még    nem 

tudom ;  de  rá  a  földnek  is  remegni  kell  I  —  Mi- 
után azonban  a  "Lear  részint  kívül  esett  szerep- 
körén, részint  Hollaki  Pető  dráma-  és  nép?zinmű- 
társulata  által  sohasem  jutott  előadásra,  nem  igen 
volt  kilátás  rá,  hogy  ama  földet  remegtető  tetthez 
hozzá  fogjon  egyhamar.  Már  szobájának  udvari 
ablakán  becsillant  a  mécs  gyönge  világa,  melylyel 
a  korán  kelő  Évi  szolgáló  tehenet  fejni  indult  az 
istálló  felé. 

A  két  levél  közül  csak  az  egyik  veszett  kárba. 
A  másikat  idején  megkapta  a  kálozdi  kastély  fiatal 
ura.  Épen  tiszteletes  Molnár  Ábrahám  úr  volt 
nála  látogatóban  s  azt  fejtegette  előtte,  hogy  a 
megátalkodott  fejű  parasztok  ebben  a  sanyarú  esz- 
tendőben sehogysem  akarnak  könyvet  venni  az 
iskolás  gyerekeiknek,  pedig  kétségbevonhatatlan 
igazság,  hogy  sem  az  írás-olvasás  tudományát,  sem 
az  igaz  hazatiszellemet  (mely  kettőnek  a  zsenge 
szívekben  való  megf észkeltetésére  törekszik  tulaj- 
donképen az  iskola)  az  ujjából  szopnia  senkinek 
nem  lehet.  Béla  sápadva  olvasta  a  levelet,  melyből 
néhány  rongyos  bankó  a  padlatra  hullott.  Nem  nyúlt 
hozzájuk ;  némán  intett  Palkónak,  hogy  vegye  föl 
s  adja  át  a  tiszteletesnek :  szerezzen  könyveket  rajta 
az  iskolások  számára.  Azután  olyan  mosolylyal  bo- 
csátotta el  vendégét,  melyről  ő  maga  valósággal 
nem  tudott  semmit,  mint  a  hogy  nem  tud  a  kopár, 
hideg,  fekete  föld  arról  a  bágyadt  sugárról,  mely 
játszani  tévedt  föléje. 

—  Ez  is,  még  ez  isi  —  sóhajtotta  Béla  é» 
hosszan  függesztette  szemeit  a  kezében  tartott  le- 

vélre.  Azt  hittem,  már  idegen  világban  vagyok,  s 
nem  ül  többé  sarkamban  ama  fiatalkori  bolondság 
emléke.  És  imc,  a  hogy  eldobtam  a  kantárszárat, 
megint  visszajutottam  bűvkörömbe,  melyben  tálto- 
sok, boszorkányok,  kisértetek  és  hazajáró  lelkek 
idézgetnek  maguk  elé.  Te  is  egy  vagy  e  félig  meg- 
haltak és  félig  feltámadottak  közül.  Mátyás !  Ki- 
kívánkozol a  sírodból,  mert  egyszerre  eszedbe 
jutott,  hogy  életedben  még  elfelejtettél  valamit. 
Hadd  nézzem  csak,  hol  a  pokolban  is  kóborolsz  ? 
Ah,  nem  látom,  nem  tudom ;  de  minek  is  lenne 
tudnom?!  (a  postabélyegen  olvashatatlan  volt  a 
helynév.)  Tán  egészen  közelemben  jársz,  mint  a 
középkori  bosszúálló  lovagok,  kik  halálos  ellensé- 
gük vára  alatt  építettek  gunyhót.  Pihenj,  szeren- 
csétlen 1  Azt  hiszed-e,  hogy  ha  véresen,  szétzúzott 
fejjel,  vagy  átszúrt  szívvel  fekszel  le  koporsódba, 
az  én  lelkem  terhe  elviselhetetlenebb  lesz?  Van 
még  bor,  czimbora  is,  elég  szép  a  világ.  Vagy  en- 
gem akarsz  megölni  s  győztes  kardoddal  törni 
magadnak  utat  a  fertőbői  kifelé?  Hát  azt  hiszed, 
hogy  nekem  valami  nagyon  nehezemre  esik  meg- 
halni ?  I  Csak  jöjj,  jöjj !  Addig  is  köszönöm  figyel- 
meztetésedet. Letelt  a  nehéz  gyász  ideje,  mely 
kastélyom  fölött  borongott  s  idején  látom  ajánlani 
magamat  kisérteteimnek,  kik  szívesek  voltak  meg- 
osztani velem  magányomat.  Isten  veled  bátyám, 
szegény,  megcsalatott  vén  bátyám,  ki  éjjelenkint 
oly  durva  szavakkal  kértél  tőlem  számot  gyávasá- 
gomért, melylyel  átkodat  egy  ártatlan  főre  sújtani 
engedtem !  Isten  veled  te  édes,  szép,  feledhetetlen 


leánya  a  haboknak  .  .  .  Nem,  nem;  ha  rád  gondo- 
lok, jobb  vagyok.  Fényes  fekete  fürteiddcl  játszot- 
tak a  holdsugarak  s  az  ár  ezerszer  ragadott  tőlem 
el  és  ezerszer  hozott  vissza  nekem.  Szeretlek, 
szeretlek,  szeretlek ;  de  hagyj  el  engem,  mert  ha 
látlak,  csak  nyomorult  vergődésnek  érzem  azt,  a 
mit  az  emberek  életnek  neveznek.  Isten  veled, 
isten  veled  I  Hadd  éljek  én  a  magam  módja  sze- 
rint. Hadd  nyittatom  ki  a  kapukat  czimboráimnak, 
hadd  megyek  közéjöki 

így  tépelődött,  merengett,  őrjöngött  e  boldog- 
talan ember.  Nem  tartozhatott  ama  szerencsés  sze- 
rencsétlenek közé,  kik  hasznos  munkában  keresik 
a  «bus  lelkek  enyhe  örömét. »  Erős,  nyugtalan, 
rajongó  képzelete  olyan  volt,  mint  a  magas  lo- 
bogó, mely  szünet  nélkül,  éjjel-nappal  száll,  libeg 
reszket,  forog ;  de  örökké  csak  póznája  körül,  a 
szél  járása  szerint  és  utat  nem  mutat  senkinek. 

Istók  ott  állt  Béla  ajtaja  előtt  és  hallgatózott. 
Egy  nagy  elhatározás  bátor  kivitelére  készült.  Ifjú 
gazdáját  már  jó  ideje  nagyon  búsnak,  szórakozott- 
nak,  megérthetetlennek  látta;  de  egy-két  napja 
meg  már  épen  nem  tudta,  mit  gondoljon  felőle. 
Igaz,  kosarat  hozott  haza  Bogádról ;  de  mi  egy 
kosár  olyan  embernek,  ki  a  világot  csaknem  egyik 
végétől  a  másikig  bejárta?!  A  napokat  magában, 
némán,  embereket  kerülve  tölti !  Leveleit  és  hír- 
lapjait csak  épen,  hogy  fölszakitja  s  alig  váltott 
egy-két  szót  azzal  az  elhagyatott  állapotban  levő 
nevezetes  emberrel  is,  kit  Bárándy  Gáspár  úr  úgy 
mutatott  be,  mint    egyenesen  Kossuth-tól  érkezet- 

tct;  a  hogy  reggel,  puskával  vállán,  clidul,  ügy 
tér  vissza  déltájt  és  nincs  rá  eset,  hogy  csak  egy 
árva  foglyot  hozna  magával  valaha;  ablakát  este 
kinyittatja  és  órákig  bámul  a  sötétbe  szótlanul ; 
a  kis  Pirók  harmonikáját,  melyen  egész  éjfélig 
gyönyörű  nótákat  tudott  muzsikálni,  harmadnapja 
összetörette;  Hazafit,  ki  pompás  ajánlatokat  tett 
neki  a  gabonájára,  meg  sem  hallgatta,  hanem 
nyitva  tartja  a  granáriumát,  és  a  mennyi  éhen 
haló  koldus  három  vármegyéből  összeverődik,  az 
itt  mind  ingyen  életet  kap  s  a  hogy  hálálkodni 
akarnak,  úgy  leszidja  őket,  hogy  annak  van  jó 
dolga,  a  ki  —  tele  zsákjával  vállán  —  hamarább 
odább  állhat.  Uram  fia,  ha  meggondolja,  minő  hét 
vármegyére  szóló  gavallér,  széptevő,  verekedő  volt 
ilyen  korában  az  ő  mélyen  tisztelt  barátja!  Nem, 
ilyen  csodálatos,  észszel  fölérhetetlen  állapotba 
nem  kerülhetett  ő  egyetlen  kosár  miatt,  mikor  az 
egész  házasság  inkább  csak  becsületbeli  dolog  lett 
volna. 

Az  oknak  mélyebben  kell  rejtőznie  valahol. 
Istók  nem  állapodott  meg  egyszerre  benne,  hanem 
elülről-hátulról  bölcsen  megfontolgatott  mindent, 
mig  hosszas  küzködés  után  megért  benne  a  gon- 
dolat, hogy:  Béla  filozófiájában  kell  valami  hibá- 
nak lenni.  Ez  ugyan  jóformán  semmi  az  ő  meg- 
számlálhatatlan tökéletességei  mellett,  (különösen 
a  logikája,  az  valami  utolérhetetlen  I)  hanem  hát 
mégis  csak  egy  kicsike  kis  hiányosság.  Nem  tehe- 
tett róla  a  mentor,  de  sárga,  ránczos  arczán  egy 
rövid,  titkolt    mosoly    futott    át  erre  a  gondolatra. 

E  mosoly  azt  jelentette;  íme  kiderült,  hogy  mégis 
)6  az  öreg  a  háznál. 

Ettől  kezdve  szakadatlanul  azon  törte  fejét,  mi- 
kép  adhatná  legilledelmesebben  és  czélravezetőb- 
ben  értésére,  hogy  ő  —  noha  már  nyugalomba 
van  helyezve  —  a  legkészebb  szívvel  bocsátja 
Béla  rendelkezésére  életfilozófiáját.  Hisz  akárhány- 
szor megesik,  hogy  egy-egy  régi  penzionátus  ka- 
tonatisztet szolgálatra  szólitanak.  Utoljára  abban 
a  tervben  állapodott  meg,  hogy  úgy  fogja  mon- 
danivalóit Béla  elé  terjeszteni,  mintha  ő  mostaná- 
ban egy  uj  könyvet  olvasott  volna  «a  bánatos 
lélekről,*  melynek  ismeretlen  autóra  tulajdonképen 
az  ő  álarcza  lesz.  Istók  ugyan  mostanában  semmi- 
féle könyvet  nem  olvasott  s  így  olyat  sem,  mely 
a  bánatos  lélekről  szól ;  de  ha  valahol,  úgy  e 
jezsuita-épületben,  tán  meg  vannak  engedve  a  jó 
czélhoz  vezető,  bár  nem  egészen  kifogástalan  esz- 
közök is. 

Ez  elhatározásának  kivitelére  sompolygott  Béla 
ajtaja  elé  a  mentor,  ki  önfeláldozólag  ki  akart 
lépni  nyugalmas  helyzetéből  kedvencze  érdeké- 
ben. Barna  bársony  mellénye  alatt,  melyen  mind 
szürkévé  kopott  az  arany  sujtás,  (Bencze  parádé- 
zott még  benne  jurátus  korában  1)  nagyot  talált 
dobbanni  a  szive  és  egy  perezre  megállt.  Elgon- 
dolkodott : 

—  Mégis  csak  hazugság  az,  a  mihez  fogni 
akarok.  Egyébiránt,  ha  meggondolom  a  dolgot 
nem  vagyok-e  én  filozófus,  nem  vagyok-e  név- 
telen   és    nincsen-e    egész    könyv    a    fejemben  ?  1 

Beöthy  :  Kálosdy  Bda.  ].  l8 

Eszerint  pedig  nem  lesz  hazugság,  a  mihez  folya- 
modom. Hogy  is  akarom  csak  kezdeni  ?  Igen,  ilyen- 
formán: Ha  látom  ezt  a  sok  könyvet  itt  szobád- 
ban szerteszét  heverni,  Béla,  mindannyiszor  megszáll 
elmaradottságomnak  nyomasztó  érzete.  A  minapá- 
ban  azonban  nekem  is  került  egy  gyönyörű  könyv 
a  kezembe.  Egy  kitűnő,  hasonlithatatlan  könyv, 
Bélai  Szerzőjére  már  nem  emlékszem,  (csak  cl 
ne  pirulnék  c  pontnál  1  de  czime  az  volt:  « Bána- 
tos lelkek  vigasztaló  kalauza.*  Ha  megengednéd... 
Valami  zaj  szakította  félbe  a  monológot.  Belül- 
ről jött,  pedig  Béla  egyedül  volt.  Istók  hallgató- 
zott. Kaczagás,  valóságos  kaczagás  volt.  Hála 
istennek  I  Eszerint  talán  az  ismeretlen  auktor  köz- 
reműködése nélkül  is  jóra  fordul  minden  baj. 
A  nyugalmazott  filozóf  visszatért  a  prior-szobába 
és  megkönnyűlt  lélekkel  gyújtott  pipára. 


X]V.  FEJEZET. 

Arwiy  iQúság. 

A  karámos-vidéki  arany  fiatalság  főhadiszállása 
a  Fekete  Sas  volt,  melynek  vendéglőse  a  legcsi- 
nosabb szobaleányokat  tartotta,  elzárt  kártyázó 
helyiségeket  rendezett  be,  kávéházában  és  étter- 
mében különös  tekintettel  volt  a  nemes  ifjú- 
ságra s  mindezeken  felül  szigorú  alkotmányos  ér- 
zést tanusitott  a  Schmerling-provizórium  e  napjai- 
ban, mély  megvetéssel  szólván  a  vármegye  urainak 
mostani    paródiáiról,    kik    —    azonfelül,   hogy    az 

alispánt  Mutuszkának,  a  főbirákat  Nikacseknek, 
Putzelbergcrnek  és  "Wolframnak  hívták  —  a  Stci- 
ner-kávéházba  jártak,  miután  ott  a  fekete  kávé  s 
tekejáték  egy  krajczárral  olcsóbb  volt  és  hazaelle- 
nes újságok  is  valának  olvashatók.  Durák  Péter, 
a  « fekete  sasos »,  tisztán  a  magyar  nemesi  elemre, 
az  ügyvédi  karra  s  a  hazafiasabb  kereskedőkre 
támaszkodott  és  szerencsésnek  érezte  magát,  hogy 
Vincze  bácsinak  hitelezhetett,  ki  mindennap  meg- 
veregette a  vállát  és  sohasem  fizetett, 

Vincze  bácsi  volt  az  arany  fiatalság  ama  tiszte- 
letreméltó, vidám  társaságának  korelnöke,  melynek 
törzse  Karámoson  lakolt  ugyan,  de  tagjainak  leg- 
nagyobb száma  vidéki  volt.  Vincze  bácsi  nem 
titkolta  korát,  s  mikor  a  Kálozdról  érkezett  uj 
tagot  félszázados  vörös  mellényére  ölelte,  csak  úgy 
áradt  belőle  a  visszaemlékezés  Benedek  úrra. 

—  Ide  közénk,  Béla !  Ugyan  soká  várakoztattál 
magadra ;  de  tudtuk,  hogy  benned  van  a  jó  vér ! 
Tudtuk,  hogy  előbb-utóbb  miközénk  kerülsz.  Sze- 
gény Bencze  pajtás,  mintha  csak  téged  látnálak  az 
öcsédben!  Nem  volt  az  öregnél  a  világon  jobb 
czimbora,  fiuk  I  Csakhogy  persze  a  maga  idejében. 
Sugár,  nyalka  legény  volt.  Nem,  nem  született 
olyan  igazi  magyar  mulató  ficzkó  azóta  seml  Jobb 
idők  is  voltak  azok  a  mostaniaknál !  Tudja  isten, 
mintha  még  éjtszaka  is  sűrűbben  járt  volna  akkor, 
hogy  az  ember  kedvére  kimulathassa  magát.  De 
ki  is  mulattuk,  már  az  igaz.  Hol  én  vendégeltem 
meg  a  czimborákat  .  .  . 

—  Az    is    igaz,  Vincze    bácsi?  —  vágott  közbe 

a  kötekedő  Gencsy  Laczi,  mig  Durák  Péter  ur  és 
a  pinczér  Muki  markukba  nevettek  a  háttérben. 

—  Fogd  be  a  szádat,  öcsém,  ha  okos  ember 
beszél  I  —  utasította  rendre  az  akadékoskodót  a 
dicsekedő  vén  legény,  mialatt  Bélát  folytonosan 
oda  szorítva  tartotta  a  vörös  mellényhez.  Hol  én 
vendégeltem  meg  a  czimborákat,  a  mint  mondom, 
hol  Bencze.  Mikor  aztán  reggelenkint  végig  men- 
tünk sarkantyús  csizmánkban  az  utczán,  nem  vDlt 
ablak,  a  melyik  ki  ne  nyilt  volna  utánunk.  De  azt 
mondom  ám  fiuk,  —  folytatá,  —  hogy  egyetlen 
egy  sem.  Azt  hiszem,  annak  a  két  legénynek  a 
világon  sehol  sem  lehetett  volna  párját  találni.  Ha 
Bencze  kipödörte  kaczkiás  bajszát,  ahhoz  fogható 
csakugyan  nem  volt. 

—  Még  a  bátyámé  sem?  —  tudakolta  Gencsy 
Laczi. 

—  Mi  közöd  hozzá?  —  förmedt  rá  Vinczc  ur 
s  az  elérzékenyedés  bizonyos  árnyalatát  vegyítve 
hangjába,  a  szokottnál  még  sokkal  rekedtebben 
folytatta:  —  Íme,  annak  a  páratlan  czimborának 
mai  napon  megjelent  közöttünk  öcscse  és  örökösei 
Nézzetek  ide,  méltatlan-e  ő  hozzá,  kinek  emléke- 
zete megmarad  közöttünk,  mig  a  világ  világ  lesz. 
Punktum.  Ide  a  kezedet,  öcsém I  Én  kivettem  be- 
lőled a  részemet,  most  itt  van,  netek. 

És  ezzel  Béla,  megszabadulván  a  félszázados 
vörös  mellénytől,  közprédára  bocsáttatott.  Egyik 
karból  a  másikba,  egyik  szivről  a  másikra  került. 
A  kávéház  füstös  levegője  harsogott  az  üdvözlő 
kiabálásoktól.  Gál   Andris,  ki    együgyű  tréfáiról  és 

mindennek    hitelt    adó    bárgyuságáról    volt    hircs, 
mikor   nyakába    borult,    mély    részvéttel    kérdezte 
tőle:  vájjon  igaz-e,  hogy  legközelebb  megérkezett 
párizsi   felesége?    Vízaknai    Gyuri,  ki  nem    érezte 
magát  egészen    ártatlannak  a  hir   költésében,  mely 
ez  alkalommal    Bélának    tudomására  hozatott,  har- 
sány hangon  a  leghazugabb  koholmánynak  nevezte 
az    egészet    és    hitvány    szószátyárnak    azt,    a    ki 
Andrist  felültette    vele.  A  jó  lelkű  fiu  szájtátva  és 
szemmeresztve    bámult   rá  s  a  legszomorúbb  gon- 
dolatok szállták  meg  emlékezőtehetsége   felől,   mi- 
után eddig   neki    még  mindig  úgy  tetszett,  mintha 
épen    Gyuri    beszélte   volna    a  dolgot.  Magába  is 
maradt    mélyedve    sokáig,    mig    körülötte    folyt  az 
üdvözlés,     ölelkezés,     lelkesedés.     Nyakába    estek 
Bélának  egymásután:  Dacsó  Artúr,  kinek  legszebb 
lovai,  legpompásabb    fegyverei  és  legjobb  legény- 
konyhája   volt    a    vármegyén    s    uri    szenvedélyei 
közt  hires  volt  fogadási  dühe ;  a  kötekedő  Gencsy 
Lac^i,  kiről    senki    sem    tudta    hol    lakik    és  miből 
él ;    Fekete    Miska,  ki    örökké    valami  uj  masinán 
törte  a  fejét  s  legközelebb  talált  ki  egy  sajátságos 
gyufacsaptatót,    melynél     azonban     a    legéberebb 
vigyázatra  volt    szükség,  hogy  az  illetőnek  ujját  is 
el    ne    csapja.    Voltak    még    egynéhányan    ezeken 
kivül ;  az  egyik  hires    széptevő,  a  másik  hires  ivó, 
a  harmadik  hires  kártyás ;  de  mindegyik    belekon- 
tárkodott   a    másik  mesterségébe.  Csak  imént  kel- 
tek föl  a  teritett  asztal  mellől  s  tették  át  az  ülést 
a    kávéházba;    valamennyinek    a    fejében  volt  még 
a  neszmélyi.  Lármáztak,  ujjongtak  ;  csak    az  asztal 


178 

végén  a  két  «türt  tag»  viselte  némi  illedclemmel 
magát.  Az  egyik  Mátéfi  Rudi  volt,  Bélának  szeg- 
ről-végről  atyjafia.  Ez  nemcsak  testileg,  hanem  va- 
gyonilag  is  egész  eltűnőén  sovány  fiatal  ember  — 
utolsó  sarja  egy  régi,  elszegényedett  családnak  — 
ügyvéd  mellett  irnokoskodott  Karámoson,  minden 
mellékes  foglalkozás  nélkül,  ha  csak  saját  csizmái- 
nak reggelenkinti  kitisztogatását  nem  akarjuk  annak 
nevezni.  A  társaságot  azonban,  melyhez  születé- 
sénél fogva  tartozott,  naponkint  fölkereste  s  ruhá- 
zatának kopottságát  azzal  akarta  jóvá  tenni,  hogy 
mindig  volt  rajta  valami  feltűnő  darab ;  majd  övig 
érő  aranyos  nyakkendőt  kötött,  majd  zászlónak  is 
beillő  darutollat  tűzött  lyukas  kalapja  mellé,  majd 
csizmájának  bojtjai  a  sarkát  verdesték.  O  volt  az 
egyik  «türt».  A  másik  Bélának  iskolatársa  volt: 
Bige  Géza,  valami  vándor-ujság-szerkesztőféle,  ki 
nemrég  költözött  ide  Rábavárról  és  hallatlanul  be- 
fonván az  idevaló  könyvnyomtatót,  meginditotta 
a  \arámosi  hiradó-x.  Ezek  is  megkötötték,  vagy 
felújították  mindaketten  —  noha  általános  lenézés 
között  —  Bélával  a  barátságot  s  a  szerkesztő  nem 
mulasztotta  el  lapja  legutolsó  számának  egy,  zsebé- 
ből előhúzott  tiszteletpéldányával  kedveskedni. 

Az  általános  örömben  Vincze  bácsi  csibukja 
mögül  sietett  kiadni  Mukinak  a  rendeletet,  (egy 
nagy  fülű,  csámpás  pinczér,  ki  tükrös  kabátjában 
pompásan  odaillenék  egy  hollandi  képre),  hogy  a 
legeslegfinomabb  somlaiból  hozzon  fel. 

—  Ne  olvasd,  hány  üveggel,  —  monda  rekedt 
méltóságával,  —    csak    hozz,  a    mennyi  a  kezedbe 


akad.  Abból  hozz,  a  melyikről  többször  mond- 
tam, hogy  nincs  párja  a  világon.  Lódulj  Muki  és 
hozd,  a  mit  mondtam.  De  valahogy  meg  ne  találd 
olvasni.  Mert  olyan  gavallérok  nem  igen  vannak, 
de  nincsenek  is  messze  földön,  mint  mi  vagyunk. 
Ezt  tudd  meg,  Muki. 

Muki  azonban  nem  lévén  teljesen  fölvilágositva 
az  iránt,  hogy  a  páratlan  gavallérok  közül  ki  fogja 
az  olvasatlan  legfinomabb  somlait  megfizetni,  egy 
kis  ideig  tétovázott. 

—  Mégis  itt  ácsorogsz  ?  —  rivallt  rá  Yincae. 
Nem  tudod,  milyen  nagy  nap  van  ma  ?  Nem  tu- 
dod-c,  hogy  az  én  Bencze  barátom  föltámadott 
halottaiból  és  egy  olyan  gavallér  érkezett  közénk, 
a  milyen  még  nem  volt  és  a  ki  mindent  az  utolsó 
krajczárig  .  .  .  Nem,  nem,  fiúk,  ma  meg  kell  en- 
gednetek, hogy  minden  az  én  .  .  .  Hát  mégis  itt 
hallgatózol,  Muki  ?  Ebben  a  szempillantásban  el- 
takarodj innét! 

A  somlai  megérkezett  s  Vinczc  bácsi  —  telje- 
sen megelégedve  magával,  hogy  a  gavallérságnak 
is  sikerült  eleget  tennie,  és  kibúvó  ajtókról  is 
kellő  számmal  gondoskodott,  —  olyan  felköszön- 
tést rögtönzött  hirtelenében  az  egész  társaságra, 
de  főleg  a  legfiatalabb,  bár  érdemekben  épen  nem 
utolsó  tagra,  hogy  csakugyan  párját  kellett  ke- 
resni. Az  ismeretlenek  összeismerkedtek,  az  isme- 
rősök megbarátkoztak  s  a  barátok  összeölelkeztek, 
szóval  a  legjobb  kedvben  volt  mindenki,  mikor 
az  asztalvégen  magasba  emelkedett  a  «türt»  ván- 
dorszerkesztő   közepén    szétugratott  hajéke,  mely- 


nek   gazdája    némi    torokköszörűlés  után  fgy    kez- 
dett szólani : 

—  Azt  hiszem,  uraim,  sőt  egész  valómból 
meg  vagyok  győződve  róla,  hogy  a  mai  szép 
napot  nem  fejezhetjük  be  méltóbban,  mint  ha 
most .  .  . 

—  Ki  beszél  itt  befejezésről  ?  —  kiáltott  közbe 
Gencsy  Laczi,  kinek  szemei  már  jócskán  csillog- 
tak s  kellő  önérzettel  tekintettek  szét  a  társasá- 
gon, ha  ugyan  valami  hozzá  méltó  ellenfél  ma- 
gáévá tenné  az  imént  hangoztatott  véleményt,  mert 
azzal  a  mihasznával  csak  nem  ereszkedhetik  szóvi- 
tába. Miután  azonban  a  csak  félig  kidobott  eszmét 
senki  nem  fogta  föl,  haragosan  morogta  maga 
elé:  —  Mivelhogy  már  mi  nekünk  most  nincsen 
sem  nap,  sem  éjszaka  I 

—  Bocsánatot  kérek,  —  folytatta  Bige,  —  ha 
nem  egészen  szabatosan  fejeztem  ki  magamat. 
Meggyőződésem  az,  hogy  ha  ifjúi  sziv  dobog 
ereinkben,  vagy  akarom  mondani  ifjúi  ér  dobog 
sziveinkben,  mely  minden  szépért  és  nemesért 
hevületbe  tör;  (Vincze  bácsi  nagy,  kövér  tenyeré- 
vel veregetni  kezdte  a  vörös  mellényt,)  ha  van 
hatalma  fölöttünk  a  tündöklő  szemek  bájos  moso- 
lyának .  .  .  Uraim,  méltóztatnak  megengedni,  hogy 
folytassam?  (A  lárma  és  türelmetlenség  nem  csön- 
desül ;  Gál  Andris  szép  lassan  kihúzza  a  széket 
szónok  alul.)  Mert  ha  nem,  úgy  egyszerű  szavam- 
mal   felhívom   önöket,    hogy    együtt   maradván    az 

egész    szép    koszom,   siessünk    föl    az    emeletre  a  m 

színházba,  hol  Muskotai  Györgyike  k.  a.  jutalmára 

a  halhatatlan  Schillernek  Jlrmány  és  szeretem  czimű 
szomorújátéka  adatik. 

Vincze  bácsi  azonban,  ki  épen  egy  palaczk  ha- 
landó Schillernek  járt  a  végére,  nagy  zajjal  adta 
ki  a  jelszót,  hogy  innen  egy  tapodtat  sem  moz- 
dulnak. Gencsy  Laczi  találóan  magyarázta  el,  hogy 
miután  nekik  e  nagy  napon  (ölelj  meg,  Béla  I) 
nincsen  sem  éjjelök,  sem  nappaluk,  eszerint  esté- 
jük sincs,  minélfogva  szinház  6  rajok  nézve  ma 
nem  létezik,  ámbár  igen  jól  esnék  neki,  ha  Mus- 
kotai  Györgyike,  Falvay  Piroska  és  főként  a  szép- 
séges szép  Ilona  kisasszonyok  a  társaságot  meg- 
tisztelnék. Mindenki  maradni  akart  s  Vincze  bácsi 
kétesnél  kétesebb  kifejezésekkel  küldözte  le  újra 
meg  újra  a  pinozébe  Mukit.  Az  Andris  sikerült 
tréfája  folytán  pórul  járt  szerkesztő  balesete  rend- 
kivüli  derültséget  okozván,  csak  fokozta  a  maradó 
kedvet.  Együtt  maradtak  hát  mind;  csupán  csak 
Dacsó  Artúr  tűnt  el  egy  rövid  órára,  miután  ő  — 
mint  Vízaknai  Gyuri  mindenkinek  híresztelte  — 
a  mai  estére  egy,  két  vagy  háromszáz  pengős 
karpereczet  vett,  melyet  egy  fehérbe  öltözött  kis 
]eány  fog  a  jutalmazottnak  átnyújtani  a  karámosi 
műszerető  közönség  nevében.  Időkőzben  megérke- 
zett a  társasághoz  Túzok  Szaniszló,  a  hires  vadász 
is,  lábszáraknak  nevezett  oszlopaival,  bajusznak 
nevezett  tüskebokraival,  fogaknak  nevezett  agya- 
raival, zekének  nevezett  köpönyegjével  és  a  Kó- 
ficznak  nevezett  czigányprimással.  A  mint  a  vonó 
rikatni  kezdte  a  húrokat,  a  kedv  mindig  magasabb 
hullámokba  csapott ;  Vincze  bácsi  homályos  Irifejc- 

zésckkel  pezsgőt  rendelt;  Artúr  visszaérkezett  s 
az  általános  ostromban  szokott  nagyúri  nyugalmát 
tetette  ugyan,  de  igazában  szólni  sem  tudott  az 
elragadtatástól ;  talán  mondnom  sem  kell,  hogy  a 
vigasság  reggelig  tartott.  A  jókedv  emez  ítélő- 
széke elibe  sokan  megidéztettek :  a  város  és  vidék 
szép  asszonyai  s  leányai,  különösen  a  múzsa  ama 
szegény  vándor  gyermekei,  kik  az  emberszólástól 
besározva  kapják  koszorúikat ;  kiknek  hivatását  csak 
szép  arczukban  keresik  s  mosolyukat  mindenki 
külön  követeli  magának ;  kik  védő  nélkül  keltek 
kalandos  utjokra  s  egy-egy  szál  hervatag  babér- 
levélért sok-sok  virágot  kell  elhullatniok ;  kik  mind 
fölfelé  indultak  és  gyakran  lefelé  mennek ;  kiket 
a  világ  szemei  elől,  a  lámpák  fényétől  kis  kama- 
ráikba és  szűk  koporsóikba  kísér  a  festett  arcz 
átka.  Bélát  megismertették  valamennyivel.  A  mu- 
latság folyamába  vidám  változatosságot  hoztak  az 
együgyű  Andris  tréfái,  melyek  közül  legtöbb  ha- 
hotát  idézett  elő  az,  hogy  két  zsidó  elől,  kik  a 
szomszéd  asztalnál  néma  bölcsességgel  valami  fej- 
törő játékba  voltak  elmerülve,  minduntalan  elfújta 
a  gyertyát.  Nem  kevésbbé  kedvező  fogadtatásban 
részesültek  Gencsy  Laczi  pajzánkodásai  is,  ki  az 
asztalvégi  szegény  Mátéfi  Ruditól  mindig  az  idő 
állását  tudakolta,  akárhányszor  adatott  is  értésére, 
hogy  Rudi  otthon  felejtette  az  óráját.  Ez  azonban 
kétségkivül  kisebb  baj  volt,  mint  Vincze  bácsi 
feledékenysége,  ki  szokása  szerint  a  döntő  pilla- 
natban vette  észre,  hogy  nincs  nála  a  bugyellárisa. 
Szerencsére  Béla  épen  kezénél  volt. 

Béla,  a  legjobb  utón  indult,  eltévedt,  elbó- 
dult s  a  nemes  czélokró!  immár  le  is  mondott 
Béla  kifizette  a  korhelység  Icczkediját  és  fizeti, 
csak  fizeti  mindegyre  az  élet  jskolapénzét.  Fizeti 
és  meg  akarja  vele  vesztegetni  a  mestereket,  hogy 
engedjék  könnyedén  keresztülúszni  a  nagy  tan- 
folyamon, melynek  végén  majd  jól  kikaczagja 
őket.  A  mint  kocsija  robog  hazafelé  a  hasadó 
hajnal  szűzi  világosságában,  bortól  nehéz,  ál- 
moktól sanyargatott  feje  hátradől  a  vánkoson 
s  az  erdei  reggel  tiszta,  derűs,  hasonlíthatatlan 
képeire  be  vannak  csukva  szemei.  A  fölébredt 
szárnyasok  mind  betekintgetnek  a  kocsiba.  A  füle- 
müle csattogó  dalába  kezd  s  a  kelő  nap  sugaras 
fénye  a  lombok  homályos  rejtekéből  fel-felcsalja 
a  magasba.  Egy  kóbor  sas  nagy,  nehéz  szárnyak- 
kal szeli  az  üde  levegőt  és  röpködi  köt  ül  biro- 
dalmát. A  fecske  sebesen  csap  el  fölötte  s  piczi 
szájában  az  ételt  viszi  kicsinyeinek.  Az  ég  felé  való 
emelkedésnek,  a  dicsőséges  uraságnak  és  a  sze- 
retetteljes gondnak  e  képeit  mind  nem  látta  6. 
Nem  emlékeztették  rá,  hogy  valamikor  6  is  pró- 
bált hangokat  adni,  melyek  az  eget  és  az  örök 
harmóniát  keresték ;  ő  is  élesítette  karmait  és  erő- 
sítette mellét,  hogy  szabadon  szeghesse  át  a  di- 
csőség levegőjét ;  ő  is  akart  fészket  rakni.  Lelkét 
betöltötték  a  nagy  jövő  ábrándjai ;  vagy  a  meg- 
nyilandó  közpálya  békés  asztalánál,  vagy  ama  leg- 
szentebb oltár  előtt,  ha  áldozatot  követelne.  De 
czéljai,  melyeket  kitűzött,  emelkedtek,  távolodtak 
tőle    s    végre    eltűntek  a  messzeségben,  mint  az  a 

madár   ott.  Eszméi    egy  örök,  clhagyhatatlan  kör- 
ben   kóvályogtak,  ép    oly    sebeket  vágó  karmokkal 
és    vérszomjas    csőrrel,  mint    a    sas.    Hová    lett    a 
fiatal,  ábrándos    deák,  ki    pajtásaival  a  haza  javára 
köszöntött    és   tett  titkos  fogadásokat ;  ki  remegve 
csüggött    minden   jelen,  melyből    elhivatása  közel- 
gését  magyarázta ;  ki  magányos  óráiban  jövője  lép- 
csőit   építette,    ébren  töltött    éjtszakákon  keresztül 
tanulva  egyebet,  mint  a  mit  tanárai  számon  kértek 
tőle ;  ki    istent    érzett  magában,  melynek  engedel- 
meskedni tartozik  akkor  is,  mikor  áldozatokat  kő> 
vetél  tőle  ?  1  Engedelmeskedett ;  de    egyben  csaló- 
dott: az  az  isten    sohasem  követel  nemtelen  áldo- 
zatokat. Hol    van  ma    ez  az  ábrándos  fiu?  Keres- 
hetitek  széles    e    világon    és    nem    fogjátok    meg- 
találni   sehol.  De    hány,  oh    hány   ilyen    ábrándos 
fiút,  kit    nagy   kék   szemeivel    könyve  fölé  hajolni, 
vagy    szerelmes    levelet  irni,  vagy  örök  barátságra 
kezet  fogni,  vagy  egy  rejtegetett  lobogót  csókoln 
láttatok  egykor,  —  hányat  kereshettek  az  élet  nagy 
vásárában,  a    pénz    után    futkosok,  a    gazdag  fele- 
ség  szeszélyei    alatt    görnyedezők,    a   könnyüvérü 
élősdiek,  a   lelkiismeretes    hivatalnokok    seregében 
és    hányat    fogtok   közülök    megtalálni?!    Hol    van 
hát,  hova  lett  Kálozdy   Béla?  Mig    a    kocsi  körűi 
zizegnek,  suttognak  az  ágak,  melyek  örökké  büsz- 
kék fognak  maradni  rá,  hogy  egy  győze'mes  hon- 
védsereg   az    ő    leveleikkel  ékesíté  csákóit ;  míg  a 
madár    panaszosan    énekli,  hogy  mindent,  mindent 
elfelejtett,  a   mit    egykor   tőle   tanult:  ő  félresze- 
gett   nyakkal    alszik   kocsijában    és  zavaros  álmai- 

ban  egy  szép,  sugár,  barna  alak  Ingerkedik  vele, 
kit  6  nen\rég  az  éj  királynéjának  nevezett  ma- 
gában. 

E  szép  alak  nemcsak  Bélát  foglalkoztatta,  ha- 
nem úgyszólván  az  egész  karámosi  fiatalságot,  mely- 
nek tagjaiban  szintén  megvolt  az  a  hiúság,  hogy 
szi vesén  hallották,  ha  a  városi  pletyka  nevüket  egy- 
egy  általánosan  ismert  nőével  hozta  forgalomba. 
Az  arany  ifjúság  mindjárt  első  este  szerencséjének 
tartotta  Hollaki  Pető  direktor  ür  egész  társaságát 
vacsorára  hivni  meg,  melyről  nem  hiányzott  senki, 
kivéve  a  kis  Babérosira  váró  úrhölgyet  és  Ilonát, 
kit  az  utón  legnagyobb  baj  ért.  A  vacsora  mellett, 
melyről  az  igazgató  úgy  nyilatkozott,  hogy  az 
valóságos  «lukullusi  dőzsölés »  lett  volna,  könnyen 
ment  az  ismerkedés  s  a  tehetősebb  tagok,  Dacsó 
Artúrral  élükön,  mindjárt  ki  is  választották  a  ma- 
gukét. Muskotai  Györgyikének  ez  este  töltötte  be 
szive  mélyén  régesrég  táplált  vágyát,  mely  szerint 
ellenállhatlan  vonzódást  érzett  egyszer  életében 
szemtül  szembe  nézni  egy  valóságos  szarvasgomba- 
pástétommal.  Artúr  a  föld  alól  is  előkerítette  volna 
s  a  mint  Muki  letette  az  asztalra  a  tálat,  melynek 
tartalmára  vonatkozólag  Durák  Péter  és  neje  több- 
ször megesküdtek,  hogy  az  igazi  szarvasgomba- 
pástétom,  Hollaki  Pető  ur  nem  állhatta  meg,  hogy 
a  csodálatos  eledelt  meg  ne  forgassa  és  ismételve 
fel  ne  kiáltson :  —  Uraim,  ez  lukullusi  dőzsö- 
lés! Falvay  Piroska  vágyai  sokkal  szerényebbek 
és  gyakorlatiabbak  voltak ;  ő  egy  kucséber-kosárra 
vágyott,  melyre  nézve,  miután  Yizaknai  Gyuri  tiz- 

szer  egymásután  hiába  próbált  volna  szerencsét, 
a  direktor  odaütvén  hegyes  keselyű- orrát,  nem 
mulasztotta  el  megjegyezni,  hogy :  —  Honfitársam, 
ön  a  szerencsének  kiválasztott  kegyenoze,  mert 
jegyezze  meg  szive  mélyén  :  a  jós  jelek  sohasem 
csalnak !  Piroska  elpirult  s  Gyuri  felbuzdultában 
kifizette  a  kosár  árát,  melyből  Kálmánka  úgy  tele- 
tömte magát  fügével,  hogy  egyszerre  csak  elállt 
a  lélekzete,  elkékült  s  csak  miután  anyja,  az  utol- 
érhetetlen szende,  egész  erejét  megfeszítve  kezdte 
volna  hátba  bufálni,  tért  ismét  annyira  magához, 
hogy  érthető  szóval  ki  tudta  fejezni,  miszerint 
most  már  datolyával  óhajtana  kísérletet  tenni. 
Mátéfi  ur  mellé  a  direktorné  jutott,  kinek  lovagja 
a  megviselt  arcz  mosolyának  fénye  alatt  annyira 
megfeledkezett  élete  szomorú  körülményeiről,  hogy 
Mukinak  félszemével  csipve  intett  egyet.  A  hol- 
,  landi  pinczér  azonban  nem  emlékezvén,  hogy  az 
ő  idejében  efféle  történt  volna,  sehogysem  értette 
el  az  intést,  míg  Mátéfi  ur  némi  habozás  után  ki 
nem  jelentette,  hogy  puncsot  óhajt.  Bige  Géza  is 
bemutatta  magát  a  társaságnak  s  miután  Hollaki 
ur  e  szavakkal  rázta  volna  meg  kezét :  —  Légy 
üdvöz  üldözött  testvérem  a  múzsákban  I  —  kriti- 
kusi szemei  azonnal  felfedeztek  egy  kis  drámai 
tehetséget,  kinek  kék  szemei,  hosszú  szempillái 
és  sok  kopott  piros  szalagja  volt.  Néhány  jelen- 
téktelenebb szőke  és  barna  szintén  megtalálta  a 
magáét  s  a  közeledés  annyira  ment,  hogy  egy 
piros-pozsgás  kisasszony,  kit  a  direktor  könnyen 
megfogható    okokból  szívesen  alkalmazott  férfisze- 

repckre,  egyszerre  a  legélesebben  felsikoltott. 
E  feltűnő  sikoly  különben  úgy  magyaráztatott, 
hogy  a  masinakészítő  Fekete  uj  találmányú  gyufa- 
tartóját  mutatván  be  neki,  ez  a  pirospozsgás  kis 
ujjat  ugy  oda  találta  csíptetni,  hogy  az  áldozatot 
csak  Túzok  Szaniszló  ur  volt  képes  megszabadítani, 
illetőleg  visszaadni  művészi  pályájának.  Mindent 
összevéve  azonban,  a  vacsora  fényesen  sikerült, 
az  arany  ifjúság  minden  tagját  jövőre  a  legszebb 
reményekkel  kecsegtette,  s  Hollaki  Pető  ur,  mi- 
kor piszkos  fehér  sálját  nyaka  körül  tekergette, 
méltán  kiáltott  fel :  —  Úgy  látom  én,  uraim,  hogy 
mi  a  vészektől  hányatott  óczeánról  egy  megviha- 
tatlan  kikötőbe  jutottunk!  Muki,  az  én  vacsorám- 
hoz számíts  még  egy  pohár  sziverősítőt  és  mind- 
járt hozd  is  el  magaddal.  Uraim,  holnap  :  Miczhán 
és  fiai! 

Bármily  szép  remények  szövettek,  szarvasgom- 
ba-pástétomok,  puncsok  rendeltettek,  narancsok, 
fügék  és  datolyák  nyerettck  is  ez  este,  a  következő 
napok  mindazonáltal  sokat  összeromboltak  az  édes 
siámitásokból.  Megjelent  Ilona.  És  jóllehet  Mus- 
kotai  Györgyikének  a  legfinomabb  izlése  és  leg- 
csengőbb  hangja,  Falvay  Piroskának  a  legszerényebb 
vágyai  és  legapróbb  lábai,  az  utolérhetetlen  szen- 
dének legellenálhatatlanabb  mosolya,  a  piros-pozs- 
gás  kisasszonynak  férfiszerepekre  legalkalmasabb 
formái,  az  új  drámai  tehetségnek  legselymesebb 
szempillái  voltak,  mindez  azonban  elhomályosodott 
ama  bájos,  hódító,  fejedelmi  jelenség  előtt.  Sötét 
hajának  illatos  erdejében  eltévedt,  szemeinek  suga- 

raiban  megvakult  at  egész  fiatalság.  A  mint  Vincze 
bácsi  először  meglátta,  önkénytelenül  szaladt  ki  a 
száián,  hogy  szeretné  látni,  van-e  ilyen  szép  leány 
még  egy  a  világon?!  És  káromkodott,  mint  a  jég- 
eső, hogy  ember  még  úgy  elámítva  nem  volt,  mint 
ő,  mikor  az  este  azt  a  kiéhezett  asszonyságot 
megvendégelte,  kinél  hamisabb  szemei,  hamisabb  fo- 
gai és  hamisabb  haja  nem  igen  hiszi  hogy  lenné- 
nek valakinek.  Vincze  bácsinak  valamint  tegnap 
esti  számlája,  úgy  mai  elragadtatása  sem  állt  egye- 
dül. Túzok  Szaniszló  oly  óriási  éljent  kiáltott  a 
hasonlíthatatlan  szépségnek,  hogy  mellette  egy  ér- 
dekes állapotban  lévő  asszonyság  (kinek  már-már 
a  legszebb  reményei  voltak,  hogy  kicsinye  a  meg- 
csodált Ilonára  fog  ütni,)  görcsöket  kapott  s  ha  el 
nem  távolítják,  a  legroszabbtól  lehete  tartani.  A  fia- 
talság egytül-egyig  megbánta  tegnap  elhamarkodott 
szavát  és  hirtelenében  választottjának  felmondta  a 
hűséget.  Előttük  különösen  érdekes  szinben  tün- 
tette fel  az  új  jelenséget  a  fiatal  Mágócsi  gróf 
bizonyos  hajótörést  szenvedett  törekvéseinek  híre. 
Azonnal  lakomát  rendeltek  Durák  uramnál  a  tün- 
dér tiszteletére ;  de  Ilona  a  meghivást,  mindnyá- 
juk közös  csodálkozására  s  az  utolérhetetlen  szen- 
dének harsány  és  mély  jelentésű  gúnykaozaja  közt 
visszautasította.  A  színfalak  mögött  ácsorogva,  egyre 
kérdezgették  egymástól,  hogy  vájjon  lehetséges-e 
ez?  Bár  e  visszautasítás  homlokegyenest  ellen- 
kezett minden  eddigi  tapasztalatukkal,  kénytele- 
nek voltak  elhinni,  mert  Ilona,  czifra  színpadi 
ruháit    belerakosgatván     kosarába    s    az    ott    ólál- 

kodó  Miska  inas  gondjaira  bizván,  (kinél  Kál- 
mánkának nem  vala  nagyobb  bámulója,  különö- 
sen ha  feltette  arany  színű  parókáját  s  oldalára 
övezte  gyiklesőjét,)  haza  felé  indult.  Hasonlóké- 
pen ellenállt  a  szép  leány  ama  kísérleteknek 
is,  melyek  szerint  néhány  fényesebb  sikere  után 
a  Fekete  Sas-beli  fiatalság  tömegesen  és  tün- 
tetve hazakísérni  óhajtotta.  Vincze  bácsi  biztatta 
őket,  hogy  csak  ne  csüggedjenek ;  az  egész  vilá- 
gon nem  volt  több  bevehetetlen  vár,  csak  egy,  s 
azt  ő  már  ezelőtt  harmincz  esztendővel  meghódí- 
totta ;  a  többi  mind  lárifári  I  Az  arany  ifjúság 
azonban  ez  általánosságokban  szóló  biztatások  elle- 
nérc sem  tudta  egy  darabig,  mihez  kezdjen  már 
most. 

A  töprengés  e  napjaiban  látott  világot  a  J^ará- 
mosi  biradó  hasábjain  B.  G.  aláírással  a  következő 
kis  költemény : 

vAr  és  szív. 

A  nöi  szív  más,  mint  a  vár. 
Mely  egy  vitéznek  —  vívja  bár 
Száz  évig,  —  kaput  sohse   tár 
De  hogyha  jő  ezer  csatár 
Mindjárt  megesik  benn  a  kár, 
A  nőszív   ellen  mint  madár. 
Szívekhez  szóló  kis  dalár, 
Mely  erdókön  magába  jár  : 
Úgy  indulj  s  —  leppattan  a    zár. 
Választottad  repesve  vár. 

A  rövidke  dal,  melynek  új  és  eredeti  életbölcsé- 
szeti   csattanójára    a    költő- szerkesztő    méltán    volt 

Beöthy:  Kijoxdy  Béla.  J.  l^ 

bflszke,  nem  merült  cl  a  hatástalanságnak  an\a  mély 
tengerébe,  melynek  fenekén  kétszáz  és  néhány 
testvére  várakozott  rá.  Miután  a  szerző  az  illető 
számból  kiosztogatta  volna  a  megkivántató  mennyi- 
ségű tiszteletpéldányokat,  melyek  után  az  iszo- 
nyúan befont  könyvnyomtató  minden  héten  sírva 
nézett,  a  kevés  eredeti  eszmével  dicsekvő  Gál 
Andris  meglepetve  kiáltott  fel  :  —  Biz  ez  igaz 
lehet;  már  ezután  csak  a  magam  kezére  dolgozom 
én  is  Ilonánál !  Az  eszme  hatott  s  a  tömeges  meg- 
rohanások  abban  maradtak. 

Dacsó  Artúr  azonban  egy  esős,  viharos  este  a 
Fekete  Sas  kis  hátulsó  ajtajánál  nagy  titokban  les- 
kelődött a  leglengébb  lépések  után  s  nagy  hévvel 
ajánlotta  föl  odaállított  hintaját,  úgy  fejezvén  ki 
magát,  hogy :  végtelenül  boldog  lenne,  ha  a  kis- 
asszonyt lakására  ragadhatná  s  így  némileg  hely- 
rehozhatná az  idő  udvariatlanságát.  Jóllehet  azon- 
ban, nagyobb  dísz  kedveért  mind  a  kocsis,  mind 
az  inas  vörös  posztó  sapkájáról  az  udvariatlan  idő 
ellenérc  le  volt  húzva  a  viaszos  vászon ;  jóllehet 
Miska  egy  élénk  nyikkanással  már  ki  is  fejezte 
örömét,  hogy  a  kosárral  majd  ő  is  felkap  a  bakra  : 
Ilona  igen  szépen  megköszönte  a  szivességet  és 
kifeszített  esernyőjével  a  hulló  esőben  megindult 
gyalog.  Artúr  azonnal  kiadván  személyzetének  a 
parancsot,  hogy  a  viaszos  vászon  újból  felhúzandó 
sapkáikra,  ez  este  nagy  bankót  dobott  Kóficznak, 
csupa  szomorú  nótákat  húzatott  és  új  terveken 
törte  fejét.  Másnap  egy  drága  karpereozet  vásá- 
rolt, melynek  értékét   Vizaknay    Gyuri  utóbb  két- 

háromszáz  pengőre  tette,  s  tekintve,  hogy  az  ék- 
szer közepén  egy  nagy  zafir  ragyogott,  e  körűi 
meg  számtalan  kisebb  rubin  fényeskedett,  lódítása 
ez  alkalommal  még  szerénynek  mondható.  De  a 
rubintos  karperecz  sem  járt  különben,  mint  a  múlt 
esti  udvariasság;  az  inas,  kinek  sapkája  ez  alka- 
lommal szinte  lehető  tüzesen  vöröslött,  a  levéllel 
együtt  visszahozta.  Erre  már  egy  Artúrnál  kevésbbé 
híres  gavallér  is  haragra  lobbant  volna :  s  nincs 
rajta  semmi  csodálnivaló,  ha  aznap  este  már  — 
egész  tüntetéssel  —  Muskotai  Györgyikét  szállí- 
totta haza  híres  hintaján  s  a  két  vagy  háromszáz 
pengős  karpereczet  az  ő  csuklóira  szánta,  melyek 
egy  már  említett  ünnepélyes  alkalommal  törvényes 
birtokába  is  jutottak  a  zafírnak  és  rubintoknak. 
A  zsák  e  szerint  megtalálta  foltját ;  de  úgy  látszott, 
a  kaland  hagyott  egy  kis  tövist  Artúr  lelkében, 
mert  ha  Ilona  szóba  került,  mindig  elborította  ar- 
czát  a  vér  s  egyszerre  az  elkeseredés  hetykesége 
csendült  meg  hangjában. 

A  többiek  ostromgépei  nem  voltak  olyan  fénye- 
sek, mint  a  vásznatlan  sapkáju  huszár  és  a  két-há- 
romszáz pengős  karperecz.  Gencsy  Laczi,  kinek 
otthonát  a  kétely  eloszlathatatlan  homálya  takirta, 
válogatott  virágokat  küldött  « családi  parkjából.* 
Ftkete  Mihály  egy  saját  találmányú  kesztyűhuző- 
val  kedveskedett,  melylyel  azonban,  mint  levelében 
megjegyezte,  kissé  « óvatosan*  kell  bánni.  Gál 
Andris  tömérdek  koszorút  vásárolt,  tömérdek  szal- 
lagot  kötözött  rajok  és  töméi-dek  csizmadia-inast 
vitt    föl    a    kakasülőre,    kiknek  kipróbált  torkuk  és 

tenyerük  volt.  Bige  Géza  kedveskedései  teljesen  a 
szerencsétlen  könyvnyomtató  rovására  mentek,  mi- 
után c  kiváló  képességű  fiatal  ember  az  erdők 
magányos  dal  áráról  való  gondolatát  egészen  komo- 
lyan vette  és  ha  a  J^arámosi  híradót  zöld  erdő- 
nek képzeljük,  úgy  ez  erdő  valamennyi  lombja 
zengett  szívekhez  szóló  daloktól.  Bizonyos  tekin- 
tetben ilyen  módon  próbálkozott  a  sanyarú  va- 
gyoni viszonyok  közt  élő  Mátéfi  Rudi  is,  ki  csa- 
ládi gitárjával  éjjelenként  meg-megjelent  a  megyer- 
csj  utczai  tündérlak  előtt  mindaddig,  míg  egy  lan- 
tos tisztelgése  alkalmával  az  ablakból  valami  vas- 
orrú bába  nyakon  nem  öntötte.  Vincze  bácsinak 
többi,  meg  nem  nevezett  fia  is  (finom  urak  és  go- 
romba ripőkök)  mind  sürgölődött  egy  gyei -mással 
a  körűirajongott  szépség  lábainál.  Minthogy  ez 
utóbb  elsorolt  kedveskedések  kevésbbé  voltak  tün- 
tetők, zajosak,  (noha  a  keztyűhúzó  a  kellő  óva- 
tosság elmulasztása  mellett  rettentőket  szokott 
csattani,)  költségesek  és  kihívók,  nem  is  vonták 
magok  után  a  bukást  oly  gyorsan,  mint  Artúr  vö- 
rös sapkái  és  ékszer-doboza.  Ilona  itt-ott:  az  an- 
gol kertben,  az  utczán,  a  szinházban  szívesen 
szóba  állt  velők ;  ha  nem  voltak  nagy  csapatban, 
meg  is  engedte,  hogy  elkísérjék ;  királynéi  tekin- 
tetét jó  kedvvel  nyugtatta  gárdáján  s  egyiknek- 
másiknak olykor  egy-egy  fenséges  mosoly,  vagy 
leereszkedő  kézszorítás  is  jutott ;  de  a  tündérlak 
kis  szobája,  bármilyen  hangos,  vagy  akármilyen 
gyöngéd  kopogtatásra  soha  senki  előtt  nem  nyílt 
meg. 

Nem  volt  c  szerint  mást  mit  tenni,  ha  az  imá- 
dók minden  áron  közelébe  óhajtottak  férkőzni,  mint 
a  csizmadia-műhelyen  keresztül  próbálni  szerencsét. 
Ha  valakinek  kedvese  ablaka  alatt  árul  egy  virágárus 
leány,  bizonyára  nem  fog  másutt  venni  bokrétát. 
Szikra  István  uram  lett  egyszerre  a  legkeresettebb 
csizmadia  a  városban.  Míg  eddigelé  inkább  csak 
válogatós  és  fillérkedő  paraszt-emberek  számára 
varrott  nagy  idomtalan,  hájra  szomjazó  bőr-ladi- 
kokat, most  egyszerre  a  legeslegfinomabb  munká- 
val árasztották  el.  Minden  valamire  való  gavallér 
hozzá  járt  csizmát  szabatni,  tudakozódni,  kérdezős- 
ködni s  valóban  egy  kis  időre  úgy  látszott,  mintha 
Rác2  Mihály  csillaga  végképen  hanyatlóban  lenne. 
Még  Vincze  bácsi  is  odavetődött  s  hosszan  ma- 
gyarázván, hogy  azt  a  tömérdek  fiatal  embert  mind 
egy  szálig  ő  utasította  ide,  a  miért  is  nem  hiszi, 
hogy  nála  valaki  nagyobb  elismerést  érdemeljen  a 
világon;  egyelőre  azonban  csak  egy  pár  kordován 
csizmára  lenne  szüksége.  Szikra  uram  sugárzott  a 
boldogságtól  s  már-már  azon  járatta  eszét,  hogy  a 
télre  bizonyosan  fénymázas  bőrre  is  szüksége  lesz. 
Két  legényt  tartott  s  a  Miska  gyerek  mellékes  művészi 
foglalkozása  mellett  nem  győzött  elegendő  fonalat 
szurkolni.  E  hirtelen  szerencse,  melynek  okaira 
nézve  a  keresett  majsztcr  különben  nem  volt  két- 
ségben, végzetesen  döntött  az  i.  és  2.  számmal 
jelölt  Szikrácskák  jövő  sorsa  felett  is.  Apjok,  ki 
eddig  kezük  letörésével  fenyegetőzött,  ha  egy 
gyönge  pillanatukban  eszükbe  jutna  csizmadiákká 
képeztetni  magukat,  egyszerre  meg\áltoztatta  véle- 

menyét  s  fenyegetéseinek  kegyetlen  végrehajtását 
arra  az  esetre  ígérte,  ha  hűtlenek  lennének  atyáik 
mesterségéhez.  Diadaltól  ragyogó  arczczal  emle- 
gette, hogy :  íme,  minó  csodálatos  eredménye  van 
a  művészetnek  és  milyen  szerencsét  hozott  házukra 
az  a  dicső  fehérszemély,  ki  az  este  is  « keserű 
könyvhul  látásra*  ragadta  az  egész  publikumot. 
A  zöld  szemű  sárkány  azonban  egyet  toppantott, 
megránczigálta  Miska  üstökét,  (kit  a  kosárhordo- 
zásnál fogva  bűnrészesnek  tartott)  s  hátba  ütvén  a 
3  és  4-et,  így  felelt :  —  Azt  mondom  én  te  ne- 
ked, ember,  hogy  ebül  gyűlt  pénz,  ebül  vész  el 
és  még  ha  sokat  csavarogsz,  előbb-utóbb  áristomba 
kerülsz  és  mindnyájan  elmehetünk  koMulni  és  én, 
ha  lehetséges  volna,  boldogult  első  uramat  tíz  kör- 
mömmel is  kikaparnám  síri  földjéből  és  meg  vannak 
számlálva  a  napok,  a  meddig  én  ezt  a  komédiás 
fehérszemélyt  itt  a  háznál  megtűröm. 

Akármilyen  kevéssé  szokott  rendszerint  előre- 
látó lenni  a  szenvedély,  a  bekövetkezett  körülmé- 
nyek egymásután  igazat  szolgáltattak  a  majszter- 
nének.  A  megrendelők  serege  lassan-lassan  kez- 
dett elmaradozni.  A  fiatalok  kezdtek  meggyőződni 
róla,  hogy  a  fenséges  mosolyok  és  leereszkedő 
kézszorítások  ellenére  minden  igyekezetük  hiába- 
való. Rajok  sem  vár  semmi  egyéb,  mint  a  mi 
Rábaváron  az  ifjú  Mágócsi  gróflPal,  itt  Karámoson 
pedig  Dacsó  Artúrral  történt.  Ilona  valóságos  kő- 
szent, kinek  nincsen  szíve.  És  minden  további  lé- 
pés: új  meg  új  csizma-rendelések,  bokréták  a  csa- 
ládi parkból,  keztyűhúzók,    kakasülői  dijjak  dús  fi- 

zctésc,  érzelmes  költemények,  rezgő  hangú  gitár, 
mind  mind  hiábavaló!  Miután  ekként  számot  ve- 
tettek volna  múlttal  és  jövő^^el,  Icgczélszerűbbnek 
találták  Artúr  példáját  követni  s  első  választottaik- 
tól  megkérdeni,  hogy:  «mi  lenne,  ha  visszatérne 
a  régi  istenasszony  s  az  elváltakat  összehajtaná 
újra  érozigába?»  Muskotay  Györgyikénél  nem  vol- 
tak kegyetlenebbek  sem  Falvay  Piroska,  sem  az 
utolérhetetlen  szende,  sem  a  férfiszerepekre  külö- 
nösen alkalmas  piros-pozsgás  kisasszony,  sem  a 
hosszú  pillájú  drámai  tehetség,  sem  ama  bizonyos 
szőkék  és  barnák.  Ekkép  Ilona  egyszerre  magára 
hagyatott. 

így  álltak  a  dolgok  azon  a  késő  estén,  melyen 
újra  együtt  ült  az  arany  ifjúság  a  Fekete  Sas  kis 
külön  éttermében,  hol  egy  vidéki  tag:  a  sokat 
járt-kelt  ]vánfi  Gyula  báró,  ki  tehetségeire  nézve 
még  szerény  és  boldog  bátyjának  is  mögötte  ma- 
radt, születésenapját  tartotta.  Muki  kölcsön  vett 
pitykés  zekéjében  oly  kevéssé  illett  be  hollandi 
mintának,  mint  még  alig  valaha  s  Duvák  Péter 
legalázatosabb  mosolyával  forgolódott  az  ünnepelt 
fiatal  úr  és  Vincze  bácsi  körül.  A  czigány  húzta 
s  a  neszmélyis,  somlais,  pezsgős  palaczkok  olva- 
satlan  sora  és  velük  a  felköszöntések  árja  már  ré- 
gen megindult;  Vinczc  úr  legalább  egy  tuczat 
egészen  páratlan  dolgot  hozott  elő  s  Gál  Andris 
nagy  kaczagás  közt  már  a  harmadik  tizest  gyömö- 
szölte be  Kófica  hegedűjének  száján.  A  milyen  bő- 
ven folyt  a  bor,  olyan  gyorsan  röpült  az  idő. 
A  nagy  ingás  óra,  melyet  a  gazda  bizonyítása  sze- 

rint  havonkint  csak  egyszer  kellett  felhúznj,  éjfélt 
mutatott  s  a  legkicsapongóbb  vidámság  ölelgette 
puha,  meleg  karjaival  a  mulató  czimborákat.  Kóficz 
legmesteribb  és  fájdalmasabb  fogásait  túlrikoltotta 
egy-egy  rekedt  torok  s  az  ifjú  szemek  és  szívek 
olyan  tűzben  égtek,  melyben  az  élet  minden  ké- 
telye, a  múltnak  minden  fájó  emléke,  a  bölcsesség- 
nek minden  meggondolása  felolvadt.  A  lárma,  ölel- 
kezés, ember-szólás,  élezek,  nóták  annál  fesztele- 
nebbekké lettek,  minél  inkább  gyérült  a  társaság 
a  nagy,  külső  szobában,  melynek  ajtaja  a  czigány 
kedvéért  tárva  volt.  Végre  rajtuk  kivül  a  vendégek 
mind  eltávoztak  s  vagy  a  jó  magyar  vért  dicsérve, 
vagy  a  késő  muzsika  ellen  zúgolódva  hazafelé 
baktattak,  vagy  épen  ágyukban  horkoltak.  Csak  egy 
vékony  és  kopott  alak  (azt  mondták,  szinész)  ült 
makacsul  az  ajtó  mellett  s  vetett  be  a  mulatókra 
mérges  pillantásokat. 

Béla  ez  este  csöppet  sem  volt  jobb  a  többinél ; 
ajkai  csakúgy  hahotáztak,  arcza  csakúgy  tüzelt,  sze- 
mei csakúgy  révedeztek,  nyakkendője  csakúgy  kiol- 
doződott  s  öklei  csakúgy  verték  az  asztalt.  Mind- 
ebben természetesen  rendkivüli  öröme  telt  Vincze 
bácsinak,  ki  figyelemmel  kisérvén  egyébkor  nem 
ritkán  el-elfanyarodó  arczát,  valamit  nyugtalanul 
kereső  szemeit,  hátrakapkodott  fejét,  (mintha  min- 
dig állna  valaki  a  háta  megett,)  el-elhallgató  sza- 
vát és  megrettenő  kifejezését:  már-már  kétkedni 
kezdett  benne,  hogy  méltó  utódja  ama  páratlan 
öregnek.  Ez  az  éjtszaka  azonban  tökéletesen  meg- 
vigasztalta,   jóllehet     Béla     jókedvének     rózsaszín 

fátyJa  alól  most  is  vetett  egynéhány  fürkésző  pil- 
lantást a  vékony  muzsa-papra.  Könyökére  dűlve 
nézegetett  feléje.  —  Nem  az,  nem  az,  —  gondola. 
Szemei  sokkal  világosabbak  voltak,  haja  meg  söté- 
tebb s  szoronkodó,  örökös  panaszra  álló  aroza,  hol 
vette  volna  e  vad  kifejezést?!  Nem,  nem  lehet  az. 
Béla  töprengései  közben  az  ünnepelt  báró  ki- 
nyilatkoztatta, hogy  beszédet  kivánna  tartani.  Túzok 
Szaniszló  az  óhajtást  parancsnak  vévén,  azonnal 
rendelkezésérc  bocsátotta  vállaknak  nevezett  bás- 
tyafokait, melyek  segítségével  a  szónok  fölemel- 
kedvén s  a  körülményekhez  képest  megkettőzvén 
szokott  homályos  beszédmodorát,  így  kezdé : 

—  Izé  ...  fiukl  Én  láttam  izében  egy  izé... 
hogy  is  mondjam  csak?  Igenis,  egy  izét...  egy 
képet.  Egy  holt  ember  volt  lefestve  rajta,  ki  a  míg 
élt,  rémítő  fukar  volt,  mint  az  én  izém...  a  bá- 
tyám. Mikor  aztán  meghalt,  hát  felbontották. 

—  Pompás !  —  tört  ki  a  hazátlan  Gencsy  Laczi, 
kinek  visszatarthatatlan  lelkesedése  azonban  a  leg- 
roszabb  hatással  volt  a  már-már  kerékvágásba  csapó 
szónokra,  ki  gondolatmenetében  egyszerre  megza- 
vartatván, újra  a  legsűrűbb  homályban  kezdett  té- 
velyegni. 

—  Ne  izélj  közbe,  Laczi.  Hát  izé . . .  felbontot- 
ták és...  hogy  is  mondjam  csak?  Igenis,  a  szíve 
helyett  egy  izét...  egy  darab  követ  vettek  ki  be- 
lőle és  azt  most  is  mutogatják.  (Itt  már  a  diadal 
örömével  kezdett  mosolyogni,  de  mint  látni  fogjuk, 
nagyon  korán,  mert  a  folytatása  így  hangzott:) 
Legyünk    izék  .  . .    nagylelkűek    fiuk    és    miután  .  . . 


hogy  is  hívják  csak?   Igenis,    miután  Vándor  Ilona 

szíve   helyett    is    egy  ilyen  izét  találnának,  hát 

hát . . .  nniután  . . .  izé  ...  na  .  . . 

—  Ilona  egészségére !  Az  ő  egészségére  I  A  be- 
vehetetlen várért!  A  márványszűzért!  —  kiáltozott 
és  koczintott  a  fiatalság,  megszabadítván  az  ünne- 
peltet amaz  áthatatlan  sötétségtől,  melybe  utolsó 
szavaival  mélyedt.  Béla  is  ivott;  mintha  vállára 
ütött  volna  láthatatlan  kísérője,  a  «köd  előttem  — 
köd  utánam*  czimbora;  ragyogó  szemei  előtt  meg 
újra  felmerült  a  bájos  alak,  mely  a  meghódíthatat- 
lanság  csábjával  régen  ingerelte.  A  zaj  egy  kissé 
csillapulván,  Vincze  bácsi  büszkén  vágott  az  asztalra. 

—  Megmondtam  már,  fiuk  hogy  mihasznák  vagy- 
tok és  egyiktek  se  tud  a  csízióhoz.  Te  se  Artúr,  te 
se  Gyuri,  te  se,  te  se.  Egyetlenegy  márványszűz 
élt  csak  a  világon  és  az  Angelika  volt,  kihez  ha- 
sonló nőszemély  még  nem  játszott  komédiát.  Hej, 
fiúk,  mikor  Angelika  Griseldist  ábrázolta !  (Balke- 
zének kövér  mutatóujjával  csettentett  egyet.)  De 
most  már  az  sincs.  Csak  én  kellettem  —  és  az- 
után nem  volt  egyetlen  egy  sem. 

—  Hiába  dicsekszel,  öreg  ficzkó !  —  kiáltott 
Yizaknay  Gyuri,  felvéve  a  keztyüt.  Itt  próbálnád 
meg  a  szerencsédet  I  'Sz  én  is  ismertem  egy  gaz- 
dag zsidó-leányt  Pesten  jogászkoromban,  a  kiről 
az  volt  a  hír,  és  igaz  is  volt,  hogy  apáczává  akart 
lenni.  A  mennyi  valamirevaló  fiatal  ember  csak 
volt  akkor  Rábaváron,  mind  csapta  a  levet  körülötte. 

—  Vigyázz,  pajtás,  vigyázz  1  Előbb  Pestet  mond- 
tál, —  figyelmeztette  a  gáncsoskodó  Laczi. 

Gyuri  méregbe  jött,  és  egy  rövid  percznyi  szü- 
net után  ráförmedt  ellenfelére: 

—  Hát  nincs  neked  egyéb  dolgod,  mint  hogy 
engem  itt  hazugságba  keverj?  Hát  hazudtam  én 
valaha  életemben  fiuk?  Mondjátok  ki  bátran  a  sze- 
membe, kaptatok  engem  eddig  hazugságon? 

Mély,  kínos  és  nyomasztó  csönd  lett,  melyet 
Gyuri  a  maga  részére  kielégítő  bizonyságul  elfo- 
gadván, így  folytatta: 

—  Nohát  1  Oiyan  szemei  voltak,  mint  az  ege- 
ken ragyogó  csillagok  és  olyan  szíve  volt,  mint  a 
felolvaszthatatlan  jeges  tenger.  Hanem  a  mint  én  kö- 
zelitettem hozzá,  úgy  fölengedett,  hogy  mindjárt 
feleségül  is  vehettem  volna,  ha  lett  volna  neki 
valamije. 

—  Vigyázz,  Gyuri,  vigyázz !  Most  mondtad, 
hogy  gazdag  volt. 

A  hazug  lehető  nyugalommal  adta  meg  a  felvi- 
lágosítást : 

—  Az  volt,  de  mire  én  megismerkedtem  velük, 
már  elszegényedtek.  Hanem  ismertem  én  egy  má- 
sik ilyenforma  szép  istencsodáját  is.  Annak  már 
aztán  ugyan  kijutott  az  áldásból !  Gazdag  zsidó 
leány  volt  Pesten  és  erőnek  erejével  apáczává  akart 
lenni. 

—  Vigyázz,  pajtás!  Ebben  a  pillanatban  be- 
szélted, —  hahotázott  a  hontalan  kötekedő,  jóked- 
vével a  legszélesebb  körökben  viszhangra  találván. 

—  Laczi,  azt  mondom,  ne  ingerelj  1  —  rivallt 
rá  a  vérig  boszantott  előadó.  Azt  mondom,  ne 
ingerelj,    mert   ha    engem    valaki    felbőszít,    akkor 

oroszlán  lakik  bennem.  Oroszlán  I  Inkább  állj  elő 
és  mondd  el,  mire  mentél  a  te  tündér  Ilonáddal?  No 
fiuk,  ha  hazugságot  akartok  hallani,  most  halgas- 
satok  ! 

A  gáncsoskodó  czimbora  előbb  egy  lenéző  mo- 
solylyal  felelt.  Aztán  nem  tartotta  eltagadhatónak 
a  (Ccsaládi  parkból*  került  virágok  sorsát;  hanem 
szeretné  látni,  hogy  ugyan  kicsoda  ment,  vagy  ki 
megy  nála  többre.  Annak  az  egészségére  emeli 
föl  poharát. 

Ittak.  Bélát  megint  vállon  ragadta  a  néma  czim- 
bora s  egy  szédületes  és  ellenállhatatlan  örvényt 
tárt  fel  szikrázó,  véres,  kihevült  szemei  előtt.  Egy 
pillanat  műve  volt  az  egész ;  ama  végzetes  pilla- 
natok egyikének  műve,  melyek  nem  tartanak  to- 
vább, mint  az  égi  villanás  s  vagy  megfoghatatlan 
és  nem  sejtett  fényt  terjesztenek  maguk  körül, 
vagy  elkápráztatnak  és  hosszú  időre  szóló  pusztu- 
lás forrásai.  E  pillanat  alatt  lehatolt  Béla  lázas 
tekintete  az  örvény  fenekére.  Ragyogó  csillagse- 
regtől körülvéve  látott  egy  igézően  szép  arczot, 
mély  sötétségü  fürtökkel,  eddig  meg  nem  vitt  kor- 
látokkal előtte,  a  küzdelem  izgalmaival,  a  diadal 
mámorával  s  bódulatával.  A  nevetve  összeütött  po- 
harak csengésében  a  Loreley  csábító  énekét  hal- 
lotta s  maga  sem  tudta,  hogy  mint,  (oly  kevéssé 
volt  már  ura  magának!)  csak  elkiáltotta  nagy 
büszkén : 

—  Az  én  egészségemre  ittatok,  fiuk !  Mert  ha 
egyikőtöknek  nem  hajolt,  fogadom,  hogy  az  én  szá- 
mitásomat  nem  húzza  egy  könnyen  keresztül. 

A  késői  éjjeli  óra,  az  olvasatlan  ugyan,  de  meg- 
számlálhatatlan üres  palaczk,  a  sikoltozó  hegedűszó 
ellenére,  (melyek  közt  igen  ritkán  látszik  valami  ki- 
vihetetlennek, csodálatosnak  és  hihetetlennek,)  a 
víg  társaság  asztalának  kellős  közepére  nem  közön- 
séges meglepetés  volt  e  szavakkal  odadobva.  Az 
egyik  szája  nyitva  maradt  rá  bámultában,  a  másik 
ajkán  feledte  kiivott  poharát,  a  harmadik  szemeit 
meresztette  tágra,  a  negyedik  metsző  s  szűnni  nem 
akaró  hahotába  tört.  Vincze  bácsi  az  ámulat  első 
perczc  után  méltóságosan  emelkedett  fel  ültéből  és 
Béla  vállát  megveregetvén,  ily  lelkesedett  szavakra 
fakadt : 

—  Ember  vagy  a  talpadon,  öcsém  I  Ehhez  fog- 
ható ficzkót  mutassatok  nekem,  ha  tudtok  I  A  pá- 
ratlan öreg  feltámadt.  (A  vén  korhely  c  szavaknál 
könnyeket,  valóságos  könnyeket  morzsolt  szét  sze- 
meiben és  kiterjesztette  karjait.)  Ide,  Béla,  hadd 
avatlak  fel  egy  sokat  tapasztalt  ajak  csókjával  I 
Meglásd,  még  szerencsét  hoz. 

Mig  Béla  a  félszázados  vörös  mellény  fullasztó 
szomszédságában  nyögött,  a  többiek  nyelve  is  meg- 
eredt és  sorra  újrázták  a  derék  áldomást.  Csak  a 
biborszinre  vált  Dacsó  Artúr  szegezte  Bélára  sze- 
meit, merőn,  hunyorítás  nélkül,  egyenesen  és  ko- 
moran, fnint  az  ugrásra  készülő  tigris.  Egyszer 
csak  —  a  mint  a  vörös  mellény  nagy  nehezen  el- 
bocsátotta áldozatát  —  tömött  tárczáját  e  szavak- 
kal vágta  az  asztalra,  melyen  a  legszeszélyesebben 
kigondolt  tó-  és  csatorna-rendszerek  valának  ta- 
nulmányozhatók : 


—  Itt  van,  Béla!  Ha  szavadnak  akarsz  állni, 
dobd  oda  mellé  a  magadét  és  azután  próbálj  sze- 
rencsét. Adok  egy  hónapot ;  elég  annyi  ? 

Béla  egy  kissé  zavarba  jőve  rázkódott  össze.  De 
ez  csak  egy  szempillantásig  tartott.  (Ennyi  idő  tö- 
kéletesen elég  volt  arra,  hogy  láthatatlan  tanács- 
adója a  fülébe  súgja:  Egy  víg  hónap,  fiuI  Gon- 
dold meg  jól,  mennyit  ér  neked  egy  vigan  töltött 
hónapi?)  Azután  hatalmába  keríté  arczát  az  az 
elbizakodott,  megvető,  reménytelen  mosoly,  melyet 
évek  óta  egyedül  ismert.  Zsebébe  nyúlt,  kivette 
tárczáját  ő  is  s  a  másik  mellé  dobta. 

—  Áll  a  fogadás  —  monda. 

A  czimborák  mind  felugráltak  az  asztal  körűi, 
hogy  ki  messe  el  a  páratlan  fogadást,  (Artúr  úgy 
megszorította  Béla  kezét,  hogy  ez  majd  felszisz- 
szent), melyet  Yincze  bácsi  epokhálisnak  nevezett 
a  hanyatlani  indult  magyar  gavallérság  történe- 
tében. 

—  Ez  aztán  valami,  fiukl  Hol  találtok  ehhez 
fogható  lelkesedést?  —  kiabált  a  vén  legény.  Te 
sokat  láttál  már  Gyula,  hát  mondd  meg,  láttál-e 
ennél  a  fölbuzdulásnál  felségesebb  valamit? 

Az  ünnepeltnek  akadozó  nyelve  már  csak  a  leg- 
nagyobb erőfeszítéssel  volt  képes  egy  kis  jelen- 
téktelen szolgálatot  teljesíteni,  mely  mindössze  is 
ennyiből  állt: 

—  De  ott  izében  .  .  .  iszen  ti  közületek  senki 
sem  volt  még  izében  ...  hát  hogy  mertek  itt 
izélni? 

Vinczc  úr  megvető   pillantást   vetvén  az  est  cl- 

ázott  hősére,  jobbját  felemelte  s  egy  keresztet  in- 
tett feléje,  mely  annyit  szokott  jelenteni,  hogy: 
már  ennek  mára  vége.  Azután  nagy  kezeit  rátette 
az  asztilon  fekvő  bőr  tárczákra  és  borizü,  rekedt 
hangján  tovább  lelkesedett: 

—  Mondjátok  még,  hogy  én  nem  tudom  meg- 
választani barátaimat?!  (Soha  senki  nem  mondta 
eddig,  a  ki  ismerte.)  Mondjátok,  hogy  akad  még 
egyetlenegy  ilyen  kompánia  a  hazában?!  Jer,  jer 
ide  Artúr  te  is  a  keblemre  I  A  fogadás  áll.  El  ne 
felejtsétek:  ma  október  30-ika  van  és  mához  egy 
hónapra  november  20-ika  lesz.  Vagy  akarom  mon- 
dani:  november  30-ika.  Nem  volt  ilyen  október 
azóta  fiuk,  hogy  a  kiterjesztett  erősség  megterem- 
tetett! Ilyen  nem  volt. 

Itt  egy  kis  időre  gondolatokba  mélyedt  az  öreg 
korhely,  még  pedig  nem  azon,  hogy  csakugyan 
október  hórapban  teremtetett-e  a  kiterjesztett  erős- 
ség, a  mi  legalább  is  kétes,  hanem  egész  más 
plánum  villant  meg  az  agyában. 

—  Artúr,  —  monda  —  tudod-e,  mennyi  van  a 
bugyillárisodban  ? 

—  Nem  vagyok  én  zsidó,  hogy  pénzt  olvassak, 
—  felelt  méltatlankodó  visszautasítással  a  kérde- 
zett. Ha  kiürül,  megtömöm. 

—  Az  igaz,  hogy  neked  csak  úri  tempóid  van- 
nak, —  nevetett  Vinczc.  Persze,  hogy  úgy  van.  Ha 
kiürül,  megtömöd!  Hát  te  tudod-e  Béla? 

—  Olvasd  meg  bátyám,  ha  tudni  akarod. 

A  korhely- mester  ravasz  baráti  intésre  emelte 
mutató-ujját  s  hamis,  vörös    szemei   úgy  elkezdtek 

villogni  a  két  egybehangzó  válaszra,    mintha    csak 
sziporkáztak  volna. 

—  Nem,  —  riadt  fö),  hatalmas  markaiba  rejtve 
a  tárczákat,  —  a  világért  sem  olvasom.  Igazi  ga- 
vallér nem  adja  arra  a  fejét  soha.  Nem  olvasom ; 
ti  látatlanba  fogadtatok.  Hanem  őrizetem  alá  fogom 
venni  a  pénzeteket.  És  becsületemre  mondom  nek- 
tek, hogy  pénz  még  ügy  megőrizve  nem  volt  ha- 
landó ember  által,  mint  a  tietek  lesz  én  általam. 
De  nem  olvasunk  meg  semmit  I  A  ki  megnyeri, 
annak  én  ezen  a  helyen  november  30-án  kezébe 
fogom  szolgáltatni.  Nézzétek  csak:  horkolt-e  va- 
laha ember  fia  ilyen  szörnyen,  mint  ez  a  mihaszna 
bárói? 

A  sovány,  komor  alak,  ki  egész  eddig  sötétben 
üldögélt  a  külső  szobában  és  figyelemmel  kisért 
minden  szót,  egyszerre  eltűnt.  A  hold  fehér  világa 
megsápasztotta  ugyan  beesett  arczának  lobogó  tü- 
zét; de  az  éjjeli  csend  annál  borzasztóbban  vissz- 
hangozta fuldokló  kaczagását,  mintha  maga  is  gyö- 
nyörködnék benne  s  amaz  emberek  módjára,  kik  a 
mástól  hallott  jó  élczeket  szeretik  ismételgetni, 
újra  meg  újra  utána  mondogatná. 

—  Nem  ismertél  rám,  Béla?  —  beszélt  csukló 
nevetés  közben.  Nem  ismert  rám !  Még  annyi 
lelkiismerete  sincs,  mint  a  kutyának,  melynek  össze- 
vaczog  a  foga,  mikor  megmart  ellenségét  megpil- 
lantja! De  rám  fogsz  ismerni,  nyomorult,  keserve- 
sen fogsz  rám  ismerni,  mielőtt  őt  érintenéd  I  Még 
ezt  is,  ezt  isi  Hát  az  egész  világ  szépségére  és 
ártatlanságára  éhes  vagy?  Hát  azt  hiszed,  hitvány 


A  mini  a  néma,  kihall  ulczákon  bolyongoll  .  .  . 

pénzeddel  mindent  megvásárolhatsz?  De  mit  lár- 
mázok én  itt  az  éjtszakában,  mint  a  bolond,  mikor 
háladatosnak  kellene  lennem  irántad  I?  Mert  te 
fogod  fölnyitni  Ilona  szemeit  valósággal,  bogy 
nektek  nagyuraknak,  kiknek  kezére  vágyik,  csak 
teste  kell  és  semmi  más ;  hogy  ti  csupán  a  sötétben 
akarjátok  birni  és  künn  a  világosságon  soha  sem 
fogjátok  ismerni  őt ;  hegy  csókjaitok  nem  kasté- 
lyokban, hanem  kórházban  fogják  megvetni  halálos 
ágyát  I  Te  fogod  mindezt  megmagyarázni  neki 
és  te  veted  meg  végre  az  én  nászágyamat. 
Hahaha  1 

Mindezt  sokszor  elmondta,  a  mint  a  néma,  ki- 
halt utczákon  bolyongott.  Elkeseredett,  durva,  szi- 
laj szivében,  mely  régesrégtől  boszut  rejtegetett  és 
készített  testvére  gyilkosának,  bősz,  kaczagó  kín 
tombolt,  hogy  oltárképére  megalkudtak  s  az  neki, 
épen  neki  jutott.  Oly  rongyos  és  tehetetlen  koldus 
volt  ahhoz  képest!  Nem  volt  testében  ideg,  mely 
ne  reszketett  volna  e  hideg  őszi  éjtszakán  égő  gyű- 
lölettől, féktelen  szerelemtől,  kitörő  szégyentől  és 
maga  ellen  intézett  vad  szemrehányásoktól.  Majd 
őrült  remények,  majd  bukásának  borzongató  sej- 
telme futották  át  egész  valóját,  mig  az  elhagyatott, 
sötét  házak  csöndes  sorai  mellett  kóválygott.  Sok- 
szor elment  és  sokszor  megállt  a  Szikra  István 
házának  ablaka  alatt.  Úgy  tetszett,  mintha  a  hold 
mindenüvé  beható  sugarai  áttörték  volna  a  vékony 
foszlányos  fehér  függönyöket  s  ezeken  belül  a 
tündérvilágból  mutattak  volna  képet  az  ablak  alatt 
ácsorgó  komédiásnak.    Egy    alvó    királyikét,    kinek 

BcAthy:  Kálozdy  BéU.  1.  ao 

keble  nyugodtan  piheg,  mig  ágyát  rémalakok:  vi- 
gyorgó törpék,  lólábu  ördögök  és  tánc^oló  manók 
kiterjesztett  karokkal  veszik  körül.  Pedig  lázas  fejét 
a  falhoz  támasztva  semmit,  semmit  nem  látott 
egyebet  a  göröngyös,  hideg,  fekete  földnél.  Bá- 
mult, mig  a  bakter  galléron  nem  fogta  és  rá  nem 
mordult: 

—  Ha  felöntöttünk  a  garatra,  jobb  lenne  ám 
odahaza  az  ágyban  nyújtózkodni,  mint  a  más  be- 
csületes ember  háza  előtt! 

Miklós  (mert  ő  volt  az  éjjeli  csavargó)  nagy, 
értetlen  szemeket  meresztett  a  dárdás  emberre  s 
egy  szó  felelet  nélkül  tovább  indult.  Alig  ment 
azonban  egy-két  lépést,  az  utcza  túlsó  végéről  egy 
kurjogató  csoportot  látott  és  hallott  közeledni. 
Meghúzta  magát  egy  gémes  kut  mellé.  A  víg  sereg 
széles  jókedvvel  közeledett  s  a  lármában,  melylyel 
az  egész  megy  ercsi  utczát  fölverte,  bőven  volt 
része  mindegyik  tagjának.  Mig  az  ébredő  kutyák 
szörnyű  ugatással  köszöntötték  őket  és  ostromolták 
két  oldalt  az  utczaajtókat,  egy  recsegő  hang  külö- 
nösen kivált  a  zsivajból : 

—  Mutassatok  nekem  ilyen  gavallérokat,  mint 
mi  vagyunk!  Kóficz,  tégy  ki  magadért,  mert  olyan 
úrral  van  dolgod,  a  ki  szinaranyból  csináltathatna 
hegedűt  az  egész  pereputtyodnak !  Na  fiuk,  halt ! 
Itt  voln<nk. 

A  Szikráék  háza  előtt  álltak  meg  s  Kóficz 
olyan  mély  érzéssel  rántotta  rá  a  Cserebogarat,  a 
minő  csak  két  szál  húrjától  kitelt.  A  megfélemlí- 
tett   kutyák    iszonyú    vonítással     kisérték    a    nótát. 

melybe  a  tisztelkcdők  a  legkeservesebb  hangon 
beleénekeltek,  mig  a  túlsó  oldalon  a  bakter,  dár- 
dájára támaszkodva,  rendkívüli  gyönyörűséggel  hall- 
gatta az  egészet. 

Miklós  a  kút  mögött  dühösen  rázta  ökleit  fe- 
léjö!:. 

—  Csak  kurjogassatok,  muzsikáltassatok  — 
monda  —  hogy  íiketüljön  meg  bele  az  egész  utcza! 
Bolondok,  eszeveszettek  vagytok  egytül  egyig,  ha 
nem  tudjátok,  hogy  minden  hangotok  engem  emel 
előtte  és  engem  fog  ez  él  hoz  vezetni  I  Csak  szórd 
a  pénzedet  és  ordíts,  Kálozdy  Béla ;  a  te  szégye- 
ned és  az  én  boszum  közeledik!  Már  fogy  a  ro- 
vásom s  a  számadás  napja  hamarabb  itt  lesz,  mint 
várnád  I 

XV.  FEJEZET. 

Libcr  amorum. 

Hajnallott.  És  a  Szikra-féle  kerítésre  támasz- 
kodva, harsány  szavával  tegnap  este  óta  már  ötöd- 
ször énekelte  el  legelső  versét  a  bakter: 

Hallja  minden  háznak  ura  : 
Tizet  ütött  már  az  óra  ! 
Lefekhettek  nyugovóra  ! 
A  tűzre  jól  vigyázzatok, 
Veszedelmet  ne  csináljatok  I 
Dicsértessék  az  Úr  Jézus  Krisztus  1 

És  Szikra  István  uram  még  mindig  nincs  itthon. 
Valóban    a  dárdás    emberrel    való    abbeli    állandó 

egyezségüket,  hogy  a  megy  ercsi  utczának  szűrben 
bandukoló  éjjeli  órája  Szikráné  asszonyom  ablaka 
alatt  mindaddig  tizet  ordítozzon,  mig  a  majszter 
úr  haza  nem  tér,  a  műpártoló  csizmadia  —  te- 
kintve a  keleten  jelentkező  pitymallatot  —  még 
ilyen  fenékig  nem  aknázta  ki  soha  s  a  bakter  el 
is  határozta  magában,  hogy  holnap  estére  semmi- 
nemű hitegetések  által  le  nem  hagyja  magát  vétetni 
lábáról  és  ha  Szikra  uram  vonakodik  a  rendes 
itcze  helyett  a  rendkivüli  szolgálatnak  megfelelőleg 
egy  rendkívüli  pintet  fizetni  a  Mihaszná-nál,  hol- 
napután esti  tíz  órától  kezdve  reggeli  négyet  fog 
kiáltozni  a  háza  előtt.  Ezzel  szűre  alá  kapta  ret- 
tentő fegyverét  és  haza  felé  indult  a  temető 
sornak. 

A  másik  szerződő  fél  ezt,  fájdalom,  nem  tehette. 
Már  oly  tökéletesen  kivirradt,  hogy  teljes  lehetet- 
lenség lett  volna  tovább  is  a  tiz  órás  politikát  foly- 
tatni. Szikráné  asszonyom  méregtől  tajtékozva, 
kezében  egy  csomó  kóczos  hajjal,  (mely  Miska 
fejének  termékeny  talajáról  került),  i.  és  2-nek 
ábécés  könyveiket,  melyek  mellé  nagy  buzgón  le- 
telepedtek, egészen  más  czélra  használta,  mint  a 
mire  azok  szerzőjük  által  elkészíttettek  és  a  hely- 
tartó tanács  áltaJ  megjutalmaztattak  ;  3.  4.  és  5-nek 
olyan  reggelit  osztogatott,  a  melyről  bizonyosan 
nem  álmodtak  s  szivesen  le  is  mondtak  volna ;  az 
egész  házat  össze-vissza  forgatta,  dúlt-fúlt  és  az 
«embert»  mégsem  tudta  előteremteni.  Hosszú  és 
az  első  öt  számra  nézve  különösen  gyötrelmes  vá- 
rakozás után  megjelent    egy    hajdú  a  városházáról 

é$  meghozta  a  hírt,  hogy  Szikra  uram  az  éjjel 
csendzavarás  miatt  letartóztattatott.  A  rettentő  hírre 
a  tomboló  asszony  két  oldalt  odakapott  fodratlan 
és  bodratlan  hálófőkötőjéhez  s  a  hiób-hirnök  sietett 
felhasználni  ama  bizonyos  pillanatokat,  mig  for- 
gott vele  a  világ.  N\jrc  nagy  sokára  megállt, 
Szikráné  nem  látott  maga  előtt  senkit,  kitől  bővebb 
fölvilágosítást  kaphatott  volna  a  szomorú  eseményre 
vonatkozólag.  Nem  tudott  e  szerint  semmi  egye- 
bet, mint  azt,  a  mi  már  hetek  óta  világos  volt 
előtte,  hogy  egész  családi  szerencsétlenségének  az 
első  szobában  lakó  komédiásné  az  oka,  ki  az  •em- 
bert* ingyen-bilétekkel  a  teátromba  csalogatván, 
minden  rosszra  csábítja.  Egy  pár  rövid  pillanat 
alatt  kész  volt  határozata.  A  kis  5-öt  jobb  karjára 
kapván,  balmarkának  egy  megfeszített  fogásával  a 
3-at  és  4-et  üstökénél  fogva  összekapcsolta  és 
irgalmatlanul  vonszolta  maga  után  az  első  szoba 
ajtajáig,  melyet  minden  illedelem  nélkül  belökött, 
és  szikrázó  szemekkel  (melyek  hasonlítottak  a  szi- 
porkázó zöld  görögtűzhöz)  megállt  a  küszöbön. 

Ilona  épen  arany  szálakat  varrott  egy  vörös  se- 
lyem ruhához,  melyben  ma  este  rettentő  átkokat 
kellend  végighallgatnia.  A  sors  azonban  úgy  in- 
tézte a  dolgot,  hogy  az  esti  előadásból  kénytelen 
legyen  már  reggel  leczkét  venni.  Az  elkesere- 
dett majszterné  következő  beszéddel  kivánt  jó  reg- 
gelt neki : 

—  Egészségére  kivánnám  az  éjtszakai  nyugodal- 
mat a  kisasszonynak,  ha  mindnyájunknak  lenne 
azóta  pihenésünk,    mióta  ide  betette  a  lábát    és  a 


legfeketébb  éjtszakában  itt  muzsikáltatja  magát  és 
mindahárom  kicsinyemet  fölveri,  és  két  itcze  tejre 
volt  szükségem,  mig  megint  el  bírtam  őket  al- 
tatni —  és  .  .  . 

—  De  asszonyom,  —  szólt  közbe  varrását  ölébe 
ejtve  Ilona.  Az  övéhez  hasonló  gyönge  kéznek 
azonban  nem  sikerülhet  ilyen  áradatot  feltar- 
tóztatni. 

—  Kikérem  magamnak  kisasszony,  —  folytatta 
a  fúria,  miközben  a  4.  szabadulási  kísérleteket 
tett  az  önmegadó  3.  mellől,  mi  Szikránét  még  na- 
gyobb dühre  ingerelte.  —  Kikérem  magamnak  és 
beszédem  lenne  a  kisasszonynyal,  mert  én  min- 
den embert  meg  szoktam  becsülni,  hanem  egy  órát 
sem  tűrhetem  tovább  a  házamnál.  (Lélegzetet  vesz.) 
Az  még  semmi,  hogy  a  kicsinyeimet  éjtszakának 
idején  fölverik,  mintha  csak  korcsmában  laknának 
és  maguk  is  bizonyíthatják.  Hát  aludtatok-e  az 
éjjel,  te  mamlasz  ? 

—  Nem  aludtunk,  nyanya,  hanem  a  muzsikát 
hallgattuk,  —  felelt  a  bátrabbik  és  ezzel  megtévén 
kötelességüket,  mindnyájan  szabadon  bocsáttattak 
s  oly  távolságban  foglaltak,  fejőket  tapogatva, 
állást,  a  hol  némileg  biztonságban  érezhették  ma- 
gukat. 

—  Az  még  mind  semmi,  —  zakatolt  tovább 
Szikráné  asszonyom  utolérhetetlen  tökélyü  beszélő 
gépe,  —  az  még  mind  semmi,  noha  én  ilyet  sem 
láttam  még  jóravaló  háznál ;  de  tudja  meg  az 
ifjasszony  vagy  kisasszony,  vagy  magam  sem  tu- 
dom,   minek    mondjam,    hogy  épen  e  minutumban 

járt  itt  a  városházától  egy  hajdú.  (Lélegzik.)  És 
tudja  meg,  hogy  az  uram  csendháborítás  miatt  be 
lett  csukva  az  áristomba  és  ennek  senki  más  oka 
nincs  a  kisasszonyon  kivül,  mert  én  soha  semmi- 
féle rosszra  nem  csábítottam  és  bizonyságom  lehet 
boldogult  első  uram,  a  ki  mind  c  mai  napig  soha 
csöndet  nem  háborított  (könnyű  annak  odakünn!) 
és  kivéve  egyetlenegyszer,  mikor  a  fejét  beverték, 
soha  törvény  elé  nem  került.  És  ha  van  lelke  a 
kisasszonynak,  hogyan  tudott  egy  becsületes  em- 
bert ennyire  behálózni  és  eddigelé  nem  is  volt 
benne  egyéb  hiba,  mint  hogy  igen  drága  bőröket 
szokott  vásárolni.  (Fuj.)  Már  most  csak  a  minden- 
tudó isten  tudja,  hogy  mit  vétett  és  az  is  megle- 
het, hogy  embert  ölt,  mert  a  Rácz  Mihályra 
mindig  fente  a  fogát  és  felakasztják  érte  és  elli- 
czitálják  a  házunkat,  pedig  boldogult  első  uram- 
nak is  van  benne  ötszáz  forintja  és  ki  is  kapar- 
nám én  őtet,  ha  lehetne,  tiz  körmömmel  a  siri 
földjéből. 

A  zajos  jelenet,  mely  félig  a  konyhában  történt 
(ennek  küszöbén  foglalt  állást  Szikráné)  már  hall- 
gatókat is  csábított.  A  szomszéd  udvar  kerítésére 
fölmászott  két  szolgalegény  s  onnan  hallgatta  a 
lármát,  mig  a  nyitott  utczaajtóban  a  vén  Szabóné 
meg  egy  sereg  gyerek  hallgatózott.  Növelte  a 
zsivajt,  hogy  a  helyszinén  ácsorgó  3.  4.  és  5, 
kikhez  időközben  i.  és  2.  is  csatlakozott,  hallván, 
hogy  apjukat  nem  sokára  fel  fogják  akasztani  s  e 
szerint  temetés  lesz  a  háznál,  pokoli  jajveszék- 
lésben    tört    ki,     melyet     azonban    Szikráné    asz- 

szonyomnak  nem  került  nagy  megerőltetésébe  túl- 
sivítani. 

—  Igenis,  és  a  kisasszony  lelkén  fog  száradni, 
mert  ingyen-biléteket  adogatott  neki  és  nem  szűnt 
meg  a  teátromba  csalogatni.  Én  sohasem  voltam  a 
teátromban  és  nem  is  akarok  soha  elmenni  és  nem 
tudom,  hogy  mérnek-e  ott  bort  is,  de  az  uram, 
mióta  a  komédiába  jár,  minden  éjjel  részegen  jön 
haza.  Azért  csak  pakoljon  össze  a  leányasszony 
vagy  nem  tudom  minek  mondjam,  és  jobb  lesz, 
ha  mindjárt  a  korcsmába  hurazolkodik,  mert  be- 
csületes háznál  sehol  sem  fogják  megszenvedni, 
és  én  .  .  . 

E  pillanatban  az  utczaajtóban  ácsorgó  sihederek 
egyike  elkiáltotta  magát: 

—  Hozzák  a  Szikra  csizmaziáti 

A  fúria  e  jeladásra  minden  nagyobb  megdöbbe- 
.  nés  nélkül,  hogy  az  érkező  csendzavarót  minél 
hatásosabban  fogadhassa,  ismét  karjára  kapta  a 
háta  mögött  settenkedő  kis  5-öst,  ki  koránál  fogva 
még  nem  levén  eléggé  óvatos,  igen  közel  talált 
simulni  hozzá.  A  pillanatnyi  kínálkozó  szünet  alatt 
Ilona,  ki  haragtól  és  szégyentől  sápadtan  fogózott 
az  asztalba,  mint  már  annyiszor,  ismét  megkísér- 
tette szólani : 

—  Jól  van,  asszonyom,  csak  annyi  szívességgel 
legyen  irántam.  .  .  . 

—  Még  szívességet  m.er  emlegetni  I  —  borí- 
totta el  a  szegény  leányt  szóáradatával  ujolag  a 
csizmadiáné.  Még  szívességet  I  Nézze  meg  az  em- 
ber! Szívességet    most,  a  mikor  épen  hozzák  Ián- 

czokra  verve  miatta  az  uramat  és  engem  is  el 
fognak  vinni  bizonyságnak,  hogy  csakugyan  6 
volt-e  a  gyilkosságnak  oka  és  én  tőlem  semmi 
legkisebb  kíméletet  ne  várjon  a  leányasszony 
vagy  .  .  .  mert  olyan  igazán  el  fogok  beszélni  min- 
dent, mintha  felséges  mennyei  birám  előtt  kellene 
vallást  tennem.  Óh  uram  teremtőm! 

Szikra  István  uram  e  szavaknál  megérkezett; 
azonban  korántsem  lánczokba  verve.  Hanem  in- 
kább még  mindig  keresztbe  álló  szemekkel,  hom- 
lokába csüngő  hajjal,  ősszecsukló  lábakkal,  félre- 
vágott süveggel,  leszaggatott  gombokkal  és  egy 
könyörületes  szamaritánussal,  kinek  több  része  volt 
hazaérkeztében,  mint  neki  magának.  Az  utczaajtó 
előtt  már  jócskán  meggyülekezett  a  kis  csoport 
fejcsóváló  asszonyokból,  röhögő  legényekből,  száj- 
tátó  gyerekekből  és  lábaik  alatt  befelé  furakodó 
kiváncsi  bundás  kutyákból.  Az  érkező  gazdának 
szivesen  nyitottak  utat  abban  a  reményben,  hogy 
még  aztán  következik  a  java.  Felesége  csakugyan 
ki  is  rohant  elibe,  karján  az  5-tcl ;  de  azon  való 
kellemetlen  meglepetésében,  hogy  férje  lábain 
nincsenek  békók,  e  megvető  szavakkal  fordult  el 
tőle: 

—  Nem  ismerlek,  emberi  —  és  dühe  a  szá- 
nandó Szikra  uram  láttára  a  legmagasabb  fokra 
hágott.  A  szenvedély  sajátságos  logikájánál  fogva 
azonban  már  egy  rövid  szempillaiitás  múlva  úgy 
látszott,  hogy  mégis  csak  ismeri,  mert  igy  támadta 
meg  a  szegény,  falhoz  támasztott  csizmadiát : 

—  Ember,  csak  ne  is  szólj,  mert  én  már  a  leg- 

kisebbik  gonosz  porczikádat  is  ismerem,  a  melyik 
veled  együtt  most  került  ki  az  áristomból  és  a 
törvény  urai  nem  tehettek  volna  nekem  nagyobb 
gyönyörűséget,  mintha  mindenkorra  ott  fogtak 
volna  és  most,  ha  jót  akarsz,  mondd  meg  nekem, 
hogy  nem  a  teátrom  volt-e  mindennek  az  oka? 

A  kóterből  kikerült  szerencsétlen  ember  telje- 
sen megszontyolodva,  szétvetett  lábakkal  és  majd- 
nem könnyező  szemekkel  támaszkodott  a  falnak. 
Régi  méltósága  és  rendíthetetlen  nyugodalma  oda 
volt  s  zavart  állapota  ellenére  is  átlátta,  hogy  rá- 
nézve most  legjobb  politika  a  teljes  megadás  és 
bűnbánat.  Azért  hát  suttogó,  szinte  siránkozó  han- 
gon válaszolt: 

—  Igazad  van,  Sára.  Neked  mindig  iga  .... 
'g^  •  •  •  igazad  van.  (Egyet  fordult  feje  a  falon.) 
Mindennek  az  vala  az  oka.  Az  a  szörnyűséges  szép 
ária,  melyet  az  utczán   is  el   akartam  dallani. 

A  politika  sikeres  volt,  mert  a  bősz  asszony 
visszaugrott  első  áldozatára,  ki  elrejtett  arczczal 
húzta  meg  magát  kis  szobája  legbenső  sarkában  és 
várt  a  vihar  csillapulására.  Mindhiába. 

—  Azt  akarja,  ugy-e  a  leányasszony,  vagy  mi- 
nek is  mondjam,  hogy  még  egy  hétig  legyek  szí- 
ves ?  Nem  leszek  szives  egy  minutáig  sem  és  azt 
mondom,  szedje  össze  a  czókmókját  és  úgy  legyek 
becsületes  asszony,  a  mint  itt  csak  egy  óráig  is 
megszenvedem. 

—  Igazad  van,  Sára  —  sóhajtott  a  csizmadia. 

—  De  asszonyom,  ez  mégis  sok! 

—  Nem  akar  tágítani  a   kisasszony?  —  dühön- 

gött  Szikránc.  Te  Szikra,  Miska,  Fcrkó  fogjátok 
meg  azokat  a  ládákat  és  hordjátok  ki  nekem  mind, 
mind,  mind  az  utczára.  Egy  minutáig  sem  tűrök 
itt  egy  gombostűt  sem  a  komédiából  és  azt  mon- 
dom neked  Szikra,  ha  nem  akarsz    mozdulni  .... 

—  Viszem,  Sára,  viszem  —  akadozott  a  csiz- 
madia és  nagy  támolyogva  fülön  fogott  egy  ko- 
sarat. 

—  Uram,  —  rimánkodott  a  leány,  —  legyen 
könyörülettel.  Ön  tudja,  hogy  én  nem  vagyok 
semminek  az  oka  és  estig   el   fogok  hurczolkodni. 

Hiába.  A  néző  közönség  nagy  gyönyörűségére 
a  ládák  és  kosarak  egymásután  vándoroltak  ki  az 
utczára.  A  mulatság,  lárma  általános  volt  s  két 
parasztszekér  is  épen  megállt  csodájára,  mikor 
egy  könnyű  uri  hintó  arra  hajtatott.  Béla  már  az 
utcza  szájában  kihajolt  a  csődületre  s  a  hogy  a 
ház  elé  értek,  kikiáltott  kocsisának,  hogy  álljon 
meg.  Leugrott,  félrelökdöste  az  ácsorgókat  s  be- 
sietett az  udvarra,  hol  Szikra  uram  egy  könnyű 
táska  terhe  alatt  elvesztette  az  egyensúlyt  és  ha- 
nyatt terült. 

—  Mi  történik  itt?  —  kiáltotta  az  érkezett. 

—  Kinek  mi  köze  hozzá?!  —  rikácsolta  az 
asszony,  egy  kék  selyem  ruhát  dobván  föltápász- 
kodó férje  karjai  közé.  —  Kinek  mi  köze?  Ki 
hítta  ide  az  urat  ?  Azért  hogy  hintón  jár,  tudja 
meg,  hogy  minden  kakas  úr  a  maga  szemétdomb- 
ján és  ennek  a  háznak  én  vagyok  az  asszonya  és 
ide  senkinek  sincs  jussa  az  én  engedelmem  nélkül 
betenni  a  lábát.  (Lélegzetet  vesz.)  Te  Szikra,  nézz 

a  lábad  alá,  mert  ha  még  egyszer  elvágod  maga- 
dat, úgy  becsuklak  a  műhelybe,  hogy  olyan  áristo- 
mod  az  éjtszaka  sem  volt. 

Béla  csak  egy  megvető  pillantásra  méltatva  a 
veszekedő  asszonyt,  kit  férje  fölött  kivívott  győ- 
zelme egyre  elbizakodottabbá  és  bőszebbé  tett, 
besietett  Ilonához,  kinek  szobájából  Miska  épen 
egy-két  régi  arczképpel  oldalgott  kifelé.  A  lányt 
könnyek  között,  kezeit  tördelve  találta. 

—  Szóljon,  kisasszony,  —  monda  az  ifjú,  be- 
csapva maga  után  a  szoba  ajtaját  s  megragadva  a 
színésznő  kezeit,  —  szóljon,  miféle  durva  ember- 
telenség  történik  itt  ? 

Ilona  röviden  és  szaggatottan  elmondott  a  tör- 
téntekből annyit,  a  mennyit  maga  is  tudott  s  össze- 
kulcsolt kezekkel  kérte  látogatóját,  hogy  szabadítsa 
meg  a  botránytól,  mely  rá  várakozik.  Már  a  szoba 
kis  kerek  ablaka  előtt  is  észrevehető  volt  egy-két 
vörös  pofa,  több  pár  vigyorgó  szem  és  egy  rettentő 
nagy  dagadt  orr,  melyek  mind  ellenállhatatlan  kí- 
váncsisággal behatolni  igyekeztek  a  szobába,  míg- 
nem a  nagy  orr  meggondolatlan  előretörekvése  egy 
ablaktáblát  éles  reccsenéssel  megpattantván,  az 
egész  tömeg  egy  szempillantás  alatt  eltűnt. 

—  Legyen  nyugton  kisasszony,  azonnal  rendet 
csinálok  s  zaj  és  bámulok  nélkül  hagyhatja  itt  c 
vendégszeretetlen  házat,  —  monda  Béla  s  egy 
perezre  magára  hagyván  Ilonát,  az  udvarra  s  utczára 
indult,  hol  a  fölhalmozott  kosarak  és  ládák  körül 
a  röhögő,  lármázó  csoport  még  mindig  ott  bámész- 
kodott  s    részint    a    majszternének    a    ház  végéről 

hallatszó  rikácsolásait  leste,  hol  Szikra  uramnak 
kellett  harmadszori  elbukása  után  új  kótcrbe  ván- 
dorolnia, részint  egy  kis  kínálkozó  szerzemény 
után  nézett  s  Ragadósné  szoknyájának  ránczai  közül 
oldalt  egy-két  pántlikának  a  vége    ki    is    kandikált. 

—  Takarodtok  innen,  léhűtő  mihasznák!  —  ki- 
áltott rajok  szikrázó  szemekkel  az  ifjú  s  lovagos- 
torát megsuhogtatta.  Takarodtok  innen,  vagy  mind 
becsukatlak  benneteket ! 

—  Ohó,  ifjuram,  —  tiltakozott  két  kövér  kofa,  — 
ahhoz  még  nekünk  is  lenne  egy  kis  szavunk !  Nézze 
meg  az  ember ;  becsukat ! 

Miután  azonban  Béla  vastag  végén  kezdte  fogni 
a  fenyegetést ;  a  vörös  hajú  Mikének,  ki  egy  lá- 
dából kicsillant,  aranynak  látszó  nyakláncz  körül 
különös  előszeretettel  babrált,  végig  húzott  a  hátán  ; 
odaszólt  kocsisának,  hogy  Ragadósnét  kötözze  meg, 
mire  a  vén  boszorkány  egy  szempillantás  alatt  lát- 
hatatlanná tette  magát ;  s  a  láthatáron  két  városi 
hajdú  kék  libériája  tűnt  fel :  a  kiváncsi  parasztok 
lovaik  köze  csaptak,  a  vörös  Mikc  az  általa  igénybe 
veendő  igazságszolgáltatás  fennhangú  emlegetésével 
tágított  s  a  többiek  is  elszéledtek,  kivéve  a  kerí- 
tésre mászott  két  szolgalegényt,  kik  magas  polcau- 
kon  és  vasvillájuk  mellett  biztosan  érezték  magokat. 

—  János,  —  szólt  Béla  kocsisának,  miután  a  ház 
eleje  megtisztult,  —  ezeket  a  málhákat  felrakod 
s  a  kisasszonynyal  együtt  a  Fekete  Sas-ba  viszed. 
Ott  szobát  nyittatsz  és  megvársz  engem. 

—  ligy  lesz,  uram, — dörmögött  János  és  hozzá- 
látott a  munkához. 

—  Kisasszony,  —  jelentette  odabenn  Béla  Ilo- 
nának, —  minden  rendben  van.  Ha  úgy  tetszik, 
foglalja  el  kocsimat  s  vegyen  ideiglenes  szállást  a 
Sasban.  Meg  fogja  engedni,  hogy  rövid  idő  múlva 
hogyléte  után  tudakozódhassam.  Semmit  se  féljen, 
kisasszony.  Gazdasszonya  új  áldozatott  kapott ;  fér- 
jével van  elfoglalva.  Isten  önnel  ! 

Egy  kis  félóra  múlva  Béla  a  Sas  egyik  emeleti 
szobájának  ajtaján  kopogtatott  és  belépett.  Ama 
vendéglői  szobák  egyikében  volt,  melyeknek  rideg 
barátságtalansága  visszataszítja  a  belépőt.  Az  ablak- 
iak közti  réseken  minduntalan  beszisszen  a  szél  s 
egyet-egyet  fuj  a  surolatlan  padlón  összegyűlt  sze- 
métre. Az  üres  bútorokról  sok  helyt  lepattogzott 
a  fénymáz,  leestek  a  zárak  s  lyukaikban  csakúgy 
lignek-lógnak  a  kulcsok.  Az  ágy,  szekrények,  a 
mosdó  belső  deszkái  sárga  és  szürke  szemeikkel 
mereven  bámulnak.  A  pamlag  és  székek  szennyes 
vászonnal  vannak  behúzva ;  de  a  por  azért  meg- 
találta útját.  Az  ablakfüggönyök  zsinórja  elszakadt 
s  az  ajtó  előtt  minden  perczben  megkondul  egy- 
szer, kétszer  vagy  háromszor  egy  repedt  kolomp 
és  a  cselédek  durván  kiabálnak  egymásra.  Hideg 
van ;  de  a  fáért  külön  kell  csöngetni  kétszer ;  ha 
kialszik,  megint  kétszer  és  ha  mindaddig  akarsz 
csengetni,  míg  fázni  fogsz,  akkor  mindörökké  csön- 
getned kell,  mert  e  szobában,  a  másikban,  a  har- 
madikban mindig  hideg  volt,  hideg  van  és  hideg 
lesz,  melyen  a  nap  legforróbb  sugarai  ép  úgy  nem 
tudnak  segíteni,  mint  a  legizzóbb  parázs. 

Ilona  a  kerek  asztal  mellett  ül,  melyen  egy   pár 

életunt  légy  várva  várja  utolsó  óráját,  miután  a 
sors  még  azt  a  kegyet  is  megtagadta  tőlük,  hogy 
legalább  a  légy-papiros  édes  mérgéből  szivhatnák 
a  halált.  Az  új  vendég  szép  fejét  karjára  hajtotta, 
melyről  végig  aláhullott  a  bő  ruhaujj.  Még  nem 
nyúlt  hozzá  málhájához  ;  minden  ott  hevert  a  szoba 
közepén,  mintha  húzódoznék  itt  valamivel  közelebbi 
ismeretséget  kötni.  A  lány  nagy,  kerek  szemeivel, 
melyekben  igen  kevés  volt  a  merengő  kifejezés, 
némi  bosszuságfélével  látszott  messze  képekbe  mé- 
lyedni, melyeknek  több,  bár  nem  épen  gyöngéd 
szavuk  lehetett  hozzá,  mint  e  rideg  szobának,  mely 
az  arczok  oly  sűrű  változását  látja,  hogy  egész  el- 
bódultnak  és  megnémultnak  tetszik  bele.  Ha  igaz 
az,  hogy  rendesen  arra  vágyódunk,  arról  álmodo- 
zunk, a  mi  legtávolabb  van  tőlünk,  úgy  amaz  igéző, 
sötét  szemek  bizonyára  az  otthon  képeit  keresték, 
melytől  oly  messze  jutott.  Annak  a  nagy  rozzant 
háznak  siralmas  képét,  melyben  csak  az  uraskodó 
koldusbüszkeség  tartotta  a  lelket ;  mely  azóta 
kótyavetyére  került  s  valószinüleg  le  is  rombol- 
tatott ;  melynek  fübenőtte  udvarán,  esőjárta  fedele 
alatt  s  megfogyatkozott  butoru  szobáiban  töltötte 
gyermekkorát.  Bár  a  vén  kapitányra  minduntalan 
jártak  a  zsidók,  hogy  kidobják  a  roskadozó  épület- 
ből ;  bár  apját-anyját  sohasem  ismerte  s  csak  ro- 
konoknak ette  szűkös  kegyelemkenyerét ;  bár  csi- 
korgó téli  napokon  sokat  dideregtek  ott  is  mind  a 
hárman :  a  vén  kapitány,  a  puozczos  és  bölcs  néni 
meg  ő ;  bár  az  egész  élete  sokkal  keservesebb  volt, 
mint  más  gyermekeké  szokott  lenni :  istenem,  azi^rt 

mégis  csak  otthon  volt!  Az  uzsorások  szavuknak 
szoktak  állani  s  a  kapitány  és  felesége  csakugyan 
nem  hunyhatták  le  szemökct  az  ősi  portán.  A  köny- 
veket bújó  néni  tanácsa  volt,  mikor  a  nyomorúság 
keze  már  utolsókat  csavarintott  sorsukon,  hogy  ő 
színésznővé  legyen.  Akkor  még  ott  ült  két  üde 
arczán  a  gyermekszépség  visszahozhatatlan,  rózsás 
hamva  s  nagj'  fekete  szemei  tapasztalatlan  bámész- 
ságukban  még  sokkal  szebbek  voltak.  A  vén  kapi- 
tány nem  szívesen  egyezett  bele ;  de  ez  szegény, 
élete  végén  abban  a  mértékben  lett  egyre  szótala- 
nabb, a  mint  pipájából  fogyott  a  dohány.  A  néni 
sokszor  elmagyarázta  előtte,  hogy  az  meg  az  a  ber- 
ezeg, ez  meg  ez  a  gróf  mind  színésznőt  vett  fele- 
ségül, kik  kastélyokban  laktak  és  négy  lovon  jártak  ; 
hát  Ilonát  miért  ne  érhetné  ilyen  szerencse?!  Az 
urának  végtére  egészen  kifogyott  a  dohánya  s  a 
kis  rokonleány  isten  nevében  szélnek  eresztetett. 

És  az  örökké  vándorló  szél  vitte  tovább,  mindig 
tovább,  az  ország  egyik  széléről  a  másikra.  Vitte, 
vitte  és  örült,  hogy  világjáró  nagy  otthontalansá- 
gában  ilyen  szép  útitársra  tett  szert  s  eszében  sem 
volt,  hogy  akármiféle  kastélyban  is  letegye.  Mint 
a  madár,  mely  röptében  leggyöngébb  tollait,  pcly- 
heit  hullatja  el  s  csak  az  erőseket  tartja  meg, 
melyekkel  fenntarthatja  magát  a  magasban  s  kor- 
mányozhatja légi  útját :  úgy  vesztette  el  hosszú, 
pihcnéstelen  vándorlásán  egymásután  ama  finom 
pelyheket,  melyeknek  az  életben  semmi  más  hasz- 
nát nem  veszszük,  mint  hogy  szívünk  melegét  meg- 
őrzik s  az  idegen  világnak  sok  hideg  lehellete  ellen 

megvédelmezik.  A  nagy  szemű,  rózsás  arczu,  resz- 
kető gyermekből  bájos,  csábító  leány  lett,  ki  már 
csak  erejében  gyönyörködött,  nem  találta  magát  épen 
rosszul  odafenn  s  gyakran  kedvére  volt  az  izgató 
játék,  melybe  a  sorssal  keveredett.  A  legnagyobb 
színészeket  ép  úgy,  mint  azokat,  kik  bálványuknak 
ismeretlen,  az  éhenhalás  utolsó  perczéig  kitartó 
vértanúi  voltak,  kevés  kivétellel  azok  közt  kell  ke- 
resnünk, kik  könyvük  mellől  az  iskolából  meg- 
szöktek, apjok  átkával  nem  gondoltak  s  anyjuk 
könnyeivel  sok  rossz  éjtszakán  keresztül  álmodtak. 
Ilona  azokkal  együtt,  kik  mintegy  véletlenből  vagy 
rendes  lépcsőkön  át  jutnak  a  deszkákra,  nem  csüggött 
pályáján  benső,  feláldozó  szeretettel,  melynek  semmi 
czélja  a  dicsőség  megfoghatatlan  álmain  kivül.  Sok- 
szor fogadta  közönségének  tapsait  és  koszorúit, 
melyeket  néha  meg  is  érdemelt,  kihevült  arczczal 
és  dobogó  szívvel ;  de  egész  lelkében  felháboro- 
dott, valahányszor  egy  napot  koplalni  volt  kény- 
telen. Gyakran  egész  elcsüggedtnek  látszott  abbeli 
nagy  csalódásában,  hogy  a  szél,  mely  ncvelőszüleinek 
már  évek  óta  csak  a  porával  vesződik,  még  mindig 
nem  tartja  kötelességének  valami  ősi  kastély  vas- 
kapuját felszakítani  előtte,  hova  fején  grófi  koro- 
nával, csábos  vállain  hermelines  palásttal,  hódoló 
szolganép  kettős  sora  közt  tartaná  bevonulását. 
Voltak  már  gazdag  és  rangbéli  imádói,  de  ezek 
közül  egy  sem  volt  hajlandó  tanúk  előtt  ismételni 
esküit;  a  ki  legkomolyabbnak  látszott  közöttük,  a 
fiatal  Mágócsi  gróf,  az  is  féltékenyebb  volt  nevére, 
mint  szerelmes    bele.  És    Ilona     nem     volt    olyan 

gyöngéd,  ábrándos  lélek,  hogy  akár  valami  jövőjét 
veszélyeztető  czéltalan  szerelemnek  engedje  át 
lelkét,  akár  mélyebben  meghatni  engedje  magát 
olyan  kutya-hűség  által,  a  milyennel  Miklós  követte 
nyomon  lépteit.  Tükre  még  szépnek,  ellenállhatat- 
lanul szépnek  mutatta  s  mégis  oly  hosszú  és  erős 
ellenállásra  talál  I  Minden  bizalmas  beszélgetés 
után,  melyet  tükrével  folytatott,  kevesebb  oka  volt 
kétkedőnek  és  több  türelmetlennek  lennie.  Igen 
jól  ismerte  czélja  elérésének  nélkülözhetetlen  esz- 
közét is :  bizonyos  büszke  erélylyel  taposta  a  vé- 
getlen országutak  rögeit;  egy-egy  útszéli  virágért, 
fúló  órák  múló  gyönyöreért  meg  nem  állt,  le  nem 
hajlott,  el  nem  bukott ;  nem  akart  koczkáztatni  soha 
semmit,  hogy  a  megtántorodásnak  még  híre  se 
kereshesse  föl.  Mennyi  volt  e  tartózkodásban 
erény,  mennyi  számítás,  azt  bajos  lenne  mérle- 
gelni ;  elég  az  hozzá,  hogy  Ernő  gróf  ostromának 
eddig  ép  úgy  ellenállt,  mint  Miklós  esdekléseinek. 
Hasonlított  ama  délamerikai  sziklákhoz,  melyeken 
a  legragyogóbb,  pompásabb  virágok  díszlenek  a 
nélkül,  hogy  valami  talajnak  nyomát  fel  lehetne 
fedezni  rajtok;  csak  sziklák. 

A  megaláztatás  ama  perczei,  melyeket  c  reggelen 
átélt,  kétségkivül  felzaklatták  lelkét;  míg  egy-két 
pillanatra  megkapta  az  érzelmesség  s  gyermek- 
korának otthonába  vezette,  addig  harag  is  lobogott 
benne  pályája  ellen,  elégedetlenség  a  sors  ellen, 
csalódás  nevelő-szülei  ellen  s  egy  alak  is  megjelent 
előtte,  ki  egykor  mindenesetre  vonásról  vonásra 
hasonlított    hozzá,    de    most  arcza  ránczos,  szemei 

fénytelenek,  termete  meggörnyedt,  ruhája  rongyos, 
kenyere  száraz.  Osszeborzadt  és  sápadt  képpel  te- 
kintett föl  vendégére.  Béla  állt  előtte. 

—  Bocsánat,  kisasszony,  —  monda  az  érkezett, 
kinek  fátyolos  hangja,  beesett,  sötét  szemei  s  arcz- 
csontjain  az  élénk  vörösség  tanúságot  tettek  a 
múlt  éjtszakáról,  —  bocsánatot,  aggódtam  hogyléte 
felől  s  magam  akartam  bizonyságot  szerezni,  hogy 
az  izgalom  nem  okozott-e  komolyabb  bajt  ? 

—  Nagyon  köszönöm,  uram,  —  szólt  kissé  eről- 
tetett nyugalommal  Ilona  s  izgatottabban  tette 
hozzá :  —  de  semmi  bajom.  Nézze,  itt  van  a  sze- 
repem ma  estére  s  egész  nyugodtan  tanulom.  Egy 
fiatal  leányt  fogok  játszani,  kit  az  egész  világ 
szeret.  Semmi,  semmi  bajom,  uram.  Hanem  mondja 
csak,  minő  köszönetet  vár  ön? 

—  Szót  se  erről,  kisasszony,  —  monda  Béla, 
még  mindig  állva  a  leány  előtt.  De  mégis,  van  egy 
kérésem.  Remélhetem-e,  hogy  teljesíteni  fogja? 

—  Bizom  lovagiasságában  és  igent  mondok. 

—  Nem  csalódik,  kisasszony.  A  kérés  tulajdon- 
képen egy  töredelmes  vallomáson  kezdődik,  mely, 
félek,  félszeg  helyzetben  fog  bemutatni  önnek.  Én 
nagyon  fiatal  koromban  a  múzsáknak  is  áldoztam 
és  sok-sok  rossz  verset  összeírtam.  Van  köztük  egy 
drámai  költemény  is,  melynek  czíme :  J{  nemtő. 
Ismerőseim,  kik  azt  az  előadást  rendezik  a  szűköl- 
ködők javára,  melyre  most  az  egész  város  készül, 
levettek  lábamról,  hogy  költeményemet  engedjem 
át  a  műsorozatnak.  Mindig  azt  hittem,  hogy  igen 
kegyetlen  kritikusa  vagyok  magamnak  s  valamennyi 

firkám  nem  érdemel  mást  egy  ienéző  mosolynál ; 
ezt  is  csak  a  magam  részéről,  mert  arra  épen  nem 
méltó,  hogy  a  más  szeme  elé  kerüljön.  De  most, 
hogy  egy  gyönge  percznek,  melyben  hajdani  iskola- 
társaim egyikével  közöltem  költeményemet,  érzem 
súlyos  következményeit,  egyszerre  tudatára  ébredek 
egész  hiúságomnak.  Hatást  szeretnék  s  a  hatás  esz- 
közeit keresem.  Kitalálhatja  kérésemet,  kisasszony, 
melylyel  a  mai  kellemetlen  események  nélkül  is 
fölkerestem  volna.  Bármilyen  kevéssé  szokás  nők 
elé  legnagyobb  gyöngeségeinkkel  lépni,  megvallom, 
engem  egy  kissé  izgat  e  vakmerőség,  melylyel  önt 
a  nemtő  szerepének  el  szavalására  kérem. 

—  Óh  uram,  —  vágott  Béla  szavaiba  bájos 
mosolylyal  a  színésznő,  —  valóban  nem  kivánhatott 
volna  rám  nézve  kellemesebbet. 

—  Csak  nyugtával  a  napot,  kisasszony,  —  foly- 
tatta az  ifjú.  Verseim  hosszúk,  nehezek  s  épen 
nem  gördülékenyek.  Azonfelül  mondtam  már,  hogy 
egyszerre  mily  nagy  mértékben  tört  ki  rajtam  a 
költők  közös  betegsége :  a  hiúság.  Perozről  perezre 
jobban  erőt  vesz  rajtam.  Nemcsak  hatást  keresek. 
hanem  valósággal  féltem  művemet.  Kérem  kisasz- 
aszony,  ne  vessen  rám  ilyen  neheztelő  szemeket, 
mert  megakadok.  Tudja,  hogy  őrültekkel  és  köl- 
tőkkel szemben  mindig  készen  kell  tartani  egy 
sereg  bocsánatot.  Megkapom?  Tehát  kimondom,  a 
mire  készülök.  Engedje  meg,  hogy  Jl  nemtő  be- 
tanulásánál segítségére  lehessek. 

]lona  egypár  pillanatig  látszólag  szórakozottan 
tekintett  ki  az  ablakon.  így   is    érezte,    mint    gyúl 

ki  erősebb  és  erősebb  tűz  Béla  szemeiben  s  vissza- 
fordulva, kezet  nyújtott  neki. 

—  Legyen.  Mikor  adja  ön  az  első  leczkét? 

—  Kérem,  nem  leczkéről  van  szó,  kisasszony,  — 
monda  Béla.  Csak  egy-egy  kis  fölvilágosításről, 
ha  valahol  tollam  eltévesztette  volna  gondolataim 
útját.  Ennyi  az  egész.  Néhány  nap  múlva  elhozom 
a  szerepet,  hogy  együtt  olvassuk  át.  Előre  is  sok- 
szor és  szivemből  köszönöm,  kisasszony. 

Az  ifjú  kalapját  vette  s  kezet  nyújtott. 

—  Addig  is  Isten  önnel.  Ne  adja  magát  nagyon 
a  borongásnak,    ámbár  ez    otthoniatlan  szoba  .... 

—  Eh,  balgaság,  —  tört  ki  Ilona,  mintha  amaz 
egyszerű  szó  szívének  nagyon  kifeszített  húrját 
érintette  volna.  Én  mindenütt  otthon  vagyok  I 

Felkaozagott  s  elsietett  próbára.  A  szekrények 
nagy,  üres,  sárga  szemeiket  meregették  utána. 
A  próba  a  lehető  leggyarlóbban  ment,  tígy,  hogy 
Hollaki  úr  haját  tépte  mérgében.  Ilona  a  végszót 
minduntalan  eltévesztette  s  oly  lenéző  közönynyel 
viselte  magát  nálánál  reményekben  szegényebb  s 
foltokban  dúsabb  pályatársai  iránt,  hogy  az  egész 
világ  szeretetére,  mely  dédelgetve  fogta  körül, 
igen-igen  méltatlan  volt.  Mig  a  változáson  meg- 
döbbent intrikus  egy  pillanatra  sem  vette  le  róla 
híuz-szemeit,  az  utolérhetetlen  szende  biráknak 
hitta  föl  Hollakit,  Bendeguzt,  a  szinfalakat,  a 
sugólyukat,  mindenkit  és  mindent,  hegy  vájjon 
játék-e  az,  a  mivel  Ilona  előállni  merészkedik,  vagy 
csak  tehetetlen  vergődés? 

Egyszersmind  az  iránt  is  kifejezte  reményét,  hogy 

ma  lesz  a  napja,  hogy  az  elbolondított  publikum 
végre  eszére  tér. 

—  De  uraim  és  hölgyeim,  —  rikácsolt  a  kese- 
lyű, —  térjenek  önök  is  eszükre  és  gondolják  meg, 
hogy  a  Vtlág  l^edvencze  nem  tréfa !  Kálmánka,  te 
mosd  meg  a  pofádat,  mert  így  senki  sem  fogja 
elhinni,  hogy  folytonosan  közel  vagy  a  halálhoz. 
Folytassuk  tehát.  (Súlytalan  lábával  egyet  dobbant 
és  vékony  madárfejét  hátraveti.)  Mindnyájatokhoz 
szólok,  deli  lovagok !  Legyen  nyugodt  Eudoxia, 
szívem  angyala!  Nos  kinek  van  bátorsága  mér- 
kőzni velem  ....  bátorsága  mérkőzni  velem  .... 
mérkőzni  velem  ....  velem.  . .  Hát  hányszor  mond- 
jam még  el,  hogy  :  velem,  velem,  velem?!  Hát 
Ilona  kisasszony,  az  ön  kecses  fülei  minden  fogé- 
konyságukat elvesztették  a  végszók  iránt?  Sajnálom, 
de  végszók  nélkül  nincs  művészet. 

Béla  sem  a  legnyugodtabban  lapozott  aznap  este- 
felé a  kálozdi  kastély  kis  szobájában  régi  iratai 
között.  Sok  apró  emlék  szele  csapta  meg  a  ki- 
nyitogatott fiókokból  s  hűsítette  még  mindig  má- 
moros, kábult,  forró  fejét.  Régi  levelek  kerültek 
kutató  kezébe,  melyeknek  titkát  esztendők  előtt 
elárulta  a  feltört  pecsét,  s  melyek  —  most  úgy 
tetszik  mégis  —  mintha  soha  sem  hallott  dolgokat 
újságolnának  neki.  De  nem  igen  érdeklik.  Csak 
futó  pillantásokat  vet  beléjök.  Könnyedén  csap- 
kodja egyik  levelet  a  másik  után ;  itt-ott  el  is  reped, 
le  is  szakad  a  papir,  a  mint  gondtalanul  dobálja 
e  gyűrődött  lapokat,  melyeknek  minden  sora  gond 
s  minden  gondja  ő.  Ebbe  a  csomagba  versei  vannak 

kötve  ;  ezek  kellenek  neki.  Papírra  téve  mind  a  sok 
édes  titok,  melyet  a  dunaszögi  kerti  lak  nyitott 
ablakán  át  éjente  sugdosott  neki  a  Dunáról  oda- 
szökött szellő,  vagy  azok  a  puha,  barna  fürtök, 
melyek  arczához  tévedtek,  vagy  ama  régi  halhatat- 
lanok, kikkel  gyerekkorában  kipirult  arczczal  ál- 
modott. Ki  hitte  volna,  hogy  a  fennszárnyaló  lel- 
kesedés, mely  lélegzetét  visszatartva  hallgatta  egykor 
a  minden  másnak  hangtalan  suttogást,  oly  szolgá- 
latba kerüljön  valaha,  melynek  semmi  köze  az 
ideálhoz  ?  I 

—  Sohasem  tudja  senki,  minek  veszi  hasznát 
életében ;  —  mondogatta  Béla,  hátravetve  magát 
karszékében  íróasztala  előtt.  Verseinek  átlátszó 
hullámai  fenekén  ott  csillog  a  drágalátos  igaz- 
gyöngy s  ott  indult  meg  ég  felé  a  rózsaszín  korall- 
munka,  mely  oly  ritkán  emelkedik  ki  az  életnek 
soknemű  vihara  ellenére  ama  hullámok  közül.  Béla 
előbb  csodálkozó  képpel  forgatta  a  lapokat,  mint 
a  hogy  régi  arczképeinket  szoktuk,  melyeknek  vo- 
násaiban csak  nehezen  ismerünk  magunkra.  Majd 
gúnyos  mosolyt  váltott  tekintete  s  így  nézegettek 
egymásra  soká,  hosszan  a  bús  ifjú  és  a  nevető  férfi. 
Hallottuk,  hogy  a  legnagyobb  fájdalom :  nyomo- 
rogva emlékezni  régi  boldogságunkra ;  vájjon  e 
mosolygó  emlékezés  az  egykori  bánatokra  a  leg- 
nagyobb örömet  jelenti-e?  Jl  nemíő  meglett.  Egy 
kis  hímzett  könyvjelző  hullott  belőle  a  földre  és 
tűnt  el  a  szőnyeg  fodrai  közt,  mintha  csak  azt 
akarta  volna,  hogy  feledkezzenek  el  róla  végkép. 
Béla  ledült    a  kerevetre,    de    álma    nagyon    nyűg- 

talán  lehetett,  mert  Istók  —  ki  többször  elsétált  a 
szobaajtó  előtt  —  folytonosan  hallotta  hánykolódni 
s  már  néhányszor  lábujjhegyre  is  emelkedett,  hogy 
betekint,  de  azután  csak  megint  meggondolta,  hogy 
Béla  már  teljesen  a  víg  életre  adván  magát,  nem 
igen  látszik,  hogy  szüksége  lenne  a  névtelen  filo- 
zófra.  És  pipájának  csutorájával  dörzsölgetvén  hom- 
lokát, a  mindig  gondolatokba  mélyedt  mentor  tovább 
sétált. 

Mikor  a  fiatal  úr  nehéz  álmaiból  kikeveredett, 
már  egészen  sötét  volt  szobájában.  Kitekintett  a 
folyosóra.  Ez  egyhangú,  rideg,  végetlen  kőkocz- 
kákon  és  falak  közt  is  elfoglaltak  az  árnyak  mindent. 
Egyik  ajtó  nyilasán  szökött  ki  egy  sugár  s  a  mint 
odabent  a  gyertyát  hordozták,  úgy  látszott,  mintha 
magányosságában  a  félelemtől  elsápadva,  tévetegen 
és  vigasztalanul  bolyongana  idekünn  s  nem  tudna 
senkit  útbaigazítani.  Egyik  ajtótól  a  m?sikhoz  siklott, 
de  ások  faragott  oroszlánfő,  sárkány  és  kígyó  olyan 
ijesztő  szemeket  vetettek  rá,  hogy  csak  megint 
tovább  szökött.  Az  ablakon  időről-időre  tekintett 
be  egy  csillag ;  de  nehéz  felhők  bujdostak  az  égen 
s  minden  perczben  betakarták  sötét  palástjaikkal. 
Homály  és  csönd  volt,  mint  valami  nagy  sírbolt- 
ban. Béla  összeborzadt  és  sohasem  találta  még  ily 
nyomasztónak    a  kastély  magányát. 

Komor  arczczal  lépett  az  ebédlőbe,  hol  Istók 
nagy  szorgalommal  tisztogatott  egy  egész  rege- 
ment pipaszárat  egy  hosszú  nyakú  boros  üveg  mo- 
solygós társaságában.  Béla  szótlanul  vetette  magát 
egy  székre,  egy  kis  ideig  szórakozottan  dobolt  az 

asztalon,  azután  vacsoráért  csöngetett.  A  mentor, 
bár  egész  becsületes  lelkéből  meg  volt  győződve 
róla,  hogy  most  neki  —  nyugdíjaztatása  ellenérc  — 
világos  kötelessége  lenne  némi  mulatságos  dolgokkal 
állani  az  unatkozó,  ásítozó,  borzongó  úr  elé,  de  a 
szó  szoros  értelmében  semmi  okos  gondolata  nem 
jött,  ha  csak  azzal  nem  akart  föllépni,  hogy  a 
Mihály  meg  a  Zsuzska  már  verekesznek  is.  Nem, 
inkább  a  legmegindítóbb  tűzzel  és  legfárasztóbb 
szakadatlansággal  fújta,  fújta  egymásután  a  meg- 
rekedt pipaszárakat,  képét  felfújva,  homlokát  össze- 
ránczolva  és  nekivörösödve,  mintegy  annak  bizony- 
ságára, hogy  az  ő  szája  most  folytonosan  el  van 
foglalva.  Csak  a  vacsora  végén,  mikor  a  fiatal  gazda 
álmosan  nagyokat  pislogott  s  kezeit  fázódva  zsebre 
dugta,  csak  akkor  szánta  el  magát  e  találó  bizta- 
tásra : 

—  Jól  teszed,  Béla,  bölcsen  teszed,  hogy  éled 
világodat.  Ha  meggondoljuk,  hogy  az  ember  csak 
egyetlen  egyszer  él  és  hogy  a  halál  után  úgyis 
mindennek  vége  lesz,  valamint,  hogy  az  mulasson, 
a  ki  teheti  és  addig  szedje  az  illatos  rózsákat,  míg 
tart  a  szép  nyár :  bizony  Béla,  az  a  bölcs,  a  ki 
világát  élni  tudja. 

A  mentor  —  a  mint  a  pufók  Palkó  az  utolsó 
tányért  elvette  előle  —  oly  buzgalommal  látott  is- 
mét a  megrekedt  pipaszárakhoz,  mintha  csak  az 
illatos  rózsák  szedésében    menne    jó  példával  elől. 

Béla  megfogadta  szavát  és  ugyancsak  élte  világát. 
Egész  Karámos  készülődött  a  küszöbön  levő  nagy 
jótékony  előadásra,    melyet    annak   rendje    szerint 

táncíívigalom  is  fog  követni.  Durák  Péter,  a  fekete- 
sasos,  soha  kiterjedtebb  levelezést  nem  folytatott, 
mint  a  mire  e  vigalom  konyhájának  érdekében 
fejét  adta.  A  szabók,  borbélyok,  kertészek  és 
uzsorások  életük  egyik  legszebb  napjának  néztek 
elibe.  A  három  bérkocsis,  ki  soványságban  veteke- 
dett lovaival,  és  úgy  látszott,  mintha  mindenkorra 
letette  volna  az  alázatossági  fogadást,  csak  úgy  fél- 
vállról beszélt  az  emberekkel,  ha  a  nevezetes  es- 
téről volt  szó.  Hogy  a  zajos  előkészületek  a  távol- 
ban is  visszhangot  ébresztettek,  kitetszik  a  \a- 
rátnosi  hiradó  legújabb  számából,  melynek  Táro- 
gató czimű  rovata  nagy  örömmel  jelenti,  hogy  a 
közelgő  ünnepélyes  alkalomra  Paróka  Gusztáv,  jó 
nevű  fodrász  és  ószi  Rózsa  kisasszony,  ügyes  kezű 
virágkészítőnő  Pestről  megérkeztek  s  a  karámosi 
világnak  ajánlják  szolgálataikat.  A  borbélyok  dühös 
lenézéssel  fogadták  ugyan  ezt  a  hirt,  de  a  hölgy- 
világ sietett  hasznát  venni.  Ruhák  és  tervek  sza- 
battak finom  h'^lószövetből  és  durvább  kelmékből, 
hajékek  és  mosolyok  próbáltattak,  a  természet  és 
művészet  mesterileg  kombínáltatott,  kisebb  és  na- 
gyobb összegek  kölcsönvétettek  s  mindenki  azon 
volt,  hogy  minél  alaposabban  rászedje  az  irgalom 
angyalát,  elhitetvén  vele,  hogy  mindez  egyedül  az 
ő  kedvéért  történik.  Természetesen,  a  felfordulás 
azoknál  a  házaknál  volt  legnagyobb,  a  hol  valakire 
az  előadásban  való  részvétel  dicsősége  is  várako- 
zott. A  kis  Réihi  Paula  zongoramesterével  már 
negyvenegyedszer  játsza  végig  Chopinnek  diadalra 
hivatott  nocturne-jét  s  a  neg)'edik  pár  czipőt  küldi 

vissza,  miután  lábacskáit  az  emelvényen  lehető  elő- 
nyösen szeretné  bemutatni.  Godonyi  Márta  kis- 
asszony szavalna,  ha  ugyan  idejében  megérkezik 
Pestről  a  ruhája  (a  szobaleány  naponkint  hatszor 
fordul  meg  a  postán  tudakozódni),  és  ha  udvarlói 
vállvetett  erőfeszítésének  sikerülni  fog  elhitetni 
vele,  hogy  az  "Élő  szobrot  nem  annyira  Vörös  Marczi, 
mint  inkább  Vörösmarty  írta.  Bige  Géza  tükör  előtt 
készül  felolvasására,  mely  a  szűkölködés  alkalom- 
szerű képeiben  ki  fogja  keresni  a  humoros  voná- 
sokat s  egy  nagy  hatású  felszólításon  végződik  a 
nemzet  leányaihoz. 

Mind  e  készülődések  közül  a  legzajtalanabb,  de 
kétségkívül  a  legbuzgóbb,  leghosszabb  és  legiz- 
galmasabb az  volt,  mely  a  Fekete  Sas  egyik  kis 
szobájában  folyt.  Itt  tanulták  Jl  nemtő  főszerepét, 
mely  úgy  teljesíti  magas  hivatását,  hogy  beleszeret 
a  költőbe  s  ennek  ajándékozza  szívét,  melyben  a 
haza  bánata  legmélyebbre  metsz  s  vigasztalására 
a  leggyöngédebb  és  legmerészebb  hangok  fakad- 
nak. Hosszú  órákat  töltött  naponkint  e  kis  szobá- 
ban Béla  és  mester  az  oktatásban  nem  volt  fárad- 
hatatlanabb soha.  Míg  az  édes  szavakat  tanítványá- 
nak csábos  ajkáról  újra  meg  újra  akarta  hallani ; 
midőn  saját  szívét  feltárva,  magyarázta  neki  az 
ebben  született  érzéseket  és  gondolatokat,  melyek- 
ből költeménye  szőve  volt ;  midőn  mohó  tekintete 
a  szavaló  szép  leány  keblének  és  kiterjesztett  kar- 
jainak hullámaiba  oda-odaveszett :  az  arany-háló, 
melyben  vergődött,  mindig  szűkebbre  és  szűkebbre 
vonatott  körülötte.  A  kísérlet,    melyre  Ilona  türel- 

metlcn  szép  fejét  adta,  igaz,  koczkáztatóbb  volt 
minden  eddiginél,  de  csak  annyiban,  hogy  a  bu- 
kás, mely  rá  várakozhatott,  mélyebb  és  érvénye- 
sebb vala  az  eddigieknél.  De  hogyan  bukhatnék, 
mikor  minden  kincsét  a  játékasztalra  vetette  s 
ellenfelének  szeme  már  káprázik  és  keze  reszket  ?  I 
Még  hiányai,  fogyatkozásai,  félszegsége  is  csak 
csábítók  voltak  Bélára  nézve.  A  szépségtapasz 
feketébb,  mint  az  a  felséges  himlő  volt,  melynek 
eltakarására  hivatott  s  ha  nem  tetszett  volna,  bi- 
zonyosan nem  lesz  divattá.  A  fiatal  mester  meg- 
győződött, hogy  tanítványa  épen  nem  szenvedély- 
telén  teremtés ;  csak  a  termékenyítő,  gyümölcsöt 
érlelő  talaj  hiányzik  belőle;  de  ezt  a  szikrát  forró 
nap  süti,  mely  tarka  és  csodálatos  virágokat  csal 
belőle  elő.  Szenvedélyeinek  eddigelé  csak  a  sors 
parancsolt,  mikor  vaspáiczájával  megvonta  körüle 
a  kört,  melyben  mozogliatott.  Béla  sohasem  látott 
ily  elbizakodott  szegénységet,  ily  ügyesen  varrott 
foltokat,  ily  feltűnő  öltözékeket,  ily  parancsoló 
fellépést ;  sohasem  hallott  ily  férfias  kaczagást,  ily 
megfélemlítő  haragot,  ily  erélyt  a  magányban  s 
nőné]  ily  tartózkodás  nélküli,  lebilincselő  szellemet. 
Mindez  eredeti  volt  előtte  s  napról  napra  jobban 
megvesztegette  tiszta  látását.  A  próbák  egyre 
hosszabban  tartottak  s  a  hollandi  Muki  már  gú- 
nyos megjegyzésekre  is  vetemedett.  A  múzsáknak 
szentelt  perczek  titkaiba  azonban  senki  sem  hatol- 
hatott be.  A  kettős  jelenetek  egyedüli  tanúi  a  bután 
tátogató  szekrények  voltak,  melyekről  pedig  már 
elmondtam,  hogy  meg  volt  tőlük  tagadva  a  szó  s  e 


333 

szerint  a  látottakból  semmit  ki  nem  fecseghettek. 
Bélát  magát  pedig  a  czimborák  legtürelmetlenebb 
erőfeszítései  sem  tudták  mély  hallgatásából  kiza- 
varni ;  sem  Bige  Géza  hizelgő  pillantásai,  sem 
Dacsó  Artúr  csúfondáros  és  kihívó  viselete,  sem 
Vincze  bácsi  furfangos  mesterfogásai. 

A  vén  korhely  tulajdonképen  két  kulacsos  volt. 
Ha  Bélát  valahol  magát  keríthette  elő,  nagy  ba- 
jusza árnyékában  meghúzódó  ravasz  mosolygással 
így  biztatta: 

—  Tied  a  dicsőség,  Béla!  Már  pajtás,  kiolva- 
som én  a  szemedből,  hogy  jó  úton  vagy.  Csak  azt 
gondold  meg  jól,  hogy  a  dicsőség  a  legdicsőbb 
dolog  a  világon  és  a  mellett  a  többi  mind  haszon- 
talanság. 

Mikor  meg  Artúrral  akadt  össze,  akkor  így  böl- 
cselkedett : 

—  Te  meg  leszesz  boszulva,  Artúr,  Jól  tudom, 
hogy  a  boszú  a  legédesebb  a  világon  és  ki  gon- 
dolna a  boszú  mellett  még  egyébre  is?! 

Elérkezett  a  hangverseny  napja,  egy  szép,  fényes 
novembeii  nap.  Béla  utolsó  próbára  kopogott  a 
jól  ismert  kis  szoba  ajtaján.  Ilona  holló-fekete  ha- 
jába egy  aranyos  pillangó  volt  tűzve,  melynek 
szalagszárnyai  kaczéran  röpködtek.  Soha  nem  fo- 
gadta Bélát  csábosabb  mosolylyal  s  puhább,  simu- 
lóbb  kezekkel,  mint  ezen  a  nagy  napon.  Az  ifjú 
egy  pillanatra  megállt  előtte  s  mélyen  fekvő,  nagy, 
merengő  szemei  azzal  a  túláradó  gyönyörködéssel 
pihentek  a  szép  alakon,  mely  oly  bőbeszédű,  hogy 
a  nyelv  vele  együtt  soha  megszólalni  sem  mer. 

—  Ma  már  csak  élvezni  jöttem,  Ilona,  —  monda 
Béla,  a  leány  kezeit  nem  bocsátva  el.  Semmi  meg- 
je^zyzésem,  semmi  mondanivalóm  nincs  többé.  Csak 
jutalmamat  kérem.  Szeretném,  ha  én  hallhatnám 
önt  először  úgy,  a  mint  ma  este  szavalni  fog. 

—  Nem,  Kálozdy  úr  —  felelt  a  szinésznő.  — 
Legyen  türelemmel  estig.  Én  egyetlen  tapstól  sem 
akarom  megfosztani  magamat. 

—  Nem  tudok  türelmes  lenni  —  folytatta  hol 
hevesen,  hol  könnyedebben  az  ifjú.  —  Nem  hal- 
lott ön  semmit  arról  a  szegény  bolond  marquisról, 
a  ki  reménytelenül  szerette  az  isteni  Adriennét. 
Minden  ajtó  el  vala  zárva  előtte,  a  szinházét  ki- 
véve, hol  páholyában  behunyt  szemekkel  leste  a 
színpadról  Adrienne  forró  szerelmi  vallomásait  s 
majd  elájult  boldogságában.  Higyje  el  ön,  az  e 
fajta  imádók  a  leghívebbek.  Ez  a  bolond  marquis 
is  bizonyára  ott  volt  az  árok  mellett,  melybe  el- 
hagyatott imádottját  harangszó  nélkül  vetették.  Ma 
nem  vagyok  mester,  nem  vagyok  költő,  Ilona;  ma 
csak  ez  a  behunyt  szemű  imádó  akarok  lenni,  ki 
egy-két  boldog  perczért  sóvárog. 

A  szinésznő  elkaczagta  magát. 

—  Sohasem  láttam  olyan  fekete  gerlét,  — 
monda  —  mint  ön,  marquis  úr.  Turbékolása  meg- 
indít. Kész  vagyok  engedni  óhajtásának  és  szemét 
sem  lesz  szükséges  behunynia,  mert  nézze,  nem 
térdel  lábaimnál  a  szerencsés  vetélytárs. 

Ilona  szavalni  kezdett.  A  nemtő  kigyúlt  arczczal, 
lángoló  szemekkel  fogadott  a  költőnek  örök  szent 
szerelmet.    Minél    messzebb    jutott,    hangja    annál 

jobban  reszketett,  csuklott,  fogyott.  Arcza  eJ-elsá- 
padt,  szava  akadozott.  És  ime,  nemcsak  a  nagy 
n\onológot  mondja  el,  hanem  a  költő  esküit  is  meg- 
hallgatja, melyeket  estére  Bendegúz  fog  eldörögni. 
Most  Béla  helyettesíti.  A  nemtő  meghallgatja  s 
nem  egészen  szoborszerű  állásban  tördeli  kezeit. 
De  ha  igazán  szereti  a  költőt,  miért  akar  ennek 
ölelő  karjai  közül  oly  lázas  erőfeszítéssel  megsza- 
badulni?! Már  ez  a  jelenet  a  sokat  látott  szekré- 
nyeknek is  tetszik,  mert  hosszú  nagy  unalmak  után 
jókedvűen  megroppannak  rá. 

Ha  e  nagyon  is  korlátolt  tehetségű  tanúkon  kívü( 
véletlenül  valaki  más  is  hallja  és  látja  ez  akado- 
zást, készületlenséget,  oda  nem  való  taglejtéseket, 
rossz  hangsúlyozást,  hamis  érzelmességét  és  egybe 
nem  vágó  ellenjátékot,  az  utolsó  próba  után  semmi- 
esetre sem  merte  volna  azt  a  fényes  sikert  meg- 
jósolni, melyet  a  kis  dráma  a  karámosi  közönség 
színe-java  előtt  aznap  este  aratott.  De  mintha  ki 
is  cserélték  volna  Ilonát,  ki  lebocsátott  hosszú  fe- 
kete hajával,  mély  tüzű  sötét  szemeivel  és  cábos 
idomain  ingerlőén  leomló  lenge  fehér  öltözetével  — 
a  diadémján  vakítva  ragyogó  igazi  gyémánt-csillag 
ellenére  —  épen  nem  látszott  égi  jelenségnek ;  de 
a  karámosi  műkritika  nem  tesz  ily  finom  megkü- 
lönböztetéseket. Tetszik,  vagy  nem  tetszik  neki 
valaki ;  szép,  vagy  rút.  Ilona  ugyancsak  szép  volt. 
Pillanatok  kellettek  hozzá,  míg  a  hölgyvilág  ma- 
gához tért  meglepetéséből  s  a  kisvárosi  szépek 
irigy  fejecskéikben,  (melyeknek  Paróka  úr  és  ősz 
k.  a.  működése  folytán  kétszeres  joga  volt  rá)  ajra 

rendezhették  a  hosszú  s  most  egyszerre  megbom- 
lott sorozatot,  melyet  az  ok  nélkül  magasztalt  ko- 
médiásné  szépséghibáiból  összeszerkesztettek.  A  visz- 
szautasi'tott  fiatalság  tenyere  is  előbb  járt  boszu- 
jánál  s  Ilona  csak  a  tetszésvihar  lecsöndesülte  után 
kezdhette  el  verseit.  Más,  egészen  más  volt  itt 
Babérosi  Bcndeguzzal  szemközt,  mint  szobájában 
az  imént.  Az  epedő  költő  ölelését  a  sok-sok  csil- 
lár s  száz  meg  száz  vizsga  szem  előtt  sem  uta- 
sította vissza.  Nem  is  akadozott;  piros  ajkairól 
mint  a  hibátlan  gyöngysor  folytak  a  szavak  s  árasz- 
tották el  kedvesét,  ki  leomlott  előtte  a  drága  teher 
alatt.  A  nemtő  kiterjesztette  feléje  hófehér,  telt 
és  puha  karjait  s  nem  feledkezett  meg  az  esküvé- 
sek édes  pecsétjéről  sem.  A  távolba  tűnve  gyöngéd, 
odaadó,  feledhetetlen  tekintettel  búcsúzott  el  a 
felavatott  költőtől,  ki  egymásután  lelkesítette  a  ka- 
tonát, békítette  a  testvéreket,  leplezte  le  az  áru- 
lást, bélyegezte  meg  a  gyávaságot,  ostorozta  a  bűnt, 
bátorította  a  csüggedőket  és  vigasztalta  a  szűköl- 
ködőket. 

A  szegény  özvegy  áldó  szavai  elhangzottak,  a 
függöny  legördült,  A  taps  egyszerre  riadt  föl 
minden  oldalról  s  az  egész  közönség  erőnek  ere- 
jével látni  akarta  Bélát.  A  tót  főispán,  a  vármegye 
mostani  pünkösdi  királya,  hogy  a  túlnyomó  számú 
elégedetlenek  előtt  hazafias  érzületéről  tanúságot 
tegyen,  első  volt  a  tapsolók  közt.  Az  eiső  zárt- 
széksorokon a  vidék  arísztokrácziája  foglalt  helyet : 
a  mindig  komoly  Péterfi  gróf  pompásan  öltözött 
nejével,  kinek  háta  mögött    a   külföldről    mostaná- 

ban  érkezett  Mágócsi  Ernő  adta  jeleit  teljes  kiáb- 
rándultságának ;  a  büszke  és  hideg  Péterfiné  mellé 
ncvelő-anyjai,  a  Biró  kisasszonyok  jutottak,  kikre 
szép  leányuk  mindig  valami  megmagyarázhatatlan 
ideges  ellenszenvvel  tekintett;  itt  volt  az  ifjabb 
Ivánfi  báró,  kihez  foghatóan  az  elbámészkodás 
mesterségét  nem  értette  senki  s  ezeken  kívül  még 
egynehány  méltóságos  és  nagyságos,  kik  társaságuk 
költó-tagjának  ez  első  föllépését  kegyesen  biztató 
mosolylyal  fogadták,  nagy  s  e  mellett  hanyag  és 
értéktelen  szavakkal  dicsérték,  keztyűik  kellő  kí- 
mélésével s  inkább  példaadás  okáért  tapsoltak  is 
neki  és  egyikük  jobban  örült,  mint  a  másikuk, 
hogy  valami  leereszkedő  kegyet  tanúsíthat  az  iránt, 
ki  eszére  valamennyiüknél  különbnek  tartatott.  Az 
arany  fiatalság  jobban  el  hagyta  ragadtatni  magát ; 
nemcsak  keztyüi  iránt  nem  tanúsított  semmi  óva- 
tosságot, hanem  tombolása  még  a  nemzeti  zászlók- 
kal felékesített  falakat  is  veszélyeztetni  látszott. 
Csak  Dacsó  Artúr  nem  tapsolt  szívéből  és  volt 
oly  szórakozott,  hogy  hirtelen  szőke  és  hirtelen 
haragú  kis  szomszédja  minduntalan  megbántódva 
fordított  neki  hátat  s  csupán  mamája  rettentő  pil- 
lantásaira fordulgatotl  megint  vissza-vissza.  Vincze 
bácsi  vörös  mellénye  kevés  ilyen  ünnepet  ért  fél- 
százados pályáján  ;  a  vén  róka  azonban  lelkesedése 
legmagasabb  fokán  is  annyira  meg  tudta  őrizni 
higgadtságát,  hogy  keztyüje  legelső  repedésénél 
rögtön  elhatározta,  miszerint  a  hitvány  portékát 
nem  fogja  kifizetni,  jóllehet  olyan  veszett  munkát 
végzett  vele  a  barátság  szolgálatában,  a  milyen  egy 

BcOihy  :  Káloidy  Béla.   1.  22 


338 

valóságos  bivalybőr  keztyünck  is  sok  lett  volna. 
A  legkövérebb  s  az  elszenderülésre  leghajlandóbb 
asszonyságok  sem  feledkeztek  meg  eladóik  érde- 
keiről és  arczuk  verítékével  járultak  Béla  diadalá- 
hoz. Még  Szikra  uram  is  odahátul  olyan  rakon- 
czátlanul  vett  részt  a  tombolásban,  hogy  egy  hajdú 
már  kétszer  kereste  föl  a  szokásos  fenyegetésekkel. 
Mind  e  zaj,  taps,  kihívás  azonban  annyiban  mégis 
eredménytelen  volt,  hogy  az  est  hőse  nem  vala 
jelen.  Bige  Géza  (roppant  inggallérokkal  s  egy 
szörnyű  török  szablyával)  értesítette  erről  a  kö- 
zönséget, mely  azonban  nem  hitt  neki  és  ismét 
nem  hitt  neki  s  csak  követelte  áldoz?^tát. 

Valószinüleg  harmadszor  sem  hitt  volna  neki,  ha 
meg  nem  ijed  attól  a  rengeteg  iratcsomótól,  me- 
lyet a  vándorszerkesztő  zsebéből  előhúzott  s  a 
zenekar  helyén  izzadó  gyereksereg  szemét  tele- 
szórta belőle  porzóval.  A  felolvasás  által  előidé- 
zendő humoros  hangulatot  nem  igen  szerencsésen 
vez'tte  be  az  általános  sivalkodás,  melyben  a  ka- 
rámosi  gyermekkar  kitört  legdrágább  kincsének, 
szemevilágának  megtámadtatására.  Az  előadás  folyt. 
Az  első  sorok  érdekes  csevegésbe  merültek  s  a 
felolvasó  buzdítására  a  komolyabb  helyeken  nem 
sajnáltak  egy  kis  hangos  derültséget.  A  fürge  lábú 
kisasszonyok  alig  várták  a  tánczot,  a  mamák  pedig 
kezdték  egymás  között  gőzfürdőnek  találni  és  ne- 
vezgetni az  egész  élvezetet.  Vincze  bácsi  és  Gencsy 
Laczi  tökfejű  ficzkónak  mondták  Bigét,  mikor  leg- 
talpraesettebb  ötleteit  pattogatta.  Szikra  uram  fen- 
hangon  mást   követelt,   miután    már    ezt    megunták 

és  ott  hátul  nagy  a  meleg.  A  vándorszerkesztő 
végre  megelégelte  a  hatást,  iszonyú  kardjára  csa- 
pott, mintha  bosszút  esküdnék  az  egész  világ  ellen 
és  kecsesen  meghajtotta  magát.  Ének,  szavalás  és 
zongora,  fehér,  rózsaszín  és  kék  ruhák,  szőkék  és 
barnák,  elszántak  és  reszketők  váltották  fel  utána 
egymást  a  szinpadon  s  a  közönségnek  ugyancsak 
volt  mit  szenvednie,  míg  addig  juthatott,  hogy  a 
székeket  kezdték  kihordani  a  teremből  és  a  barna 
Kóficz  rárántotta  az  első  csárdást. 

Béla  még  mindig  nem  volt  jelen,  pedig  sokan 
várták.  Péterfiné  (kinek  lila  selyem  ruhája  oly  ne- 
héz volt,  mintha  kőből  lett  volna  faragva)  drága 
csipkéi  közül  lorgnette-jcvel  folytonosan  a  bejárást 
kémlelte  s  szokott  ideges  modorával  minden  isme- 
rősétől tudakozódott,  vájjon  nincs-e  talán  valami 
baja  Kálozdynak?  Mások  is  sokat  tűnődtek  rajta, 
hol  maradhatott  el  az  est  hőse  s  Vincze  bácsi  nem 
emlékezett  rá,  hogy  életében  lett  volna  valaha 
ilyen  ölelhetnékje,  a  milyennel  azt  a  fránya  poétát 
várja.  De  mindeniknél  jobban,  türelmetlenebbül, 
égőbben,  dobogóbb  szívvel  várta  Ilona,  ki  suhogó, 
vörös  selyem  uszályával  és  fényes  fekete  haj -ko- 
ronájával elhagyatott,  száműzött  királyné  volt. 
A  fiatalok  bosszújának  órája  ütött.  Mind,  mind 
hidegen  megy  el  mellette,  senki  sem  közelít,  sen- 
kinek nincs  egy  szava  hozzá,  mindenki  máshoz 
siet.  Még  Ernő  gróf  is,  kit  hosszú-hosszú  idő 
után  ma  látott  viszont,  még  ő  is  csak  öt  lépésnyi 
távolban  hajtja  meg  előtte  gyöngén  fejét  s  odább 
hal^d.  A  mint  magában    üldögélt,  —  nem  ügyelve 

egy  sipogó  kis  deákra,  ki  erővel  ki  akarta  csikarni 
kezéből  óriási  csokrát,  mely  a  kálozdi  parkból 
került  —  egy-két  irigy,  vaskos,  gyűrűkkel  meg- 
rakott, neveletlen  ujj  mutogatott  is  feléje,  sok  szem 
és  szemüveg  gúnyos  elégtétellel  pihent  rajta  s  fcl- 
biggy esztett  ajkak  is  vonultak  cl  előtte.  A  fiatalok 
kitörő  kedvvel  tánczoltak  előtte.  Büszke  volt ; 
de  nem  vala  hatalmában  eltitkolni  sápasztó  szé- 
gyenét. 

Végre!  Az  ajtó  nyilt  s  tiszta  feketében  öltözve, 
kezében  könnyű  kucsmájával  belépett  Béla,  ki  azt 
hitte,  ha  ilyen  későn  köszönt  be,  talán  kikerüli  a 
terhes  közfigyelmet  és  azé  lehet,  a  ki  mellé  vá- 
gyott. Nem  számított  egészen  helyesen.  A  hol 
megjelenik,  a  merre  megy,  onnan  üdvözlő  kezet 
nyújtogató  csoportok  szorítják  félre  a  tánczosokat. 
Szórakozottan,  mosolyogva  fogadja  a  sok  köszöntő 
jobbot  és  már  érzi  két  szép  szemnek  égő,  hívó 
sugarát,  mely  legelső  esett  rá,  pedig  legmesszebb- 
ről  jött,  a  mint  a  terembe  lépett.  Béla  siet  végezni 
barátaival,  igyekszik  átsiklani  ismerősei  előtt  s  csak 
a  kis  társaság  tartóztatja  egy  pillanatra,  mely  kü- 
lönösen a  magáénak  számítja  őt.  A  szép  Péterfiné 
azzal  az  örök  mosolylyal  nyújtja  eléje  finom,  illa- 
tos kezeit,  mely  a  hozzá  hasonló  nagyvilági  dámák 
aromán  olyan  örökös,  mintha  kőből  lenne  faragva 
s  ép  ilyen  meleg. 

—  Jöjjön,  jöjjön  —  suttogja  a  grófné.  —  Hát 
azt  is  meg  akarja  tagadni  tőlünk,  hogy  megköszön- 
jük? Ah,  pompás,  gyönyörű  voltl  Kálozdy,  ön 
maga-mcgát  múlta  felül    benne.  Az  a  kis  pásztor- 

könnyeket  sírtam.  Örülök,  örülök,  kedves  Kálozdy. 
De  nézze  csak,  az  én  jó  nénéim  nem  tudták  rá- 
bírni szegény  Ágnest,  hogy  eljöjjön.  Mit  szól  már 
ehhez  ? 

Béla  sem  többet,  sem  kevesebbet  nem  szól,  mint 
hogy  rendkívüli  örömére  szolgál  a  grófné  kegyes- 
sége és  rendkívüli  sajnálkozására  a  szegény  Ágnes 
távolléte.  Ezzel  meghajtja  magát  és  tért  enged 
Ernőnek. 

—  Ejnye,  de  fránya  egy  gyerek  vagy  öcsém !  — 
fogja  el  a  másik  lépésnél  Vincze  bácsi,  ki  már 
lélekszakadva  keresi,  mióta  hallotta,  hogy  itt  van.  — 
Az  már  igaz,  hogy  ilyen  legényt  keresni  kell.  Ugyan 
kinek  a  műhelyében  tanultad  te  a  poéta-mestersé- 
get? Hogy  ezzel  nekünk  nem  is  dicsekedtél  I  Pedig 
hát  ide  nézz :  a  keztyüm  mind  oda  van  miattad. 
Olyan  vivátot  nem  hallottál  még  életedben,  a  mi- 
lyet én  kiáltottam.  Te,  te  Béla  gyerek  (teszi  hozzá 
suttogva  és  szemével  csiptetve)  hallom,  hogy  már 
hát  minden  jól  is  lenne,  mi  ? 

Béla  köszöni  Vincze  bácsi  szívességét  és  tovább 
siet. 

—  Nagyságos  ür,  könyörgöm  alássan,  tetszik 
még  ismerni?  Hát  hogyne,  ugyebizony?  Engem  is 
elhívott  a  hazaszeretet.  Hanem  az  már  igaz  . . . 

A  rohanó  Béla  a  hajdani  mendikással  is  kezet 
fog  és  faképnél  hagyja. 

—  Ah  Ilona,  milyen  elragadó  szép  ma  kegyed  I 
Végre  hát  legyőzve    minden    akadály    és    együtt 

vannak.     Ilonának     keblén     függő    medaillonja,    ha 

megértette  szíve  heves    dobogását,  e  szavakat  ért- 
hette   benne :    Ó    az    enyim ;    mindenkit    otthagy 
miattam,  ő  az  enyim  I  Béla  mellének  izgatott  lihe- 
gése  is  azt  susogta:  Az  enyim  vagy  már,  az  enyim 
vagyl  Nem  távoztak  egymás  mellől  egész  éjjel  egy 
perezre,  egy  tapodtat  sem.    Hadd    szóljon    másnak 
a  zene,  hadd  ürítse  más  a   poharakat;    ők    andalí- 
tóbb hangok  közt  és  részegítőbb  társaságban  van- 
nak egymás  mellett  I    Hadd    csillogtassa    előttük    a 
kevély  grófné  gyémántjait;  hadd    sziszegjen    rajok 
fulánkjával   a  csalódott  irigység;    hadd    vaazogtassa 
fogait  haragjában    az    ellene  fordult   bosszú    fölött 
Artúr ;  hadd  bánassék  meg    egyszerre  a  sok   taps, 
éljen  és  elragadtatás,  mely  Bélára  rövid  órák  előtt 
biztató  reménynyel  pazaroltatott;    hadd    nézzék  le 
őket  gúnyos  mosolylyal   mindazok    az    eladók,    kik 
se  nem  szépek,  se  nem  eszesek,  de  aztán    nem  is 
komédiások    áml    Mit  törődnek    ők    velők?!    Mit 
törődnek  azokkal  a  hűséges  szeretteikkel,  kik  már 
régesrég  láthatatlanok  a  világnak  s  csak  nagy   ve- 
szélyek perczeiben    keresik    fel  őket!    Nagy,    igen 
nagy  lehet  a  veszedelem,  hogy    ők,    kik    csak    esti 
homálylyal    és    csöndben     szoktak    el-eltévedni     a 
földre,  megjelennek  e  lármás  vigalomban,  a  feled- 
kezés  ez  órájában,  fényes  csillárok  között,  a  sűrű, 
nehéz,  párás  levegőben.  Megjelennek,  hogy  össze- 
kulcsolják   előttük    szellem-ujjaikat,    átfogják    őket 
árnykarjaikkal,  légi  ajkaik    erejöket  vesztett  Ígére- 
teket   suttogjanak    nekik    és    megfeszítsék    minden 
erőtlen  erejöket  elszakltásukra.    Mindhiába,    mind- 
hiába! ók  már  egymáséi.    Mi    lenne    annyi    mon- 

danivalójuk,  ha  a  rég  lesett  szót  ki  nem  ejtette 
volna  ajkuk!?  Íme,  be  sem  tudják  végezni  a  táncz- 
teremben  ;  éjfél  után,  hogy  egy  veszett  csárdás 
lázába  volt  merülve  mindenki,  kart  karba  öltve, 
otthagyják  a  vigadókat.  Nem  vette  őket  észre  senki 
két  hiuz-szemen  kívül,  mely  a  terem  egyik  homá- 
lyos zugából  egész  e  perczig  rajtok  pihent.  A  sze- 
relmes intrikus  szemei  voltak. 

A  zene  áthangzott  Ilona  szobájába,  mely  a  nagy 
terem  szomszédságában  feküdt.  Béla  a  szép  leány 
lábainál  ült  s  nehéz  fejét  ölébe  hajtotta.  Egy  olaj- 
lámpa tejfehér  golyója  gyér  világosságot  árasztott 
körülöttük.  Fbrró  kezeik  szorították  egymást  s  a 
láras  izgalom  akadozó  hangján  kergették  gyöngéd 
emlékeiket,  melyek  nem  akartak  tágítani.  Egyedül 
szerettek  volna  maradni. 

—  Az  enyém  vagy  végre  Ilonám!  —  suttogta 
Béla.  —  Édes  szerelmem,  mindenem,  akarsz-e  hinni 
nekem?  Nem,  nem  szerettem  soha  .  .  . 

E  pillanatban  nagy  robajjal  szakadt  be  a  szoba 
ajtaja  s  egy  rekedt,  lihegő  hang  ordított  az  eskü- 
dözőre : 

—  Hazudsz,  hazudsz,  silány  csábító. 

A  szerelmesek  ijedten  ugrottak  föl.  A  másik,  a 
koldus  szerelmes,  a  komédiás  jelent  meg  a  pásztor- 
órán. Egy  őrültet  láttak  maguk  előtt,  ki  szikrázó 
szemekkel,  kusza  hajjal,  ökölbe  szorított  kezekkel 
kiabált : 

—  Hazudsz,  hazudsz,  hazudsz,  akármit  mondasz 
és  akárhogy  esküdözül  rá!  Ilona,  az  égre  kérem, 
ne  nézzen  így  rám  I  (Hangját  maró  kínok  süketít- 

hctték  el,  a  mint  a  színésznőhöz  fordult.)  Én  meg- 
menteni jövök  önt.  Letérdelhet  előttem,  ha  még 
nem  k<*ső ;  mert  megérdemlem,  hogy  úgy  köszönje 
meg.  Titkolni  akartam,  a  mit  tudok,  míg  nincs 
szükség  rá ;  de  már  látom,  hogy  kigyúlt  fejem  felett 
a  ház.  Tudja  meg  hát,  hogy  e  derék  úrfi  itt  pénz- 
ben  hallja,  Ilona? piszkos  pénzben,  nyomo- 
rult pénzben  fogadott  az  ön  becsülete  ellen.  Hal- 
lotta, hallotta  ezt? 

A  lány  összerázkódott.  Büszkén  emelte  fel  fejét; 
de  hanghoz  nem  tudott  jutni.  Szemeit  Béla  sápadt 
arczára  szegezte.  Ajkai,  a  felindulástól  színöket 
vesztett  ajkai  mozogtak;  de  szavaiban  nem  bízott. 
Két  csábító  szemére  bizta  mindenét.  Nem  tett  ve- 
lök  szemrehányást  kedvesének-  nem  árasztotta  cl 
a  harag  villámaival ;  a  kellő  perczben  mindig  szí- 
nésznő tudott  lenni.  A  holtra  sebzett  őz  pillantása 
volt  ez,  melylyel  attól  könyörög  megmentést,  kit 
abban  a  perczben  ismert  föl  halálos  ellenségének. 
Elérte  czélját. 

—  Hallgass  és  takarodjál  innen,  tolakodó!  — 
monda  Béla  megrettent,  ércztelen  hangon,  mely 
parancsoló  kiáltás  akart  lenni,  de  inkább  volt  kérő 
suttogás.  —  Hordd  cl  magad  ebben  a  pillanatban  I 
Akárki  légy,  ez  órában  és  ily  módon  nem  lehet 
jogod  menyasszonyom  szobájába  törnöd. 

—  Menyasszonyod?  —  ordította  Miklós  és 
dühében  olyat  vágott  fokosával  az  asztalra,  hogy 
a  folyosó  hosszú  és  rémes  viszhangot  adott  rá.  — 
Menyasszonyod?  Igaz  ez,  Ilona?  Hát  mégis  az 
lett  a  vége,  hogy  eladtad    magadat,  szerencsétlen? 


34J 

De  te  csalódol ;  mert  ő  holnap  meg  fog  szökni 
tőled  és  magadra  hagy  a  szégyennek  és  halálnak, 
mint  az  én  szegény,  szép  húgomat  magára  hagyta  1 
egyszer  már,  Kálozdy  Bélai 

Hajós  Mátyás,  az  eltévedt  fiu  volt  a  szerencsét- 
len. Éhes  gyönyörűséggel,  vad  kaczajjal  nyugtatta 
vérben  forgó  szemeit  áldozatán,  ki  elfordította 
tőlük  arczát,  megroskadt  s  karjainak  görcsös  moz- 
dulataival ismeretlen  rémek  ellen  látszott  küzdeni. 
Mátyás,  a  mint  tekintetét  Béláról  újra  veszendőbe 
indult  imádottjának  reszkető  alakjára  fordította  s 
teste  remegésében,  kezei  tördelésében,  két  szép 
orczája  lángjában,  szeme  könnyében  szerelmet  gon- 
dolt a  csábító  iránt,  kaczagó  gúnyja  új  dühbe  tört 
s  fölemelt  öklökkel  rohant  a  leány  felé. 

—  Segítség,  segítség!  —  kiáltozott  Ilona.  — 
Béla,  mentsen  meg  I  Segítség ! 

A  nagy  teremben  épen  elhallgatott  a  csárdás 
harsogó  zenéje  s  a  féktelen  kurjogatás.  A  csengetyű 
zsinórja  elszakadt  Ilona  kezében;  de  a  nagy  robaj, 
vad  ordítás  és  éles  sikoltozás  a  folyosókon  keresz- 
tül utat  találtak  a  pihenőkhöz.  Egy  pillanat  alatt 
megtelt  a  kis  szoba  báli  vendégekkel,  kiknek  élén 
Bige  Géza  közeledett  szörnyű  török  szablyájával. 
Felvilágításokra  nem  volt  idő.  De  hiába  is  kértek 
volna  a  meglepetések,  ijedtség  és  szégyen  miatt 
földre  omlott  Ilonától  s  ama  mozdulatlan  szobortól 
mellette,  kit  Kálozdy  Bélának  hívtak.  A  segély- 
kiáltások oka  világos  volt.  Vincze  bácsi  hatalmas 
markaival  megragadta  a  dühöngőt.  Mátyás,  a  mint 
összekötözve  vitték  ki,  egyre  kiáltozott: 

—  Menyasszonya !  Az  <5  menyasszonya !  Az  én 
hugon\  is  menyasszonya  volt! 

És  fuldoklóit,  tajtékzott,  csuklott  és  sírt. 


XVI.  FEJEZET. 

A  vén  t6]gy  lábinál. 

Az  előbbi  fejezet  végén  leirt  eseményekre  har- 
madnap jelent  meg  a  Karámosi  Híradó  legkö- 
zelebbi száma,  jól  tudom  ugyan,  hogy  nem  mon- 
dok vele  már  senkinek  újságot,  ha  a  Tárogató 
czímű  rovatnak  első  hírét  közlöm ;  de  maga  Bige 
Géza,  a  vándorszerkesztő  kétségkivül  még  jobban 
tudta,  mégis  megírta  a  következő  sorokat : 

■•'Hymen.  a  legőszintébb  öröm  elragadtatásával 
értesítjük  olvasóinkat  az  érdekes  újságról,  mely 
már  Karámoson  ma  szájról  szájra  jár  s  egész 
városunkat  örvendetes  izgatottságban  tartja, 
Kálozdy  Béla,  megyénknek  köztiszteletben  és 
szeretetben  álló  előkelő  fia  ugyanis  néhány 
napja  jegyezte  el  magának  színházi  műértő 
közönségünk  kedvenczét,  a  testi  és  lelki  bá- 
jakban dus  Vándor  Ilona  kisasszonyt.  Alig 
egyfelől  sajnálkozásunknak  adunk  kifejezést, 
hogy  hűtlen  lesz  a  múzsákhoz  a  laresek  ked- 
veért, másfelől  újra  és  újra  köszöntjük,  mint 
a  megyénkben  oly  fényes  állású  család  jövőjé- 
nek reményteljes  letéteményesét.  Az  ég  leg- 
gazdagabb áldását  kívánjuk  az  önzetlenül  sze- 
rető szívek    e  szép  frigyére,  melyre  vonatko- 

%ő)ag    alig    győzik  a  boldog  jegyesek  fogadni 
barátaiknak  és  ismerőseiknek  jókivánatait.  A  nász 
napja    még    nincs    határozottan    megállapítva. 
A    mint    azonban    tudomásunkra  jut,  erre  vo- 
natkozólag sem  mulasztjuk  cl  olvasóinkat  pon- 
tosan értesíteni. 
Mióta  a  már  említett  szerencsétlen  könyvnyom- 
tatónak   befonatása    lehetővé  tette  a  karámosi  hir- 
lap  megindulását,  annak  bizonyára  egyetlen  száma 
sem  fogadtatott   oly    nagy  zajjal,  mint  az,  melyből 
a    föntebbi    hír    ki    van  nyírva.  Sokan  rázták  rá  a 
fejüket,  sokan  haragudtak,  sokan  kaczagtak  fölötte, 
s    tán    a    boszuságnak    eg)'-egy  hirtelen  könnye  is 
áztatta    a    kegyetlen    ujságlapot.    De  mélyebb,  há- 
borgóbb,    tartósabb    gondolatokat    alig    ébresztett 
valahol,    mint    a    Vörös    Bika-szállónak    abban    a 
hosszú  ko.marájában^  melyben  a  gadóczi  elöljáróság 
szállott  meg,  mely  valami  pörös  ügyben  járt  Kará- 
moson s  Írástudónak  magával  hozta  a  rektor  urat. 
Gida    úr,    a    hogy    azon    a    bizonyos    reggelen 
elolvasta    az    újságot,    egy    rövid    félórára    magára 
hagyta    az    eklézsiát,    mert    ellenállhatatlan    vágyat 
érzett    magány    után.    A   Vörös    Biká-ban  pedig  a 
baromfi  udvaron    kivül  semmiféle  magány  nem  lé- 
vén   kéznél,    a  világ   zajától    futó  rektor  kénytelen 
volt  itt  végezni  borongó  sétáját.  A  kakasok  kukori- 
koltak  ugyan  a  fülébe,  a  tyúkok  kotkodácsoltak,  a 
macskák  nyávogtak,    a  malaczkák  röfögtek  s  ezen- 
fölül a  disznó-ólból    egy  részeg  ember  neki-neki- 
keserűlő  dudolása  hangzott ;  de  Gidát  mindez  nem 
zavarta  sötét  gondolatainak  bús  szövésében. 

—  Bizony,  bizony  valamennyien  megtalálják 
már  a  magukét.  Az  a  háj  fejű  Dudás  Miska  is  nó- 
tárius lett  és  a  múlt  hónapban  esküdött  meg  a 
Haluska  Évivel.  Hivatalos  is  voltam ;  de  nem  sze- 
retek lakodalmakra  járni.  Íme  most  meg  Kálozdy 
úr  áll  be  a  sorba  I  Mintha  csak  most  lenne,  mikor 
a  csizmáját  tisztogattam  1  Nem  egészen  a  kedvem 
szerint  választott  ugyan,  mert  már  csak  találhatott 
volna  magához  valóbbat!  Pedig  Dunaszögön  mi- 
lyen rátartó  egy  úrfi  volt ;  még  a  szegény  Maris- 
kával is  csak  félvállról  beszélt!  Hó,  könyörgöm 
alásan!  (egy  mérges  gunár  förmedt  neki,  az  elől 
tért  ki.)  No,  de  mi  közöm  nekem  hozzá ;  maga 
tudja  legjobban  mit  csinál.  Hess,  hess  az  utamból  1 
A  mi  tiszteletesünk  fia  is  házasságfélén  töri  a  fe- 
jét és  nem  igen  hiszem,  hogy  tovább  várjon  a 
farsangnál.  Hát  én  hol  maradok  ?  A  papság  is  ké- 
sik, a  láda  sem  telik,  feleségre  sincs  kilátás.  Eh, 
dehogy  úgy  van,  dehogy  úgy !  Iszen  minden  vasár- 
nap délután  én  végzem  az  isteni  szolgálatot;  az 
már  csak  annyi,  mintha  pap  lennék.  Aztán  meg... 
aztán  meg...  mintha  már  özvegyember  lennék. 
Örökös  özvegyember.  (Neki  támaszkodott  a  ga- 
lambdúcának és  nagy,  kék  zsebkendőjével  csönde- 
sen elkezdett  mindent  törülgetni  maga  körül,  míg 
lassan  fölért  a  szeméig.)  Csak  valami  emlékem  ma- 
radt volna  tőle,  akármiféle  haszontalanság,  a  mi 
rá  emlékeztessen.  Csak  valami,  valami  a  Duna  hul- 
lámain kivül. 

Ezeket  a  gondolatokat  űzte-fűzte  azután  Gida 
tovább.  Valamennyi  kosztos  deák  vitt  haza  valamit 

az  ő  keze  munkái  közül ;  az  egyik  óratokot,  a  má- 
sik nyakravalót,  a  harmadik  himzctt  erszényt,  mely- 
lyel  kit  nevenapján,  kit  búcsuzása  alkalmával  lepett 
meg.  Csak  épen  őtet  bocsátotta  el  üres  kézzel. 
Persze,  azt  hitte,  hogy  az  ő  szívének  nincsen  szük- 
sége semmi  afféle  hiábavalóságra,  hogy  mátkájára 
gondoljon.  Azt  senkisem  hitte  akkor,  hogy  jöhet 
idő . . .  hogy  még  ilyen  idő  is  jöhet  valaha  I 

—  Emlékszem  rá,  —  mondogatta  magában  a 
tépelődő  rektor  és  újra  megindult.  —  emlékszem 
rá,  Kálozdy  úrnak  is  varrott  egy  finom  kis  könyv- 
jelzőt, melyről  hosszú  kék  pántlika  lógott  le  s  kék 
gyöngygyei  az  volt  ráhímezve,  hogy:  « Eddig.* 
Vájjon  megvan-e  még  valamelyik  fiókjában  ?  I 
Én  tudom,  hogy  ez  a  kis  haszontalanság  ő  neki 
már  annyi,  mint  a  semmi  ;  neked  meg  Gida,  milyen 
drága  kincs  lenne!  Nem,  ezt  a  kínálkozó  jó  alkal- 
mat nem  fogom  elmulasztani.  Még  jól  eszemben 
van,  hogy  Sasi  Dani  felesége  új  asszony  korában 
milyen  patáliát  csapott  egy  pár  tuczat  kivarrott 
pipa-foszlányért,  a  mit  az  ura  fiókjában  talált  I 
Bár  meg  vagyok  róla  győződve,  hogy  Mariska 
csak  tiszta  szent  barátságból  hímezte  azt  a  könyv- 
jelzőt, mégsem  hiszem,  hogy  Béla  úr  valami  na- 
gyon örülne  neki,  ha  jövendőbelije  szeme  elé  ke- 
rülne, mikor  ez  a  fiókokat  fogja  kikutatni.  Mert 
ilyenkor  az  asszonyok  annyi,  mintha  süketek  és 
vakok  lennének.  Még  meg  is  fogja  köszönni,  ha 
figyelmeztetem  rá  és  elkérem  tőle.  Megyek,  me- 
gyek; csak  ezektől  az  atyafiaktól  tudnék  valahogy 
megszabadulni. 

Az  elhatározott  akarat  gyakran  leküzdi  a  leg- 
nagyobb akadályokat  s  ebéd  után  Gidának  is  sike- 
rült lerázni  a  nyakáról  az  elöljáróságot.  Miután  a 
Sasban  megtudta,  hogy  Béla  még  tegnap  haza- 
rándult, neki  indult  az  egy  órai  gyalogsétának  Ká- 
lózd felé.  Noha  az  őszi  szél  hidegen  fújdogált  a 
szántóföldek  közt,  minduntalan  le-levette  bárány- 
bőr-süvegét,  mert  valósággal  izzadt  s  az  erdő  szé- 
len a  fakó,  rohas  feszület  előtt  hosszú  stácziót  tar- 
rott  és  a  pihenő  után  visszafelé.  Karámosnak  in- 
dult meg.  Szerencsére  azonban  még  jókor  észre- 
vette tévedését  és  végre  is  eljutott  a  kálozdi  kas- 
tély kapuja  elé,  hol  Mihály  huszár  a  falnak  tá- 
maszkodva pöfékelt  és  nagy  játékba  volt  merülve 
a  Flórával.  Gida  meglehetős  bátortalan  hangon  tu- 
dakozódott a  gazda    után. 

—  A  nagyságos  urnák  most  sok  a  dolga,  rekt- 
ram,  —  felelt  a  huszár.  Abban  van,  hogy  házasodik. 

—  Tudom,  könyörgöm  alássan,  —  alázatosko- 
dott  a  vendég.  Azért  épen  csak  egy  szempillantá- 
sig szeretnék  beszélni  vele. 

—  No,  ha  olyan  röviden  végzi  a  rektor  úr,  — 
utasította  Mihály,  —  hát  csak  fáradjon  föl  és  várja 
meg,  míg  rákerül   a  sor. 

Gida  várt  abban  a  kis  előszobában,  mely  a  kan- 
czelláriába  vezetett.  Sok  mindenféle  ember  járt- 
kelt ki  s  be,  míg  a  rektor  a  fapadra  letelepedve, 
mozdulatlan  türelemmel  várt  sorára.  Hazafi  úr,  a 
gavallér  tőkepénzes,  kétszer  is  benn  volt  s  mikor 
másodszor  kijött,  hallotta  Gida,  hogy  a  gazda  utána 
kiáltott:  ne  menjen  már  haza,  maradjon  itt  éjtsza- 

kára.  Nagy  Jármának,  panasz kodásnak,  szabódásnak 
ment  végire  odabenn  az  a  nagy  fogú  asztalos,  ki 
az  egész  környéken  mint  híres  csaló  ismeretes. 
Még  Venyige-zsidót,  a  lókupeczet  is  látta  kijönni, 
leszakadt  ellenzőjű  sipkájában,  mosolygó  elégült- 
séggel  simogatva  az  orrát,  mely  az  éretlen  para- 
dicsom almához  hasonlított. 

—  Ön  az.  Bihari  ?  fogadta  Béla,  ki  a  kanczel- 
lária  régi  bútora  előtt  ült  és  észevehetőleg  kihe- 
vülve jegyezgetett  valamit.  —  Nos,  mi  szél  hordja 
erre  mi  felénk?  Ott  vannak  a  pipák,  töltsön  meg 
^gy^*>  gyújtson  rá  és  mondja  el,  mi  jót  hoz  ? 

—  Köszönöm  alássan,  igen  alássan  köszönöm  a 
kegyességét,  —  szabódott  Gida ;  de  utoljára  sem 
tudott  ellenállni  a  csábító  glédának.  Nagy  vigyázva 
kivett  egy  selmeczit  a  sorból,  a  hatalmas  márvány- 
medencééből megtömte  és  füstölni  kezdett.  Az 
első  szünet  alatt,  melyet  Béla  tartott  jegyezgetése 
közben,  a  rektor  elkezdett  akadozni :  —  Semmi 
jót  nem  hoztam,  könyörgöm  alássan,  nagyságos 
uram ;  semmit,  a  szerfölött  való  jó  kivánságomon 
kivül.  Adjon  az  egeknek  ura  erőt,  egészséget,  ál- 
dást, békességet  a  nagy  lépéshez,  melyre  rá  mél- 
tóztatott határozni  magát,  és  a  jövendőbeli  nagy- 
ságos asszonynak  is  a  legalázatosabb  tisztelettel 
csókolom  kezeit.  Ez  a  fő,  a  miért  alkalmatlankodom. 
Meg  aztán . . . .  pi,  pi,  pi  (A  pipa  megrekedt.) 
Meg  aztán  egy  könyörgésem  is  lenne. 

—  A    legjobbkor    jött,    rektor    úr,    —    biztatta 
Béla    és    félredobta    tollát.  —  A  legjobbkor.  Nem. 
kérhet  olyat,  a  mit  meg  ne  adjak. 


35» 

—  Tudtam,  könyörgöm  alássan.  A  nagyságos  úr 
kegyességét  ismerni  az  embernek  annyi,  mint  meg- 
nyerni pőrét. 

Ellenérc  azonban  ennek  a  rendkivüli  biztosság- 
nak, a  szegény  Gida  oly  akadozva,  izegve-mo- 
zogva,  szemlesütve,  pipát  szeleltetgetve  adta  elő 
mondókáját,  mintha  valami  rettentő  furfangosság- 
ban törte  volna  árva  fejét.  És  Béla  is,  —  noha 
oly  jó  kedvvel  biztosította  vendégét,  hogy  jobb- 
kor már  nem  is  jöhetett  volna,  —  Béla  is  las- 
san-lassan úgy  elborult,  mintha  legvidámabb  per- 
czeit örökké  a  legszomorubbak  szomszédsága  fe- 
nyegetné. Egy  kis  tollkéssel  játszó  jobb  keze 
hirtelen  megállt  s  fejét  lecsüggesztette.  Az  egy- 
kori mendikás  már  rég  elvégezte  könyörgését  s 
6  csak  a  koppanásra  látszott  összerázkódva  ma- 
gához térni,  mikor  a  kis  kést  leejtette. 

—  Az  isten  tudja,  hova  lett  azóta  az  a  kis  jószág, 
rektor  úr  1  —  monda  tompán  s  valami  fölsemvevést 
erőtetve.  —  Rég  volt,  én  messze  jártam  azóta,  hol- 
mim sok  kézen  megfordult;  isten  tudja,  hova  lehetett! 

Míg  a  vendég  csüggedten  támasztotta  vissza  a 
kiszítt  pipát  régi  helyére  s  búcsúzni  készült,  Béla 
szótlanul,  nagy  lépésekkel  járkálni  kezdett  a  szo- 
bában. Majd  megállt  az  ablaknál,  dobolt  az  ujjai- 
val s  egyszerre  csak  visszafordulva,  köpenyegét 
leakasztotta  a  szögről,  a  nyakába  kerítette  s  így 
szólt  Gidához : 

—  Ha  visszakészül,  rektor  úr,  elkisérem  egy 
darabig.  Szeretnék  szabad  levegőt  színi  s  az  úton 
elbeszélgethetünk  egyről-másról. 

Az  elbeszélgetésből  nem  sok  lett.  Egyik  sem 
adott  hangot,  míg  ki  nem  értek  a  faluból.  A  hegy 
lábánál,  a  mint  az  út  fölfelé  kanyarodott,  Béla  szó- 
lalt meg  elsőnek : 

—  Hát  semmi  . . .  semmi  levelet,  vagy  írást . .  . 
semmit  sem  hagyott? 

—  Egy  árva  sort  sem.  Ki  tudná,  ki  sebezte 
meg  annyira  lelkét  I  Barkó  doktor  úr  csak  azt  ál- 
lította, hogy  beteg  volt,  nagy  beteg,  az  keserítette 
el.  De  az  isten  tudja,  így  van-e ;  mert  azelőtt  meg 
mindig  azt  bizonyítgatta,  hogy  semmi  baja- 

—  És  hiába  keresték?  —  tudakolta  a  megpir- 
kadt szőllőskertekct  vizsgálva  oldalt  Béla. 

A  rektor  elkezdett  motozni  zsebében  s  előhúzta 
a  nagy  kék  keszkenőt.  Különböző  porolások  után 
oly  szörnyű  orrfuvásnak  és  trombitál  ásnak  ment 
végire,  hogy  az  erdőszélen  egész  visszhangot  kel- 
tett vele.  Aközben  alig  birta  kicsuklani : 

—  Hiába  azt  .  .  .  hiába  szegényt  .  .  .  Talán 
csak  úgy  ment  az  égbe,  könyörgöm  alássan,  a  mint 
volt. 

Már  beértek  az  erdőbe.  Alkonyodott.  A  töl- 
gyek árnyakkal  népesítették  meg  a  sűrűt,  melye- 
ket a  fütyülő  szél  tánczra  kapott.  Zizegve  lebbent- 
gette  a  vastag,  száraz  levélszőnyeget,  mely  ropo- 
gott és  roskadt  lábaik  alatt.  A  két  vándor  közül 
egyik  sem  szólt ;  csak  Gida  melléből  szakadtak  föl 
időről-időre  hangok,  melyeket  hol  orrfuvással,  hol 
köhögéssel  akart  szépíteni.  Egyszer  csak,  a  mint 
már  nagyon  sűrűn  jelentkeztek,  s  megint  kénytelen 
volt    elővenni    a    kék    kendőt,    hirtelen    odafordult 

B«ethy:   Kilosdy  Bila.   I.  13 

kísérőjéhez  s  kővetkező  szavakkal  vetett  véget  a 
furcsa  beszélgetésnek  : 

—  Igen  nagy  tisztesség volt  rám  nézve,  hogy 

eddig . . .  eddig  együtt  jöhettem  a  nagyságos  úr- 
ral.. .  de  engem  a  Vörös  Bikában  várnak  a  gadóczi 
elöljárók...  és  ha  nem  sietek,  könyörgöm  alássan, 
hát  még  .  . .  Azért  istennek  ajánlom  és  megújítom 
minden  jó  kívánságaimat. 

Elbúcsúztak.  A  hajdani  mendikás  sietni  kezdett 
a  keskeny  erdei  ösvényen,  a  mint  csak  rövid  lá- 
bai birták.  A  kék  keszkenőre  minduntalan  szüksége 
volt.  Csak  szép  lassan  —  mintha  mpga  előtt  is 
titkolni  akarná  —  elő-elővette,  azután  indulatosan 
gyűrte  zsebre.  A  mint  így  megy,  mendegél,  egy- 
szer csak  éles,  átható,  rémes  kiáltás  üti  meg  fü- 
leit háta  mögül.  Hallgatózik,  hogy  nem  csalódott-e? 
A  hörgő  kiáltás  újra  áthasítja  a  levegőt.  Gida 
gyors  léptekkel  fordul  vissza  s  arra  tart,  a  honnan 
a  hangot  hallani   vélte. 

Egyszer  csak  zörög  előtte  a  levél-süppedékes 
út  s  mint  a  villám,  oly  gyorsan  csap  el  mellette 
egy  vad  kinézésű  alak,  kit  ő  már  látott  Karámo- 
son. Egy  ziháló  mellű,  véres  szemű,  ágról  szakadt 
kinézésű,  nyurga  siheder,  ki  hasonlít  valamit  a  Ha- 
jósék  elszökött,  korhely  fiához.  A  mint  mellette 
eliramodott,  világosan  látta,  fokos  volt  a  kezébe". 
De  úgy  sietett,  hogy  egy  pillanat  alatt  a  neszét 
sem  hallotta. 

A  rémes  jelektől  felizgatva,  Gida  is  futásnak 
eredt  s  kiáltozni  kezdett,  hogy  hol  van  rá  szükség  ? 

Az  erdei    alkony  csöndes  volt ;  nem  jött  felelet 

sehonnan.  Csak  a  szél  sírt  és  a  haraszt  zörgött 
lába  alatt.  Segítsége  már  nem  kellett  senkinek. 
Ajánlkozását  visszadobták  a  hegyek  s  visszahozta 
a  viszhang. 

Gida  rohant,  keresett,  kutatott,  kiabált  tovább. 
Az  alkony  szárnyai  mind  mélyebbre  ereszkedtek 
az  erdő  fölé.  A  legutolsó  sugarak  jöttek  segítségére. 

A  ritkás  lombokon  átszűrődve,  odavezették  egy 
vén  tölgy  lábához,  melynél  vérében,  mozdulatla- 
nul, életjel  nélkül  feküdt  Béla. 

